
PREDGOVOR 


U posljednjoj deceniji objavljeno je kod nas više dobrih djela o islam- 
skoj umjetnosti. Radi se o prevodima poznatih autora koji se specijali- 
stički bave ovom umjetnošću, a nastavljaju istraživanja naučnika s kra- 
ja XIX i početka XX stoljeća, Ovi stariji naučnici, iako su bili pioniri 
u izučavanju islamske umjetnosti, nisu razumjeli filozofske osnove ove 
umjetnosti, pa su kao rezultat svojih spoznaja, u pravilu, davali f|orma- 
lističku sliku islamske umjetnosti, zasnovanu na klasificiranju oblika, 
simbola i motiva. Bilo je to vrijeme kad većina islamskih naroda, zbog 
svog teškog političkog i društveno-ekonomskog položaja, nije imala 
vlastite nauke, ni svoje naučnike. Zbog toga su autori sa Zapada bili 
jedini koji su ocjenjivali umjetnička djela u islamskim zemljama koje 
su se nalazile pod dominacijom pojedinih evropskih država. 


Pristup upoznavanju i ocjenjivanju islamske umjetnosti u raznim pto- 
stranim regijama Istoka, starijih a dijelom i savremenih evropskih na- 
učnika, bio je uveliko opterećen evrocentrizmom, što im je onemogu- 
ćavalo razumijevanje djela njima stranog civilizacijsko-kulturnog kruga. 
Opšti interes za istoriju, filozofiju, kulturu i umjetnost islamskih naro- 
da, tako živ svuda u svijetu u posljednje vrijeme, rezultirao je velikim 
brojem djela iz svih oblasti duhovnog stvaralaštva muslimana, koji su 
od ranog srednjeg vijeka živjeli i stvarali u Aziji, Africi i Evropi. Iako 
ni savremeni naučnici nisu bez predrasuda u ocjenjivanju islamske kul- 
ture i umjetnosti, ipak je očigledna težnja za objektivnijom valorizaci- 
jom. Zbog uvjerenja o superiornosti zapadne kulture i umjetnosti, što 
je naročito bilo prisutno kod starijih evropskih istoričara umjetnosti, 
ovi nisu uspijevali da razumiju, pa zbog toga ni da objektivno ocijene 
umjetničko stvaralaštvo Orijenta. 

Njihov doprinos je značajan kad osvijetljavaju istorijske epohe, ali su i 
tu prisutne mane faktografskog izlaganja i unaprijed sivorenih sudova. 
Bez sumnje, najveću vrijednost za izučavanje islamske umjetnosti ima 
klasifikacija koju su oni ustanovili, a koja utvrđuje formalne, zajedničke 
i posebne crte ove umjetnosti, sa naglaskom na njenim regionalnim obi- 
lježjima, odnosno razlikama koje potiču od rasprostranjenosti na tri 

kontinenta. Prateći stvaranje i razvoj jedinstvenog islamskog carstva, 
njegovo raspadanje i stvaranje posebnih država zasnovanih na vladajućoj 
religiji islama, utvrdili su zasebne pokrajinske umjeinosti: sirijsku, 
egipatsku, magrebsku (sjevero-afričku i špansko-sicilijansku), perzijsku, 
indijsku i tursku (seldžučku i osmansku). Ova podjela islamske umjet- 
nosti na teritorijalnom principu, iako ima nedostataka, iako je kasnije 
korigovana i dopunjena obiljevažavanjem islamske umjemosti prema 
najznačajnijim epohama političke istorije jedinstvenog islamskog car- 
stva i brojnih kasnijih islamskih država, održala se do danas kao po- 
moćna klasifikacija. Kombinovani teritorijalni i vremenski princip deji- 
niranja islamske umjetnosti prema regionalnim školama pruža moguć- 
nost utvrđivanja njenih varijacija koje su nastale na osnovama i pod 
uticajima nekih predislamskih narodnih umjetnosti koje su i ranije 
imale vlastite fizionomije, 


Prije oslobođenja islamska umjetnost u Jugoslaviji nije sistematski izu- 
čavana, niti je u to vrijeme o njoj nešto vrednije publikovano. Poneki 
rad u GLASNIKU Zemaljskog muzeja u Sarajevu, u NOVOM BEHARU 
i poneki u izdanjima muslimanske vjerske zajednice marginalno su do- 
ticali djela islamske umjetnosti u našim krajevima, ne ulazeći u estet- 
ske ili kulturološke analize. Razlog za ovo nalazio se u prikrivenom mne- 
giranju umjetnosti koju su donijeli i kod nas širili Turci. Po ovoj logici 
i praksi zvanične nauke u bivšoj Jugoslaviji trebalo je da sa Turcima 
iz naših zemalja ode i njihova umjetnost. 

Najveća zasluga za obezvređivanje ovakvih ,,teza", još prije oslobođenja, 
pripala je istoričaru Hamdiji Kreševljakoviću koji je svoj veliki opus 
posvetio izučavanju kulturne istorije Muslimana. On je prikupio i obja- 
vio bogatu građu o zanatima, esnafima, vakufima i istorijskom gradi- 
teljstvu što je imalo najveći značaj za naučnu obradu islamske umjetno- 
sti i arhitekture u Bosni i Hercegovini. Nećemo mnogo pogriješiti ako 
kažemo da je sve šta je o islamskoj umjetnosti u Bosni i Hercegovini 
napisano poslije oslobođenja, u većoj ili manjoj mjeri, oslonjeno na 
građu koju je požrtvovanim i upornim istraživanjima utvrdio i publi- 
kovao Hamdija Kreševljaković. U vrijeme kad je on objavljivao svoje 
radove iz kojih se mogla sagledati velika aktivnost naših ljudi u kulturi 
i umjetnosti u doba turske uprave, u našoj nauci nije im se poklanjala 
odgovarajuća pažnja. 

Istraživački polet poslije oslobođenja rezultirao je brojnim djelima o 
islamskoj umjetnosti i književnosti stvaranim u istočnim krajevima Ju- 
goslavije, pisanim bez predrasuda. Dvije biblioteke Kulturnog nasljeđa 
Bosne i Hercegovine, ,, Veselina Masleše" za likovne umjetnosti i arhi- 
tekturu i kulturnu istoriju, ,, Svjetlosti" za književna djela, — odigrale 
su već do sada vrlo važnu ulogu u naučnoj obradi naše umjetničke i 
književne baštine. Velika je također zasluga Izdavačkog zavoda ,Jugo- 
slavija" što je bio prvi izdavač koji je u monumentalno djelo UMJET- 
NIČKO BLAGO JUGOSLAVIJE uvrstio kao našu umjetnost i islamsku 
umjetnost. 

Opšti interes za islamsku kulturu i civilizaciju u posljednje vrijeme po- 
stao je jači, kako u svijetu, tako i kod nas. Ovaj interes je jednako obu- 
hvatio filozofiju, političku i kulturnu istoriju, književnost i umjetnost. 

Posebne zasluge za izučavanje ovih oblasti ima Orijentalni institut u Sa- 
-Yajevu, čije edicije spađaju među najvrednije u ovim oblastima. — ) 
Zahvatjujući svom ravnopravnom položaju u Jugoslaviji, Mislimani su 
poslije oslobođenja dobili svoje brojne naučnike, književnike i umjet- 
nike, koji su u vremenu od svega nekoliko decenija uveliko osvijetlili 
vlastitu prošlost i kulturu. Ova istraživanja su među ostalim imala za 
cilj utvrđivanje doprinosa naših ljudi u razvijanju islamske kulture u 
doba turske uprave, i onda kad su njihova djela bila pisana na orijen- 
talnim jezicima. 

Studije u ovoj knjizi objavljene su u raznim edicijama između 1960. i 
1982. godine. One ovdje čine četiri tematske cjeline: 1 — Islamska 
umjetnost (opšti pogled), IT — Islamska umjetnost u Bosni i Hercego- 
vini i Jugoslaviji, III — Orijentalni grad i njegova transformacija i IV 
— Islamska umjetnost u zajedničkoj baštini naroda i narodnosti Jugo- 
slavije. U ovoj knjizi su neke studije skraćene, neke proširene, a neke su 
ovdje prvi put objavljene. Materija cijele knjige odražava moje intere- 
sovanje, u prvom ređu za arhitekturu i urbanizam, te konzervaciju, 
restauraciju i revitalizaciju islamskih arhitektonskih spomenika i spo- 
meničkih cjelina. 

Prvo poglavlje sačinjavaju tri rada koji daju generalnu sliku islamske 
umjetnosti. Rad ,Islamska umjetnost" je u ovom obimu ovdje prvi put 
publikovan. U skraćenoj i izmijenjenoj verziji objavljen je u Enciklopediji 
likovnih umjetnosti, knj. 3, 1964. g.; , Arapski korijeni"! u Prilozima za 
orijentalnu filologiju Orijentalnog instituta u Sarajevu, XXVI, Sarajevo, 
1978; , Razlike između omajadske i abasidske umjetnosti" u Prilozima 
za orijentalnu filologiju, XXIV, Sarajevo 1974. 


U drugom poglavlju, u kojem je obrađena islamska umjetnost u Bosni 
i Hercegovini i Jugoslaviji su slijedeći radovi: Islamska umjetnost _u 
Bosni i Hercegovini i istočnim krajevima Jugoslavije, ,Jugoslavija", 
Beograd i ,Spektar"', Zagreb, 1952; Ko je graditelj Gazi Husrev-begove 
džamije u Sarajevu, , Radovi" Naučnog društva NR BiH, ODN. knj. 
XIII, Sarajevo 1960; NArhitektonska konzervacija Aladže džamije u Foči, 
,Naše starine"! X, Sarajevo 1965; Restauratorsko-konzervatorski radovi 
na Glavici džamiji u Livnu, ,,Naše starine", Sarajevo 1965; Pet potku- 
polnih islamskih spomenika na Kosovu, ,,Starine Kosova i Metohije", 
Priština 1961. 
Treće poglavlje pod naslovom Orijentalni grad i njegova transformacija 
tretira na primjeru Sarajeva urbanističku i konzervatorsku problema- 
tiku stare sarajevske čaršije i stambenih mahala. Ovdje su ranije publi- 
kovani radovi o čaršiji i njenim problemima sažeti u jedan rad. Ranije 
su ovi radovi objavljeni pod naslovima: Sarajevo grad na padinama, 
, Izraz" br. 12, Sarajevo 1962; Hoće li živjeti sarajevska čaršija, ,,Politi- 
ka" kulturni prilog, Beograd 21. IV 1963; Staru sarajevsku čaršiju treba 
sačuvati, ,Čovjek i prostor"! br. 123, Zagreb 1963; Čaršija nije samo 
kvadrant u urbanističkom planu Sarajeva, ,Odjek", Sarajevo 15. IX 
1963; Konzervatorsko-restauratorski radovi na Brusa-bezistanu u Sara- 
jevu, (rad se prvi put publikuje u ovoj knjizi); Revitalizacija Morića ha- 
na u Sarajevu, ,, Radio Sarajevo — treći program" br. 36, Sarajevo 1982; 
11 Spontano građenje i nasilno razgrađivanje (Neka iskustva revitalizacije 

starih gradskih jezgara u Bosni i Hercegovini), ,Zbornik zaštite spome- 
nika kulture" XXVI, Beograd 1977 i ,,Arhitektura i urbanizam" 64—65, 
Beograd 1970; Metodološka obrada revitalizacije sarajevskih mahala, 
, Naše starine" XV, Sarajevo 1981. Studija URBANI RAZVOJ FOČE, 
prvi put se objavljuje u ovoj knjizi. 

Posljednje, četvrto poglavlje sadrži samo jedan rad: Islamska umjet- 
nost u zajedničkoj baštini naroda i narodnosti Jugoslavije. Ovaj teksi 
predstavlja u neku ruku sintezu radova iz prethodna tri poglavlja, a 
publikovan je u knjizi Islamska umjetnost u Jugoslaviji, , Jugoslavija", 
Beograd, ,,Spektar", Zagreb i ,Prva književna komuna"), Mostar 1982. 
Ovdje sam pokušao dati odgovor na pitanje kakvo mjesto ima islamska 
umjetnost među drugim umjetnostima, kojim su naši narodi i narod- 
nosti dali vlastiti doprinos, 

Bibliografijom su obuhvaćeni najpoznatiji svjetski autori koji su se ba- 
vili islamskom umjetnošću. Treba istaknuti uspjeh turskih naučnika 
koji su dali izvanredna djela o svojoj umjetnosti, za razliku od drugih 
islamskih naroda, o čijim umjetnostima su pisali skoro isključivo autori 
sa Zapada. Od turskih autora najznačajniji su Ajverdi i Arševen, prvi 
za arhitekturu, a drugi za dekorativnu umjetnost. Njihova djela su nam 
mnogo pomogla u naučnoj obradi islamske umjetnosti u Jugoslaviji. 
Moje lične opservacije prvo su stvarane upoznavanjem islamske umjet- 
nosti u Bosni i Hercegovini i istočnim krajevima Jugoslavije, zatim u 
Turskoj. Kasnije sam svoja znanja proširivao obilascima starih islam- 
skih centara u Egiptu, Siriji, Libanu, Iraku, Tranu, Tunisu, Španiji, Uz- 
bekistanu i Tadžikistanu. Djela dekorativne umjetnosti upoznavao sam 
u pomenutim zemljama i nekim evropskim muzejima, zbirkama i galeri- 
jama u kojim je skupljeno pravo blago ove umjetnosti u vremenima kad 
je većina islamskih zemalja bila kolonizirana. 


U bogatom spektru brojnih umjetnosti i stilova na teritoriji Bosne i 
Hercegovine i Jugoslavije udio islamske umjetničke baštine je značajan. 
Razvijali su je naši narodi i narodnosti. Ovom knjigom želim da dopri- 
nesem njenom boljem upoznavanju i razumijevanju, kako sam to poku- 
šao učiniti u posljednjem poglavlju, ukazujući na njena zračenja u na- 
šim prostorima, kao i na povratne uticaje koje je ova umjetnost primala 
od drugih umjetnosti. U oba slučaja ovi uticaji su se stvaralački proži- 
mali, stvarajući vlastitu umjetničku fizionomiju, različitu od one koja 
je stvorena u zemljama gdje je ta umjetnost nastala. Zelja mi je da ova 
knjiga bude doprinos shvatanju o trajnom duhovnom zajedništvu na- 
roda i narodnosti Bosne i Hercegovine i Jugoslavije. Na kraju sa za- 
dovoljstvom izražavam zahvalnost kolegi Miri Dizdareviću za likovne 
priloge u ovoj knjizi. Rađeni minuciozno u toku naše višegodišnje sa- 
raduje, njegovi prilozi su je obogatili i sigurno učinili čitaocu bližom. 


AUTOR 

ISLAMSKA UMJETNOST 


Islamska umjetnost je posljednja umjetnost koja nastavlja raz- 
voj starovjekovnih umjetnosti Azije. Sredinom VII vijeka već je posto- 
jalo veliko islamsko carstvo, a početkom VIII v. ono je obuhvatalo 
ogromna prostranstva: veliki dio Azije, te čitavo područje Sredozemlja 
našli su se u sastavu nove islamske države. Mnogobrojni narodi raznih 
jezika i kultura ujedinjeni su novom religijom. Arapski jezik, jezik 
Kur'ana, zajedno sa religijom postaje ujedinjujući faktor. 

Kad su došli u doticaj s narodima bogate umjetničke tradicije, 
arapski osvajači nisu imali svoju vlastitu umjetnost. U Aziji — snažni 
persijsko-sasanidski umjetnički centar, a u području Sredozemlja — 
helenistička umjetnička tradicija i vizantijska umjetnost, predstavljali 
su osnovu na kojoj će se izgrađivati nova islamska umjetnost. U prvo 
vrijeme ona se stvarala jednostavnim usvajanjem, a malo kasnije 
razvijanjem persijsko-sasanidske, te helenističke i vizantijske umjetno- 
sti. Od svojih prvih početaka nova umjetnost imala je prvostepeno vjer- 
ski karakter. Islamska religija je u potpunosti prožimala sve vidove Žži- 
vota. Može se reći da nijedna druga religija nije dala umjetnosti tako 
snažan pečat kao islam. Osnova islamske religije sadržana je u poima- 
nju božanstva. Allah je čisti duh, on se ne može zamisliti, niti predsta- 
viti bilo kakvom crtom zajedničkom ljudima ili drugim živim bićima. 
Ovakvo shvatanje božanstva bilo je reakcija na ranije arapsko idolopo- 
klonstvo i na hrišćansko božansko Trojstvo. Ono je imalo dalekosežan 
uticaj na islamsku umjetnost. Zabrana likovnog predstavljanja božan- 
stva i bića koja je ono stvorilo dala je poseban smjer islamskom slikar- 
stvu i skulpturi — određujući im čisto dekorativnu funkciju. Ni u jed- 
noj drugoj umjetnosti nije se toliko razvila epigrafika, umjetnost deko- 
rativnog pisanja, koja je postala sastavni dio dekorisanja arhitektonskih 
prostora, kako sakralnih, tako i profanih. Citati iz Kur'ana, umjetnički 
ispisani, ovdje dijelom zamjenjuju slikarsko tretiranje prirode. 

Osim ovog osnovnog shvatanja božanstva, za islamsku umjetnost 
su veliki značaj imala dva vjerska propisa: svakodnevna molitva i hodo- 
čašće Meki. Iako za molitvu nije neophodna posebna prostorija, (molitva 
se može obaviti na svakom čistom mjestu), preporučljive su zajedničke 
molitve, naročito petkom u podne. Razvijajući građevinu bogomolje, 

15 islam se koristio elementima koji su bili primijenjeni u izgradnji prve 

Muhamedove džamije u Medini (622) i prostornim i konstruktivnim rje- 
šenjima hrišćanskih crkava. Džamija postaje polazna tačka stvaranja 
nove islamske umjetnosti. 

Hodočašće Meki imalo je za islamsku umjetnost također prvo- 
razredan značaj. U ovom gradu su se sastajali vjernici iz svih krajeva 
carstva, ovdje su sumirana iskustva, upoznavana i ocjenjivana oslvare- 
nja. Preko hodočašća Meki bilo je moguće davanje jedinstvenog duha 
islamskoj umjetnosti. 

Topla klima u najvećem dijelu carstva odredila je arhitekturi islam- 
skih naroda rješenja unutarnjih dvorišta na koja su orijentisane prosto- 
rije, često bez zidova prema dvorištu. U ovoj dispoziciji dvorište postaje 
najvažniji prostor kuće. Voda je u ovim krajevima dragocjenost, sino- 
nim životnog obilja, U islamskoj arhitekturi, više nego u svima ranijim 
i kasnijim arhitekturama, živa voda postaje sastavni dio svakog arhi- 
tektonskog ansambla. Klimatski uslovi, vjerske dogme i ranija arhitek- 
tonska rješenja s ovog područja dali su poseban karakter novoj islam- 
skoj arhitekturi. 

U dekorisanju arhitekture, sirijski biljni ornament, rezan u kame- 
nu, poslužio je za stvaranje ornamenta ,arabeske", a opločenje fajans- 
nom oblogom, koje nasljeđuju iz sasanidske arhitekture, daće osnovicu 
za slikarsko tretiranje zidnih ploha — u vidu polihromne dekoracije. 

Dvorac kalifa — moćnih islamskih vladara, postaje, pored džamije, 
drugi činilac razvitka islamske umjetnosti. Islamski vladar bio je ne- 
ograničeni gospodar u državi, u čijim rukama je bila sva politička i 
vjerska vlast, i kao takav — prvi poručilac umjetničkih djela, Ovi vla- 
dari su gradili velike džamije, mauzoleje, medrese i dvorce. 

I pored toga što je islam dao glavno obilježje novoj umjetnosti, 
zbog ogromnog prostranstva i ranijih umjetničkih tradicija naroda koji 
su se našli u sastavu islamskog carstva, postoje znatne razlike među 
pokrajinskim umjetnostima. Pri izučavanju islamske umjetnosti usvoje- 
na je podjela na regionalne škole: sirijsko-egipatsku, magribsku (koja 
uključuje zemlje Sj. Afrike, Španiju i Siciliju), persijsku (u njenom sa- 
stavu je Srednja Azija, Iran i Mezopotamija), tursku i indijsku, Ovakva 
teritorijalna podjela ima mnogo nedostataka, zbog toga što su, kroz 
istoriju, međusobni umjetnički uticaji između pojedinih pokrajina bili 
veoma promjenljivi, a u nekim periodima gubila se i posebna 
umjetnićka fizionomija nekih od ovih škola. Bolji pregled islamske 
umjetnosti omogućava da se ona prati hronološki, odnosno prema 
istorijskim događajima koji su uslovljavali i promjene u umjetnosti. U 
vremenskom trajanju od gotovo trinaest vijekova može se uočiti pet 
perioda karakterisanih velikim političkim promjenama, koje su imale 
očigledne posljedice na islamsku umjetnost. 


I. PERIOD JEDINSTVENE ISLAMSKE DRŽAVE, OMAJADI I 
ABASIDI 


Ovaj period traje od polovine VII vijeka do kraja IX vijeka. U 
tom vremenu, ili tačnije — do sredine VIII vijeka, stvoreno je ogromno 
islamsko carstvo koje je u Aziji obuhvatilo zemlje Irana, Mesopotamije 

i Sirije, a od Sredozemnog Mora stvoreno je islamsko jezero uokvireno 
novoosvojenim zemljama Sj. Afrike, Egipta i Španije. Vrhovni vjerski 
i politički poglavar bio je kalifa, u prvo vrijeme sa prijestonicom u 
Medini. Omajadska dinastija prenosi prijestonicu iz Medine u Damask, 
a nova abasidska dinastija premješta je u Bagdad. 

Za vrijeme prva četiri kalifa, dok je još prijestonica bila u Medini, 
ne može se uopšte govoriti o nekoj islamskoj umjetnosti. Ona se rađa 
za vrijeme omajadske dinastije, a dobiva svoju određeniju fizionomiju 
u doba Abasida, Ova se fizionomija stvara pod uticajima helenističke i 
vizantijske umjetnosti u Sredozemlju i sasanidske umjetnosti u Persiji, 
naročito u vrijeme kad Abasidi prenose prijestonicu u Bagdad, 


Džamija Kupola na stijeni (691) u Jerusalimu je izgrađena pod helenističkim i 
vizantijskim uticajima. Centralni tip džamije 


Džamija El-LAksa u Jerusalimu pripada tipu omajađskih džamija a u 
dekoraciji pruža primjer helenističkih i vizantijskih uticaja 

Velika džamija u Da- 
masku (705). Tlocrt 


Džamija Kupola na stijeni (691) u Jerusalimu i džamija El-Aksa u 
istom gradu i iz istog vremena još su prave helenističko-vizantijske građe- 
vine., Prva uspjela islamska arhitektonska realizacija bila je Velika 
džamija u Damasku (705). Usvajajući shemu prve Muhamedove džamije 
u Medini, Velika džamija u Damasku, po svojim konstrukcijama molit- 
venog prostora (trobrodna bazilika), još je pod neposrednim uticajem 
helenističke srušene bazilike sv. Jovana Krstitelja, koja je stajala na 
istom mjestu, a po dekoraciji (mozaik na zlatnoj podlozi), ona je pod 
uticajem vizantijske umjetnosti. 


Velika ažamija u Damasku ć ; 
(705). Unutarnje dvorište 

Islamski dvorac Mšata (743—744), Tlocrt 


Prema rezultatima novijih ispitivanja, dvorac Mšat, koji je bio 
datiran u predislamski period, potiće iz vremena vladavine omajadskog 
kalife Valida II (743—744). Ovaj dvorac predstavlja utvrđenje u obliku 
kvadrata sa stranicom od 144 metra, čiju sredinu, u smjeru jug—sjever, 
zauzimaju dvije grupe prostorija sa dvorištem između njih. Naročito je 
zanimljivo rješenje sjeverne grupe prostorija sa trikonhalnim završet- 
kom trobrodnog bazilikalnog prostora, kakav se sretao u raznim vizan- 
tijskim provincijama, naročito u Sj. Africi, što upućuje na mogućnost 
saradnje koptskih arhitekata pri ovoj gradnji. Za razvoj islamske -umjet- 
nosti je od najvećeg značaja spoljna dekoracija dvorca Mšata, u_vidu 
bareljefa u kamenu, Na-ovoj dekoraciji dominantan je biljni ukras _sa 
spletenim stilizovanim lišćem loze, medaljoni, te stilizovane životinjske, 
čak i ljudske figure, kentauri i sfinksovi. Dekoracija nosi pečat heleni- 
stičke umjetničke tradicije, dok opšta kompozicija i tretman nekih figu- 
ra ukazuju također na sasanidsku. Ova tradicija dolazi do potpunog iz- 
ražaja u doba vladavine Abasida, koji postaju nasljednici kraljeva iz 
palate Ktezifona. Građevine Omajada su sve bile poput sirijskih hele- 
nističkih, od pomno obrađenog kamena, a Abasidi nastavljaju sasanidski 
način građenja opekom. Štaviše, sa palate u Ktezifonu preuzimaju ele- 

19 menat ,,ivana'"', — zasvođeni prostor omeđen sa tri strane zidovima a sa 

četvrte potpuno slobodan, Džamija u Samari (852) i ona u Abu Dolafu, 
izvedene od opeke, nastavljaju sasanidski način građenja, a to je naro- 
čito došlo do izražaja kod minareta sa spiralnim vanjskim stepeništem, 
koji podsjećaju na persijske tornjeve posvećene kultu vatre. Za razliku 
od ovih, minareti iz vremena Omajada bili su kvadratičnog tlocrta, po- 
put crkvenih tornjeva u sirijskoj ranohrišćanskoj arhitekturi. 

Brojne abasidske palate, kakve su bile izgrađene u Okhajdiru, Sa- 
mari (od kojih je palata Jusak El-Khakani poznata pod imenom ,,Arapski 
Ktezifon") i Balkuvaru oslanjaju se na sasanidsku palatu u Ktezifonu, 
primjenjujući ,ivane" kao glavne arhitektonske akcente na građevini. 
Dekoracija ovih palata je vrlo bogata. Bareljefi u sadri na zidovima, 
obrađeni okviri vrata, frizovi i drveni rezani plafoni, slike na zidovima, 
mozaik i fajansna obloga — bile su glavne tehnike ukrašavanja. U ovoj 
dekoraciji mogu se uočiti tri stila, sa međusobnim manjim razlikama. 
Sva tri podsjećaju na helenistički stil dekoracije, kakav je u ranijem 
periodu bio primjenjivan u Jerusalimu i na palati Mšata. 

Za omajadski period karakteristični su umjetnički predmeti od 
bakra, bronze i stakla, kao | umjetničke tkanine ,tiraz", ali je posebno 
značajna umjetnički obrađena keramika. Mesopotamsko-sasanidska tra- 
dicija grnčarstva i emajliranih ploča za oblaganje dala je podsticaj za 
razvitak ove tehnike u islamskoj umjetnosti, tim više što se kroz ovu 


Palata u Balkuvaru — 
, Arapski Ktezifon" 


PDF created with pdfFactory trial version www.pdffactory.com 


22 


Detalj iz Amruove džamije 
u Kairu (643) 


umjetničku djelatnost mogao nadoknaditi nedostatak figuralnog slikar- 
stva. Posebno mjesto zauzima ,fajans metalnog refleksa", koji se izrađi- 
vao u Samari i drugim abasidskim centrima. 

U Egiptu, do sredine VIII vijeka prevladava u umjetnosti uticaj 
koji dolazi iz Damaska. Amruova džamija u Kairu (643) oslanja se na 
Veliku džamiju u Damasku, Kasnija džamija Ibn Tuluna (879) inspirisa- 
na je arhitekturom Samare. Može se reći da je umjetnost vazalne pokra- 
jinske dinastije Tulunida u Egiptu samo ogranak islamske umjetnosti 
Mesopotamije, odnosno Bagdada. To vrijedi i za arhitekturu i za drvo- 
rezbarstvo, fajans i tkanine, 

U Sj. Africi, područje današnjeg Tunisa bilo je ušlo u sastav islam- 
skog carstva. U ovoj pokrajini vojskovođa Sidi Okba osniva novi grad 
Kairuan 670. godine, i iste godine udara temelje Velikoj džamiji. Ova 
džamija je, kasnije, u nekoliko navrata povećavana, a od prve polovine 
IX vijeka dobila je današnji izgled i dimenzije. U Egiptu su vladali 
vazali Abasida Tulunidi, a u Tunisu — Aglabidi, Dinastija Aglabida je 
imala velike zasluge za ovaj rani period islamske umjetnosti. Najzna- 
čajnija građevina je pomenuta Velika džamija u Kairuanu, koja spada 
u red najvećih islamskih arhitektonskih ostvarenja IX vijeka. Iako su 

23 uočljivi brojni uticaji u dispoziciji glavnog molitvenog prostora, kao i 

Velika džamija u Kairuanu (670), Enterijer 


u dekoraciji, građevina nije eklektično djelo. Šireko koncipirana oko 
prostranog unutarnjeg dvorišta, sa dvije kupole nad molitvenim pro- 
storom i monumentalnim trijemovima, Velika džamija u Kairuanu 
ostavlja veličanstven utisak. 

Lokalna umjetnička hrišćanska tradicija mnogo je uticala na islam- 
sku arhitektonsku dekoraciju u Tunisu. Kapiteli podsjećaju na koptske 
kapitele iz drveta. Akantus sve više nestaje, njega kao dekorativni ele- 
ment zamjenjuje vinov list. Dekoracija sa dvorca Mšata i ovdje je pri- 
sutna, a neki elementi biljnog dekora, kao stilizovana palma i lukoviča- 
sti plod, otkrivaju iranski uticaj. Drvorezbarstvo je predstavljeno najsta- 
rijim poznatim minberom iz Velike džamije u Kairuanu, ukrašenim geo- 
metrijskim i oiljnim ornamentima, koji se vezuju za domaću hrišćansku 
tradiciju. U Tunisu je također zastupljen i ,fajans sa metalnim reflek- 
som", vrlo bogatog bojenog dekora koji je dolazio iz Iraka. Istoj vrsti 
pripadala je i keramika koja se izrađivala u Tunisu, jednostavnija, sa 
jednobojnim ukrasom, plavim, smeđim ili zelenim, na svijetloj podlozi. 
Treba pomenuti i umjetničke poveze knjiga, naročito Kur'ana. Dekora- 
cija je slična geometrijskoj dekoraciji pomenutog Minbera, a oslanja se 
na zidne dekoracije koptskih manastira. To su razni stilizovani prepleti, 

29 kićanke, vitice lanci i rešetke. 

Minber u Velikoj džamiji we Kairuanu (670) 


II. RASPAD JEDINSTVENOG ISLAMSKOG CARSTVA NA TRI 
KALIFATA 


U X vijeku došlo je i do formalne podjele islamskog carstva na 
tri suparnička kalifata. Bagdadski kalifat se zadržao, ali je promijenio 
gospodare. Pored ovoga, stvorena su dva nova kalifata: jedan u Kairu 
a drugi u Kordobi. Ovakvo političko stanje trajalo je do konca XII vi- 
jeka. U umjetnosti, u ovom periodu, bagdadskom kalifatu daju pečat 
seldžučki Turci, Egiptu i Alžiru dinastija Fatimida, a Španiji i Magribu 
dinastije Omajada, Almohada i Almoravida. U toku ova tri vijeka islam- 
ska umjetnost je u potpunosti izrazila svoju osobenost, prekidajući vezu 
sa ranijim umjetnostima iz kojih se razvila. Iako je moguće i sada pro- 
nalaziti sasanidske umjetničke elemente, oni su rudimentarni i posve 
podređeni novom duhu islamske umjetnosti, Štaviše, u ovom periodu 
se u umjetnosti jasnije kristališu međusobne razlike između pojedinih 
islamskih pokrajina. 

Seldžuci, novi gospodari bagdadskog kalifata na području Meso- 
potamije i Irana, imali su naročite zasluge za razvoj islamske arhitek- 26 


PDF created with pdfFactory trial version www.pdffactory.com 


ture. Velika džamija Džuma u Isfahanu koju Seldžuci rekonstruišu 
1.072 i 1.121. god. uvodi nove elemente u gradnji džamija, koji prelaze 
i u druge islamske pokrajine. Kupola nad molitvenim prostorom, četiri 
,ivana"', postavljena na četiri strane dvorišta, koja daju osnovu krsto- 
obraznog rješenja u tlocrtu koje će naći primjenu u gradnji medresa, 
trijemovi zasvođeni laganim svodovima od opeke, kupola sa rebrima 
koja se presijecaju stvarajući dekorativne efekte, te ukrašavanje trompi 
novim ukrasom stalaktita to je seldžučki doprinos novoj islamskoj 
arhitekturi. Kupola dobija dominantno mjesto u komponovanju džamija 
i mauzoleja. Minareti, inspirisani sirijskim četvrtastim tornjevima, ustu- 
paju mjesto okruglim, Arhitektonska dekoracija prilagođava se materi- 
jalu opeke. Ukrašavanje opekom spolja i iznutra vršeno je na mnogo- 
brojne načine, uz korišćenje posebnih dekorativnih vezova i slaganje 
opeka u više ravni u alterniranim raznobojnim redovima. U opeci su 
rezani dekorativni natpisi, kojima su se ograničavale dekorisane zidne 
površine. Ovi natpisi, toliko karakteristični za čitavu islamsku umjet- 
nost u Iranu, osim u opeku, urezivani su također i u gipsani štuk. Drvo- 
rezbarstvo je bilo primjenjivano u dekorisanju dijelova enterijera, a 
naročito minbera, maksura, galerija i plafona. Biljni ornament oslanja 
se na ranije uzore iz Samare. U keramici Persije X, XI i XII vijeka na- 
stavlja se tradicija abasidske epohe. I dalje se proizvodi ,fajans sa me- 


Velika džamija Džuma u Isfahanu (1072) unutarnje dvorište 

Džamija El-Azhar u Kairu (972). Enterijer 


talnim refleksom" sa likovima životinja i ljudi. Oblikovanje metala, 
naročito bronze, nalazi primjenu u obradi bokala, vrčeva sa drškom, 
ogledala, svjetiljki. Ukrašavanje se vrši graviranjem. Time se ostvaruje 
površinska dekoracija, bez mijenjanja osnovnog oblika predmeta. Iz 
ovoga doba potiču i mnogobrojni ukrasni predmeti od brušenog stakla, 
koji se ne razlikuju mnogo od istih predmeta ranijeg perioda u Egiptu. 
Od tkanina, sačuvan je jedan komad svile purpurne i žute boje, ukrašen 
slikama slonova, postavljenih frontalno, i kamila — u nizu. Ova svila 
potiče iz Korasana (961), a sada se nalazi u Luvru. Datiranje drugih 
tkanina koje se pripisuju ,seldžučkom" periodu u Iranu nije sigurno. 

Drugi suparnički kalifat stvoren je u Egiptu pod vođstvom nove 
dinastije Fatimida (973—1171). Ova dinastija, porijeklom berberska 
(područje današnjeg Alžira), zamijenila je Aglabide u Berberiji, a malo 
kasnije je protegnula svoju vlast i na Egipat. Dolazeći u Egipat, Fati- 
midi donose sobom i umjetničke uticaje ranijeg magribskog perioda. 
U arhitekturi, Fatimidi su ostavili dvije velike džamije: džamiju El-Azhar 
u Kairu (972) i džamiju El-Hakima u Kairu (1003). Džamija El-Azhar 
je kasnije dograđena i pretvorena u muslimanski univerzitet, Kao i 
ranije džamije u Egiptu, i ova pripada tipu džamije sa trijemovima. 
Molitveni prostor čini petobrodni trijem, kao i kod džamije Ibn-Tuluna. 
Dvije kupole nad molitvenim prostorom podsjećaju na rješenje Velike 
džamije u Kairuanu. Džamija El-Azhar kombinuje uticaje Magriba iz 

Džamija El-Hakima u Kairu (1003). Pogled na minaret 


prethodnog perioda i egipatske iz vremena Ibn-Tuluna. Džamija El-Ha- 
kima ima petobrodni molitveni prostor orijentisan u dubinu sa jednom 
kupolom u dru. Iako postoji razlika u tlocrtnom rješenju, ona se osla- 
nja na džamiju El-Azhar. Pored džamija u sakralnoj arhitekturi u Egip- 
tu, kao i u ,seldžučkom" Iranu, u ovom periodu se grade brojni 
mauzoleji pokriveni kupolom. U profanoj arhitekturi čuvene su vladar- 
ske palate s kraja XI vijeka, čiji su prostori organizovani oko unutarnjih 
dvorišta u kojim prvorazrednu ulogu imaju bazeni. Fatimidski period u 
umjetnosti islama ima poseban značaj za izbor elemenata dekoracije. 
U spoljnoj arhitekturi to su slijepe niše sa završetkom u vidu potkovi- 
častog luka, koje predstavljaju glavni način rješavanja fasadnih ploha. 
29 U unutarnjoj dekoraciji karakterističan je ,fajansni mozaik", — para- 

Floralna arabeska, Rozeta 


lelopipedni zemljani komadi, dijelom obloženi emajlom, koji se upo- 
trebljavaju za izradu vijenaca i za stalaktitni dekor, kao i u Iranu. Za 
površinsko dekorisanje karakteristična je ,arabeska", ornament koji 
je postao sinonim islamske dekoracije. Geometrijski ornament u kojem 
centralno mjesto imaju zvijezda ili biljni prepleti koji potiču iz dekora- 
cije dvorca Mšata, shvaćen posve apstraktno, ravnomjerno pokriva po- 
vršinu ne otkrivajući svoj početak ni kraj, i dokazuje izvanredno osje- 

Floralna arabeska. 

ćanje mjere ovih islamskih umjetnika-dekoratera. Površine dekorisane 
 arabeskama" odvojene su jedne od drugih stilizovanim natpisima koji 
se uklapaju u skupno rješenje. Flora ornamenata iz El-Azhara vezuje se 
za mesopotamsku tradiciju Ibn-Tulunovog doba. Drvorezbarstvo i radovi 
u slonovači, keramika, umjetnički predmeti od stakla, bronze i kristala 
— oslanjuju se na prethodni period. 34 

Treći kalifat u Španiji, u Kordobi, stvorili su potomci prognanih 
Omajada iz Damaska, a produžile ga berberske dinastije Almoravida i 
Almohada. 

Velika džamija u Kordobi u Španiji je omajadsko djelo. Ovo izvan- 
redno arhitektonsko djelo zauzima u islamskoj umjetnosti isto mjesto 
kao Velika džamija u Damasku i Velika džamija u Kairuanu. Započeta 
je 785, a tokom IX i X vijeka dograđivana je u tri maha, Ogroman mo- 
litveni prostor riješen je po sistemu trijemova koji teku u dubinu. Kao 
kod džamija u Kairuanu i Tunisu, na krajevima molitvenog prostora 
uzdižu se kupole. Konstrukcija kupole je specifična: osam lukova — 
rebara, međusobno se sijekući, čine nosivi dio, na koji naliježu svodovi 
Ovaj sistem rebara dao je velike mogućnosti za unutarnju, uspjelu, 
dekoraciju kupole. U molitvenom prostoru karakteristični su stupovi i 
dvojni lukovi, izvedeni od dvobojnih klesanaca, postavljeni jedni iznad 
drugih. Prostori iznad gornjih lukova su zasvođeni, Drugu džamiju iz 
ovoga perioda podigli su Almoravidi u Tlemsenu (Magreb) 1136. god. 
Ova građevina je pod uticajem Velike džamije u Kordobi. Od profane 
arhitekture ovog perioda najznačajniji su omajadski dvorci u Medinet 
Ez-Zehra, nedaleko od Kordoba. Dispozicija ovih dvoraca poslužiće 
kao ugled čuvenom dvorcu Alhambra u Granadi. U dekoraciji dolazi do 
izražaja režnja za polihromijom, upotrebom kamenih klesanaca i opeke, 
čiji uticaj je došao iz Persije. Oblici lukova postaju sve dekorativniji i 
brojniji. Svi oblici koji su bili u upotrebi u ranijim periodima: prelom- 
ljeni, potkovičasti, vitičasti, — istočnjačkom fantazijom obogaćuju iona- 
ko bogatu skalu kombinacija. Stalaktitni dekor primjenjuje se u izo- 


Dvorac Alhambra u Granađi, ,Lavlje dvorište" 

bilju. Kapiteli stupova stilizuju se prema korintskim i kompozitnim 
uzorima. Stilizovani natpisi u dekoraciji režu se u kamenu ili ostvaruju 
u ,fajansnom mozaiku". Geometrijski ornament primijenjen _je u ma- 
njoj mjeri, dok biljni zauzima glavno mjesto u dekoraciji Velike džamije 
u Kordobi i dvoraca u Medineti Ez-Zehri. Uz biljni ornament pojavljuje 
se i ljudska i životinjska figura. Skulptura od slonovače cvjeta za 
vrijeme Omajada, a kasnije, za vrijeme Almoravida i Almohada, zamije- 
njena je drvorezbarstvom. Umjetnički predmeti od bronze pripadaju sti- 
lu doba Fatimida u Egiptu. 


II. RASPAD TRIJU KALIFATA 


U toku XIII, XIV i XV vijeka, umjesto tri kalifata, koji su bili 
vjerski i politički centri islama, stvoren je niz manjih i većih islamskih 
država. Glavni centri umjetnosti u tom vremenskom periodu bili su u 
Iranu, u kome seldžučke Turke zamjenjuju Mongoli, u Egiptu, gdje se 
smjenjuju dinastije Ejubida i turskih Mameluka, te u Španiji i Magribu, 
zemljama u kojim vladaju četiri nezavisne dinastije. 

U Iranu, novi gospodari, Mongoli, ne prekidaju raniju umjetničku 
tradiciju, naprotiv, oni se u ovoj zemlji afirmišu kao veliki graditelji. 
Oni grade Veliku džamiju u Veramini (južno od Teherana) 1322. god. 
Ova građevina oslanja se na ranije izgrađene džamije u Iranu, sa četvr- 
tastim dvorištem uokvirenim trijemovima, sa četiri ,ivana", od kojih 
najveći predstavlja ulaz u molitveni prostor pod moćnom kupolom. 
Druga značajna mongolska džamija u Iranu, Plava džamija u Tebrizu 
(1468), unekoliko odstupa od ovog uobičajenog tipa sa četiri ,ivana". 
Kroz predvorje, ukrašeno stalaktitima, ne ulazi se u centralno dvorište 
nego u molitveni prostor pod kupolom. Bočno je vezan sa trijemovima, 
a nasuprot ulazu — sa jednom manjom molitvenom prostorijom, tako- 
đer pokrivenom kupolom. Od profane arhitekture, Mongoli su ostavili 
veličanstvenu palatu u Kahu, građevinu iz doba Tamerlana, sada u 
ruševnim ostacima. U dekoraciji se u ovom ,mongolskom" periodu ne 
pojavljuje ništa bitno novo. Stalaktiti koji su u doba Seldžuka bili kon- 
struktivno vezani sa zidhom masom, jednostavno se vješaju za svodove 
i kupole, i tako poprimaju samo formalni dekorativni karakter. Obloga 
fajansom sada dostiže vrhunac tehničkog savršenstva, finoće emajla i 
elegancije arabeske. Epigrafika (umjetnički natpisi) i dalje zadržava 
svoje mjesto u dekorativnoj obradi površina. Najveći interes Mongoli 
su pokazali za minijaturno slikarstvo. Prvi slikani arapski manuskripti 
datiraju s početka XIII vijeka. Mongoli u Iranu u XIII vijeku imaju 
slikarstvo manuskripata pod vizantijskim uticajem. Kasnije je uočljiv 
upliv kineskog slikarstva, naročito u tretiranju pejsaža. Koncem XV vi- 
jeka Behzat formira vlastitu školu, najpoznatiju persijsku slikarsku 
školu, čije će djelovanje trajati i kroz posljednji period islamske umjet- 
nosti u Persiji. 

Egipat Ejubida značajan je po gradnjama brojnih medresa i utvr- 
đenja. Egipat Mameluka dao je islamskoj arhitekturi novi tip džamije 
sa ,ivanima", kombinovan sa monumentalnom grobnicom ili medresa- 

37 ma. Iz ovog doba potiču brojne džamije, medrese, karavan-saraji, bolni- 

Džamija-Međresa sultana Hasana u Kairu (1356) 


ce, škole i fontane u Kairu. Džamija sultana Kalauna u Kairu (1285) je 
arhitektonski ansambl koji sačinjava molitveni prostor, mauzolej, med- 
resa i bolnica. Ova građevina je poslužila kao osnova za gradnju Džami- 
je-Medrese sultana Hasana u Kairu (1356), jedne od najznačajnijih arhi- 
tektonskih realizacija u Egiptu. Iz četvrtastog dvorišta prilazi se na 
četiri strane dubokim zasvođenim ,ivanima", od kojih najveći služi kao 
molitveni prostor. Iz ovoga se prilazi grobnici utemeljivača. Ovaj pro- 
stor u obliku kvadrata pokriven je visokom šiljatom kupolom i pred- 
stavlja glavni arhitektonski akcenat čilavog ansambla. Tlocrtno krsto- 
obrazno rješenje ublaženo je time što su ,ivanima" dodavane medrese, 
koje su služile kao škole za četiri glavna filozofska pravca islama. Dža- 
mija Kaitbeja u Kairu (1472) ima samo dva slabije naglašena ,ivana", 
nema medresa. Molitveni prostori pokriveni su ravnim plafonom, a samo 
grobnica šiljatom kupolom. Zidanje je izvršeno alterniranim slojevima 
raznobojnih klesanaca. Izvanredno uspio minaret dovršava ovu arhitek- 
tonsku kompoziciju, jednu od najvrednijih u egipatskoj islamskoj 
arhitekturi. 

U dekoraciji mamelučkog doba su, u upotrebi mermerna inkrusta- 
cija, slikarska obrada ravnih plafona i bogato obojeni vitraži. Nadalje, 
u ovom periodu, u Egiptu j Siriji, naročito u Tiru, Damasku i Alepu 
postoje drvorezbarske radionice iz kojih potiču mnogobrojni lijepi min- 
beri. Umjetnički predmeti od bakra i stakla iz ovog vremena prave se 
jednako u Kairu i Damasku. 

U početku XIII vijeka, zemlje Magreba i Španije bile su podijelje- 
ne između četiri dinastije sa centrima u Granadi, Fesu, Tlemsenu i Tu- 
nisu. Građevine koje se podižu u to vrijeme, iako po dimenzijama ma- 
nje, odlikuju se tlocrtnim skladom, elegancijom i osjećanjem mjere u 
dekoraciji. Takve su džamije u Tazi i Fesu, u Mansuri i Tlemsenu. Osim 
džamija, u ovom periodu, grade se brojne medrese, (naročito u XIV 

vijeku), čije je porijeklo u Iraku, sa centralnim dvorištem, na koje su 
orijentisane prostorije učenika i jedna veća prostorija, koja je istovre- 
meno služila i kao predavaonica i kao molitveni prostor, Sredinu dvo- 
rišta zauzimac je bazen. Najuspjelije medrese podignute su u Fesu, 
od kojih je najpoznatija Bu Ananija. Za arhitekturu Španije ovog vre- 
mena najkarakterističniji je dvorac Alhambra u Granadi dograđivan u 
toku cijelog XIV vijeka. Po svom tlocrtnom rješenju zasnovanom na 
helenističkom dvorištu sa peristilom, sa uticajima persijskim i egipat- 
skim, ova građevina je ostvarla vanredan prostorni sklad između otvo- 
renih dvorišta, sa bazenima i fontanama između trijemova, i zatvorenih 
prostora dvorca. U dekorisanju su upotrijebljene sve islamske tehnike: 
keramička obloga, bojena dekoracija u sadri i stalaktitni dekor na 
lukovima i kupolama. Magreb i Španija u ovom periodu umjetnički 
obrađuju staklo, metale, fajans, tkanine, ali u smanjenom obimu u 
odnosu na Egipat i Siriju. 


IV. SAFAVIDI U IRANU, MOGULI U INDIJI 


Početkom XVI vijeka došlo je do velikih političkih promjena u 
islamskom svijetu. Vrijeme između X i XV vijeka karakterisano je 
brojnim samostalnim islamskim državama u kojim postoje jaki umjet- 
nički centri. U XVI vijeku ponovo dolazi do stvaranja relativnog politič- 
kog jedinstva pod vođstvom osmanskih Turaka. U okviru ovog novog 
islamskog carstva nalazile su se od prve polovine XVI do XIX vijeka 
zemlje Male Azije, Balkanskog poluostrva, Sirije, Tripolisa, Tunisa, 
Alžira, Egipta i Arabije. Drugi dio nekadašnjeg islamskog carstva prvih 
kalifa našao se pod vlašću domaće persijske dinastije Safavida, koji 
su uspjeli da oslobode zemlju od Mongola. Tako su stvorena dva nova 
islamska centra: jedan u Carigradu a drugi u Isfahanu. Osim ova dva 
snažna carstva, postojala je i islamska država Velikih Mogula u Indiji, 
a u Sj. Africi Maroko je uspio da i dalje sačuva samostalnost, 

U Persiji s početka XVI vijeka Džamija u Savi ne donosi ništa 
novo što već nije viđeno u ,mongolskom" periodu. Četvrtasto dvorište 
sa četiri ,ivana", molitveni prostor pod kupolom i stalaktitni ukras isti 
su kao u prethodnom periodu. Vrijeme vladavine Šah Abasa (1587— 
1628) je u arhitekturi, a naročito u urbanizmu obilježeno izgradnjom 
nove persijske prijestonice Isfahana. Široki bulevari sa drvoredima i 
fontanama, prostrani trgovi, mostovi, veliki javni objekti izvedeni su 
širokim urbanističkim potezima, neviđenim ni u jednom ranijem islam- 
skom centru. Kraljevska džamija u Isfahanu (1612) je izvanredna arhi- 
tektonska realizacija koja se oslanja na ranije persijske džamije sel- 
džučkog doba. Od javnih objekata, posebno mjesto po vrijednosti, ima 
medresa Maderi-šah (1706), koja čini cjelinu sa karavan-sarajem. Dispo- 
zicija je klasićna: unutarnje dvorište sa četiri ,ivana" i jednim molitve- 
nim prostorom pod kupolom lukovičastog oblika. /U profanoj arhitek- 
turi najpoznatiji su dvorci Safavida: Ala kapi u Isfahanu i Šehel sutun. 
Dekorativne tehnike su iste kao i u ranijem periodu: epigrafika, kera- 
mička obloga sa geometrijskim i biljnim ornamentom. Može se uočiti 
težnja za uvođenjem domaće flore u biljni ornament. Slikarstvo manu- 

skripata nastavlja se u safavidskom periodu u Behzatovoj školi, koja 
prelazi iz Herata u Tebriz. Ovaj period označava najviši domet islam- 
skog slikarstva uopšte. 

Gledana kroz umjetnost, Indija Velikih Mogula bila je od XV vije- 
ka samo dio Persije. Prije toga, muslimanska umjetnost u Indiji bazi- 
rala se na domaćoj hinduskoj tradiciji. Ovi lokalni uticaji u manjoj 
mjeri vidljivi su i kasnije, u mogulskom periodu, na primjer — na 
palati cara Akbara (1556—1605) u Agri. Indijske džamije građene su po 
uzoru na persijske, sa unutarnjim dvorištem, ,ivanima", okruglim mi- 
naretima i lukovičastim kupolama, Akbarova džamija u Fathpuru i Dža- 
hangirova u Lahori, kao i čuveni mauzolej Tadž mahal u Agri (1647), 
koji je šah Djahan podigao svojoj ženi, djela su persijske arhitekture. 
Minijaturno slikarstvo prešlo je također iz Persije u mogulsku Indiju, 
gdje je stvorena jedna indijsko-persijska škola, koju karakteriše upotre- 
ba svijetlo-tamnih efekata u predstavljanju pejsaža, a u obradi ljudske 
figure — jače izražen realizam. 


V. TURSKA UMJETNOST 


U likovnim umjetnostima, podjela obuhvata dva glavna turska 
stila: seldžučki i osmanski. Seldžučki stil ima tri perioda: 


1. Seldžučki period u Persiji (1040—1194) 
2. Seldžučki period u Anadoliji (1071—1308) 
3. Seldžučki period u bejlicima (1256—1483) 


Osmanski stil može se podijeliti na šest perioda: 


. Brusanski i ranocarigradski period (1299—1501) 
. Klasični period (1501—1703) 

. Period dekoracije tulipana (1703—1730) 

. Period turskog baroka (1730—1808) 

. Period Ampira (1808—1874) 

. Neoklasični period (1874—1930) 


DV B= NI 


SELDŽUČKI PERIOD U PERSIJI donosi u islamsku arhitekturu 
znatne novine. U ranijem dobu ovdje je građena isključivo ,arapska 
džamija" koja je u Persiji ,došla" iz Iraka a koja ima unutarnje dvo- 
rište uokvireno trijemovima i duboku molitvenu dvoranu stupova po- 
krivenu drvenom ravnom tavanicom. Seldžuci unose bitne izmjene u 
prostorno i konstruktivno rješenje ove džamije. Velika džamija u Isfa- 
hanu, zvana Mesdžidi Džuma, koja je nastala u predseldžučkom periodu, 
bila je prvobitno džamija sa trijemovima, čiji su nosači bili stupci od 
ćerpiča a tavanica od drveta. Prepravke i dogradnje ove džamije, izve- 
dene u seldžučkom periodu (naročito nakon požara 1121), izmijenile su 
njen izgled, Nosači su zamijenjeni stupcima od pečene opeke, a sva po- 
lja pokrivena malim kupolama. U prostornom rješenju, bitne promjene 
ostvarene su izgradnjom četiri ,ivana" koji se otvaraju prema unutar- 
njem dvorištu stvarajući u tlocrtu krstato rješenje, koje će istovremeno 

naći još logičniju primjenu kod gradnje medresa. Seldžuci u Persiji 
daju kupoli dominirajući značaj, što dolazi do punog izražaja u gradnji 
džamija i mauzoleja (, turbeta"). Kupola ima skelet od ukrštenih lukova 
koji nose lagane svodove. Porijeklo ove konstrukcije nije potpuno ob- 
jašnjeno. Opravdano se pretpostavlja da je azijski mezopotamsko-per- 
sijski umjetnički centar njena postojbina, iako se ove konstrukcije pri- 
mjenjuju u Spaniji još u X v. Mauzolej seldžučkog perioda u Persiji 
je u tlocrtu kvadrat, poligon ili krug pokriven kupolom koja se na vanj- 
skoj strani pokazuje ili kao prava kupola, ili kao konus. U ovom vre- 
menu je minaret izmijenio svoj oblik. Nekadašnji kvadratični ili oktogo- 
nalni minaret zamijenjen je okruglim na kvadratičnom postamentu i sa 
galerijom (,,šerefetom") na tri četvrtine visine minareta, konzolno izba- 
čenom i ukrašenom stalaktitnim dekorom, Ovaj persijsko-seldžučki mi- 
naret se završava malom kupolicom. Glavnu karakteristiku seldžučko- 
-persijskoj arhitekturi dala je opeka, kako u konstrukciji, tako i u vanj- 
skoj i u unutarnjoj dekoraciji. 

SELDŽUČKI PERIOD U ANADOLIJI je najbogatiji. Džamiju sa 
trijemovima Seldžuci su u Anadoliji bitno izmijenili. Zbog oštre klime 
zatvara se otvorena strana trijema prema dvorištu. Ona se smanjuje ili 
potpuno nestaje. Ove zatvorene seldžučke džamije u Anadoliji zovu se 
općenito ,,ULU" džamije. Najpoznatije su u Erzerumu, Kajseriji, Sivasu, 
Divrigi, Birgi i Afionu. U početku je ovakva džamija imala ravnu drvenu 
tavanicu, poduprtu brojnim drvenim stupcima. Ovaj tip se najduže 
zadržao u šumovitim krajevima Anadolije. Kasnije se jedno ili dva polja 
pokrivaju kupolama, stupci se zidaju od kamena i međusobno povezuju 
lukovima. Najveći dio tavanice i dalje je bio pokriven slojem zemlje na 
ravnoj drvenoj tavanici. Ulu-džamija u Sivasu (XI v.) i Alaedinova dža- 
mija u Konji (1156—1220) pripadaju ovom tipu. Najstarije seldžučke 
džamije u Anadoliji nisu imale minareta, Mujezin je sa krovne terase 
pozivao vjernike na molitvu. 


Iplikdži džamija u 
Konji. Tloert 


Ulu džamija u Birgi. Tlocrt 

Iplikdži-džamija u Konji (1162) je sva sagrađena od kamena, ima 
samo 12 stupaca povezanih lukovima u oba pravca, pravougaona polja 
su presvedena krstatim svodovima a srednja tri kvadratična polja — 
kupolama. Ova džamija ima začetak minareta zidanog od opeke, Istom 
ovom zasvedenom tipu seldžučke džamije pripada i najbogatija i naj- 
impresivnija Ulu-džamija (1229) u Divrigi, sa rebrastim svodovima. Sel- 
džučki arhitekti, smanjujući broj stupaca u enterijeru i uvodeći svodove 
i kupole za pokrivanje pravougaonih i kvadratičnih polja između stu- 
paca, stvorili su osnovu za pojavu osmanske džamije. Mnoge seldžučke 
gradnje bile su ukrašavane rezanim dekorom, naročito na portalima. 
Ovdje se pojavljuju geometrijski ornamenti, arabeske, biljni i životinj- 
ski motivi i, naročito, dekorativno pismo (epigrafika). Primjenjuje se 
i fajans za unutrašnju dekoraciju sa karakterističnim tonovima plavog, 
bijelog i tamnosmeđeg. Fajansna dekoracija u pravilu sadrži geometrij- 
ske motive. Prva polovina XIII v. označava procvat seldžučke arhitektu- 
re jednako u izgradnji džamija kao u izgradnji javnih objekata: medre- 
sa, karavan-saraja, škola, bolnica, mostova. To je i vrijeme izgradnje 
jakih tvrđava u Konji, Sivasu, Kajseriji, Divriku i Erzerumu. Mauzoleji 
zadržavaju u tlocrtu kružni i poligonalni oblik, a pokriveni su kupolom 
koja spolja ima piramidalni ili konični izgled, što podsjeća na šator — 
nekadašnji stan nomadskih Turaka u centralnoj Aziji. 

Iako polovinom XIII v. seldžučki sultani priznaju mongolsku vlast, 
snažna arhitektonska djelatnost ne prestaje ni u tom periodu. U Konji 
se podiže: Karataj-medresa, džamija Indže minare, džamija i medresa 
Sahib Ata. U Kajseriji Kilič-džamija i medresa, zatim medrese u Sivasu 
i Kiršehiru. 

SELDŽUČKI PERIOD U BEJLICIMA obuhvata vrijeme od druge 
polovine XIII v. do druge polovine XV v. U oslabljenom Ikonijskom sul- 
tanatu pojedini kanovi su imali sivarnu nezavisnost u svojim bejlicima, 
Iako je tek 1308. godine Ikonijski sultanat prestao da postoji, još pola 
vijeka se može pratili arhitektonska djelatnost u brojnim samostalnim 
bejlicima. Najznačajniji od šesnaest bejlika je imao centar u gradu Kara- 
manu, u kome vlast samostalnih bejova traje od 1256. do 1483. godine. 
Ovaj bejlik je pravi nasljednik seldžučke civilizacije. Najznačajniji spo- 
menici iz ovog doba su: Mauzolej Alaedin-beja, Medresa njegove žene 
Nefise Hatun (1382) i Sklonište Ibrahima II (1433). Osim u karaman- 
skom bejliku, seldžučka kultura se nastavila i u drugim kneževinama, 


Davgandos džamija u 
Karamanu, Tlocrt. 

emiratima, čiji su najpoznatiji centri bili u Kajseriji, Afion Karahisaru 
i Kutahiji. U XIV vijeku u bejlik-periodu, u seldžućku džamiju se unose 
izmjene gradnjom trijema pred ulaznom stranom, kao kod Akčasar-dža- 
mije u Karamanu i Ulu-džamije u Birgi, te oživljavanjem nekadašnjeg 
unutarnjeg dvorišta, kao kod Isa-bejove džamije u Ajasluku. Za pojavu 
osmanske džamije, međutim, najznačajniji je bejlički tip jednoprostor- 
ne potkupolne džamije sa trijemom koji je pokriven kupolama, kakav 
primjer pruža Davgandos džamija u Karamanu. 

OSMANSKI STIL. Tursko pleme Kai i njegov plemenski kan Erto- 
grul dobili su od seldžučkog sultana, početkom XIII v., feud u oblasti 
Ankare. Ertogrulov sin Osman (1281—1326) proglasi se sultanom oko 
1299. god. i stvori novu tursku državu. Njegovo pleme i nova država 
dobili su ime po njemu. Pravac širenja osmanske države išao je prema 
oslabljenom vizantijskom carstvu, koje je padom Carigrada (1453) u 
turske ruke prestalo da postoji. 

Osmanska, kao i seldžučka umjetnost, svoj najviši domet dosegla 
je u arhitekturi. Osmanski stil u arhitekturi, s_jedne strane, znači na- 
stavljanje selažučkih arhitektonskih tradicija, a s druge — prihvatanje 

nekih vizantijskih konstrukcionih rješenja. Ovdje se radi o uticaju Aja- 
"Sofije na velike osmanske džamije klasičnog perioda, kod kojih se kao 
kod Aja-Sofije, glavni prostor formira ispod velike kupole koju nose 
četiri slobodno stojeća stupca. Upravo ta težnja za ostvarenjem velikih 
prostora koje pokrivaju kupola i polukupola, označava vizantijski uti- 
caj na osmansku džamiju, Svi drugi konstruktivni i prostorni elementi, 
na primjer; lukovi; svodovi, kupole, trompe, niše, zatvorena dvorišta sa 
trijemovima — potiču od ranijih seldžučkih primjera. 

BRUSANSKI I RANOCARIGRADSKI PERIOD obuhvata XIV ij XV 
vijek. U arhitekturi ovaj period označava daljnji razvoj građevine dža- 
mije, medrese, hana, bezistana, sultanskog dvorca, utvrđenja i drugih 
objekata. Džamija nastavlja prostorno rješenje seldžučkih ,ulu" dža- 
mija sa brojnim malim kupolama i jednoproslornih potkupolnih dža- 
mija sa trijemom. Prvoj grupi pripadaju: Ulu-džamija u Bursi (1399), 
pravougaonik podijeljen na 20 jednakih kvadratnih polja pokrivenih sa 
20 malih kupola, Eski-džamija u Jedrenu (1414) sa 9 jednakih kupola i 
trijemom sa 5 kupolica, Zindžirlikuju-džamija u Carigradu, sa 6 jedna- 


Firuz agina džamija u Carigradu 
45 (1491). Tlocrt 

Zelena (,Ješil") dža- 
mija u Bursi (1421). 
Tlocrt 


kih kupola i trijemom sa 3 kupolice. U drugu grupu spadaju: Alaedin- 
-džamija u Bursi (1326), Zelena džamija u Izniku (1378), Firuz-agina dža- 
mija u Carigradu (1491). Zasebnu grupu ovog perioda čine džamije sa 
glavnim molitvenim prostorom pokrivenim sa dvije veće kupole iste ve- 
ličine. Takve su: Džamija Orhan-beja u Bursi, Jildirim džamija u Bursi, 
Zelena džamija u Bursi (1421), Murad-pašina džamija u Carigradu (1466). 
Težnju za gradnjom velike kupole pokazuje Učšerefeli-džamija u Jedre- 
nu (1447) sa kupolom raspona 24 m. Ona najavljuje prvu veliku osman- 
sku džamiju u Carigradu — Mehmed-Fatihovu (1471), kod koje je glavni 
molitveni prostor pokriven velikom kupolom i polukupolom, u čijem 
konstruktivnom rješenju se osjeća uticaj Aja Sofije. Osim džamija, 
ovom periodu pripadaju: Sulejman-pašina medresa u Izniku (1336), Til- 
dirim-medresa u Bursi (1394), Mehmed Čelebi medresa u Merzifonu 
(1414), medrese sultana Mehmeda Fatiha u Carigradu (1471). Mauzoleji: 46 

Džamija Murad-paše u Cari- 


Hadži Hamze u Izniku (1345), Hajredin-paše u Izniku (1378), sultana 
Bajazita u Bursi (1406), Mehmeda Čelebija u Bursi (1421), sultana Mu- 
rada 1I u Bursi (1451), Mahmut-paše u Carigradu (1464). Od hanova su 
najpoznatiji: Orhan pazi u Bursi (1339) i Kirkčihan u Carigradu 
(1467). Potkupolni bezistani izgrađeni su u ovom periodu u Bejšehiru, 
Tiru, Bursi, Ankari i Jedrenu. Među hamamima su najpoznatiji: Orhan- 
-bejev u Bursi (1339), Eski-Kaplidža u Bursi (1389) i Mahmut-pašin u 
Carigradu (1466), Izgrađene su također kraljevske palate: Orhanova u 
Bursi, Fatihova u Carigradu (1458) i Nova Fatihova palata u Carigra- 
du (1478), 

KLASIČNOM PERIODU OSMANSKE ARHITEKTURE dala su pe- 
čat dva velika graditelja sa svojim školama: mimar Hajredin i mimar 
Sinan. Mimar Hajredin označava uvod u klasični period, a mimar Sinan 
— ne samo vrhunac klasičnog doba nego najviši nivo osmanske arhi- 
tekture uopšte. Mimar Hajredin je bio glavni arhitekt carstva za vlada- 
nja sultana Bajazita II (1482—1512). Njegovo najznačajnije djelo je dža- 
mija sultana Bajazita II (1501), nastala pod neposrednim uticajem kon- 
struktivnog rješenja Aja-Sofije; prostorno pak, ovdje je ostvareno cen- 
tralno a ne bazilikalno rješenje. Brojni arhitekti koji širom Turskog Car- 
stva grade u prvoj polovini XVI v. pripadali su školi ovog neimara. Do- 
lazak genijalnog mimar Sinana (1490—1588) na položaj glavnog arhitek- 
ta Carstva, 1539. godine, označava početak novog uspona turske arhi- 
tekture. Prva njegova velika džamija, Šahzade, (1548), ne predstavlja 
još veliko umjetničko djelo. Sinan je ovdje vanredan konstruktor, ali 
on još nije ovladao vještinom upotrebe raznih materijala ni svim ele- 
mentima stilske dekoracije. Svoja remek-djela mimar Sinan je izveo 
za dvojicu sultana u čijoj je službi bio. To su Sultan-Sulejmanova dža- 
mija u Carigradu (1550—1557) i džamija sultana Selima II u Jedrenu 
(1569—1575). Mimar Sinanu, odnosno njegovoj školi, pripisuje se preko 
300 sakralnih, javnih, stambenih i vojnih gradnji u raznim krajevima 
Turskog Carstva, Osim pomenutih džamija, ovaj graditelj je ostavio iza 
sebe u Carigradu i sljedeća: velika arhitektonska ostvarenja: džamiju 
Kara Ahmet-paše (1561), džamiju Rustem-paše (1561), džamiju Sokolu 
Mehmet-paše (1571), džamiju i turbe Šemsi Ahmet-paše (1580); mauzo- 
leje: sultana Sulejmana (1557), sultana Selima II (1574), Rustem-paše 
(1561), Barbakos Hajredin-paše (poslije 1546); od ostalih vrsta objekata 

treba pomenuti: Hasseki-hamam, hamam uz džamiju sultana Sulejmana, 
hamam iz džamiju Mihrimah (svi u Carigradu), medrese: Husrevija u 
Alepu, medresa uz Sahzade-džamiju u Carigradu, uz sultan Sulejmanovu 
džamiju u Carigradu. Među ostalim, mimar Sinan je izgradio i most 
Mehmed-paše Sokolovića na Drini — u Višegradu. Mimar Sinan je bio 
savremenik Mikelanđela i drugih velikih renesansnih arhitekata u Italiji. 
Njegova najuspjelija djela ne zaostaju za najvećim arhitektonskim ost- 
varenjima italijanske Renesanse. Nekoliko nasljednika na položaju glav- 
nog arhitekta izišlo je iz Sinanove škole. Najpoznatiji od njih je Mehmed- 
aga, graditelj velike sultan-Ahmetove (,,Plave"") džamije u Carigradu 
(1609—1616). U XVI i XVII vijeku su dograđivani sultanski dvorci u 
Top Kapi Saraju; izgrađena su dva velika bezistana: Velika čaršija u 
Carigradu i Misir-čaršija u Carigradu. Klasični period osmanske arhi- 
tekture karakterističan je po skladu volumena, površina i linija, po de- 
koraciji u kojoj učestvuju razni materijali — drvo, štuk, kamen, opeka, 
fajans — i koja je data s finim osjećanjem mjere. U klasičnom periodu 
je došlo i do najvećeg razvoja i procvata umjetnih zanata, koji su u ve- 
likoj mjeri nadoknađivali zabranjene umjetnosti slikarstva i skulpture. 
Obrađuje se kamen, naročito za stalaktitnu dekoraciju u arhitekturi; 
razni metali služe za umjetničku izradu predmeta i oružja; izrada nakita 
dosiže vrhunac; fajansna dekoracija poprima originalna obilježja, — 
štuk, staklo i emajl se koriste za razne vrste dekoracija; drvo se rezbari 
u vidu geometrijskih i biljnih ornamenata; obrađuje se kost i slonova- 
ča; u intarziji se primjenjuje sedef; tkaju se skupocjene tkanine i ćilimi 
originalne ornamentike; razvija se kaligrafija i epigrafika; ukrašava se 
koža; oplemenjuje krzno; ornamentalno slikarstvo izrađuje vlastita ori- 
ginalna stilska obilježja; razvija se umjetnost minijatura i ilustriranje 
knjiga. 

Po vrijednosti naročito visok nivo dostiže dekoracija bojenim fa- 
jansom. Najuspjeliji primjerci nalaze se u džamijama Rustem-paše 
i Sokolu Mehmet-paše u Carigradu. Dominiraju: plava, ljubičasta, 
zelena i crvena boja u biljnim ornamentima u kojim su stilizovani cvje- 
tovi karanfila, tulipana i božura. Crtež je vanredno čist i inventivan, bez 
natrpanosti, i nije monoton. Ovo je epoha najvišeg prosperiteta Carstva, 
u kojoj se ono maksimalno raširilo, u kojoj su finansijski izvori bili 
preobilni, a sultani nastojali da svoj značaj obilježe velikim arhitekton- 
skim djelima. Druga polovina XVII vijeka još je stagnacija, a onda, uz 
opadanje političke moći Carstva, počinje i opadanje turske umjet- 
nosti. 

PERIOD DEKORACIJE TULIPANA (1703—1730) u arhitekturi tra- 
je prvih trideset godina XVIII vijeka, a poklapa se sa vidnim opadanjem 
moći Carstva. Posljedica čestih finansijskih kriza u Carstvu bila je sma- 
njenje arhitektonske aktivnosti. U ovom kratkom periodu grade se samo 
manje dekorativne zgrade. U dekoraciji dominira stilizovani cvijet tulipa- 
na, po čemu je ovaj period i dobio ime. Za vrijeme vladanja sultana 
Ahmeta III izgrađen je veliki broj fontana. Klasični period je prošao, 

j u umjetnost prodiru uticaji sa Zapada, koji se sada prilagođavaju tur- 
49 skom ukusu. U ovom periodu veliki vezir Ibrahim-paša gradi nekoliko 

paviljona. Čitav ,tulipan"-period više nagovještava evropeizaciju turske 
umjetnosti, nego što označava originalnu umjetničku aktivnost, 

PERIOD TURSKOG BAROKA (1730—1808) vremenski odgovara pe- 
riodu reformi u osmanskoj državi. Ukinuta je janjičarska vojska. Osje- 
ćaju se i uticaji velike francuske revolucije 1789. U ovom periodu, oslo- 
bodilački ratovi Srbije, Grčke i Egipta dovode do samostalnosti ovih 
zemalja. Turska se otvara svim kulturnim evropskim uticajima, naroči- 
to francuskim. Sa zakašnjenjem od tri vijeka dolazi do uticaja renesan- 
sne umjetnosti u Turskoj. Vladajući stil evropskog baroka prodire u 
tursku arhitekturu i potpuno je mijenja. Pri tome je izmijenjen i ovaj 
zapadni stil, u težnji da se prilagodi domaćoj umjetničkoj tradiciji. U 
novom stilu izgrađena je Nuri Osmanije džamija u Carigradu — za vla- 
davine sultana Osmana, Laleli-džamija u Carigradu — za vladanja sul- 
tana Mustafe III; rekonstruisana je džamija sultana Mehmed-Fatiha _u 
Carigradu, napravljeno je turbe i fontana sultana Abdulhamida I i dža- 
mija sultana Selima III u Carigradu. Ovo su najpoznatiji spomenici no- 
ve umjetnosti u Turskoj, koja označava njenu pravu dekadansu., 

PERIOD TURSKOG AMPIRA (1808—1874) je vrijeme daljnjih re- 
formi države i nacionalnih revolucija pokorenih naroda. Donesen je 
ustavni zakon i ograničena vlast sultana. U tursku civilizaciju i kulturu 
prodiru evropski uticaji. U arhitekturi vlada eklekticizam. Neke građe- 
vine, na primjer, turbe sultana Mahmuta II, škola Dževri Kalife, Nusre- 
tija džamija, dvorac Dolmabakče, džamija na Ortakeju, Džirigan-palača, 
Valide-džamija u Aksaraju, imaju malo zajedničkog sa turskom arhi- 
tektonskom tradicijom. 

NEOKLASIČNI PERIOD (1874—1930). Prvi njegov dio označava 
nastavak težnji prethodnog perioda. Kasnije, a naročito početkom XX 
v., čine se široko zasnovani pokušaji da se izvrši renesansa stare turske 
seldžučke i osmanske umjetnosti i da se ova umjetnost sjedini sa mo- 
dernom. Ovi pokušaji, koji nisu dali najbolje rezultate, ubrzo su napu- 
šteni, i zamijenjeni su težnjama za uvođenjem drugih savremenih pra- 
vaca u tursku umjetnost i arhitekturu. 

ARAPSKI KORIJENI U ISLAMSKOJ UMJETNOSTI 
OMAJADSKOG DOBA 


Neki primjeri iz najstarijeg perioda umjetničke dekoracije u Meso- 
potamiji i Egiptu pokazuju takvu sličnost, da se s mnogo razloga postav- 
lja pitanje nemaju li ove dvije najvrednije starovjekovne umjetnosti 
Orijenta zajedničko ishodište negdje u dalekoj, predistorijskoj prošlo- 
sti.! Teorije o prvobitnoj postojbini Semita dotiču indirektno i ovo pi- 
tanje? Prema jednoj hipotezi, ovu postojbinu treba tražiti u Mesopota- 
miji, po drugoj — u istočnoj Africi, a po trećoj — na Arabijskom polu- 
ostrvu. Prema tome u kojoj mjeri ove hipoteze daju odgovor na otvo- 
rena pitanja istorije, odgovor koji potvrđuju drugi istorijski fakti — 
one valoriziraju svoje mjesto. Prema komparativnom utvrđivanju nji- 
hove vjerodostojnosti, hipoteza o prapostojbini starih Semita u Ara- 
biji najviše se slaže sa ranije utvrđenim istorijskim činjenicama, a naj- 
manje postavlja nova pitanja. 

Po ovoj hipotezi, u doba oko 3 500, god. pr. n. e. semitska plemena 
su iz Arabije krenula u dva pravca: prva u Afriku, u dolinu Nila, gdje 
su sa zatečenim Hamitima činili narod koji je kasnije stvorio civilizaciju 
starog Egipta, a druga u Mesopotamiju, gdje su zatekla kulturne nese- 
mitske Sumerane, od kojih su primili kulturu i, miješajući se s njima, 
stvorili semitski narod — Babilonce! Ako bi se ova hipoteza potvrdila 
i novim otkrićima, onda bi bio riješen i veliki problem zajedničkog pret- 
ka dviju najstarijih civilizacija Orijenta: egipatske, u dolini Nila, i 
mesopotamske, u dolinama Eufrata i Tigra. 

Po istoj hipotezi, o semitskoj postojbini na Arapskom poluostrvu, 
oko 2500. god, pr. n. e. jedna migracija Semita sa ovog poluostrva do- 
vela je semitska plemena u zapadnu Siriju i Palestinu. To su kasniji 
semitski Hanaaniti i Feničani. 

Oko 1 500. god. pr. n. e. nova migracija iz Arabije dovodi Hebreje 
u južnu Siriju a Aramejce (Sirijce) u sjevernu Siriju, 

Milenijum kasnije, oko 500. god. pr. n. e., još jedan semitski narod 
dolazi sa Arapskog poluostrva i smješta se sjeveroistočno od Sinajskog 
poluostrva. To su bili Nabatejci, kreatori kulture grada Petre! 

U VII v. n. e., posljednja i najveća migracija Semita sa Arapskog 

51 poluostrva odvijala se u znaku islama i stvaranja svjetskog carstva Ara- 

pa. Ova nam teorija omogućava da utvrdimo ishodište i kontinuitet ori- 
jentalnih civilizacija, od najstarijih, u Egiptu i Mesopotamiji, do naj- 
mlađe, islamske, koja se rasprostirala na ogromnom teritoriju od At- 
lantskog okeana do Bengalskog zaliva i Malajskog arhipelaga. 


ARAPSKA ZAJEDNICA PRIJE ISLAMA 


Arapsko poluostrvo je smješteno između Egipta i Mesopotamije i 
zemalja uz istočne obale Sredozemnog mora. Ovim položajem se dije- 
lom objašnjava i teorija o semitskoj prapostojbini u Arabiji, i uticaji 
kultura ovih zemalja na semitska arapska plemena koja su ostala u svo- 
joj postojbini. U zemljama priobalnog pojasa istočnog Sredozemlja 
ukrštali su se uticaji orijentalnih civilizacija iz Egipta, a još više iz Me- 
sopotamije, sa uticajima helenističko-rimske mediteranske civilizacije. 
Grad Petra, u kontaktnoj zoni Azije, Afrike i Evrope, bio je istaknuti 
punkt rimskih kulturnih uticaja. U sjevernom dijelu priobalnog pojasa 
istočnog Mediterana istu ulogu je dobio grad Palmira. 

U vremenskom rasponu koji traje gotovo milenijum, od 750. god. 
pr. n. e. do VII v. n. e., u Arabiji su se obrazovale domaće države — 
Sabejsko i Minejsko kraljevstvo, prvo Himjaritsko kraljevstvo i drugo 
Himjaritsko kraljevstvo — na jugu Arabije" Posljedica kratkotrajnih 
upada Abisinaca u II, III i VI vij. bila je — dovođenje kršćanstva na 
Arabijsko poluostrvo. 

U sjevernoj i srednjoj Arabiji najstarije je bilo Nabatejsko kraljev- 
stvo, sa glavnim gradom Petrom na karavanskom putu koji je spajao 
južnu Arabiju sa Sredozemljem i imao prvorazredan trgovački značaj. 
U VI vij. n. e. ovdje su najsnažnija kraljevstva Gasanida i Lahmida. 
Prvi su imali veze sa Bizantom a drugi sa Persijom. U srednjoj Arabiji, 
u ovo vrijeme, arapsko pleme Kinda ima svoju državu, koja ujedinjuje 
veliki broj arapskih plemena, što će kasnije poslužiti kao osnova Mu- 
hamedovom ujedinjenju svih plemena na Arapskom poluostrvu. 

Političko organizovanje Arapa prije pojave islama, prema ovim po- 
dacima, ima jedan duži, sabejsko-himjaritski period, od VIII v. pr. n, e. 
do polovice VI v. n. e. i drugi, kratki period, od druge polovice VI v. do 
pojave islama. 

Stanovnici Arabije, kroz oba ova perioda, bili su uglavnom beduini, 
stočari koji su, tražeći ispašu za svoja stada, bili u stalnom pokretu. 
Nomadski način živčta lišavao je beduine potrebe za kućom građenom 
od trajnih materijala, zemlje, kamena i drveta. Namještaj u ovako gra- 
đenoj stambenoj zgradi nomadu-beduinu takođe je bio nepotreban. 
Dovoljan mu je bio šator i mali broj upotrebnih predmeta koje je mo- 
gao lako prenositi s mjesta na mjesto, 

Manji broj stanovnika Arabije bio je stalno naseljen, što je bila 
karakteristika naročito južnog dijela Arabije, Jemena i Hadramauta. 
Arapi sa sjevera u Hidžazu i Nadždu bili su, uglavnom, nomadi. Na ju- 
gu je bio grad Ma'rib, a u srednjoj Arabiji — naselja gradskog tipa: 
Taif, Meka i Medina. Svi ti gradovi, međutim, nisu ni u jednom vreme- 
nu ni približno dostigli stepen urbane organizacije gradova u Egiptu, 
Mesopotamiji ili Persiji. 

Arapi sa juga Arabije su još od najstarijeg sabenskog vremena bili 
čuveni trgove;, Smješteni između Crvenog mora, Indijskog okeana i 
Persijskog zaliva, Južni Arabljani su bili predodređeni da vrše razmjenu 
vlastitih produkata za proizvode iz Egipta, Mesopotamije i Pendžaba u 
Indiji! Glavni proizvod Arabije bio je tamjan, za kojim je bila velika 
potražnja u centrima pomenutih zemalja. Vješti pomorci, južni Arab- 
ljani, posredstvom trgovine su vrlo rano došli u doticaj sa tri velike 
civilizacije Istoka; egipatskom, mesopotamskom i indijskom. Osim toga, 
glavnim kopnenim karavanskim putem, koji je išao preko Meke i Petre, 
oni su saobraćali i sa mediteranskim kulturnim područjem. 

Iako su specifičan položaj, klima i društveni odnosi veoma rano 
dali kulturi arapskih plemena originalne crte jedne primorske kulture, 
koja se bitno razlikuje od riječnih kultura Nila, Eufrata, Tigrisa i Inda, 
ipak, zahvaljujući trgovinskoj ulozi ovih rijeka, arapska plemena su bila 
pod uticajem zračenja njihovih kultura. Uloga arapskih plemena na 
južnim morima bila je slična ulozi Feničana na Mediteranu, Omoguća- 
vali su posredne doticaje velikih kultura Orijenta. 

Na jugozapadu Arabije, u području sabejske kulture, zeml ja je bila 
plodna zbog obilja kiša. Tu su uzgajani razni začini i proizvođeni ple- 
meniti mirisi, od kojih je miris tamjana imao najveći značaj. Osim ovih 
proizvoda, Arabljani sa juga proizvodili su odjeću, pokrivače i neke 
vrste tekstila. Iz Persijskog zaliva prevozili su bisere i tkanine, iz Indije 
— oružje i kinesku svilu, a iz Abisinije zlato i slonovaču! Osim ovih 
proizvoda, Arapi-trgovci su sigurno prenosili i razne predmete koji nisu 
bili objekti trgovine, ali su nosili izrazita obilježja kulture zemalja iz 
kojih su poticali. Kad se radilo o ukrašenim predmetima, Arapi su pod- 
ražavali tuđe forme ukrasa i način ukrašavanja. Tako su neprestano do- 
lazili uticaji spolja i lagano, tokom vijekova, ostavljali slabiji ili jači 
pečat na umjetničko izražavanje Arapa. Likovno ukrašavanje, koje je 
prihvatano, našlo je mjesta najviše u dekorisanju tkanina i raznih po- 
krivača. Drugi ukrasni predmeti nalazili su svoju upotrebnu vrijednost 
u svakodnevnom životu Arapa, bilo da je riječ o oružju i posuđu ili o 
komadima namještaja. Sve je to uticalo na formiranje ukusa, a u ko- 
načnom vidu — na usmjeravanje tog ukusa u pravcu nekog vlastitog 
umjetničkog stila. O pravom stilu se, međutim, ne može govoriti, ali 
se može goveriti o sklonosti za određenu vrstu umjetničkog izražavanja. 

Kada govorimo o gradovima Arabije, možemo reći da su najvažniju 
kulturnu ulogu imali Meka i Jatrib, kasnije nazvan Medina. Meka je 
bila i vjerski centar Arapa, sa glavnim arapskim svetilištem Kabom. O 
načinu izgradnje ovih gradova u predislamsko i ranoislamsko doba zna- 
mo suviše malo da bismo mogli donositi zaključke i utvrđivati njegove 
karakteristike. Po najranijim opisima Kabe i po opisu događaja nakon 
Muhamedovog povratka iz Medine u Meku, imamo neke oskudne podat- 
ke. Glavni materijali za gradnju bili su kamen, zemlja i drvo. Stambena 
kuća je pripadala orijentalnom tipu, sa centralnim dvorištem i prostori- 
jama oko njega. Međutim, ova kuća je bila vrlo primitivno građevinsko 
ostvarenje, po prostornim vrijednostima znatno ispod njenih uzora u 
Mesopotamiji, isto kao što je grad u Arabiji, po svojim građevinskim 

53 obilježjima, u odnosu na gradove u Egiptu i Mesopotamiji, bio primi- 

tivna urbana struktura. Najstarija islamska bogomolja, džamija koju 
je Muhamed napravio 622. god. u Medini, u stvari je arapska gradska 
kuća predislamskog doba. Ona se sastojala od jednog pravougaonog dvo- 
rišta ograđenog zidom od ćerpiča, na koje su bile naslonjene razne stam- 
bene prostorije." Dok je u Mesopotamiji ovo dvorište bilo sa svih strana 
uokvireno sobama, ovdje su sobe zatvarale samo jedan dio dvorišta, a 
drugi dio je bio ograđen zidom. U ovom orijentalnom tipu kuće, glavni 
prostor je dvorište. Muhamed se koristio njime za prijem vjernika, tač- 
nije, koristio se samo jednim njegovim dijelom, koji je natkrio tri- 
jemom. 

Vidimo, dakle, da je Arap predislamskog doba najoriginalniji kad 
pravi i ukrašava svoju odjeću, šator i posuđe, Manje je originalan kad 
uprošćava orijentalnu kuću prilagođavajući je svojim malim zahtjevima. 
On ne daje ništa od svog duha kad se svakodnevno koristi ukrašenim 
predmetima, oružjem i posuđem proizvedenim negdje izvan Arabije. 
Likovna kultura Arapa nije imala stvaralačko obilježje, a njen nivo bio 
je daleko ispod nivoa visoko civilizovanih susjeda. 

Religija Arapa imala je naglašene crte mnogoboštva. Vjera beduina 
imala je primitivne animističke crte izražene oživljenim dijelovima pri- 
rode, koji su, kasnije, povezivani sa dobrim i zlim božanstvima, U svom 
daljem razvoju, ova primitivna religija je dobivala totemsko obilježje, 
pri čemu božanstva poprimaju neki stalan oblik i karakteristike." Kul- 
lovi stvoreni na jugu Arabije imaju astralne crte. U kasnijem vremenu 
ovdje se grade i hramovi, a vjerski obred sa prinošenjem žrtve dostiže 
onaj stepen na kome improvizacija ustupa mjesto striktno predviđenom 
obrednom ceremonijalu. Ovdje se može govoriti o nekom nejasnom uti- 
caju astralne religije iz Mesopotamije. Međutim, neznabožačka religija 
Arapa nije nikad došla do onog stepena duhovnosti na kome su vjero- 
vanje i obred praćeni stvaranjem mitologije i tumačenjem vjerske dok- 
trine. Vrhunac mnogobožačke religije Arapa dosegnut je stvaranjem 
jednog glavnog božanstva, koje je imalo karakter svemoći u hijerarhij- 
skoj ljestvici mnogobrojnih božanstava plemenskog značaja i ograničene 
moći. - 
Ono što smo utvrdili u drugim vidovima duhovnog života Arapa, 
uočavamo i u religiji: crte koje ukazuju na originalnost, istovremeno 
obilježavaju nizak opšti kulturni stupanj, isto kao što se vjerska obi- 
lježja koja su došla iz Mesopotamije zadržavaju na svom najprimitivni- 
jem stepenu. 

Jevrejstvo i hrišćanstvo bili su prisutni na jugu Arabije u Jeme- 
nu.? Međutim, ove dvije monoteističke religije nisu nikad uhvatile dublji 
korijen među Arapima predislamskog doba. Hrišćanstvo — zbog svog 
teškog shvatljivog božanskog Trojstva i jevrejstvo — zbog svog zatva- 
ranja u uske okvire izabranog naroda, nisu imali potrebnih preduslova 
da se nametnu Arapima. 

Na sjeveru Arabije, u Hidžazu, gdje su se sticali kulturni uticaji 
Egipta, Mediterana, Persije i Mesopotamije, u prvom redu u gradovima 
Meki i Medini, polako su stvarani uslovi za velike promjene u duhov- 
nom životu i društveno-političkoj organizaciji Arapa, Ovaj proces će 
prvo obuhvatiti sjever, a malo kasnije će se prenijeti i na jug i u sebi 
uključiti čitavo Poluostrvo. 

KORIJENI ISLAMSKE UMJETNOSTI U NARODNOM BIĆU ARAPA 


Muhamed i pojava islama. U okviru našeg zadatka da osvijetlimo 
ranoislamsku umjetnost i njene korijene, nećemo se baviti događajima 
koji su vezani za Muhamedovo djelovanje na pridobijanju prvih prista- 
lica nove vjere u Meki prije Hidžre, nećemo prikazivati njegov uspješan 
boravak u Medini, gdje je počelo širenje islama od 622-628, niti njegov 
pobjednički povratak u Meku 628. Ovdje ćemo poći od istorijske činje- 
nice da je Muhamed u godinama od 628. do 632. (kad je umro) izvršio 
političko i duhovno ujedinjenje svih arapskih plemena na Poluostrvu 
oko nove vjere — islama, Ostavićemo analizu ovih istorijskih događaja 
učenjacima koji se bave političkom prošlošću Arapa i istorijom islama. 
Značaj i dubina promjena koje je izveo islam u narodnom biću Arapa 
postaju, i bez toga, jasniji kad se uoče promjene koje su islamizirani 
Arapi izazvali svojom ekspanzijom koja je rezultirala stvaranjem ogrom- 
nog svjetskog carstva za vrijeme od svega nekoliko decenija. 

U vrijeme od 610. god., kad je Muhamed počeo da objavljuje novu 
vjeru, do 632. god., godine njegove smrti, u domeni cjelokupnog likov- 
nog i umjetničkog stvaralaštva nije se dešavalo ništa novo. Međutim, 
pojava Kur'ana označila je završni i najviši stupanj ranije arapske 
proze. 

Prema predanju, Muhamed ne samo da nije pokazivao sklonost za 
muziku i arhitekturu, slikarstvo i kiparstvo nego je, čak, prema tim 
umjetnostima i umjetnicima, koji se njima bave, iskazivao prezir." U 
stvari, Muhamedov interes je bio okrenut prema rušenju mnogoboštva 
kao vida razjedinjenosti Arapa, prema stvaranju nove vjerske zajednice 
čiji je cilj bio, prvo, okupljanje svih Arapa, a potom i svih ljudi, u krilo 
islama. Zbog toga, širenje nove religije u početku nije imalo nikakvih 
posljedica na umjetničko izražavanje Arapa. U poređenju sa vremenom 
ranog hrišćanstva, u kome, takođe, nije došlo do nekih dubljih promje- 
na u umjetnosti, ali u kome u likovnim umjetnostima nalaze mjesto 
novi vjerski simboli, u vremenu ranog islama u Arabiji, u narodnom 
umjetničkom izražavanju ne pojavljuju se nikakvi vjerski simboli. Jedna 
od osnovnih crta islama je da je od početka onemogućavao umjetničku 
aktivnost, tj. islam se od prvog dana svom žestinom okrenuo protiv pa- 
ganskog i hrišćanskog figurativnog predstavljanja božanstva. Učenje 
islama se zasniva na tvrdnji da je bog preko svojih glasnika ljudima 
objavljivao samo jednu vjeru — islam. Tokom milenijuma, više stotina 
ovih božijih poslanika donosili su ljudima islamsko vjerovanje, ali se 
ono, navodno, kasnije iskrivljavalo unošenjem promjena i novih propi- 
sa u objavljenu vjeru. Prema islamu, i Mojsije i Isus bili su božiji posla- 
nici, kao i Muhamed, koga je bog odredio za svog posljednjeg poslanika 
ljudima. Vidimo da je islam od početka najveću opasnost vidio u pro- 
mjenama koje tokom vremena mogu nastati u vjerskom učenju. 


Polazeći od te opasnosti, islam se razvio u doktrinu koja je preciz- 
nim propisima obuhvatila sve vidove fizičke i duhovne djelatnosti ljudi, 
počev od uputa za svakodnevni život; od propisa za organizovanje poli- 
tičkih zajednica, od najmanjih do najvećih, pa do misaonog sistema koji 

omogućava muslimanu da shvati božiju veličinu i da podesi svoj život 
na zemlji prema krajnjem cilju, prema vječnom životu na drugom 
svijetu. 


GRAĐEVINA KABE U MEKI 


Ranije smo govorili o umjetničkom izražavanju Arapa u dekorativ- 
noj i primijenjenoj umjetnosti, koja je imala karakter narodnog umije- 
ća, bilo da je riječ o umjetnim zanatima u gradovima ili o raznim ukras- 
nim predmetima uvezenim sa strane. Sve je to predstavljalo umjetničku 
baštinu Arapa koju su unijeli u prvobitnu siromašnu riznicu, iz koje će 
ovi nomadi, uz pomoć kulturnijih pokorenih naroda, u drugoj polovini 
VII i u prvoj polovini VIII vijeka stvarati svoju vlastitu umjetnost. 

Za naša razmatranja korijena nove umjetnosti poseban interes 
imaju dvije građevine predislamskog doba: svetilište Kaba u Meki i 
prva džamija koju je Muhamed sagradio u Medini u prvoj godini po 
Hidžri (622. god.). 

Kaba je bila najznačajnije arapsko svetilište predislamskog doba, 
a nalazila se u Meki, najurbaniziranijem naselju Arabije. Prema tome, 
može se očekivati da je njena arhitektura predstavljala najviši nivo 
arhitekture Arapa toga doba. Kada je tačno nastala ova građevina, ne 
zna se, ali se, na osnovu sigurnih podataka, da zaključiti da je postojala 
u II vijeku n. e. Najstarija građevina Kabe bila je, u stvari, jedan pra- 
vougaoni prostor cca 10/12 m, ograničen zidom visine čovjeka." Unutar 
ovog prostora bili su kipovi i slike božanstava, ali glavni idol bio je 
jedan crni kamen, samo djelimično uzidan. Nakon jednog požara koji 
je opustošio Kabu, u vrijeme kad je Muhamed bio mladić, Kaba je ob- 
novljena na taj način što je neki Kopt ili Abisinac, od ostatka jednog 
drvenog broda koji je bio nastradao u Crvenom moru, izveo zid u sloje- 
vima od kamena i drveta naizmjenično. Visina je povećana tako da je 
iznosila dvije visine čovjeka, a na zidove je postavljen krov, vjerovatno 
u vidu ravne terase." Vrata su podignuta iznad nivoa zemlje, kako voda 
za vrijeme pljuskova ne bi ulazila u unutrašnjost. Ovako je izgledala 
Kaba kad je 630. god, Muhamed osvojio Meku. Muhamed je porušio 
kipove i uklonio slike, ali je samu građevinu Kabe ostavio neizmijenje- 
nu. Druga obnova Kabe datira iz 683. god., kad je, u toku unutrašnjih 
borbi, hram bio prvo oštećen, a poslije i potpuno uništen požarom. 
Abdullah ibn az-Zubar je obnovio Kabu. Tlocrtne dimenzije su povećane 
tako da je obuhvaćena i gradnja zvana Higr, a visina je povećana tako 
da je iznosila 27 lakata, što iznosi malo više od 14 m. Zid je ovog puta 
u potpunosti načinjen od kamena iz Meke." Kratko vrijeme poslije 693. 
god. halifa Abd ul-Malik naredi da se Higr odvoji od Kabe, pa je hram 
sad opet dobio predislamske tlocrtne dimenzije 10 X 12 m. Ove veličine 
su zadržane do danas." Podaci o samoj građevini Kabe su dostatni za 
njenu istorijsku restituciju. Međutim, podaci koji govore o povećanom 
prostoru oko Kabe ne pružaju mogućnost da dobijemo jasnu sliku. Se- 
mitska svetilišta, kag i antikna grčka, imala su oko sebe posvećen pro- 
stor koji je mogao da bude obilježen negrađevinskim elementima. Taj 

prostor oko stare Kabe — haram, po predaji, bio je obilježen kameno- 
vima. Veličinu ovog prostora nije moguće, prema podacima, odrediti. 
U predislamsko doba, pokraj Kabe je vršeno klanje žrtvenih životinja. 
Predanje govori da su oko Kabe bili postavljeni kameni idoli. Može se 
pretpostaviti da je taj prostor, na kome su bili smješteni idoli i sama 
Kaba, bio najsvetiji dio, a da je prostor harama bio znatno Širi. Crni 
kamen je bio dijelom uzidan u Kabu, tako da su ga vjernici mogli lju- 
biti. U unutrašnjosti Kabe bio je lik glavnog boga, Arapa Hubala, na- 
vodno iznad ulaza u podzemnu riznicu. Na zidovima su bile slike božan- 
stava, proroka, čak i slika Isusa i Mojsija." Tu su bili i mitski rogovi 
ovna kojeg je Abraham žrtvovao. Oko Kabe je bilo postavljeno 360 ki- 
pova arapskih idola. Predanje kaže da je Muhamed uklonio sve božanske 
simbole, ostavivši samo crni kamen kao simbol svetosti Kabe, oko koje 
će Arapi izgrađivati svijest o svom jedinstvu. Nije jasno kako su bili 
postavljeni idoli oko zidova Kabe. Oni su sigurno bili odmaknuti od zi- 
dova, jer se na dužini od 10—12 m nije moglo smjestiti 80—100 kipova. 
To govori da su bili na udaljenosti od Kabe, ali onda ostaje pitanje da 
li je iza ovih idola postojalo neko zaleđe u vidu zida, pa makar se radilo 
o zidu vrlo male visine, ili možda nekoj drvenoj ogradi, što bi moglo biti 
najprihvatljivije. U tom slučaju žrtvovanje životinja je vršeno u tom 
ograđenom prostoru, u čijem središtu je bila građevina Kabe. 

Predislamsko svetilište Kaba, prema al-Mas'udiju, bilo je posvećeno 
suncu, mjesecu i pet planeta. Kaba tako shvaćena, kao astralni simbol, 
u svojoj osnovnoj koncepciji bila bi porijeklom iz Mesopotamije, čiji 
su hramovi isto tako bili posvećivani suncu, mjesecu i tada poznatim 
planetama." Ali, dok su u Mesopotamiji njihovi zigurati bili istovreme- 
no i hramovi i osmatračnice za kretanje nebeskih tijela, u zaostaloj Ara- 
biji astralnost je preuzeta kao čista simbolika, Pominjanje 360 idola oko 
Kabe, koji odgovaraju danima u godini, još više govori u prilog astral- 
nom shvatanju predislamske Kabe. Crni kamen, vjerovatno meteorit, 
koji je , došao od zvijezda", u tom svetilištu je logično mogao da dobije 
obilježje glavnog božanstva. 

U haramu oko Kabe je vladao mir, zabranjeno je bilo nošenje oruž- 
ja. Neprijateljstva među plemenima su prestajala u vrijeme hodočašća. 
Lice koje je nenamjerno izvršilo ubistvo, u hramu Kabe imalo je azil. 
Smrtna kazna mogla je biti izvršena samo izvan harama. 


Kako je izgledalo hodočašće u predislamskom dobu? Velhauzen 
tvrdi da je Kaba bila predviđena samo za obred prinošenja žrtve, a da 
se hodočastilo Arafatu, Muzdalifi i Mini. Tek u islamsko vrijeme hodo- 
čašće se upravlja prema Kabi. Međutim, nije moguće utvrditi nije li 
već u vrijeme koje prethodi islamu Kaba postala cilj hodočasnika. 

Prema islamskom vjerovanju, oko Kabe su pokopani mnogobroj- 
ni božiji vjesnici — pejgamberi, jer su svi oni pripadali Meki. Zbog toga 
Meka ima karakteristiku i svetog groblja. Po jednoj teoriji, Kaba je ne 
samo centar zemlje, nego i centar čitavog univerzuma. U Kabi, ulaz u 
podzemnu prostoriju je, po jednoj legendi, ulaz u podzemni svijet, a 

Sejid nebo je iznad Kabe bliže ovoj nego ijednoj drugoj tački na Zemlji. 

Značaj Kabe u najrazvijenijem gradu Arabije, Meki, postavlja nam 
neka važna pitanja koja se tiču njene arhitekture. Može se logično pret- 
postaviti da je ovo najdragocjenije svetilište Arapa prikazalo i krajnji 
domet arapske arhitekture, isto kao što su hramovi u Mesopotamiji i 
Egiptu odrazili najviši nivo arhitekture ovih zemalja. Ali ta nepokrivena 
građevina Kabe, koju je definirao samo jedan zid od kamena i jedna 
kapija, govori o stepenu u razvitku arhitektonskog prostora koji odgova- 
ra vrlo primitivnom građenju, stepenu na kome se još stvarno ne rješa- 
va problem arhitektonske umjetničke kompozicije. Ukoliko je oko Kabe 
postojala jedna ograda, drvena ili zidana, sve to još ne govori o arhi- 
tektonskoj kreaciji nego samo o zadovoljenju jedne obične potrebe da 
se na najprostiji način obilježi prostor u kome, i oko koga, su smješteni 
kipovi idola. Kipovi, a ne građevina, ovdje su imali glavni značaj. Stam- 
bene kuće u Meki, u isto vrijeme, sudeći po kući koju je Muhamed sebi 
izgradio u Medini, nakon bjekstva 622. god., pokazuju daleko savršeniju 
kompoziciju, koja je i funkcionalno i prostorno raščlanjenija. Govoreći 
o prvoj džamiji, istovremeno ćemo govoriti i o najrazvijenijem obliku 
gradske kuće u predislamskoj Arabiji, a daćemo i odgovor na niz pita- 
nja koja se odnose na vezu omajadskih monumentalnih džamija sa nji- 
hovim najstarijim uzorom, Muhamedovom džamijom u Medini. 


DŽAMIJA KOJU JE MUHAMED PODIGAO 622. GODINE U MEDINI 


Kad je Muhamed 622, god. prešao, zbog progona, iz Meke u Medi- 
nu, iste godine je sagradio kuću za sebe i svoju porodicu. Riječ je o 
uobičajenom rasporedu gradske arapske kuće za stanovanje, ali koja je 
bila prilagođena za prijem vjernika, Muhamedove propovijedi i zajed- 
ničku molitvu? . 

Ova gradnja se sastojala od velikog kvadratičnog dvorišta sa stra- 
nicom oko 100 lakata. Ovo dvorište je bilo ograđeno ogradom od ćerpi- 
ča, a na južnoj strani je imalo trijem od palmovih stubaca, pokriven 
palmovim granama. Uz istočni zid dvorišta bilo je prigrađeno 9 zgradi- 
ca, od kojih su 4 u unutrašnjosti bile pregradama od palmovih grana 
podijeljene u manja odjeljenja, a 5 je bilo od palmovih grana oblijeplje- 
nih zemljom, ali nisu imale unutrašnjih pregrada. Sve ove zgradice su 
vratima bile vezane za dvorište. Vrata su bila zastrta zavjesom od crne 
konjske strune, veličine oko 3 X 3 lakta. U zgradicama strop se mogao 
dosegnuti rukom (Ibn Sa'd Tabagat). 

Ova Muhamedova kuća u Medini razlikovala se od ostalih po veli- 
kom dvorištu, koje je bilo namijenjeno Muhamedovoj porodici i, još 
više, brojnim vjernicima koje je obratio u Medini. Osim toga, natkrive- 
ni trijem dužine 100 lakata, dubine vjerovatno oko 10 lakata, pružao je 
zaštitu od sunca za mnogo veći broj ljudi nego što je bilo članova Muha- 
medove porodice. 

Muhamed je izveo neke izmjene na svojoj kući-džamiji 628. godine. 
Poslije njegove smrti, uvećanje građevine su izveli kalifa Omer 644. 
god. i kalifa Osman 650. god. Ove dogradnje, međutim, nisu dirale u 

Muhamedova kuća u Medi- 

ni — kasnije pretvorena u 

džamiju, poslije Kabe — 

drugo veliko islamsko sve- 
tilište 

Prvu veću rekonstrukciju građevine je preduzeo kalifa al-Valid od 
706—710. god., kad se potpuno izgubio rijen stambeni karakter a cjelo- 
kupna građevina, znatno povećana, dobila karakteristike isključivo bo- 
gomolje.? 

Za našu temu bitno pitanje predstavljaju radovi halife al-Valida 
706—710. kojim je građevina, od primitivnog zdanja sa karakteristika- 
ma arapske gradske kuće, pretvorena u monumentalnu bogomolju. 

Za utvrđivanje tih radova, poslužiće nam 1) izvori arapskih pisaca 
i 2) podaci uzeti sa same građevine. 

Arapski pisci koji su dali najvjerodostojnije podatke o al-Valido- 
voj rekonstrukciji su sljedeći: Ibn Sa'd (umro 845. god.), al-Baladuri 
(umro 892. god.), at-Tabari (umro 923, god.) i al.Mukaddasi (umro kra- 
jem X vijeka). U ove autore možemo se pouzdati, jer su živjeli u IX i X 
vijeku, pa su mogli preispitivati usmenu predaju koja je bila još vrlo 
živa, a koja se odnosila na rušenje Muhamedove građevine i izgradnju 
monumentalne omajadske džamije. Prema podacima koje oni daju, te 
prema istraživanju džamije koje je obavio Sauvaget, radi utvrđivanja 
onih dijelova koji pripadaju džamiji omajadskog vremena, bilo je mo- 
guće dati odgovor na postavljeno pitanje. 

Nakon ovih istraživanja, Sauvaget je utvrdio da je al-Validova re- 
konstrukcija umnogome poštovala prethodno stanje. Osim povećanja 
džamije dodavanjem novih trijemova, glavne inovacije ove rekonstruk- 
cije su: osovinski povišeni brod orijentisan prema mihrabu, što je jedna 
od glavnih karakteristika omajadskih džamija, mihrab u vidu niše u 
zidu i minareti. U ranijoj Muhamedovoj, Omarovoj i Osmanovoj dža- 

miji nije bilo oznaka za mihrab." Niša je, kasnije, za al-Valida, izveđena 
na mjestu koje odgovara položaju gdje je u džamiji, za vrijeme molitve, 
sjedio Muhamed. Minareti su izgrađeni pod uticajem četvrtastih tornjeva 
sirijskih crkava, da bi mujezin sa visine pozivao vjernike na molitvu. U 
prvobitnoj džamiji pozivanje na molitvu je vršeno sa jednog kamena. 

Sauvaget je naročilu pažnju poklonio istraživanju porijekla povi- 
šenog aksijalnog broda sirijskih džamija. Vrlo pomno vršeći kompara- 
ciju sa raznim ranijim građevinama iz antičkog doba u području Medi- 
terana, došao je do zaključka da se ovakav naglašeni brod nalazi u kra- 
ljevskim dvoranama za prijem: rimskim, vizantijskim i sasanidskim. 
Ovakav prostor je odgovarao dvorskom ceremonijalu, pri kome je vla- 
dar sjedio u apsidalnoj niši a njegova pratnja stajala u bočnim prosto- 
rima, s jedne i s druge strane, okrenuta prema srednjem brodu, koji je 
ostajao prazan. Oni koje je vladar primao prilazili su tronu između 
vladarske pratnje. 

Nakon vrlo opsežnih istraživanja i kompariranja bazilikalnih pro- 
stornih rješenja u starim sakralnim i dvorskim arhitekturama, Sauva- 
get je stvorio vrlo dokumentovanu tezu o porijeklu različitih vidova 
rimske bazilike. On ovo porijeklo izvodi iz jednog dijela helenističke 
palate. Sto se tiče dvorane za prijem u kraljevskoj rimskoj palati, ona 
potiče sa Orijenta. Taj orijentalni prototip je bio zajednički uzor za 
hrišćansku crkvu, islamsku kraljevsku palatu i džamiju. U svom razvitku 
džamija se, osim ovim antičkim uzorom, koristila i dispozicijom Muha- 
medove kuće u Medini. u 

Ovu tezu Sauvaget je dosta uvjerljivo dokumentovao tvrdnjom 
da je molitveni ceremonijal u ranoislamsko vrijeme takođe odgovarao 
dvorskom ceremonijalu, zato što je aksijalni brod, u čijem je završetku 
bio mihrab, bio prazan, a vjernici su bili raspoređeni u širinu, orijenti- 
sani paralelno sa zidom mihraba, bez obzira na to da li su se nalazili u 
glavnoj molitvenoj dvorani ili u trijemovima koji su uokvirivali central- 
no dvorište. 

Odgovor na pitanje nesimetričnog postavljanja aksijalnog broda 
al-Validove džamije u Medini nalazi se u naglašenoj težnji da se zadrži 
položaj minbera i mjesta gdje je sjedio Muhamed, kasnijeg mihraba, 
bez obzira na povećavanje ukupne površine džamije. Zbog toga je aksi- 
jalni brod, prateći položaj mihraba, koji je ostao u ranijoj osi na novom 
zidu, kojim je molitvena dvorana povećana, i u kasnijim rekonstrukci- 
jama ostao nesimetrično postavljen. Isto se desilo sa mihrabom i minbe- 
rom, koji su u odnosu na širinu brodova u al-Validovoj džamiji nesi- 
metrično smješteni. 

Za dekorisanje enterijera al-Validove džamije primijenjene su raz- 
ne ornamentalne tehnike: 


1. Donji dijelovi zidova oblagani su raznobojnim mermerima. 
2. Iznad mermera su bile obloge do visine plafona, a južni, istočni 
i zapadni zid bili su ukrašeni staklenim mozaikom sa predstavama drve- 
ća i arhitekture. 
3. Plafon u glavnoj molitvenoj dvorani bio je od tikovine, ukrašen 
61 pozlatom. 

4. Unutrašnji zidovi bočnih trijemova bili su ukrašeni zidnim sli- 
kama na podlozi od alabastera. 

5. Na južnom zidu, mermerna obloga i kapiteli stupova u molitve- 
noj dvorani imali su skulpturalni ukras. 


6. Niša mihraba imala je posebno bogatu ornamentiku izvedenu u 
skupocjenim materijalima. 


7. Muhamedov minber imao je dva stepenika i naslon, a bio je 
napravljen od tamarisovog drveta. U vrijeme Mu'avije, ovaj minber je 
podignut na vrh novog minbera od šest stepenika. Ovaj jedini očuvani 
detalj iz Muhamedove džamije bio je sačuvan sve do XIII vijeka, kad 
je u požaru nestao. 


8. Ograđeni prostor maksure imao je ukrašen plafon, kome se al- 
-Valid naročito divio? 


U odnosu na cjelinu omajadske džamije, njena dekoracija je bila 
izrazito nejedinstvena. Neki dijelovi džamije bili su ukrašeni najvredni- 
jim dekoracijama, karakterističnim i za druge monumentalne građevine 
Omajada, kao što su Velika džamija u Damasku i Kupola na stijeni u 
Jerusalimu. Ostali dijelovi džamije u Medini bili su ukrašeni dekoraci- 
jama manje vrijednosti, kakve se nalaze u drugorazrednim gradnjama. 

Učešće sirijskih i koptskih majstora na dekoraciji džamije ne raz- 
jašnjava pitanje različite vrijednosti dekoracije, koja ne odgovara važ- 
nosti pojedinih prostorija džamije. Odgovor se nalazi u al-Validovoj 
namjeri da dijelove džamije koji pripadaju Muhamedovoj gradnji nazna- 
či na poseban način. Naime, u želji da ostane što vjerniji originalu, al- 
-Valid je u molitvenoj dvorani zadržao skromne stupove od palmovih 
stabala, obložene štukom, dok je dekoracija njene unutrašnjosti najbo- 
gatije tretirana. 


Upravo zbog neujednačenosti u primjeni materijala, u načinu i so- 
lidnosti izvedbe i primijenjenim dekoracijama, omajadska džamija u 
Medini, iako je oduvijek smatrana jednim od četiri islamska velika hra- 
ma, po umjetničkoj vrijednosti nije mogla da ide u isti red sa Velikom 
džamijom u Damasku i Kupolom na stijeni u Jerusalimu. 

Muhamedovu džamiju u Medini prikazali smo ovdje, za razliku od 
drugih omajadskih džamija, koje ćemo prikazati u okviru vanjskih izvo- 
ra omajadske umjetnosti, pošto ona sadrži u sebi i one vrijednosti koje 
su nastale kao proizvod vlastitog shvatanja umjetnosti Arapa predislam- 
skog doba. 


JEZIK, POEZIJA I PISMO — JEDAN OD KORIJENA 
ARAPSKE UMJETNOSTI 


U VI vijeku, koji je prethodio pojavi islama, arapski jezik je bio 
dosegao zavidan nivo, što je bilo u neskladu sa drugim vidovima kultu- 
re i civilizacije Arapa. Susjedni, grčki jezik, kojim je već više od hiljadu 
godina pisana veličanstvena književnost i filozofija, bio je još razvijeniji, 
dok je sirijski (aramejski), bez obzira na stariju pisanu književnost, za- 
ostajao za arapskim.'! Možemo kazati da se arapski genij predislamskog 

doba, do krajnjih mogućnosti izrazio jedino u jeziku. To je bila duhovna 
riznica iz koje će crpsti sokove ne samo kasnija književnost nego i dru- 
ge umjetnosti. Poezija Arapa predislamskog doba bila je poezija najviše 
umjetničke vrijednosti. Ona je na najpotpuniji način izrazila narodno 
biće Arapa. Ova poezija nam i danas služi u otkrivanju svih vidova ži- 
vota arapskih plemena i utvrđivanju vanjskih kulturnih uticaja na nju. 
Kao primjer, navodimo pjesnika iz VI vijeka, an-Nabiga az-Zubianija, 
koji nam u pjesmi ,,Žena i zavjesa" daje podatke o prisutnosti helenistič- 
ke umjetnosti u arapskom prostoru. Prvi dio ove ljubavne pjesme glasi: 


,Obavijena nježaom zavjesom, ustala je, 
blistava k'o izlazeće sunce kod sazvježđa Ovna, 
i! k'o biser kome se ronilac, kad ga spazi, 

na koljenima klanja i moli, 

il k'o uspravni kip mermerni 

od finog, obrađenog fajansa izvajani. 

Zavjesa pade, ona to željela nije: 

štiteći se rukom od naših očiju, podiže je.. % 


Mermerni kip, s kojim pjesnik poredi lijepu ženu, sigurno nema 
nikakve veze sa kipovima arapskih vjerskih idola. Njemu odgovaraju 
samo ženstvene grčke i rimske statue. Blizina antikne i helenističke Si- 
rije je očigledno jače uticala na umjefničko shvatanje Arapa nego što 
se to može otkriti po arheološkim nalazima u urbanim aglomeracijama 
Arabije. Obratimo pažnju na još jedan detalj istog stiha. Pjesnik kaže: 
,od finog, obrađenog fajansa izvajani", Ako ostavimo po strani kiparsku 
tehniku vajanja, koja je Arapima sigurno bila poznata, jer se odrazila u 
jeziku, i zadržimo se na pominjanju fajansa, neće nam biti teško da za- 
ključimo da je njihovo poznavanje fajansa vezano za Persiju i Mesopo- 
tamiju, odakle je potekla ova tehnika ukrašavanja, U pjesmi 'Amr Ibn 
Kultuma, takođe pjesnika VI vijeka, koja se zove Tijelo žene", posljed- 
nji stih glasi: 


,{ noge — stubove od slonovače 
ili mermera — na njima halhali 
živo zveckaju."? 


Uz pjesničku komparaciju, ovdje smo dobili i neke podatke o po- 
znavanju elementa mermernog stupa u arhitekturi, što, opet, upozorava 
na umjetničku prisutnost Sirije. 

U kasnijem ogromnom islamskom carstvu arapski jezik je postao, 
kako jezik Arapa-upravljača, tako i jezik islamske religije i njenih pro- 
pisa, što je imalo najdalekosežnije posljedice za cjelokupnu islamsku 
civilizaciju, Arapski jezik je postao simbol arapskog trijumfa. Da već 
ranije arapski jezik nije posjedovao preciznost izraza, logičnu konstruk- 
ciju i mogućnost lakog razvijanja i daljnjeg obogaćivanja, on ne bi za 
tako kratko vrijeme postao ravnopravan grčkom. 

Arapsko pismo, čiji počeci datiraju iz III vijeka naše ere, prilago- 
đeno je izražajnom bogatstvu jezika. Ovo pismo će postati dio arapske 

63 ornamentike koja je našla primjenu u dekorisanju upotrebnih predmeta, 

ali i monumentalne arhitekture, Obično se tvrdi da je epigrafika u islam- 
skoj umjetnosti dobila takav značaj zbog zabrane likovnog predstavlja- 
nja ljudske figure i živih bića. Ovo je samo dijelom tačno. Bez likovnih 
mogućnosti koje daje samo pismo, bez mogućnosti uspostavljanja jed- 
nog dekorativnog sistema, složenog od znakova pisma, ne bi arapska 
epigrafika mogla dostići svoj visoki umjetnički stupanj, Nije slučajno 
da druga pisma nisu odigrala tu ulogu u ornamentici i dekoraciji. 

Kontrast između vertikalnog elifa i drugih oblih znakova pisma, 
koji se mogu znatno mijenjati i podešavati a da pri tome ostaju čitljivi, 
predstavlja osnovu na kojoj se razvila izvanredna dekorativnost ovog 
pisma. Ritam tom ornamentu pisma daju ponavljane vertikale, a ispre- 
pletene zavojite linije ostalih znakova čine potku ornamenta koji je 
zasnovan na istim principima na kojim i vegetabilna i geometrijska 
arabeska.? 


OSNOVI ISLAMSKOG VJEROVANJA I ISLAMSKA UMJETNOST 


U Kur'anu, koji je za muslimane božija riječ, objava koju je Mu- 
hamed prenio ljudima, sadržane su osnove islama. Istovremeno, Kur'an 
predstavlja najviši domet arapskog genija, sintezu svih duhovnih vrijed- 
nosti ovog starog semitskog naroda. Arapski jezik koji je u Kur'anu 
dosegao savršenstvo, postao je jezik na kojem su se obavljale svako- 
dnevne molitve muslimana širom svijeta, a arapsko pismo — njihovo 
zajedničko pismo. Kur'an, arapski književni i vjerski spomenik, pratio 
je vojnu i političku ekspanziju Arapa na svim njenim putevima. Vjer- 
nici su ga učili napamet, u cijelosti ili djelomično. Učili su da, pjevajući, 
pravilno izgovaraju njegova ajeta i sure. Čitali su ga svakodnevno, slu- 
šali njegove tekstove na zajedničkim molitvama u džamiji. Učeni ljudi, 
primajući novu vjeru, učili su i arapski jezik, a neuki su učili napamet 
molitve na arapskom, iako nisu razumijevali njegove riječi. Koliko god 
je kur'anski arapski uticao na stvaranje zajedničke islamske kulture, 
bez obzira na raniju tradiciju, na jezik i kulturu naroda koji su primali 
islam, — toliko je ovaj jezik molitava, i onda kad je ostao nerazumljiv, 
svojom muzikom djelovao na stvaranje transponiranog umjetničkog iz- 
raza u likovnoj dekoraciji. Između arapskog jezika i ornamenta arabe- 
ske postoji duboko srodstvo. 

Leksičko bogatstvo arapskog jezika, stvoreno prije pojave islama, 
predstavlja pravu zagonetku, s obzirom na nizak kulturni nivo arapske 
zajednice predislamskog doba. Pojava visokovrijedne poezije istovre- 
meno je posljedica toga izražajnog bogatstva, ali je i poezija stalno bo- 
gatila jezično blago, ostvarujući tako odnos uzajamnog razvijanja i usa- 
vršavanja. 

Originalno pismo Arapa je, van svake sumnje, u korelaciji sa izra- 
žajnim mogućnostima i muzikom jezika. Ovo pismo sa jezikom čini du- 
hovnu cjelinu arapskog narodnog blaga. Koliko god su Arapi predislam- 
skog doba u drugim umjetničkim granama i kulturnim tekovinama imi- 
tatori, pokatkad čak slabi i nedaroviti, toliko su oni svojim jezikom, 
poezijom i pismom dali velik i originalan doprinos riznici duhovnih 
vrednota čovječanstva. 

Uočavanjem ovog, nameće se logična misao da se arapski narodni 
genij, koji je u jeziku, poeziji i pismu dosegao takav visoki stupanj sa- 
vršenstva, mogao i morao transponirati i u druge vrste umjetničkog 
izražavanja. Tim više, ovo je moralo doći kao posljedica kontakta sa na- 
rodima koji su imali bogatu kulturnu prošlost i umjetničku tradiciju. 
Arapski jezik je ostao u ogromnom omajadskom i abasidskom carstvu 
najsnažniji element duhovnog jedinstva svih muslimana. 

Osnova islama je sadržana u poimanju boga. On je najčistiji duh. 
Sve što čovjek može spoznati čulima, razumom i emocijama, nema ni- 
kakve vrijednosti za upoznavanje božijih osobina. Naglasak je na tome 
da je bog jedan, da je svemoguć i svemilostiv, da je krajnje pravedan i 
da nema sličnosti sa bilo kojim bićem, jer ih je on sve ,,iz ničeg" stvorio. 
Islam je monoteizam u najčišćem obliku, jednostavan i lako shvatljiv. 
Vjernik je obavezan da se pet puta na dan moli bogu, i pri tome mu 
nije potrebna ni posebna prostorija, ni svećenik, kao posrednik između 
njega i boga. Zato se u islamskim zemljama nije stvorila moćna sveće- 
nička kasta. 

Prvobitna džamija, koliko god je bila prostorija za zajedničke mo- 
litve, toliko je bila mjesto za sakupljanje zajednice vjernika. Građevini- 
-džamiji nije mogla biti uzor crkvena gradnja, ne samo zbog toga što 
islam stoji na stanovištu da se hrišćanstvo izrodilo i napustilo svoje is- 
lamske korijene nego i zbog toga što je svečani vjerski ceremonijal u 
crkvi, gdje su svećenici posrednici između vjernika i boga, bio u suprot- 
nosti sa islamskom zajedničkom molitvom i sa svjetovnim značajem 
prvobitne džamije. Minber, propovjedaonica u džamiji, služila je ne 
samo za tumačenje vjere nego i za političko organizovanje zajednice 
muslimana. Hutba je u prvo vrijeme imala naglašen svjetovan karakter. 
Najstariji oblik džamije je razvijen u širinu, nasuprot izduženoj bazili- 
kalnoj crkvi, jer je to odgovaralo namjeri svrstavanja vjernika u duge 
redove, gdje su svi okrenuti licem prema zajedničkom svetilištu Arapa 
— Kabi i Meki. U prvim džamijama nije bilo mihraba. Svako poređenje 
niše mihraba sa oltarskom apsidom znači nepoznavanje osnovne razlike 
između džamije i crkve. Džamija nema sanktuarija. Mala udubina u 
zidu džamije orijentisanom prema Kabi obilježavala je mjesto za ima- 
ma, a on je mogao da bude bilo koji vjernik," Polazeći od toga da bog u 
Muhamedu šaije ljudima posljednjeg tumača prave vjere, pošto su se 
sve stare monoteističke vjere izrodile, džamija nije imala uzor ni u 
kakvom ranijem hramu, nego u jednostavnoj arapskoj stambenoj kući 
neposredno, a posredno — u dvorani za prijem u orijentalnim dvorovi- 
ma koji su se razvili iz gradske stambene kuće Orijenta, koja je bila 
takođe uzor kući u arapskim gradovima." 

BILJEŠKE 


1 U takozvanom obeidskom periodu umjetnosti u Mesopotamiji, pojavljuje 
se na grnčariji dekoracija geometrijskog karaktera. Životinjski likovi su svedeni 
na čiste geometrijske forme. Ono što je pri tome najzanimljivije, u mesopotam- 
skim nalazištima iz IV milenijuma, kad datira ova umjetnost, ne može se pratiti 
razvoj ove jedinstvene dekorativne umjetnosti, jer se ona pojavljuje odjednom, 
i u svom savršenom obliku. Iz toga je logičan zaključak da je, vjerovatno, riječ 
o nekom afričkom narodu koji je prije Sumerana došao u područje Međuriječja 
i sobom donio tu, već razvijenu, osobenu geometrijsku dekoraciju koja predstav- 
lja prelaz od realističke ka apstraktnoj umjetnosti. 

Vidi: Histoire generale de art. Ed.: Flammarion, Paris, 1950. Georges Con- 
tenau: L'antiguite orientale, str. 40 i Germain Bazin: Povijest umjetnosti. Izd. 
,Naprijed", Zagreb, 1968, str. 40—43. 

2 Najvjerovatnija hipoteza o porijeklu Semita, odnosno o njihovoj postojbi- 
ni, veže se za Arapsko poluostrvo, iz kojeg prostora su semitski narodi migrirali 
u prostor Plodnog polumjeseca, da bi se kasnije izdiferencirali kao Babilonci, 
Asirci, Feničani i Hebreji. 

Vidi: Filip Hiti, Istorija Arapa Izd. ,Veselin Masleša", Sarajevo, 1967, str. 21. 

3 Građevine zidane od pravilnih klesanaca, bilo da je riječ o kamenu ili 
opeci, koje datiraju iz toga doba u Egiptu i Mesopotamiji, mogle"bi da posluže 
kao dokaz miješanja Semita sa Arapskog poluostrva sa Hamitima u Egiptu i 
Sumeranima u Mesopotamiji. 

Vidi: Filip Hiti, Istorija Arapa. Izd. ,Veselin Masleša", Sarajevo, 1967, 
str. 27. 

+ Najveća zasluga Feničana je pronalazak glasovnog pisma sa 22 znaka, Što 
predstavlja jedan od najvećih pronalazaka čovječanstva. 

Vidi: Filip Hiti, Istorija Arapa, str. 28. 

3 Nabatejski grad Petra predstavlja visoku urbanu civilizacijsku sredinu, 
koja u sebi nosi i orijentalne i rimske elemente. 

Vidi: Filip Hiti, Istorija Arapa, str. 28 i 81. 

+ Od 115. god. pr. n. e., novi gospodari koji potiču od plemena Himjar sa ju- 
gozapadnih visoravni u čitavoj oblasti Sabejskog i Minejskog kraljevstva zamje- 
njuju stare gospodare. Poslije invazije Abisinaca (340—78), himjaritski kraljevi 
stvaraju drugo himjaritsko kraljevstvo, koje traje do cca 525. god. n. e. 

Vidi: Filip Hiti, Istorija Arapa, str, 67 i 71. 

7 Sabejci sa juga Arapskog poluostrva bili su prvi Arapi koji su stvorili zna- 
čajnu civilizaciju i kulturu. Plodnost ovog dijela poluostrva i strategijski položaj 
na putu za Indiju bili su odlučujući faktori njenog razvoja. Oni su već oko 1250. 
god. pr. n. e. bili gospodari mora i trgovine oko Arabije. Sabejski glavni grad bio 
je Ma'rib, koji je jednim karavanskim putom bio povezan sa Hadramavtom, koji 
je bio bogat tamjanom. Ovdje se ovaj put spajao sa glavnom trgovačkom arteri- 
jom od juga prema sjeveru. Sabejske kolonije su se nalazile uzduž ovog glavnog 
trgovačkog puta. 

Vidi: Filip Hiti, Istorija Arapa, 61—62. 

+ Autor djela: The Periplus of the Erythraean Sea (Plovidba oko Crvenog 
mora) oko 50—40 god. n, e. daje podatke o robama koje se uvoze u državu Sabe- 
jaca; ,Roba koja se ovdje uvozi sastoji se od grimiznog mekog i grubog platna, 
odjeće arabljanskog stila sa rukavima; jednostavne, obične, izvezene, protkane 
zlatom; šafranove boje, devine trave, muslina; od ogrtača, pokrivača (ne brojnih), 
nekih jednostavnih, a drugih napravljenih po lokalnoj modi; vrpci različitih boja, 
mirisavih pomasti u umjerenoj količini, ne baš mnogo od vina i pšenice." 

Vidi: Filip Hiti, Istorija Arapa, str. 61. 

" Orijentalna kuća sa centralnim dvorištem došla je u arapske gradove iz 
nedaleke Mesopotamije, iako je sličan tip kuće u Egiptu, takođe mogao vršiti 
sličan uticaj. U periodu Omajada, ovi orijentalni tipovi su se miješali sa nekim 
elementima sirijske kuće predislamskog doba, zatim generalno, sa helenističkom 
kućom u prostoru Sredozemlja. U doba Abasida, kad je prijestonica prenesena iz 
Damaska u Bagdad, dakle, dalje na istok, u samu Mesopotamiju, Arapi su potpu- 

no prihvatili mesopotamsku orijentalnu kuću sa centralnim dvorištem, koja je 
građena od ćerpiča ili opeke. Autor ovog rada je imao priliku da vidi kuću halife 
'Alije u Kufi, koja u potpunosti pripada ovome tipu. Ono sto je tu najzanimljivije 
nije tlocrtno-prostorna dispozicija, koja je tipična za mesopotamsku kuću, nego 
skromnost koja proizilazi iz veoma skromnih dimenzija i, još više, iz pravog siro- 
maštva arhitektonske obrade; ukrasa, tako reći, uopšte nema. Ovaj podatak, tako- 
đer, govori o skromnosti prva četiri halifa, koji su već bili stvorili ogromno arap- 
sko carstvo, a još nisu bili formirali nešto slično dvorcu. Omajadske halife vrlo 
brzo su stvorile tip dvorca na kojem je vladao i dvorski ceremonijal sličan onome 
na vizantijskom dvoru. 

" Ovaj opis prvobitnog izgleda je vrlo nepotpun; nema podataka o veličini 
pokrivenih i otvorenih dijelova, o broju, obliku i rasporedu podupirača (stupova), 
o rasporedu prostora koji određuju namjenu gradnje, o detaljima dispozicije, na- 
ročito o funkcionalnoj ulozi pojedinih elemenata. Ni arheološki podaci ovdje ne 
mogu pomoći. U toku XIX vijeka na džamiji su vršeni radovi rekonstrukcije po 
evropskom ukusu, O prvobitnom izgledu ovog, poslije Meke najvažnijeg, spomeni- 
ka islama, može se suditi samo prema tekstovima. Izvori nisu bili podvrgnuti 
naučnoj kritici. Nijedan od citiranih autora nije bio savremenik događaja i stvari 
o kojima piše. Ibn Batuta i al Makrizi nisu izvori koji se mogu primiti bez 
provjere. "= 

Vidi: Jean Sauvaget, La mosguee omeyvade de Medine. Izd. Vanoest, Paris, 
1947. g. Institut drancais de Damas. Str. 8, 


" Arap neznabožac nije razvio nikakvu mitologiju, nikakvu komplikovanu 
teologiju i kosmogoniju slične babilonskim. Beduinska vjera predstavlja najraniji 
i najprimitivniji oblik semitske vjere. Južnoarapski kultovi sa astralnim obiljež- 
jima, sa ukrašenim hramovima koji su pomno podešeni ritualu i podnošenju 
žrtava, predstavljaju viši i kasniji stepen razvoja do kojeg je došlo staro sjedilač- 
ko stanovništvo, 

Vidi: Filip Hiti, Istorija Arapa, str. 102. 

" Hrišćanstvo monofizitskog tipa počelo se infiltrirati sa sjevera, iz Sirije, 
vrlo rano. Sirijski misionari, bježeći od progona, možda su u Jemenu ušli u jedno 
nama nepoznato vrijeme. Prvo hrišćansko poslanstvo poslao je u Južnu Arabiju 
car Konstantin 356. godine, pod vođstvom Teofila Inda, arijevca. Ovdje je uspio 
da sazida crkvu u Adenu i još dvije u zemlji Himjarita. U vrijeme drugog him- 
jaritskog kraljevstva jevrejstvo je bilo vrlo rašireno. Vjerovatno je rano prodrlo 
u sjevernu Arabiju, možda kao posljedica okupacije Palestine i razorenja Jeru- 

ima od strane Rimljana 70. god. n. e. Suđeći po imenima, više je vjerovatno da su 
većina Jevreja u Arabiji bili požidovljeni Aramejci i Arapi nego Abrahamovi po- 
tomci. Na početku VI stoljeća jevrejska vjera je bila uhvatila tako jak korijen u 
Jemenu da je posljednji himjaritski kralj bio Jevrej, U Jemenu su se Jevreji za- 
držali do naših dana: gotovo 100000 Jevreja iz Jemena je poslije 1948. godine 
emigriralo u Izrael. 

Vidi: Filip Hiti, Istorija Arapa, str. 72. 

=" Islamski teolozi daju primjere za ovakav Muhamedov odnos prema likov- 
nim umjetnostima u muzici, bazirajući to na podacima iz hadisa. Jedan od najve- 
ćih islamskih živih teologa, Hamidullah, porijeklom iz Pakistana, koji sada živi 
i piše u Parizu, istupao je sa ovakvim podacima na kongresu islamologa u 
Minhenu. 

" Ni Arapi, kao ni mi, ne posjeduju istorijske ili poluistorijske vijesti o 
porijeklu Kabe. Kako pretpostavlja Snouck Hurgronje, izvor Zemzen, koji se na- 
lazi u vodom siromašnoj dolini, pružio je povod za stvaranje svetilišta. Treba na- 
pomenuti da Ptolomej (Geografija VI — 7) Meku naziva Macorabo, što, prema 
Glazeru, na južnoarapskom znači mihrab — ,hram". Iz ovoga treba zaključiti da 
je u II stoljeću n. e. Kaba već postojala, ali nema podataka o njenom izgledu i 
uređenju. 

Vidi: Enzyklopadie des Islam. Str. 625—633. Bend II E—K, Kaba, das Palla- 
dium des Islam, Wensinck A. J. 

s Vidi: Enzyklopiidie des Islam, — Kaba. 

=" Vidi: Enzyklopidie des Islam, — Kaba. 

=" Vidi: Enzyklopadie des Islam, — Kaba. 

67 " Vidi: Enzyklopiidie des Islam, — Kaha. 

"= Monumentalni spomenici Orijenta, hramovi i grobnice Egipta, kao i ste 
penasti hramovi, zigurati, u Mesopotamiji bili su uvijek pravilno orijentirani pre- 
ma stranama svijeta, a kod nekih od ovih spomenika bile su izgrađene i prostorije 
iz kojih su se mogle pratiti putanje nebeskih tijela. 

= Obična arapska gradska kuća bila je primitivna građevina koja je svoj 
uzor imala u Mesopotamiji, čije su gradske kuće bile prava arhitektonska djela. 
Unutarnje dvorište Muhamedove kuće-džamije u Medini bilo je glavni prostor 
gdje je Muhamed primao vjernike, a stambene jedinice bile su prislonjene uz zid 
dvorišta. 

u Ibn Sa'd (umro 845) piše o rušenju prostorija Muhamedovih žena. Te pro- 
storije su za vrijeme kalife Valida 'Abd ul-Malika bile u sastavu džamije, da bi se 
džamija proširila. Al-Balakuri (umro 892. god.), al-Jakubi (umro 897. god.), ad-Di- 
navari (umro 895. god.) ad-Tabari (umro 923. god.) i al-Mas'udi (956) — daju podat- 
ke o ovom pregrađivanju džamije u Medini, pri čemu se izgubio stambeni karak. 
ter pojedinih dijelova džamije. 

2 Vidi: Jean Sauvaget, La mosguee omeyyade de Medine, Ed:: Vanoest, Pa- 
ris, 1947. g. Str. 41. - 

3 Vidi: J. Sauvaget, La mosgue omeyvade de Medine. Str. 83, 

% Omajadsku maksuru je porušio al-Mahdi, a izvori o njoj govore samo to- 
liko da je za dva lakta bila uzdignuta u odnosu na ostali dio molitvene dvorane. 
Tedna anegdota govori o tome da se al-Valid naročito divio plafonu maksure. 
Prema nekim podacima, čini se da se maksura nalazila u polju pred mihrabom. 
Na osnovu jednog podatka može se sa sigurnošću tvrditi da maksura nije obu- 
hvatala minber, 

Vidi: J. Sauvaget, La mosgue omeyyade de Medine, str. 84. 

2 Vidi: Histoire generale des civilisations. Le moyen age. Claude Cahen, str. 
86—116. Ed.;: Presses universitaires de France, Paris, 1957. 

= Vidi: Stara Arapska poezija (prevod: Sulejman Grozdanić), izd, ,Svjet 
lost", Sarajevo, 1971. god. 

s Vidi: Stara arapska poezija (prevod: Sulejman Grozdanić), izd. ,Svjet- 
lost", Sarajevo, 1971. god. 

% Kufsko arapsko uglato pismo je u epigrafici islamske umjetnosti mlađe, 
a zasnovano je na istim principima ritmiranja vertikala. 

= Džamija nije nikad postala hram u onome smislu u kome su to bili 
hramovi Egipta, Mesopotamije, Grka, Rimljana i hrišćana. Smisao riječi ,džami- 
ja" je skup, okupljanje, a ne sadrži nikakvo sakralno značenje. Džamija nije ni 
božija kuća ni prostor za svečani svećenički ceremonijal, nego mjesto za okuplja- 
nje vjernika, istomišljenika. 

= Dvorana za prijem u palati, stvorena u rimskoj arhitekturi prema orijen- 
talnom prototipu koji je bio zajednički model za crkvu, islamsku palatu | džamiju 
— džamiju, s obzirom na to da je samo kompromis između plana Muhamedove 
kuće i antičke tormule — kompromis je koji će, sa svoje strane evolucijom stvo- 
riti mnogobrojne tipove džamija koje je izgradila arhitektura islama, čije se etape 
mogu jasno slijediti. 

Vidi: J. Sauvaget, La mosguece omeyyađe de Medine. Str. 184—185., 

RAZLIKE IZMEĐU OMAJADSKE I 
ABASIDSKE UMJETNOSTI 


Moglo b: se pretpostaviti da je pitanje razlika između omajadske 
i abasidske umjetnosti odavno riješeno, čak, ako bi bila riječ o nijansa- 
ma u ocjenama, a ne o bitnim razlikama. 


Jedno upoznavanje sa stavovima nekih priznatih autoriteta za 
islamsku umjetnost pokazuje da stvari ne izgledaju tako. Izabrali smo 
po dva poznata autora Nijemca, Engleza i Francuza, da bismo dobili 
sliku o razlikama u njihovim gledištima. Njemački autori su: Ernst 
Kiihnel i Katarina Oto-Dorn; engleski: K. A. C. Creswell i David Talbot 
Rice; francuski: Georges Margais i Germain Bazin, 


S obzirom na prostor koji odgovara ovoj temi i koji smo sebi 
ograničili, slobodno navodeći misli pomenutih autora, napravićemo prvo 
kratke rezimee njihovih generalnih gledišta na omajadsku i abasidsku 
umjetnost. Poslije toga ćemo sebi dozvoliti da, na osnovu izloženih gle- 
dišta ovih autora, kažemo nekoliko vlastitih misli u vezi sa naslovnom 
temom. 

Govoreći o omajadskom stilu, Ernst Kiihnel kaže da je, prenoše- 
njem prijestonice iz Medine u Damask, islamskom carstvu bilo potrebno 
da stvori centre kulta koji ne smiju da budu siromašniji od paganskih 
hramova i hrišćanskih crkava u Siriji. Ovo carstvo nije htjelo da ostane 
ni u sjenci Vizanta. Zato se razvila graditeljska umjetnost, koja je in- 
tenzivirana upućivanjem radnika i slanjem građevinskog materijala iz 
svih krajeva carstva u Damask, a uz pomoć grčkih, sirijskih i persijskih 
neimara. Sve je to imalo za posljedicu uvođenje kasne orijentalne orna- 
mentike u dekoraciju omajadskih spomenika. 


Kalifski generali i državnici, koji su bili nosioci gradnje u omajad- 
skom carstvu, šire ove oblike i ideje u sve krajeve koji se tokom vreme- 
na uključuju u imperij. 

Nakon svrgavanja Omajada 750. godine, u Španiji su novi umjet- 
nički elementi čvrsto ukorijenjeni, a u novostvorenoj omajadskoj državi 
čuva se kontinuitet omajadskog stila, dok na Istoku stil ide drugim pu- 
tem. Kordoba još tri stoljeća čuva tradicije Damaska i stvara djela koja 

U abasidskoj umjetnosti, odnosno abasidskom stilu, Kiihnel _poja. 
vu novog objašnjava prelaskom prijestonice iz Damaska u Bagdad, u 
blizinu sasanidske prijestonice Ktesifona, te stupanjem u prednji plan 
persijskog narodnog elementa, pored arapskog elementa. 

Veza omajadske sa helenističkom tradicijom slabi, a ostvaruje se 
veza sa sasanidskom umjetnošću, koja je u Mesopotamiji bila još živa 
pod uticajem persijskih velikaša koji su došli do moći na dvoru u Bag- 
dadu. Kad su kalife osjetili opasnost od potpunog iraniziranja, oni po- 
kušavaju da to spriječe okružujući se turskim gardistima iz Centralne 
Azije. Osim toga, U Persiji se pojačavaju nacionalne težnje potencirane 
vjerskim razlikama između ši'ita i sunita, i počinje proces oslobađanja 
od centralne vlasti kalifa. U suprotnosti sa kulturom Bagdada, persijske 
dinastije Safavida, Tahirida, Samanida i Bujida razvijaju sjećanje na 
veliku prošlost Persije, a u umjetnosti pomažu cvjetanje kasnosasanidske 
tradicije. Novi, turskim elementima inspirisani, kalifski stil Bagdada 
ovdje se samo dijelom probijao. Međutim, on je u Egiptu u doba Ibn 
Tuluna, kao i u Turkestanu, našao novi prostor za svoje djelovanje. 


Kada su Mongoli 1256. godine osvojili i razorili Bagdad, on je u 
tom času bio pravi seldžučki grad. Od nekada okruglog grada Bagdada 
nije, tako reći, ništa ostalo. Nešto više se očuvalo od grada pokraj stare 
Rakke na Eufratu, grada koji je imao oblik potkovice. Najveći značaj 
je imalo osnivanje Samarre na Tigrisu iznad Bagdada, koja je pola sto- 
ljeća služila kao rezidencija Abasida (838—883). Ovaj grad je jedna od 
najvećih urbanih aglomeracija u istoriji, sa rasponom od 33 km. Sa- 
marra nam je već nakon prvih iskopavanja koje je vršio E. Herzfeld 
otkrila neprocjenjive rezultate, bitne za poznavanje umjetnosti Abasida. 

Katarina Oto-Dorn u svojoj knjizi Islamska umjetnost, naročito 
vrijednoj po iscrpnoj faktografiji, podrobno se zadržala na opisivanju 
djela omajadske i abasidske umjetnosti. Ovdje ćemo dati samo zaključ- 
ke koji su rezultat njenih analiza pojedinih djela ove umjetnosti. 

Za omajadsku umjetnost, tačnije za njenu sakralnu arhitekturu, 
Katarina Oto-Dorn tvrdi da u njoj preovladava hrišćanski uzor. Do ovog 
zaključka došla je na osnovu analize džamije Kupole na stijeni u Jeru- 
salimu, zatim na osnovu postojanja transepta kod omajadskih džamija, 
u kome ona vidi centralni brod sirijske crkve. U dekoraciji, do istog 
zaključka dolazi analizom mozaika Velike džamije u Damasku. U svje- 
tovnom stvaralaštvu, osim prikazivanja svakodnevnog života, izražena 
je težnja da se prikaže moć kalife, koji je u dvorcu Kusajr Amri prika- 
zan na antički i vizantijski način, a u dvorcima al-Hajr ul Garbi i Kirbat 
ul-Mafgiru po irano-sasanidskom uzoru. Ukočene, nevješto slikane figu- 
re čine kontrast izvanrednom ukrasu rešetkaste štukature, mozaiku i 
vitkim građevinama. = 

Prema mišljenju Katarine Oto-Dorn, omajadski spomenici su mje- 
šavina hrišćanskog i persijskog nasljeđa i nasljeđa starog Istoka. Ovi 
doprinosi su različiti, U religioznoj umjetnosti ovi se uticaji stapaju, a 
u svjetovnoj čak i suprotni elementi ostaju jedan pored drugog, ne sta- 
pajući se? 

Karakteristika abasidske umjetnosti je dvostruka: usmjerena je 
prema starim stepskim motivima centralne Azije, ali isto tako je i origi- 

nalna, U IX i X vijeku prvi put se uticaj umjetnosti centralne Azije ja- 
sno izražava u arhitekturi (grobovi i podzemna skloništa protiv žege — 
,serdab"), u figurativnoj umjetnosti (predstava vladara koji sjedi na 
turski način prekrštenih nogu, predstave gardista sa jezičcima oko pasa, 
figure u zoomorfnom evro-azijskom stilu, napokon — tehnika ,kosog 
reza" u štuku i drvetu). 

Primjena ,ivana" u dvorskoj arhitekturi, kao i višedijelnih niša, 
dala je abasidskom dvorcu posebno obilježje, Iz ovog doba datira i sta- 
laktitna dekoracija u arhitekturi, kao i epigrafska dekoracija. Za_aba- 
sidski period se veže i pojava posve definirane arabuske u dekoraciji, a" 

naročito pojava sjajne lister-keramike. Na slikarskim predstavama se 
pojavljuje lovište (paradeison) u frizu sa predstavama životinja. 

U abasidskom periodu stvorena je prava riznica umjetničkih do- 
stignuća, iz koje će se napajati regionalna središta različitih epoha, po- 
čevši od vremena Tulunida, Samanida, Gaznevida, pa do Fatimida i Sel- 
džuka, Otomana i Mameluka, uključivši i sam Magreb? 

Engleski islamolog, jedan od najvećih autoriteta za ranu islamsku 
arhitekturu K. A. C, Ereswell, razdvaja omajadsku i abasidsku arhitek- 
turu i, u vidu sintetičke ocjene, daje glavne karakteristike obje ove ra- 
noislamske arhitekture. 

Za omajadske arhitektonske spomenike kaže da su to veličanstve- 
ne građevine od klesanog kamena, sa lukovima koje podupiru mermerni 
stupovi, sa enterijerima dekorisanim mermernom oblogom i mozaikom. 

On ovdje, prije svega misli na džamije, koje razvijene u širinu ima- 
ju uzdignut transept, usmjeren prema mihrabu. Bazilikalni karakter tran- 
septa i kvadratični minareti otkrivaju sirijsko porijeklo ranohrišćanskih 
crkava. Po Creswellu, omajadski spomenici pokazuju mješavinu raznih 
uticaja među kojima Sirija zauzima prvo mjesto, a Persija drugo. Na 
dvorcu Mšati, na kraju omajadskog perioda, vidljiv je koptski uticaj. 
Creswell navodi da se u omajadskom periodu u Iraku i Persiji gradio 
tip džamije različit od sirijskog. Ova džamija je imala kvadratičan tlo- 
crt, zidove od opeke ili ćerpiča, a ravna tavanica je ležala direktno na 
stupovima, bez posredstva lukova. On ovdje vidi primjer veze između 
stare persijske apadane i trijema mlađih persijskih palata sa ravnim 
krovom? 

Kad govori o abasidskoj arhitekturi, Creswell podvlači da je u 
ovom periodu helenistički uticaj Sirije bio zamijenjen uticajem sasanid- 
ske Persije. Umjetnost i arhitektura Samarre u Mesopotamiji u rano 
abasidsko doba označava naglašene razlike u odnosu na omajadsku 
umjetnost i arhitekturu. Uticaj Samarre raširio se na Egipat pod Ibn 
Tulunom, na Nišapur i Bahrein. 

Razlike u arhitekturi dvoraca jednako su izražajne kao i u arhi- 
tekturi džamija. Pojavljuje se prostor ,ivana" pod kupolom, preuzet sa 
sasanidske kraljevske palate za privatne audijencije. Unutar palate, gru- 
pe stambenih prostorija — ,,baitovi"" — ne slijede tip omajadskih dvo- 
raca Mšate i Kasr ut-Tube, Njihova površina se povećava, njihova dis- 
pozicija se oslanja na centralnu osovinu. Svi abasidski dvorci građeni 
su od opeke ili ćerpiča, a zidovi su bili pokriveni debelom oblogom od 
štuka. Pojavljuje se jedan novi oblik prelomljenog luka. Kod gradnje 

71 kupola pojavljuju se trompe koje nisu bile primjenjivane kod omajad- 

skih kupola. Za oblogu u abasidskom periodu koriste se zemljane ploče 
sa metalnim refleksom, čiji su najstariji primjerci (862—863) bili uve- 
zeni iz Iraka u Kairavan za dekoraciju čuvene džamije u ovom gradu. 
Abasidski period pronalazi i friz, sa pismom na plavoj podlozi? 

Creswell ne pominje arabesku kao abasidsku dekoraciju, o ćemu 
E. Kiihnel piše poseban članak u Enciklopediji islama (str. 576—579). 

Engleski istoričar umjetnosti, David Talbot Rice, u svom djelu 
, Islamska umjetnost", naglašava originalnost rane islamske umjetnosti. 
On piše da je u Siriji došlo do najranijeg razvoja jedne umjetnosti koja 
se s pravom može nazvati islamskom. Analizirajući prvo džamiju — 
Kupolu na stijeni — u Jerusalimu, on kaže da se njeni stupovi, kapiteli 
i mermerom obloženi zidovi vrlo malo razlikuju od istih arhitektonskih 
elemenata u vizantijskim crkvama u Carigradu. Metalne obloge krovnih 
greda bliske su lokalnim oblicima, a neki dekorativni motivi, posebno 
na mozaicima, inspirisani su sasanidskom i vizantijskom umjetnošću. 
Stil Kupole na stijeni je eklektičan, ali po svojoj raznolikosti nov i orl- 
ginalan, te opravdava naziv omajadski!" 

Autor, dalje, analizira dva omajadska dvorca: Mšatu i Kusair 
Amru. Za prvi tvrdi da je njegov fasadni ukras klesalo nekoliko majsto- 
ra. Motivi su helenistički i sasanidski. Persijski motivi konfrontiranih 
životinja, kandelabara i dva krila češći su na klesanom ukrasu Mšate 
nego na mozaicima Kupole na stijeni! Zidne slike u dvorcu Kusair 
Amre autor smatra najznačajnijim svjetovnim slikama doba Omajada. 
Naslikani su lovci i alegorijske figure, a u jednoj odaji su očuvane slike 
golih kupača, muškaraca i žena, koje nose helenistički karakter. (Autor 
nije analizirao, a možda ni poznavao druge omajadske dvorce sa jedna- 
ko vrijednim zidnim slikama). 

U djelima umjetnih zanata D. T. Rice kaže da će tek buduća istra- 
živanja više osvijetliti ovu vrstu omajadske umjetnosti. 

Zaključujući ocjenjivanje omajadske umjetnosti, D. T. Rice, na 
osnovu mozaika, dekoracija u štuku i zidnih slika, kaže da su ova djela, 
iako su u mnogom eklektična, ipak više islamska nego helenistička, sa- 
sanidska, nabatejska ili gasanidska. Na omajadskoj umjetnosti zasniva 
se budući razvoj čitave islamske umjetnosti. 

Karakteristike abasidske umjetnosti autor utvrđuje na osnovu 
analize abasidskog lovačkog zamka Ukhaidira, 120 milja jugozapadno 
od Bagdada. Ukhaidir arhitektonski označava napredak odbrambenih 
postrojenja, a u dispoziciji, glavni boravišni prostor je podijeljen na niz 
manjih dvorišta uokvirenih uskim prostorijama, zasvedenim eliptičnim 
svodovima. Ovaj dvorac u konstruktivnom pogledu ima potpuno sasa- 
nidsko obilježje. O unutrašnjim dekoracijama autor zaključuje na osno- 
vu analogije sa dekoracijama Samarre, prije svega sa zidnim dekora- 
cijama u štuku i fragmentima zidnih slika velike palate kalife al-Mu'ta- 
sima (833—841), poznate pod nazivom Gawsak al-Hagani. Figure su 
predstavljene frontalno u sasanidskom stilu, ali su mnogi motivi hele- 
nistički. Brojne dekoracije u štuku, u ovoj palati, kao i u mnogim ku- 
ćama Samarre, dobro su očuvane, a mogu se klasificirati u tri grupe: u 
prvoj-su_one sa najstarijom tehnikom kalupljenja, sa motivima spiral- 
nih ukrasa i listova loze; u drugoj grupi, iz prethodnih motiva su izo- 
stavljene spiralne stabljike, a zadržani su pupoljasti motivi; treću, naj- 

izrazitiju grupu čine dekoracije u štuku sa ,kosim rezom", koji je iz 
centralne Azije došao sa turskim gardistima, 

Od sakralnih spomenika autor pominje Veliku džamiju i džamiju 
Abu Dulaf u Samarri, te Ibn Tulunovu džamiju u Kairu, za koju smatra 
da je najznačajnije mesopotamsko prekomorsko ostvarenje. O ljepoti 
abasidskog arhitektonskog stila kaže da je moguće dobiti pravu sliku 
na osnovu estetske analize ove džamije. 

Iz primijenjene dekorativne umjetnosti autor izdvaja abasidsko 
ocakljeno posuđe. Na najstarijim primjercima nema ni ljudskih ni ži- 
votinjskih figura, ni ptica. Glina, obično bijele boje, prekrivena je tan- 
kim slojem prozirne glazure, a zatim pečena. Najstariji i najljepši pri- 
mjerci potiču iz Samarre, na osnovu čega se ova tehnika pripisuje Me- 
sopotamiji" 

Francuski istoričar umjetnosti, čuveni poznavalac islamske umjel- 
nosti i autor poznatog djela L'Art de I'Islam, Georges Marcais, izlaže na 
esoben način omajadsku i abasidsku umjetnost. Ne. kao, zasebne umjet- 
nosti, nego kao dvije faze iste umjetnosti. Muslimansku umjetnost Oma- 
jada i Abasida u trajanju od dva i po stoljeća, on smatra, ne kao posve 
osobenu umjetnost, nego kao zakašnjelo cvjetanje genija pobijeđenih 
naroda. Prema Marcaisu, islam, bez ikakve umjetničke tradicije kad iz- 
lazi iz Arabije, raste u kontaktu sa dva svijeta — mediteranskim i azij- 
skim. Prvi mu otkriva helenističku a drugi iransku umjetnost. Islamska 
umjetnost je ovaj dvostruki uticaj trpjela naizmjenično i istovremeno. 


Analizirajući najpoznatija djela rane islamske umjetnosti, Marcais 
tvrdi da nema nijednog u kome se ne otkriva ovaj sukob, gdje se ne 
vide, jedan pored drugog, ova dva uticaja ili jedan uticaj eliminisan 
drugim. Iranski uticaj postaje naročito uočljiv kada se politički centar 
islama prenosi iz Sirije u Irak, iz Damaska u Bagdad i kad kalifa po- 
staje nasljednik kraljeva iz Ktesifona. 


Nasljedstvo Sasanida će se u umjetnosti odraziti u upotrebi opeke 
za zidove i svodove, u upotrebi gipsa i emajlirane zemlje za oblaganje, 
u izvedbi ,ivana" kao elementa tlocrta palate, te dekoracijom sa linear- 
nim udubljenjima, koje će se naročito njegovati u rezanom drvetu. UZ 
ovu iransku baštinu zadržava se i helenistička, koja ponekad čak pre- 
ovladava. Marcais postavlja pitanje: ne ulazi li helenistička baština u 
sasanidsku umjetnost? On to zaključuje na osnovu floralnog dekora 
Samarre. Direktno ili indirektno, islamska umjetnost u nastajanju, od 
prvog časa je bila prožeta helenističkom tradicijom. Sirenje islama u 
Mediteranu, koji je do nedavno bio hrišćanski i podložan Rimu, zatim 
Vizantu, samo je ojačalo ovaj početni pečat. 

Posebnu i značajnu ulogu odigrali su majstori, domaće zanatlije, 
Sirijci, Kopti, Afrikanci iz Berberije, koji su prešli na islam, ili su ostali 
hrišćani, koji su kao klijenti bili inkorporirani u društvo islamske drža- 
ve. Oni su bili graditelji prvih džamija 1 palata islamskih vladara. Njima 
islamska umjetnost duguje svoje najtrajnije crte. Marcais zaključuje da 
je islamska umjetnost u velikoj mjeri produženje hrišćanske orijentalne 
umjetnosti, ona je srodna vizantijskoj, koptskoj umjetnosti hrišćanske 
sjeverne Afrike, umjetnosti Vizigota u Španiji, ona je i stariji brat ro- 

VE maničke francuske umjetnosti." 

Na kraju, evo još jednog francuskog istoričara umjetnosti, koji 
islamsku umjetnost nije zadužio posebnim djelom, ali joj je dao značaj 
u svojoj , Povijesti umjetnosti". Navodimo djelo Germain Bazin-a. Pisac 
konstatuje da se prve umjetničke manifestacije islama javljaju u Siriji, 
pod kalifatom Omajada, od 665. do 750. godine. Prema njemu, džamija 
al-Aksa u Jerusalimu i Velika džamija u Damasku, samo su preobliko- 
vane crkve, a većinu svojih elemenata duguju helenističkoj i vizantij- 
skoj umjetnosti. Međutim, džamija u Damasku ima raspored tipičan za 
muslimanske rane džamije. 

Dvorci Kusair Amra i Mšata imaju ista helenistička obilježja. 
Autor još uvijek dovodi u sumnju pripadnost ovih dvoraca omajadskom 
dobu, smatrajući ih, možda, predislamskim. 

Smjenom Omajada Abasidima 750. godine, islamska umjetnost po- 
činje da se bogati iranskom tradicijom, što naročito pokazuje Samarra. 
Graditelji usvajaju metodu gradnje opekom, sa poluobličastim velikim 
svodovima ili kupolama, čije se površine ukrašavaju štukom i sadrom 
(vrsta gipsa). U dvorskim radionicama Abasida izrađuju se umjetnički 
predmeti od bakra ili bronze, često zoomorfnog izgleda, pod neposred- 
nom inspiracijom sasanidske umjetnosti, a abasidska keramika je na- 
stala pod uticajem stare persijske umjetnosti emajlirane opeke. Arapi su 
ovu tehniku obogatili primjenom fajansa sa metalnim refleksom. 

U Egiptu, u Kairu, vazali Abasida, Tulunidi, grade spomenike na- 
dahnute spomenicima u Mesopotamiji (Ibn Tulunova džamija). U Egip- 
tu se razvija i izrada tkanina, keramike, drvorezbarstvo i umjetničko 
povezivanje knjiga. Umjetnost Abasida se proširila od Ifrikije (Tunis), 
gdje su Aglabidi u toku IX vijeka izveli velike građevinske radove, od 
kojih na prvo mjesto dolazi džamija u Kairavanu (836). U Španiji je 
dinastija Omajada i dalje nastavila da njeguje umjetnost na helenistič- 
kim tradicijama, čije je remek-djelo džamija u Kordobi, započeta 785. 
a prošinivana 848, 961. i 987. godine. 

Dozvolićemo sebi najkoncizniju interpretaciju osnovnih gledišta na- 
vedenih autora, bez obzira na opasnosti od ovakvog postupka. 

Ernst Kiihnel misli da je omajadska umjetnost nastala na baštini 
dekorativnih principa kasne antike na Orijentu, a da su je stvarali grč- 
ki, sirijski i persijski majstori, a širili kalife, generali i državnici islam- 
skog carstva. Ovaj autor smatra umjetnost Abasida cvjetanjem kasne sa- 
sanidske tradicije. Grad Samarra u tom pogledu pruža najpotpuniju 
sliku ove umjetnosti. 

Katarina Oto-Dorn smatra omajadske spomenike kao mješavinu 
hrišćanskog, persijskog i staroorijentalnog nasljeđa. Ona precizira da se 
u religioznoj umjetnosti ovi uticaji jače stapaju, dok se na palatama ne 
stapaju, dakle — primjenjuju se posve eklektički. Za abasidsku umjet- 
nost ona kaže da je originalnija, naročito naglašavajući u njoj elemente 
stepske umjetnosti, te da je ova umjetnost dala nove, potpuno islamske, 
doprinose, koji će u raznim regionima poslužiti kao osnov za dalji raz- 
voj islamske umjetnosti. 

Za K. A. C. Creswella omajadski spomenici otkrivaju mješavinu 
raznih uticaja, ali među njima Sirija ima prvo mjesto a Persija drugo. 
Osim tipa sirijske omajadske džamije, on navodi postojanje još jednog 
tipa drukčijeg, koji se u omajadskom periodu gradio u Iraku i Persiji. 

U abasidskom periodu je helenistički uticaj bio zamijenjen persijskim. 
Naročito u gradnji palata sa ,ivanima", koje su sada minogo prostra- 
nije, ovaj dolazi do izražaja. Sasanidski uticaj nije se osjetio samo u 
Španiji, gdje je i dalje cvjetala omajadska umjetnost. 

Drugi engleski autor, David Talbot Rice, kaže da je u Siriji nastala 
umjetnost koja se, sa pravom, može zvati islamskom. Bez obzira na to 
što je ova umjetnost u mnogo čemu eklektička, ovaj autor smatra is- 
lamske elemente u novoj umjetnosti dominantnim u odnosu na sve dru- 
ge baštinjene u prostoru gdje se razvila rana islamska umjetnost. U 
abasidskoj umjetnosti D. T. Rice vidi prevagu sasanidske tradicije. U 
dekoraciji, pored sasanidskih elemenata, i dalje žive helenistički uti- 
caji, a preko ruševina Velike džamije i džamije Abu Dulaf u Samarri, 
a naročito na osnovu Ibn-Tulunove džamije u Kairu, moguće je dobiti 
sliku o abasidskoj umjetnosti, naročito o arhitekturi. 

Georges Marcais u svom zaključku tretira omajadsku i abasidsku 
umjetnost kao cjelinu, iako se prethodno drži uobičajene podjele na 
omajadsku i abasidsku umjetnost. On smatra da islamska umjetnost u 
vremenskom rasponu od oko 660. godine do početka X vijeka nije još 
sa potpunom očiglednošću pokazala svoju osobenost. U svakom umjet- 
ničkom djelu iz ovoga perioda, prema Marcaisu, moguće je utvrditi su- 
kob, prosti zbir ili međusobno negiranje helenističkih i iranskih eleme- 
nata. Po njegovom mišljenju, islamska umjetnost pripada porodici koju 
sačinjavaju umjetnosti Vizanta, Kopta, hrišćanske sjeverne Afrike, Vizi- 
gota u Španiji i romanike. 

Za G. Bazina omajadska umjetnost je samo preoblikovana heleni- 
stička i vizantijska umjetnost. Abasidska je nešto originalnija, a oboga- 
ćuje se tradicijom Irana. 

Dakle, razlike u ocjeni omajadske umjetnosti su očigledne: od 
tvrdnje da je ova umjetnost samo preoblikovana helenistička i vizantij- 
ska umjetnost (2. Bazen) do ocjene da je ona originalna, bez obzira na 
neke njene eklektičke crte (D. T. Rice); od oštrog dijeljenja omajadske 
i abasidske umjetnosti (K. Oto-Dorn, E. Kiihnel, K. A. C. Creswell, D. T. 
Rice i G. Bazin) do jedinstvenog tretiranja omajadske i abasidske um- 
jetnosti u toku dva i po stoljeća (G. Marcais). 

Kad govore o abasidskoj umjetnosti, prvih pet autora naglašavaju 
njenu izraženiju originalnost i jače uticaje baštine sasanidsko-persijske 
umjetnosti. Jedino G. Marcais, iako se slaže sa ostalim autorima kad je 
riječ o originalnijim crtama i izraženijim iranskim uticajima, posmatra 
dva stila islamske umjetnosti u razvojnom kontinuitetu. 

Dolazimo do pitanja koliko vremenska klasifikacija islamske um- 
jetnosti može da pruži odgovor u smislu definiranja pojedinih perioda. 
Ili je podjela po teritorijalnom principu prikladnija? Postoji više vre- 
menskih klasifikacija. Ovdje ćemo navesti klasifikaciju koju je dao G. 
Marcais na osnovu tvrdnje ,da svaka kraljevska loza donosi tendence 
koje se pokazuju u potpunom ili djelomičnom opetovanju oblika", Ovak- 
voj klasifikaciji najbolje odgovara podjela po dinastijama. Prema Mar- 
caisu, prvi period islamske umjetnosti obuhvata vrijeme od sredine VII 
vijeka do konca IX vijeka, uključujući omajadski period i dio abasid- 
skog. Drugi period počinje s X vijekom i traje do polovine XIII vijeka. 
73 U ovom vremenu se uz abasidski bagdadski kalifat stvaraju dva supar- 

nička kalifata: omajadski u Kordobi, u Španiji, i fatimidski u Kairu, u 
Egiptu. Treći period traje od polovine XIII vijeka do konca XV vijeka, 
a u tom vremenu se potpuno ruši privid jedinstvenog carstva. U četvrtom 
periodu se stvara veliko Osmansko Carstvo, koje obuhvata veliki dio 
nekadašnjeg jedinstvenog arapskog imperija, a u Persiji se stvara država 
Safavida, koja daje nov polet razvoju islamske persijske umjetnosti. 

Još je H. Saladin napravio klasifikaciju na teritorijalnom principu, 
koja je još uvijek priznata u nauci. Ova podjela islamske umjetnosti na 
regionalne škole utvrđuje: sirijsko-egipatsku školu; magrebsku, koja 
obuhvata Tunis, Alžir, Maroko, Španiju i Siciliju; persijsku školu, 
koja obuhvata Mesopotamiju, Persiju i srednju Aziju; tursku školu 
(seldžučku i osmansku) i, napokon, indijsku školu islamske umjetnosti. 

Već smo vidjeli da je teško pridržavati se vremenske podjele kad 
je riječ o definiranju omajadske i abasidske umjetnosti, Isto tako, na 
bazi teritorijalne podjele javljaju se slične teškoće. Tokom istorije su, 
na primjer, veze umjetnosti Magreba i Egipta bile vrlo žive. Egipat je 
u X vijeku primao umjetničke elemente iz Tunisa, a u XI vijeku je 
Tunis samo umjetnička provincija Egipta. 

Zbog promjena u nastajanju i propadanju pojedinih islamskih 
država, pojedine škole cvjetaju ili nestaju, njihove veze se prekidaju il 
jačaju. Zbog svega toga, u prikazivanju islamske umjetnosti neophodno 
je prilagođavati vremenski i teritorijalni princip specifičnostima regije, 
carstva, države i naroda gdje se ona stvara. 

Teritorijalni princip stvara opasnosti suviše izolovanog tretiranja 
umjetnosti vezane za uski teritorij. Vremenski princip ne vodi dovoljno 
računa o regijama sa vlastitom umjetničkom tradicijom, niti o među- 
sobnim istorijskim razlikama između pojedinih pokrajina koje su se 
u ogromnom carstvu našle zajedno. U tretiranju razlika između omajad- 
ske i abasidske umjetnosti bili su očigledni upravo ovi nedostaci. 

Za upoređivanje djela omajadske i abasidske umjetnosti nemamo 
velikog izvora. Možemo komparirati džamije, dvorce i djela dekorativne 
umjetnosti. Ovdje ćemo to učiniti u onoj mjeri u kojoj je to ovdje po- 
trebno i koliko nam prostor dozvoljava. 

Tipična omajadska džamija je nastala iz Muhamedove kuće i dža- 
mije u Medini (622), Ova džamija ima centralno dvorište uokvireno tri- 
jemovima sa sve četiri strane. Najdublji trijem je orijentiran prema Me- 
ki, a razvijen je po širini. Njega presijeca karakteristični omajadski 
transept, uzdignut i bazilikalno riješen, koji okomito siječe široki molit- 
veni prostor. U dnu transepta je niša mihraba, a ispred njega kupola iz- 
nad maksure — ograđene lože za kalifu. Minareti kvadratičnog tlocrta 
podsjećaju na tornjeve sirijskih crkava. Glavni materijal je kamen, a 
mermerni stupovi su povezani lukovima koji nose ravnu tavanicu. U 
enterijeru, kao obloga dominira polihromni mermer i mozaik. Ovom ti- 
pu pripadaju džamije u Medini, Damasku, Alepu, Hami, Basri, Kufi, Je- 
rusalimu (Al-Aksa), Rusafi i Kordobi. 

Dispozicija abasidske džamije je zadržala centralno dvorište uokvi- 
reno trijemovima. Veličine abasidskih džamija mnogo premašuju dimen- 
zije omajadskih džamija. Omajadski transept je napušten, molitveni 
prostor u cjelini pokriva ravna tavanica. Tlocrt je približno kvadratičan. 
Građevni materijal je opeka. Spolja džamija ima tvrđavski izgled, zbog 

polukružnih kula koje izlale iz ravni zida. Okrugli stupovi se zamjenjuju 
stupcima, kvadratičnim ili oktogonalnim, koji nose ravnu drvenu tava- 
nicu bez posredništva lukova. Velika Mutavakkilova džamija u Samarri 
je imala 31 000 m?, sa dimenzijama 240 X 156 m, a mogla je da primi na 
molitvu 100 000 vjernika. Oktogonalni stupci od opeke su na četiri ugla 
imali mermerne stupiće, koji su raščlanjavali stupce i davali im lakši 
izgled. Kapiteli i baze zvonastog oblika prvi put se pojavljuju u ovoj 
džamiji. Prema nekim pisanim dokumentima, enterijer je bio ukrašen 
mozaikom. Minaret ima spiralnu vanjsku rampu, kao i minaret džamije 
Abu Dulafa i Ibn Tuluna, a porijeklo vodi od babilonskih zigurata. Osim 
Velike džamije i Abu Dulaf džamije u Samarri, ovom tipu pripada Veli- 
ka džamija u Rakki, predseldžučka džamija Masdžidi, Džuma u Isfahanu 
i Ibn Tulunova u Kairu. 

Brojni omajadski dvorci danas su rasijani na prostoru Jordana, 
Sirije i Palestine. U Jordanu su: Mšata, Kasr ut-Tuba, Kusair Amra, 
Hamam as-Sarak, Kasr ul-Abiad i Muvakar; u Siriji su: Kasr ul-Hair 
al-Garbi i Kasr ul-Hair aš-Šarki. U Palestini su: Kirbat ul-Minie i Kirbat 
ul-Mafgir. 

Ovi kameni zasvedeni dvorci pokazuju bogalstvo tlocrtno-prostor- 
nih rješenja, a služili su za razne svrhe: rezidenciju vladara, lovački 
dvorac i kupatilo. Najznačajniji su Mšata i Kirbat ul-Mafgir. Najčešća 
je dispozicija helenističkog unutarnjeg dvorišta na koje su orijentirane 
sve prostorije za stanovanje. Kad se radilo o velikim građevinama, svaka 
grupa stambenih prostorija je imala svoje vlastito unutarnje dvorište. 
Abasidske palate se odlikuju ogromnim dimenzijama, kao i njihove dža- 
mije. Dispozicija je ista kao kod omajadskih palata: unutarnje dvorište, 
odnosno mnogobrojna manja dvorišta uokvirena stambenim prostorija- 
ma koje Creswell naziva baitovima. Građevni materijal je opeka. Novi 
dio uz palatu-rezidenciju je lovački park za divljač — paradeison — 
ogromnih dimenzija. Al.-Mutasimova palata u Samarri (Gavsak al-Haka- 
ni) imala je površinu 175 ha i prečnik 1400 m, centralno dvorište 
350 Xx 180 m. Na istoku je bio ogromni ograđeni park za lov na divljač 
dug oko 5 km. Al-Mutasimova palata Balkawur u Samarri (859) je 
približan kvadrat sa stranicom ogradnog zida od 1 250 m. Sama palata 
je imala dimenzije 460 x 575 m i bila opasana unutarnjim zidom. Ovo 
je idealan tip abasidskog dvorca. U stvari, to je mnogo uvećana omajad- 
ska Mšata sa karakterističnom trodijelnom podjelom cjeline, U enteri- 
jeru dominira obloga od keramike sa metalnim refleksom. 

Omajadski umjetnički oblikovani predmeti su toliko rijetki a nji- 
hovo datiranje toliko nesigurno, da se uopšte ne može dobiti slika o 
njihovoj cjelokupnoj dekorativnoj umjetnosti izvan arhitekture. U arhi- 
tektonskoj sakralnoj dekoraciji dominira mozaik i mermerna obloga, a 
u arhitekturi palata, zidne slike. 

Abasidska umjetnost je u dekoraciji dala ogroman doprinos, o če- 
mu smo govorili ranije, izlažući gledišta šestorice autora. 

Ovdje želimo da ukažemo na neka relevantna pitanja za odnos 
omajadske i abasidske umjetnosti. U oba slučaja je riječ o jedinstvenom 
islamskom carstvu, dakle o djelima koja su se u ova dva istorijska pe- 
riođa stvarala u svim dijelovima imperija. Međutim, kad se govori o 

u Siriji, a kad se govori o abasidskoj umjetnosti, tretiraju se djela stvorena 
u Mesopotamiji. Kao da u oba perioda carstvo nije bilo jedinstveno! 

Dosadašnja izučavanja omajadskog perioda su se koncentrisala na- 
ročito na Siriju a abasidskog na Mesopotamiju. Ovdje uočavamo nedo- 
statke faktografskih podataka. Naročito oskudijevamo podacima Za arhi- 
tekturu ravnomjerno tretiranu na čitavom teritoriju carstva. 

Da bismo se približili mogućem odgovoru na pitanje postavljeno 
u naslovu teme, moramo, prije svega, konstatovati činjenicu da je aba- 
sidsko carstvo nastavljač omajadskog islainskog imperija. U vezi sa 
ovom konstatacijom, postavimo pitanje — šta je istorijski i kulturno- 
-civilizacijski značila smjena ranoislamskih dinastija. Da li su abasidsko 
društvo i abasidska država bile u tolikoj mjeri različite od omajadskog 
da bi im odgovarale i različite umjetnosti? 

Razvoj društva i države Omajada i Abasida govori o kontinuiranoj 
evoluciji istog društva i iste države, a ne o različitim društvenim i držav- 
nim organizacijama. Značaj dvora je i u prvom i u drugom periodu ogro- 
man. Iako u doba Omajada islamski dvor oponaša vizantijski a u doba 
Abasida sasanidsko-persijski dvor, to još uvijek ne može biti dovoljan raz- 
log za postojanje dviju raznih umjetnosti. Isto tako i činjenica da je za 
ranoislamsku umjetnost bilo važno iz kojeg je kraja donator umjetnić- 
kog djela, jer je on obično angažovao umjetnike iz svoga kraja, također 
ne može potvrđivati tezu o dvije razne umjetnosti u doba Omajada i 
Abasida. Ako bi se radilo o dvije umjetnosti, od kojih se omajadska nje- 
govala samo u zapadnom dijelu carstva a abasidska u istočnom dijelu, 
onda bismo logično mogli zaključiti da se u jednom dijelu carstva stalno 
razvijala jedna umjetnost a u drugom druga. 

Izvori najranije islamske umjetnosti bili su: Kaba u Meki, Mnha- 
medova kuća i džamija u Medini (622), arapska predislamska dekoraci- 
ja, naročito dekorisanje tekstila, arapski jezik sa svojom specifičnom je- 
zičnom muzikom, izrazito dekorativno arapsko pismo, arapska pred. 
islamska poezija, Kur'an sa svojim filozofskim i lingvističkim osobeno- 
stima, učešće sirijskih, koptskih i vizantijskih umjetnika, stara umjet- 
nička tradicija Sirije, Egipta, Mesopotamije i sasanidske Persije, te 
umjetnička nadarenost Arapa. 

Ne zaboravimo da su svi ovi faktori djelovali u kontinuitetu, i na 
čitavom teritoriju omajadskog i abasidskog carstva. Samo na osnovu 
takvog gledanja možemo razumjeti nastanak remek-djela abasidske um- 
jetnosti, Ibn Tulunove džamije u Egiptu, dakle u zapadnom dijelu car- 
stva, ili posebno mjesto Velike džamije u Kordobi, podignute, u doba 
abasidskog carstva, od strane Omajada u Španiji, na kojoj su očigledni 
omajadsko-sirijski uticaji, ali isto tako i rimski i persijski, — koja je, 
pored svega toga, originalna umjetnička tvorevina najveće vrijednosti. 

Tako smo ponovo došli do problema odnosa omajadske i abasid- 
ske umjetnosti. Da li su uopšte termini ,omajadska umjetnost" ili ,oma- 
jadski stil'', odnosno ,,abasidska umjetnost" ili ,abasidski stil" — pri- 
hvatljivi, da li odgovaraju istorijskim činjenicama koje bi mogle potvr- 
diti postojanje dviju različitih umjetnosti, odnosno dva različita stila? 
Čini nam se da na ovo pitanje možemo dati negativan odgovor. 

U omajadskom periodu, u prvom planu su helenistički a u drugom 
persijski uticaji. U abasidskom periodu, u umjetnosti dominiraju per- 

sijski elementi, ali su i helenistički stalno prisutni. Na gotovo svakom 
velikom umjetničkom djelu omajadskog ili abasidskog doba mogu se 
utvrditi obje glavne vrste uticaja — mediteranski i azijski. Istoričar 
treba da ove uticajne elemente konstatuje, da ih objasni i valorizira. 

Razvitak islamske umjetnosti omajadskog perioda označava onu 
fazu u kojoj je trebalo naći izraz nove umjetnosti, fazu u kojoj se pre- 
pliću elementi starih pokrajinskih umjetnosti sa novim islamskim ele- 
mentima. Omajadski umjetnik je bio koliko u prošlosti, toliko u buduć- 
nosti. Težnja da se odmah izrazi novo u umjetnosti, nije dobila adekvat- 
nu težinu. Eklekticizam je bio osnova na kojoj se stvarao novi umjet- 
nički izraz. 

Sličan zahtjev se ranije postavljao i pred umjetnika ranog hriš- 
ćanstva. Rezultat je također bio sličan, Na Zapadu je osnova bila kla- 
sična helenističko-rimska umjetnost, na kojoj se tražio novi hrišćanski 
umjetnički izraz. Na Istoku su umjetničke tradicije pojedinih pokrajina 
postale ishodište težnje za novim hrišćanskim izrazom u umjetnosti. Tek 
u VI stoljeću, sa vizantijskom umjetnošću, možemo reći da je pronađen 
taj izraz. U traganju za njim sudjelovale su mnoge pokrajine na Istoku, 
a prije svih — Mala Azija, Mesopotamija, Sirija, Koptsko područje Egip- 
ta, Sjeverna Afrika i Jermenija. Doprinos svake od ovih pokrajina je 
bio različit. 

Na Zapadu je novi hrišćanski izraz u umjetnosti ostvaren tek ra- 
noromaničkom umjetnošću VIII i IX stoljeća. 

Činjenica da je islam svestranije od hrišćanstva obuhvatio svako- 
dnevni život ljudi objašnjava zašto je već u omajadskom periodu, dakle, 
već u I vijeku nakon Hidžre, nova umjetnost imala više islamski nego 
sirijski, koptski ili iranski karakter. 

U abasidskom periodu su islamski elementi posve nadvladali tra- 
dicionalne pokrajinske. Prelazni stil je nestao i ustupio mjesto novom 
stilu, koji sada na virtuozan način tretira umjetnički sadržaj i umjet- 
ničku formu. Do maksimuma su usklađene umjetničke namjere i reali- 
zacije. Umjetničke želje su u skladu sa umjetničkim mogućnostima. 


Gledano tako, omajadski period možemo smatrati 'anim,_arhaič- 
nim periodom islamske umjetnosti, a abasidski — Klasičnim periodom; 
Y RER PE REMI ERE PLOSTIN Gare 


Poslije abasidskog doba, u islamskoj umjetnosti možemo da pra- 
timo dvije tendence: prva, tendenca dekadanse, iživjelosti stila, njegovo 
petrificiranje zamjenom umjetničkog traženja umjetničkim iskustvom. 
Forma nadoknađuje siromaštvo umjetničkog sadržaja. Dekadansa ja pri- 
sutna, prije svega, u arapskim pokrajinama raspalog abasidskog carstva. 

Druga tendenca je, u novim islamskim državama, na svježim soko- 
vima domaćih umjetničkih tradicija a u novim društveno-političkim pri- 
likama, nagovijestila ponovo traženje novog umjetničkog izraza, čija je 
osnova bila abasidska islamska klasična umjetnost. Ovu tendencu mo- 
žemo najbolje pratiti u nastajanju i razvijanju turske umjetnosti. Isto 
tako, možemo je potvrditi na razvitku islamske indijske umjetnosti i 

79 persijske safavidske umjetnosti. 


PDF created with pdfFactory trial version www.pdffactory.com 


BILJEŠKE 


Ernst Kiihnel, Die Kunst des Islam (str. 17—18). 
Katarina Oto-Dorn, op. cit. (str. 93—94), 


Isto (str. 643—4645). 

David Talbot Rice, Islamska umetnost, Beograd, 
T. D. Rice, isto (str. 20—21). 

D. T. Rice, isto (str, 29—46), 

Georges Marcais, L'art de !'Islam (str. 12—44\. 


osu ovu au mm 


PDF created with pdfFactory trial version www.pdffactory.com 


Katarina Oto-Dorn, Islamska umetnost, Novi Sad, 


1971, (str, 64). 


K. A. C. Creswell, Encyclopedie de I'Islam, 1960 (str. 636). 


1968. (str. 11—13). 


80 


II 


ISLAMSKA UMJETNOST 
U BOSNI I HERCEGOVINI 
I JUGOSLAVIJI 


— ISLAMSKA UMJETNOST U BOSNI I 
HERCEGOVINI I ISTOČNIM KRAJEVIMA 
JUGOSLAVIJE 


— KO JE GRADITELJ GAZI HUSREV- 
-BEGOVE DŽAMIJE U SARAJEVU 


— ARHITEKTONSKA KONZERVACIJA 
ALADŽE DŽAMIJE U FOČI 


— RESTAURATORSKO-KONZERVATORSKI 
RADOVI NA , GLAVICI" DŽAMIJI 
U LIVNU 


— PET POTKUPOLNIH ISLAMSKIH 
SPOMENIKA NA KOSOVU 


PDF created with pdfFactory trial version www.pdffactory.com 


PDF created with pdfFactory trial version www.pdffactory.com 


ISLAMSKA UMJETNOST 
U BOSNI I HERCEGOVINI I 
ISTOČNIM KRAJEVIMA JUGOSLAVIJE 


Jedinstveno islamsko carstvo bilo je kratkog vijeka, U X v. ono 
se raspalo na tri države, sa centrima u Bagdadu, Kairu i Kordobi. Kasni- 
je, između XIII i XV v. stvoren je čitav niz manjih i većih islamskih 
država. U XVI v. veliki dio islamskog svijeta ponovo se našao ujedinjen 
u carstvu osmanskih Turaka, koje je od polovine XVI v. do XIX v, obu- 
hvatalo zemlje Male Azije, Balkana, Sirije, Tripolisa, Tunisa, Alžira, Egip- 
ta i Arapskog poluotoka. Ovom carstvu je u XT i XII v, prethodilo jedin- 
stveno seldžučko — tursko carstvo u Centralnoj Aziji, Iraku, Iranu i 
Maloj Aziji sa prijestonicom u Isfahanu, a kasnije, u drugoj polovini 
XII, u XIII i početkom XIV v., moćna seldžučka država u Anadoliji, ko- 
ju kasnije nasljeđuje nova turska osmanska država. U toku XIV i XV 
v. osmanski Turci su zauzeli sve istočne dijelove naše zemlje. Zauzima- 
njem ovih pokrajina, one su prešle u sferu uticaja islamske kulture i 
civilizacije. 


NAŠA NASELJA U PREDTURSKO I TURSKO DOBA 


Centri oko kojih su se u srednjem vijeku razvijala naselja, bili su 
utvrđeni gradovi. Ovakva utvrđenja, u svim našim krajevima, bila su 
uglavnom zidana od kamena, a u ranijem dobu ih je bilo i drvenih. Pre- 
ma vizantijskim piscima, i Nemanjini dvori su bili od drveta. Vještina 
građenja utvrđenih gradova došla je sa Istoka, naročito poslije krstaš- 

. kih ratova. 

U utvrđenju je stanovala vojska, a narod je gradio svoje naselje 
ispod grada, u podgrađu, trgu ili trgovištu. Nijedno ovo naselje nije sa- 
čuvano, pošto su bila građena od drveta. Jedan putnik koji je kroz srp- 
ske krajeve proputovao 1308. godine, niše na latinskom: ,,U celom kra- 
ljevstvu srpskom, pomenutom, nema nikakvih varoši, ipak u njemu ima 
mnogo tvrđava, manjih utvrđenja i velikih naselja od tri i četiri stotine 

Gijom Adam, arhiepiskop barski, 1332 god. daje sljedeći opis: 
Kuće i palate kralja i ostale vlastele podignute su od čatme i drveta, 
nigdje, osim u primorskim latinskim gradovima, nisam ovdje vidio pa- 
latu ili kuću zidanu od kamena ili opeke". U Srbiji, Makedoniji, na Ko- 
sovu, nigdje nisu nađeni ma kakvi ostaci zidanih stambenih kuća i pala- 
ta, izuzev zidanih zgrada unutar burgova i manastira. Kralj, vlastela i 
narod, stanovali su u zgradama napravljenim od trošnih materijala. 
Zbog toga danas ne znamo kako su izgledala podgrađa i trgovi u sred- 
njovjekovnoj srpskoj državi. 

Krajevi srednjovjekovne Bosne bili su pod jačim kulturnim utica- 
jem Zapada. Bosanski feudalci su održavali veze sa Dubrovnikom, Spli- 
tom, Venecijom i drugim gradovima Zapada, te su pokušavali da način 
života iz ovih gradova i dvorova prenesu u Bosnu. Unutar tvrđave, bo- 
sanski dvor je bio u neudobnim prostorijama ,donžona", Pravi dvor 
bosanskog kralja i feudalca bio je u podgrađu. Ta gradnja je bila od 
drveta, zbog čega nema nikakvih ostataka. 

U podgrađima bosanskih gradova najveći dio stanovništva činili su 
trgovci. Tu je bilo najviše Dubrovčana, zatim trgovaca iz drugih dalma- 
tinskih gradova, Splita, Trogira, Zadra, Šibenika, a bilo je 1 mletačkih 
trgovaca, Od polovine XIV vijeka najviše je bilo domaćih trgovaca i za- 
natlija. 

Tako su u najkraćem izgledali gradovi i podgrađa u srednjovje- 
kovnoj srpskoj i bosanskoj državi neposredno prije upada osmanskih 
Turaka. 

Nakon zauzimanja ovih krajeva, paralelno sa islamizacijom i dose- 
ljavanjem turskog stanovništva, postepeno se vršila promjena fiziono- 
mije utvrđenih gradova i podgrađa iz kojih su se razvijale orijentalne 
kasabe, varoši i šeheri, Utvrđeni gradovi pretrpjeli su neke izmjene iz- 
gradnjom ,tabija" za topove, dok su naseljena mjesta potpuno izmije- 
nila svoj izgled. Osim proširivanja zatečenih naselja, Turci su izgradili 
čitav niz potpuno novih naselja u istočnim pokrajinama naše zemlje. 

Koncem XVI vijeka Makedonija, Srbija, Kosovo i Crna Gora ušli 
su u sastav rumelijskog pašaluka sa centrom u Sofiji; Bosna, Her- 
cegovina, dio Dalmacije, Lika, Slavonija i Sandžak bili su u sastavu bo- 
sanskog pašaluka sa glavnim gradom Sarajevom, — krajevi Vojvodine 
su pripadali budimskom i temišvarskom pašaluku. Samo je jedan od 
evropskih turskih pašaluka imao svoj centar u našim krajevima. 


Kada je čuveni turski putopisac Evlija Čelebi boravio u našim kra- 
jevima povremeno između 1660. i 1665. godine, naša naselja su već ima- 
la posve novi izgled. 

On je u svojoj ,Sejjahatnami" dao podatke i opise 110 utvrđenih 
gradova, od kojih je jedan dio imao razvijena podgrađa: 27 sela, 15 pa- 
lanki, 52 kasabe i 10 šehera. Status šehera, od naših naselja koja je po- 
sjetio Evlija, imali su: Bitolj, Skoplje, Užice, Beograd, Novi Pazar, Tas- 
lidža (Pljevlja), Foča, Mostar, Sarajevo i Banja Luka. 

Veliki broj utvrđenih gradova jasno govori o glavnoj karakteristi- 
ci naseljenih mjesta u srednjovjekovnoj Srbiji, Makedoniji i Bosni, koja 
su i dva vijeka kasnije, kada ih je vidio Evlija, još uvijek bila najbroj- 

Opisujući gradove u Slavoniji, Lici i Dalmaciji, putopisac pominje, 
unutar utvrđenja, poneku malu džamiju, neugledne kuće za stanovanje, 
pod šindrom, te magacine za municiju i žitne magacine. Nema nikakvih 
podataka o podgrađu. Kada govori o gradovima i podgrađima u Make- 
doniji i Srbiji, iz njegovog opisa proizilazi da su već imali izgled tur- 
skih naselja. U Pirotu, Paraćinu, Jagodini, Nišu, Valjevu, vidio je čaršije 
sa stotinama dućana, brojne džamije, mektebe (osnovne škole), medrese, 
hanove, hamame, imarete (javne kuhinje), kuće okružene prostranim 
dvorištima i baštama, pokrivene ćeremitom. Evlija poredi Beograd sa 
Sarajevom i kaže da u Beogradu ima 270 džamija, 8 medresa, 17 tekija, 
6 karavan-saraja, 21 han u čaršiji, da ima 3 700 dućana, a oko čaršije — 
mnogobrojne mahale sa 17 000 kuća. Posebno navodi 160 velikaških sa- 
raja (dvorova). U šeheru Beogradu, prema Evlijinim navodima, bilo je 
600 javnih česama i sebilja. 

U čaršijama zajedno rade, a u mahalama zasebno stanuju hrišćani 
i muslimani. Iako su se kuće hrišćana i muslimana unekoliko razlikova- 
le, one su pripadale istom tipu, koji su u sve balkanske zemlje donijeli 
Turci. Pokoreni narodi su ovaj tip prihvatili i dali mu neka specifična 
obilježja vezana za klimatske uslove, domaće građevinske materijale, 
običaje, religiju i tradiciju. 

Islamizacija naših naroda najbrže i najpotpunije odvija se u Bosni 
i Hercegovini. Tako, na primjer, u XV v. u istoj porodici u Sarajevu sta- 
nuju zajedno djeca, već islamizirana, i roditelji hrišćani. U drugoj kući 
je jedan sin musliman, a drugi sin i sestra još su hrišćani. Koncem XVI 
v. već je većina stanovništva Bosne primile islam. U drugim na- 
šim krajevima islamizacija nije imala ovakvog uspjeha, ali se svuda 
odvijao ovaj proces. Razlozi za brzo prihvatanje islama mogu se tražiti 
u specifičnim prilikama srednjovjekovne Bosne, koje su omogućile ova- 
ko brzo širenje nove vjere. 

Osmanski Turci, u vrijeme kada dolaze u naše krajeve, već ima- 
ju viševjekovnu tradiciju izgradnje utvrđenja i gradskih naselja. Ova 
tradicija potiče još iz seldžučkog perioda u Anadoliji, između XII i 
XIV v., produžuje se u novoj osmanskoj državi koja niče na ruševina- 
ma seldžučke države i znači njen nastavak, i u državno-pravnom smi- 
slu i u kukuri i umjetnosti, iako i u organizaciji države i u kulturi i 
umjetnosti, postoje određene razlike i specifičnosti. 

_Turci su sobom donijeli gotove, zrele principe izgradnje malih i 
velikih naselja — ,kasaba" i ,šehera". Osnovni princip formira- 
nja naselja je njegova podjela na zanatsko-trgovački dio — čar:- 
šiju, i stambena naselja — mahale. U čaršiji se odvija cjelokupna pri- 
vredna djelatnost, u njoj su smješteni i javni objekti, hanovi, karavan- 
-saraji, bezistani, hamami, medrese, sahat-kule, imareti i sakralni ob- 
jekti džamija — mesdžidi, turbeta i groblja. 

Čaršiju čini gusta mreža ulica i uličica sa mnogobrojnim drvenim 
dućanima sa ćepenkom, u kojim su bile smještene trgovine i razni Za- 
nati, na principu: jedna ulica — jedan zanat. U prostornoj kompozi- 
ciji čaršije glavni akcenti su tvrdo zidani javni i sakralni objekti. 

Stambeni dio naselja čine mahale, ulice sa 30—40 kuća, džamijom, 
mektebom (osnovnom školom), pekarom, zelenarom i brijačnicom. Ove 
ulice se granaju oko čaršije i u nju ulijevaju. 

Od početka XV do početka XVII v. sva naselja u Makedoniji 
Srbiji, Crnoj Gori, Sandžaku, na Kosovu i u Bosni i Hercegovini bila 
su izgrađena na ovim principima i poprimila se posve novi izgled, koji 
se nije razlikovao od turskih osmanskih naselja u Anadoliji. 

Sve gradnje u čaršiji — dućani, magaze, javni i sakralni objekti, 
u našim krajevima građeni su bez značajnih izmjena. Čaršija u Srbiji, 
Makedoniji ili Bosni nije se u osnovi razlikovala od čaršije u Maloj 
Aziji. Stambena_kuća je, međutim, pretrpjela neke izmjene. Ovu kuću 
su donijeli Turci, ona se raširila u svim zatečenim i novoosnovanim na- 
seljima, ali je, zbog različitih klimatskih uslova i tradicije, ova kuća 
u raznim našim krajevima dobila drukčiji izgled, zadržavajući svoje 
osnovne prostorne i oblikovne karakteristike. 

Tip stambene kuće koji su donijeli Turci, kao svoj već iradicio- 
nalni tip kuće, u pravilu je imala prizemlje i sprat. U prizemlju je bila 
ljetna kuhinja, prostorije za zimsko stanovanje i ostave, a na spratu 
— centralni dio kuće. 10 je bio glavni prostor, koji se olvarao prema 
bašti, a oko njega su se ređale sobe, od kojih je svaka imala rezbarene 
drvene uzidane ormare — musandare — za ostavu posteljine, malo 
kupatilo, hamamdžik, i drveni rezbareni plafon, šiše. Prizemlje je zi- 
dano od kamena, a sprat je najčešće bio drveni skelet sa ispunom od 

ćerpiča, U krajevima bogatim kamenom i sa tradicijom kamene kuće, 
i sprat je bio zidan, samo su centralni otvoreni prostor, divanhana, i 
izbačeni doksati, ćoškovi, bili od drvenog skeleta. U južnijim krajevi- 
ma krovovi su imali blag nagib i bili pokriveni ćeremitom; u sjever- 
nijim — imali su strmiji nagib i pokrivač od šindre. Uopšte, na jugu 
je sprat bio otvoreniji. 

Zidano prizemlje djeluje zalvoreno, zbog malih otvora prozora, 
dok je sprat sa jednim ili više doksata, sa otvorenom divanhanom i 
kamerijom, nizovima prozora i izbačenim strehama djelovao živo, lako 
i pitoreskno. U kompoziciji ove. kuće i u njenom likovnom tretmanu, 
razvedeni sprat predstavlja potpuni kontrast zatvorenom prizemlju 

Stariji tip ove kuće je prema ulici bio gotovo slijep, sav otvoren 
prema vrtu, dok se noviji tip od XVII v. otvorio na spratu i prema uli- 
ci nizovima prozora sa mušepcima i izbačenim doksatima. 

U hrišćanskim mahalama, koje su oskudijevale prostorom, vr! 
je bio malen ili ga uopšte nije bilo, pa su kuće zbijene i teže uvis. 
Ovdje srećemo tip dvospratne i trospratne kuće, koja doksatima pove- 
ćava površinu svakog sprata. Lijepe primjere ovih kuća pružaju hriš- 
ćanske mahale uz jezero u Ohridu i ,Podkaljaja" (hrišćanska mahala 
ispod tvrđave) u Prizrenu. U Carigradu i Brusi ima također mahala sa 
ovakvim višespratnim kućama. 

Turci su svoj tip kuće raširili u svim zemljama Balkana, Pri to- 
me je ova kuća na jugu Poluostrva, u Grčkoj, Južnoj Makedoniji, Crno- 

gorskom primorju, Hercegovini — na spratu jače otvorila divanhanu, 
a u drugim dijelovima Balkana, sa oštrijom klimom, (Bugarska, unu- 
trašnjost Crne Gore i Bosna), divanhana je manja i zatvorenija a di;- 
pozicija kuće zbijenija. 

U nekim drugim istočnim zemljama turskog carstva ovaj tip ku- 
će nije usvojen u onoj mjeri u kojoj je usvojen u balkanskim zemlja- 
ma, jer je postojala razvijena tradicionalna gradska stambena arhi- 
tektura. Stambene kuće balkanskih sela i podgrađa predturskog pe- 
nioda bile su od drveta, prostorno nerazvijene, pa je novi tip gradske 
kuće koji donose Turci predstavljao neuporedivo razvijeniji tip i višu 
stambenu kulturu, zbog čega je usvojen i od islamiziranog stanovni- 
štva, i od stanovništva koje je zadržalo hrišćansku vjeru. 

Ova kuća je zadržala osnovne prostorne i plastičnolikovne karak- 
teristike u svim pokrajinama Balkana i Male Azije. Postoje ipak neke 
razlike, ne samo u većim pokrajinama nego čak i između pojediniih 
gradova. 

Funkcionalnost, a naročito izrazite likovne vrijednosti ove kuće, 
u novije vrijeme su predmet izučavanja i pokušaja aplikacije u savre- 
menoj arhitekturi. 

U našim krajevima Turci su stvorili uslove za brzi razvoj posto- 
jećih trgova i varoši i za osnivanje novih naselja, manjih kasaba . 
većih šehera. Postojeća naselja brzo su mijenjala svoj izgled, popri- 
majući karakter orijentalnih naselja sa karakterističnom podjelom na 
čaršiju i mahale. Ovo mijenjanje fizionomije naših naselja je, u stvari, 
pratilo proces islamizacije i brzi razvoj trgovine, i naročito zanatstva. 
Našim srednjovjekovnim zanatima pridružuju se brojni novi zanati 
koje donose Turci i nova esnafska organizacija zanatstva koja će imati 
najvećeg uticaja na razvoj gradova i ha njihov orijentalni karakter. 

Na razvitak postojećih i osnivanje novih naselja u osmanskom 
periodu kod nas, najveći značaj je imala institucija zadužbina, vakufa. 
U ruke državnih velikodostojnika i turskih krupnih feudalaca, u važ- 
nije gradske centre, slivali su se ogromni prihodi od ratnog plijena 
koji je priticao sa sjevera, nakon zauzimanja Ugarske. Turski namjes- 
nici u okruzima, sandžak-bezi, postajali su utemeljivači sakralnih, jav- 
nih i privrednih gradnji koje su zavještali, s tim da prihodi od privred- 
nih objekata (dućana i magaza) idu na održavanje bogomolja, medre- 
sa, mekteba, tekija, hanova, karavan-saraja i hamama. Ovi objekti su 
postajali centri budućih kasaba i šehera, oko njih su podizane nove 
gradnje, u sastavu novih vakuta. Iako znatno siromašniji, stvaraju se 
novi vakufi, čiji su utemeljivači bogatiji trgovci i zanatlije. Sarajevo 
je, na primjer, početkom XVI vijeka, prije nego što je stvoren najbo- 
gatiji vakuf bosanskog namjesnika Gazi Husrev-bega, koji je odigrao 
najvažniju ulogu u izgradnji Sarajeva, odnosno njegovih najvrednijih 
monumenata imalo 40 vakufa. 

Institucija vakufa je nastala na bazi islamskih vjerskih propisa, 
što i u ovom primjeru pokazuje koliko je islam duboko prožeo čitav 
društveno-ekonomski život, a u konkretnom slučaju, koliko je uticao 
na razvitak gradova i arhitekture u njima. 

ARHITEKTURA — VODEĆA UMJETNOST 


Arhitektura je u svim islamskim zemljama bila najrazvijenija 
grana umjetnosti, prvenstveno zato Što su vjerski propisi zabranjivali 
slikarsko i vajarsko pnikazivanje božanstva i drugih živih bića. Vlada- 
rev dvor, a mnogo više institucija vakuta, predstavljaki su glavne no- 
sioce arhitektonske djelatnosti, kako sakralnih tako i javnih i pri- 
vrednih objekata. Islam ne dozvoljava formiranje crkvene orga- 
nizacije, koja je u svim hrišćanskim zemljama jedan od najvažnijih 
nosilaca monumentalnog građenja. U islamskim zemljama, kada je 
riječ o arhitektonskom građenju, vakufi zamjenjuju crkvu. 


Unutar državne organizacije Turske, za finansiranje i izvođenje 
svih vrsta gradnji, počev od cesta, mostova, vodovoda i gradnji na vo- 
di pa do monumentalnih sakralnih objekata, postojale su posebne 
službe za ovu djelatnost, od sultanovog dvora do uprave okruga, san- 
džaka, 

Na dvoru, jedan od 12 najviših dvorjanika sa generalskim položa- 
jem bio je bostandži-baša, starješina vrtlara i zidara. Njemu je bio 
podređen i glavni arhitekt carstva. Ovu službu je u doba kulminacije 
klasične osmanske umjetnosti, za vladavine sultana Sulejmana Veli- 
čanstvenog i Selima II, vršio najveći turski arhitekt, mimar Sinan. U 
turskoj armiji postojao je i rod vojske — mehaničari, u koji su bih 
uključeni i neimari za gradnju svih vrsta fortifikacionih objekata, mo- 
stova i raznih vojnih zgrada. Činjenica da je mimar Sinan došao sa 
ovakve, čisto vojne, dužnosti a da se već bio proslavio kao vješt gra- 
ditelj, dokazuje da su se ovi neimari, uz razne građevinske vojne za- 
datke, bavili i arhitektonskim građenjem. 


Podaci koje nam pružaju ,,Kanunname" bosanskog vilajeta iz 1516. 
1530. i 1542. godine, potvrđuju također da je neimarska služba bila 
organizovana i u državnoj upravi turskog okruga, sandžaka. U sve tri 
pomenute Kanunname bosanskog vilajeta ušao je i sljedeći propis: 
Ako se naredi da se popravi i opravi neka od pograničnih tvrđava, 
neka se popišu serahori po pokrajini, s kuće na kuću i neka se dotje- 
raju da prave tvrđavu. Neka se sakupe majstori. tj, onih sedamdeset 
do osamdeset (od izvanrednih nameta) oslobođenih kršćana, koji su 
određeni da popravljaju (merematci) sve gradove u Bosanskom vila- 
jetu. Neka se gradovi grade pod nadzorom (marifet) neimara koji uži- 
va timar za neimarsku službu u toj zemlji. (Podvukao H. Redžić). Kada 
se posao završi, neka se novac da iz državne blagajne (beglik), a neka 
se novac ni od koga ne utjeruje." (Orijentalni institut, Sarajevo, Mo- 
numenta turcica, Sv. 1, str. 29). 

Ovaj izvanredno važan podatak dokazuje ne samo da je neimar- 
ska služba bila organizovana i u jednom turskom sandžaku nego, što 
je za nas još interesantnije, da neimar za svoju službu uživa timar, 
drugim riječima — da zbog vršenja ove službe, dobija feudalni ple- 
mićki položaj. Iz ovog se da jasno razabrati koliko je visok značaj | 
položaj uživala arhitektura u društvenoekonomskom i državnom si- 
stemu Turske Carevine. 

Za razvitak arhitekture veliki značaj su imali neki zanati. Čarši. 
91 ja nije bila mjesto na kome bi mogkh raditi neimari za velike monu- 

mentalne gradnje, ali su u njoj radili dunđeri, vješti graditelji stam 
benih kuća, dućana i magaza. Oni su gradili čak i male bogomolje. 
Osim njih, bilo je i drugih zanatlija koji su se bavili raznim zanatima, 
čiji su produkti bili najuže vezani za dekorisanje arhitektonskih pro- 
stora. Sav mobilijar za stambene, javne i sakralne zgrade bio je djelo 
ruku zanatlija. Ovdje se radi o zanatima za obradu tekstila, drveta, 
kamena i metala. 


U odnosu na naše srednjovjekovne zanate, početkom turskog pe- 
rioda došlo _je do velikog napretka svih postojećih zanata, kao i do 
uvođenja novih, što je imalo velikog uticaja na razvitak postojećih i 
novoizgrađenih gradskih naselja. 

Za arhitekturu su kod nas bili najznačajniji sljedeći zanati orga- 
nizovani u esnafe (cehove): 

— dunđeri (koji su u stanju na naprave kuću ,od temelja do 
_sljemena"), 

— stolari (za izvedbu vrata, prozora, ,musandara", drvenih pla- 
fona i sl.), 

— taščije (klesari, kamenoresci, koji su obrađivali kamen za ar- 
hitektonske fragmente kao što su dovratnici, šambrane, stupovi, por- 
tali, lukovi, mihrabi, minberi, mahfili itd.), " 

— duvardžije (zidari, za zidanje kamenom, opekom i ćerpičem), 

— bojadžije (za bojenje arhitektonskih prostora), 

— džamdžije (staklari, za ugrađivanje stakla u prozore i sl), 

— topljači olova (za pokrivanje arhitektonskih objekata olovnim 
limom), 

— sujoldžije (graditelji vodovoda), 

— tenećedžije (limari za pokrivačke radove i za izradu raznih 
predmeta od lima), 

-— kovači (za izradu raznih predmeta od čelika), 

— bravadžije (za pravljenje brava, okova vrata i sl.), 

— demirdžije (za pravljenje željeznih pregrada, ograda, rešeta- 
ka i sl.), 

— kazandžije (za obradu bakra, za posuđe i razne ukrasne pred- 
mete), 

— ibnigdžije (za izradu ukrasnog posuđa, ibrika, maštrafa i sL.), 

— kalajdžije (za kalaisanje predmeta od bakra), 

— kujundžije (za izradu ukrasnih predmeta i nakita od srebra | 
zlata), 

— halači (za obradu pamuka), 

— ćebedžije (za izradu vunenih pokrivača), 

— tabaci (za štavljanje koža), 

— ćurčije (za izradu krzna), 

— bardagdžije (za izradu glinenog posuđa i drugih predmeta od 
pečene gline), 

— mudželiti (za povezivanje knjiga), 

— kattati (za kaligrafsko ispisivanje rukopisa, nagrobnih spome- 
nika i arhitektonskih prostora). 

Izrada ćilima je bila veoma razvijena u svim pokrajinama islam- 
ske umjetnosti, ali se ova vrsta zanata uglavnom nije odvijala u čar- 
šiji, nego u stambenoj kući. U čaršijama su se kod nas ćilimi i vezovi 
samo prodavali. 

Najbrojniji i najviše razvijeni kod nas su bili zanati za obradu 
raznih metala, izradu posuđa, oruđa, hladnog oružja, vatrenog oružja, 
ukrasnih predmeta i nakita. Zanati za izradu tkanina bili su slabije 
razvijeni. 

Čaršija sa svojim esnafski organizovanim zanatima i trgovinom 
bila je dio materijalne osnove, ne samo feudalne privrede turskog do- 
ba nego i arhitekture i dekorativne umjetnosti. U velikim čaršijama 
odvijala se djelatnost mnogobrojnih zanata, — velika čaršija je imala 
i velika arhitektonska zdanja. Evlija Čelebija je polovinom XVII v. 
posjetio u našim zemljama deset ranije pomenutih šehera. Ova slika 
o našim većim gradovima nije bitnije izmijenjena ni u XVIII ni u 
XIX v. Većina ovih gradova su i danas glavni centri nekih umjetnih 
orijentalnih zanata kod nas. 

Glavne. karakteristike islamskoosmanske arhitekture vezane su 
za monumentalne potkupolne sakralne i javne prostore, te. za gradsku 
stambenu-kuću. 

Potkupolna građevina potiče iz seldžučkog perioda XI i XII v. 
Njen prostor je definisan kockom koju pokriva visoka kupola. Spolja 
glavni akcenat je portal, ukrašen u kamenu plitko rezanim dekorom 
u vidu bogatog biljnog ornamenta. Kao da je graditelj preveo prostor 
nomadskog turskog Šatora, jurte, u kamen. Dekoracija portala djeluje 
kao, bogato ukrašen ćilim. U arhitekturi džamija, medresa, bezistana 
i hamama, ovaj prostor je ostao preokupacija osmanskog, kao što je 
ranije bio preokupacija seldžučkog arhitekta. Konlakt—sa-vizanujskom 
potkupolnom gradnjom nije ostao bez uticaja. 

Prostor džamije je u svim islamskim arhitekturama najvažniji 
zadatak arhitekta. Najstariji tip džamije, takozvana ,arapska džami:- 
ja"', u stvari je višebrodni trijem, otvoren čitavom širinom prema unu- 
tarnjem dvorištu. Na prvi pogled, on po višebrodnosti može da pod. 
sjeti na hrišćansku baziliku, ali je to samo površna sličnost. Bazilikal- 
ni prostor je visinski izdiferenciran, longitudinalno naglašen, sav pod- 
ređen sanktuariju, prostoru oltara. Prostor ,arapske džamije" je nat- 
kriveno pravougaono polje sa stupovima povezanim lukovima, bez vi- 
sinske diferencijacije, bez naglašavanja ma kojeg dijela, ponekad je 
samo polje iza ,mihraba" (niša za sveštenika koji rukovodi molitvom) 
akcentirano. Ovdje nema sanktuarija, svi dijelovi prostora su jednako 
vrijedni. 

Jasno je da je ovakav otvoreni tip džamije, bez čitavog jednog 
zida, mogao da nastane samo u regionima sa žarkom klimom. U kra- 
jevima sa oštrijom klimom, on se prilagođavao novim uslovima, tim 
Što se zatvara otvorena strana prema dvorištu, a samo unutarnje dvo 
rište se smanjuje ili potpuno nestaje. Seldžuci, još kao gospodari Per- 
sije (1040—1194) su unijeli bitne izmjene u arapsko-persijski tip dža 
mije, zamjenjujući ravnu drvenu tavanicu koju nose stupci od ćerpiča, 
sistemom malih kupolica i izgradnjom četini ,ivana" — četiri prosto 
ra na četiri strane pravougaonika dvorišta, bez zida prema dvorištu, 
— formirajući tako u tlocrtu krstoobrazno rješenje. Ovo rješenje dža 
mije kasnije je transformirano za tlocrtno-prostorno rješenje medrese 

U Anadoliji, gdje Seldžuci imaju moćnu državu između 1071, i 
1388. god., seldžučki Turci i u bejlicima, sve do 1483. god., najčešće 
primjenjuju tip tzv. ulu-džamije, kod koje je pravougaonik izdijeljen 
na jednaka kvadratna polja pokrivena kupolama. Varira samo broj 
kvadratnih polja, odnosno kupola. 

Za pojavu osmanske jednoprostorne džamije, kakve su najčešće 
građene i kod nas, od najveće važnosti je seldžučki tip jednoprostorne 
stkupolne džamije sa trijemom, na ulaznoj strani pokrivenim kupo- 
icama, koji (tip) se pojavljuje nakon raspada jedinstvenog seldžučkog 
anadolskog carstva, u pojedinim kneževinama — bejlicima. Do jedno- 
prostorne džamije u turskoj arhitekturi došlo se tako preko izmijenjene 
arapske džamije" sa više jednakih kupola. Na prvi pogled čudan raz- 
vitak, od složenih prostora do jednog jedinstvenog prostora, razvitak 
koji se, u traženju što izražajnije arhitektonske kompozicije često po- 
navljao, 

Višeprostorna potkupolna građevina džamije poslužila je kao 0s- 
nova za brojne javne objekte — karavansaraje, bezistane, hamame i 
medrese. 

Mesopotamska i egipatska starovjekovna kompozicija kuće sa 
unutarnjim dvorištem je u grčkoj helenističkoj kući sa unutarnjim 
dvorištem, uokvirenim trijemom, dostigla svoj najviši umjetnički iz- 
raz i u najvećoj mjeri zadovoljila princip izolacije od vanjske prirode 
i stvaranja nove humanizirane prirode, po želji čovjeka koji gradi sebi 
i stvara vlastiti svijet, neovisno od prirode koja se nameće svojom sna- 
gom i širinom. Arapi su preuzeli ovu grčku kuću i raširili je širom 
svog ogromnog carstva, Oni unutarnjem dvorištu daju do tada neslu- 
ćenu svježinu rafiniranim uvođenjem žive vode u arhitektonske pro- 
store. U dvorištima ove kuće vođa je uvijek prisutna, ona se osjeća 
i kada se ne gleda. 

Seldžučki Turci su porkupolnu zgradu sa unutarnjim dvorištem i 
trijemom donijeli u Malu Aziju iz persijskog prostora, a Persija je taj tip 
posudila od Arapa. Osmanski Turci, nasljednici seldžučke državnosti, u 
arhitekturi su naslijedili i tip višeprostorne i jednoprostorne džamije i 
tip javnog monumentalnog objekta sa unutarnjim dvorištem i trije- 
mom — u građevini seldžučke medrese, U toku XV i XVI v. Osmani 
su, uz dinamički razvitak carstva, razvijali i ove naslijeđene tipove mo- 
numentalne arhitekture, pri čemu_je vizantijska potkupolna gradnja, 
naročito Aja Sofija, izvršila određen ograničen uticaj. STT 

,Lebdeća" ili ,viseća" vizantijska kupola, oslonjena na četiri 
slobodno stojeća stupca, u Aja Sofiji i drugim velikim Justinijanovim 
zadužbinama uticala je na konstruktivnu koncepciju velikih carigrad- 
skih džamija, počev od džamije sultana Bajazita II, koju je izgradio 
mimar Hajredin 1506. godine. Kombinacija kupole sa polukupolama i 
prostor dobiven ovim postupkom predstavlja neosporan vizantijski 
uticaj. 

U našim krajevima kupola uvijek leži na zidovima, nikad na 
stupcima, a_prostor komponovan kupolom i polukupolom ostvaren je 
samo-kod Gazi Husrev-begove džamije u Sarajevu (1530) i Ferhat-pa- 
šine u Banjaluci (1583). Vizantijski uticaj na formiranje velikih monu- 
mentalnih prostora osmanskih građevina ograničen je na konstruktiv- 
na rješenja. U prostornom shvatanju razlike su bitne. Vizantijska crk- 
va je komponovana bazilikalno (Aja Sofija je čista trobrodna potku- 
polna bazilika), a osmanska džamija teži centralnont rješenju; vizantij- 
ski crkveni prostor nastoji da-negira zakon teže, on teži za bestjelesno- 
šću, on je samo konturno naznačen, želi da se proširi u beskraj, dok 
prostor osmanske džamije djeluje kao izdubljen u monolitnom bloku, 
kao da je nastao kristalizacijom materije koja čini vanjski plašt pro- 
stora. Zajedničko pak vizantijskom i osmanskom prostoru je odricanje 
od svakog tektonskog članjenja konstrukcija koje zatvaraju prostor. 
Putevi kojim se došlo do ovog odnicanja, i sami prostori, potpuno su 
različiti. 

Ove razlike se mogu jednako uočiti poređenjem prostora Aja So- 
fije sa prostorima velikih canigradskih džamija, ili, kod nas, poređe- 
njem prostora ma koje jednoprostorne potkupolne džamije sa srednjo- 
vjekovnom vizantijskom crkvom. 

Prva osmanska prijestonica, Brusa, izgradila je rani osmanski 
umjetnički stil. Kada je sultan Mehmed II Osvajač 1453. godine Osvo- 
95 jio Carigrad, prenio je u njega prijestonicu i započeo mijenjanje iz 

gleda ovog grada. Gradnje podizane od 1299. do 1453. god. svrstavamo 
u brusanski stil, a gradnje iz druge polovine XV do početka XVI vije- 
ka pripadaju ranocarigradskom stilu čije su najvrednije gradnje po- 
dignute za vladavine sultana Mehmeda II — Osvajača (1451—1481). 
Doba vladavine sultana Bajazita II (1481—1512) u prvom periodu pri- 
pada ranom carigradskom stilu, do izgradnje njegove zadužbine, dža- 
mije u Canigradu (1506) koju je izveo mimar Hajredin. Ova građevina 
obilježava početak klasičnog stila. Mimar Hajredin sa svojom školom 
bio je prethodnik najvećeg osmanskog graditelja — mimara Sinana, 
koji se na dužnosti glavnog arhitekta Carstva nalazio od 1539. do 1588. 
godine i svojim građevinama označio najviši domet klasičnog stila i 
osmanske arhitekture. 

Slijedimo li razvojnu liniju potkupolnog prostora, počev od ranih 
seldžučkih građevina pa do velikih Sinanovih džamija klasičnog os- 
manskog stila, vidimo, kroz ovo vrijeme od preko 500 godina, građevi- 
ne sa spojenim prostorima kvadratnog tlocrta, pokrivenim jednakim 
kupolama na istoj visini, i, istovremeno, stalnu težnju za jednoprostor- 
nim gradnjama pod kupolom. Između ove dvije grupe monumenata na- 
šla je svoje mjesto i grupa velikih džamija sa centralnom kupolom, 
nižim polukupolama i još nižim malim kupolama, građuirana u jednoj 
piramidalnoj kompoziciji. Sinanova Sulejmanija džamija pripada ovom 
prostornokompozicionom tipu. Aki ona nije najvrednije njegovo djelo. 
Selimija džamija u Jedrenu, koju Sinan gradi potkraj života, znači 
opet povratak jednoprostornoj monumentalnoj gradnji ogromnih di- 
menzija. Oktogon prečnika cca 33 m pokriven je jednom kupolom. Ovo 
svoje remekdjelo Sinan je sveo na najjednostavnije prostorne i kon- 
struktivne principe. Osnovna ideja provedena kod ove građevine mogla 
bi se izraziti: jedan prostor — jedna konstrukcija. 

Ovaj princip je prvi put u turskoj arhitekturi proveden kod ne- 
kih bejličkih džamija, realizovan je na pojedinim primjerima brusan- 
skog i ranocarigradskog stila, često primjenjivan u klasičnom stilu 
osmanske arhitekture, a svoj najviši umjetnički izraz nije dosegao kod 
manjih džamija ovog tipa u Maloj Aziji ili Carigradu nego kod nas. 
Jednoprostorne potkupolne džamije su veoma brojne u Makedoniji, 
Sandžaku, Kosovu i Metohiji, Bosni i Hercegovini. Ovaj tip male dža- 
mije je svoj vrhunski umjetnički nivo dostigao kod Ali 1-pašine džamije 
U Sarajevu (1561). 

_ Jednoprostorna potkupolna džamija je sastavljena od čistih geo- 
metrijskih volumena: kocke, polulopte, valjka, prizme i kupe. Tokom 
nekoliko vijekova traže se najbolji proporcijski odnosi između kocke 
u kojoj je smješten molitveni prostor, prizmatičnog oktogonalnog tam- 
bura, kupole u vidu odsječka lopte i vertikale minareta (vitkog valj- 
ka završenog kupom). Kubus, tambur i kupola su tri glavna pojasa u 
vertikalnom članjenju prostora, čiji dijelovi se jednako naglašavaju u 
enterijeru i eksterijeru. Otvori prozora su sasvim podređeni punom 
zidu koji, kao da je monolitan, zatvara prostor, Portal je naglašen bo- 
gatim rezanim dekorom sa stalaktitima. On razdvaja dva prostora — 
beskrajni prostor prirode i čvrsto ograničeni prostor kojeg je čovjek 
stvorio za sebe, Potkupolni otvoreni trijem pred portalom je kontrasi 

zatvorenom kubusu, on je uvertira, priprema za doživljaj molitvenog 
prostora, koji ne smije da ima ništa mistično. Islam njeguje mistiku 
kroz filozofiju i molitve derviških redova, ali za postizanje mističnog 
raspoloženja ne zahtijeva neki poseban arhitektonski ambijent. Molit- 
veni prostori osmanskih džamija, po nekoj intimi koja u njima vlada, 
podsjećaju na stan koji je uređen tako da omogućava apsolutnu kon- 
centraciju misli i savršen mir. U ovom prostoru, čovjek u molitvi sam 
je pred bogom, između vjernika i boga nema posrednika. Zato je stvo- 
ren takav zatvoreni prostor koji onemogućava da misao vjernika ne- 
kud odluta. 


(Turski nomadski šator) od životinjske kože, kroz čiji malo rastvo- 
reni ulaz dolazi /svjeilost, precizno i potpuno formira unutarnji pro- 


Stor, a prostirka na tlu čini ovaj prostor toplim i ljudski prijatnim. 
RRIEIE eteke ZUIJe izgleda da je ostao trajna reminiscencija kod kas- 
mjeg oblikovanja turske kuće, mauzoleja, pa i džamije. 


Stambena arhitektura i njeni derivati 


Nomad-Turčin je unutar ograđenog tora razapinjao svoju jurtu, 
koju je pred polazak sklapao i na novom položaju ponovo rasklapao. 
Jurta se kasnije pretvorila u paviljon u ograđenom vrtu. Taj paviljon 
je sačuvao centralni prostor koji se otvara prema najljepšem pogledu. 
Preko ovog rastvorenog zida vrt se uvlačio u samu kuću. Ovaj najvred- 
niji prostor kuće podsjeća na prostor jurte. Obogaćen je prostorijama 
koje su ga sa tri strane uokvirile, a četvrta je ostala slobodna. ,,Divan- 
hana" i istaknuta ,kamerija" na njoj, nije više samo otvor šatora, 
ona je prešla granice čiste funkcionalnosti, i sada u prvom redu ispu 
njava duhovnu potrebu čovjeka za stvaranjem prostora koji ne postoji 
u prirodi a koji čovjeka oplemenjuje i čini ga radosnim. 

Sa sprata je pogled ljepši i čovjek se osjeća slobodniji, zato je 
prostor ,divanhane" podignut na sprat, a prizemlje je ostavljeno za 
sporedne funkcije stanovanja, Čovjek ne pravi kuću za svoje potomke, 
jer ko zna kuda će već sutra morati da krene — to je shvatanje skita- 
lačkog stočara, nomada. Zbog takvog shvatanja kuća se pravi od la- 
kog materijala. Samo je prizemlje od kamena, sa malim otvorima za 
prozore i vrata, a sprat na kome se grade prave prostorije za stanova- 
nje je drven, sa ispunom od ćerpiča ili dasaka oblijepljenih malterom. 
Još uvijek je ovakav zid mnogo tvrđi od kože šatora. 


Do sprata vodi otvoreno stepenište, drveno, lagano, spolja na- 
glašeno. Ono vodi u otvoreni prostor divanhane", do kojeg su dopu- 
zale razne loze i gdje su se smjestili cvjetovi. Sobe su niske, sa drve- 
nim plafonom različite ornamentike, češće geometrijske, rjeđe — bilj- 
ne, Ornamenti su složeni od tankih letvica. Utisak bogatstva, a materi- 
jali tako skromni. Pod je pokriven ćilimom, sredina sobe je slobodna. 
Ovdje porodica, danju, na niskoj siniji zajednički objeduje, a naveče 
spava na dušecima prostrtim po ćilimima. Posteljina je preko dana u 
uzidanim drvenim ormarima koji sakrivaju jedan zid sobe. Vratnice 
ovih ormara su rezbarene. Biljni ornamenti i arhitektonski motivi 0s- 
manskih šiljatih lukova ukrašavaju ovaj drveni zid. Iza niskih dveri 

Stare kuće u Travniku 
XVII vijeka 

na ovoj drvenoj stijeni su i malo kupatilo i zemljana peć sa glinenim 
lončićima. U bogatoj kući svaka soba ima ovakvo kupatilo. Ispod niza 
prozora sa mušepcima postavljena je niska sećija sa šiljtetima i jastu- 
cima. Sobe su doksatno izbačene nad prizemljem, iako to mije više 
potrebno da bi se povećao prostor sprata. Funkcija doksata u ovom 
slučaju nije utilitarno uslovljena, ona označava težnju za savladava- 
njem sile teže težnju za lebdenjem, Ni tako snažno istaknuta streha 
ove kuće nema opravdanja samo u nekoj utilitarnoj potrebi. Ona je tu 
tako snažno naglašena da bi volumen krova likovno odvojila od sprata 
koji se nadnosi nad prizemljem. 

Kuća je visinski raščlanjena na kameno prizemlje, lagani sprat 
sa nizovima prozora i otvorenom ,divanhanom" i kosi razvedeni četvo- 
rovodni krov, čiji nagib i pokrivač zavise od klime a naročito od koli 
čine snijega. 

Ovaj tip koji su u naše krajeve donijeli osmanski Turci, je trpjela 
kroz vijekove promjene. Prvobitno, ograda prostora u kome se nalazila 


Svrzina kuća u Sarajevu. Zensko dvorište, divanhana i kamerija 

Svrzina kuća u Sarajevu. Enterijer sobe 


kuća išla je daleko od ulice. Kuća se skrivala od znatiželje ulice i sva se 
okrenula bašči. Kasnije se sve više primiče ogradi, da bi se, u XIX vijeku 
svojim doksatima čak nadnijela nad ulicu. Sada, ukućani, sjedeći na 
šećiji, sakriveni iza mušebaka, posmatraju život 'lice. 

Bogatije feudalne kuće imaju dvije avlije, dva dvorišta — muško 
i žensko. Uz muško su staje, kuća za poslugu i goste. U ovo dvorište 
imaju pristup kmetovi i svi ostali koji nisu u bliskim odnosima sa po- 
rodicom. Žensko dvorište je intimno porodično dvorište. U njemu je 
bunar ili česma, ono je ukrašeno cvijećem i zelenilom. Niska ograda 
ga odvaja od prostrane bašče. 


U pogledu zadovoljavanja svih funkcija stanovanja, utilitarnosti 
i oblikovnih vrijednosti, ova kuća predstavlja djelo jedne zrele arhitek- 
ture. Njen razvitak kod nas označava prilagođavanje klimatskim, teren- 
skim i drugim uslovima naših krajeva, a ponekad čak i gradova. Raz- 
like koje pokazuje ova kuća, u našim krajevima nastale su iz različitih 
potreba, one su rezultat djelatnosti isključivo naših ljudi, koji su ovaj 
tip kuće, kao razvijeniji, usvojili i tokom vijekova prilagođavali svo- 
jim fizičkim i duhovnim potrebama. 

Podjela prostora u kući je nastala na osnovu vjerskih propisa o 
porodičnom životu, a naročito radi izolacije žene i njenog zatvaranja 

101 isključivo u porodicu. 

Bišćevića ćošak u Mostaru, Susret Orijenta i međiterana 

Enterijer Biščevića ćoška u Mostaru 


Hrišćansko stanovništvo je također usvojilo tip ove kuće i po- 
desilo ga svom društveno-ekonomskom položaju, običajima i vjeri. Oko 
ove kuće nije postojao veći prostor. Stiješnjena na nepravilnim parce 
lama, ona je izrasla na istim osnovnim principima, funkcionalnim i 
prostorno oblikovnim, ah je, upravo zbog teških uslova koje joj je 
određivalo zemljište, postizala izvanredno pitoreskne oblike. 

Primjere ove arhitekture pruža nam Ohrid, kako za muslimansku, 
tako i za hrišćansku kuću. Kuća Jusufa Ćate, pravi feudalni dvorac, 

103 još je jedini očuvani primjerak takve kuće u ovom gradu, a hrišćanske 

kuće na više spratova, stiješnjene uz obalu jezera, bogatijih oblika, 
slobodnije komponovane, duguju svoju živopisnost upravo teškim te- 
renskim okolnostima. Isti slučaj se ponovio u hrišćanskom naselju 
,Potkaljaja" u Prizrenu. 

Tipu islamskog feudalnog dvorca kod nas pripadaju i konaci 
Havzi-paše u Bardovcima kod Skoplja (XIX v.), Haki-pašin konak u 
Tetovu (XIX v.), Svrzina kuća u Sarajevu (XVII v.), Djerzelezova kuća 
u Sarajevu (XIX v.), Selmanovićev konak u Pljevljima i dr. Ovaj tip 


Tipična kuća islamskog naslijeđa u Jajcu 


| 
ODVIJA MAJ AA ODLAČAKA: 
SO OV MITOLIJATNTA VAN 
ADNAN AJIMAE NJEM UV LAĐA 

U Bosni i Hercegovini rijetka je dvospratna kuća islamske baštine. 
Musafirhana u Jajcu 


je bio zastupljen u svim našim gradskim naseljima koja su bila duže 
vremena u sastavu osmanske države. Zbog trošnih materijala od kojih 
je napravljena, ona u posljednje vrijeme veoma brzo iščezava. 

U odnosu na mjerilo koje izražava ova kuća, možemo reći, da je 
u maloj gradskoj kući, kao i u feudalnom dvorcu, glavna karakteristi- 
ka svih njenih prostora izražena u antropomorfnom shvatanju koje je 
naglašeno funkcionalnošću i dimenzijama koje omogućavaju da sve u 

105 prostoru, bude tako reći nadohvat ruke. 

Hrišćanska mahala u Ohridu 

, Derivati" stambene arhitekture 


Iz gradske stambene kuće nastala je muslimanska seoska kuća, 
prostorno i likovno mnogo siromašnija, koja je ipak sačuvala funkcio 
nalnu podjelu prostorija prizemlja i sprata a koja motivom doksata, 
niza prozora i istaknute strehe ostaje vezana za svoj razvijeniji uzor 

Kuću koja služi za odbranu, kod nas poznatu pod nazivom KULA, 
gradili su spahije i vojni zapovjednici (kapetani) za zaštitu u slučaju 
opasnosti. To su od kamena zidane građevine, na više spratova, koje 
imaju prizemlje i tri sprata, ponekad i više. Zidovi su veoma debeli, a 
njihova debljina se smanjuje prema vrhu, zbog čega spolja izgledaju 
kao odrezane piramide, Ove građevine vode porijeklo iz srednjeg vijeka. 
Nastavak su glavne utvrđene kule, ,doažona", unutar srednjovjekovnog 
grada. U tursko doba ova kula izlazi iz gradskih bedema, postaje spa- 
hijin dvorac i donekle se mijenja: posljednji sprat, ,čatma", je od 
drveta, sa nizom prozora, istaknutim doksatima i strehom. To je, u 
stvari, prava stambena etaža kod koje je funkcija stanovanja odvoje- 
na od odbrane kojoj služe niži zidani spratovi. Ova etaža, međutim, 


Tekija u Tetovu 

Tekija na vrelu Bune. Turski barok. 


nije nikada mogla zadovoljiti zahtjeve bogatog feudalnog stanovanja, 
zbog skučenih prostora, pa je feudalac, uz kulu, redovito gradio ,,odža- 
ke", jednu ili više kuća za stanovanje, sa svim karakteristikama razvi- 
jenog tipa ove kuće. 
Čengića kula sa odžacima, u selu Odžaku, kod Ustikoline, bila je 
vanredan primjer ovakvog arhitektonskog ansambla. Spahijske od- 108 

brambene kule su se gradile u svim našim istočnim krajevima. Pozna- 
te su Emin-begova u Kratovu, Zindan-kula u Bitolju, kule Sulejman- 
pašića i Rustempašića kod Bugojna, Čengića kula u Ratajima i brojne 
druge. Srednjovjekovna Kapetanova kula u Bihaću, bez ,čatme", unu 
tar zidina srednjovjekovnog grada je primjer utvrđene kule turskog 
vojnog zapovjednika. 

Na raskrsnicama putova i u manjim mjestima građene su zgrade 
za stanovanje gostiju, ,hanovi", koji su imali funkciju hotela. Han 
ima za uzor stambenu kuću sa više odaja. Dispozicija je zbijenija, bez 
otvorenih prostora i podešena za zaseban smještaj gostiju. Han Meh- 
med-paše Kukavice u Foči je lijep primjer ovakve građevine. 

Zgrade u kojima su se sastajali derviši da bi obavljali svoje mis- 
lične vjerske obrede zovu se TEKIJE. Islam nema instituciju samo- 
stana, iako derviški redovi imaju izvjesne sličnosti sa samostanskim. 
Tekija je često bila u kući derviškog starješine. Jedna veća prostorija 
u njoj je služila za zajedničke obrede. U jednom njenom zidu je bila 
niša ,mihraba". U većim gradskim centrima građene su posebne zgra- 
de za derviške tekije. Uz zgradu za molitve, najvažnija je zgrada za 
goste, ,musafirhana", u kojoj su boravili putnici-namjernici. Tekija 
u Tetovu, sa više zgrada u prostranom vrtu, najbolji je primjer der- 
viške tekije kod nas. Osim ove, tipična za ovu vrstu islamskih građe- 
vina kod nas je i Hadži-Sinanova tekija u Sarajevu, te srušena Mevle- 
vijska_ tekija, također u Sarajevu. Mala zgrada tekije na vrelu Bune, 
u Blagaju, kod Mostara, karakteristična je po stilskim elementima tur- 
skog baroka, - : 

Najopštije kazano, zgrade tekija kod nas ni u čemu se bitno ne 
razlikuju od stambenih zgrada koje pripadaju istoj arhi i. 

Mektebi, vjerske islamske osnovne škole, gradili su se u stambe- 
nim mahalama, a i u čaršiji. U oba slučaja zgrade mekteba su smje- 
štene u blizini džamije, a ponekad su uz nju prizidane. Ove zgrade. su 
svojim unutarnjim prostorima prilagođene školskoj namjeni (male 
učionice), a prema vanjskoj arhitekturi, upotrijebljenim materijalima i 
konstrukcijama, vežu se za stambenu arhitekturu: 


ARHITEKTONSKI STILOVI 
Brusanski stil 


Velika kretanja turskih plemena od istoka prema zapadu iz pro- 
stora Centralne Azije do Male Azije, Balkanskog poluotoka i Podunav- 
lja, uslovila su njihov kontakt sa raznim kulturama i umjetnostima. 
Ova plemena ponekad usvajaju gotova umjetnička rješenja, prenose ih, 
šire unutar svojih prostranih država, mijenjaju i obogaćuju vlastitim 
doprinosima. Seldžuci su krajem X v. primili islam, a već u XI v. oni 
su gospodari Bagdada i nasljednici Abasidskog kalifata. Prijestonica 
ovog carstva bila je Isfahan u Persiji. Ovo je zemlja bogate kulturne 
i umjetničke tradicije još u predislamskom periodu. Primivši islam, 
Persijanci su stvorili vlastiti umjetnički islamski stil, koji je za turska 
plemena značio prvi susret sa velikom umjetnosti, posebno — sa veli- 

polne arhitekture, kao i persijsku arhitekturu prostora pokrivenih rav- 
nom drvenom tavanicom. Na seldžučke Turke je naročit utisak osta- 
vio potkupolni prostor, u kojem su doživjeli monumentalno riješen 
prostor svog šatora. Svoj građevinski talenat Seldžuci su dokazali gra- 
deći u Persiji novu vrstu kupole, sa skeletom od ukrštenih rebara koja 
nose tanke svodove. Počev od XII v., kada nomadi Seldžuci u arhitek- 
turi daju svoje graditelje, kada persijska islamska arhitektura popri- 
ma nove turske crte gradnjom ,ivana" i kupola sa rebrima, sve što 
slijedi u turskim arhitekturama, čiji se centri stalno pomjeraju prema 
zapadu, označava istraživanje potkupolnih prostora, uvođenje domina- 
cije ove konstrukcije u turske sakralne i javne prostore. Pri tome su 
turska plemena, prvo Seldžuci a kasnije Osmani, u svojim gigantskim 
pohodima, dolazeći u doticaj sa arhitekturama bogate tradicije, kao 
što su persijska, jermenska i vizantijska, zadržala neke crte nomad- 
skog shvatanja prostora vezanog za svoju jurtu. Bitan je sam prostor a 
ne put kojim se on ostvaruje. Ovo je narečito došlo do izražaja u njiho- 
voj sklonosti ka kupoli, kao i sklonosti ka korištenju trošnih materijala 
za gradnju kasnijih, prostorno raskošnih, stambenih kuća, čime je odre- 
đen nijhov kratkotrajni vijek. Kod najvećeg broja zidanih objekata uoča- 
va se samo težnja da se djelo što prije dovrši, da se kreira prostor, a 
svi nedostaci zidanja sakrivaju se ispod maltera. Samo kod izuzetno važ- 
nih građevina, kao što su velike sultanske i vezirske zadužbine, kamen 
za zidanje se kleše u pravilnim klesancima. 

Gradnja koja je Seldžucima poslužila kao osnova za stvaranje 
vlastite potkupolne građevine bila je ,arapska džamija" sa trijemovi- 


Džamija sultana Murata II u Skop- 
lju (1436) 


sb 


PDF created with pdfFactory trial version www.pdffactory.com 


ma i centralnim dvorištem. U Persiji su ovu džamiju obogatili ,,ivani:- 
ma", a u Anadoliji je zatvaraju i ubrzo odbacuju unutarnje dvorište. 
Tednaka kvadratna polja pokrivaju kupolama iste veličine. Iz džamije 
sa ,ivanima" kasnije razvijaju tip medrese, a prostor ,ulu-džamije" 
(kvadratna polja i kupole iste veličine koje leže na četvrtastim stupci- 
ma) poslužilo je osmanskim graditeljima za gradnju potkupolnog bezi:- 
stana. ; 

Tip ,ulu-džamije", medrese sa unutarnjim dvorištem i mauzolej 
sa oktogonalnim ili kružnim tlocrtom i kupolom, spolja koničnog il: 
piramidnog oblika, poput jurte ili kupole jermenskih crkava — to je 
glavni seldžučki doprinos razvitku turske arhitekture. 

Osmanski Turci u našim krajevima šire različite tipove potkupol- 
nih građevina, Tokom XV v. u Makedoniji, Kosovu, Sandžaku i 
Srbiji, prilikom širenja postojećih naselja i osnivanja novih, bili su iz- 
građeni brojni objekti, u prvom redu džamije, hanovi i medrese. Sve 
ove građevine su nosile pečat brusanskog i ranocarigradskog stila. 

Danas na našem teritoriju imamo sačuvana još dva vrijedna spo- 
menika brusanskog stila; džamija Sultana Murata II u Skoplju (1436) 
i Isak-begovu u Skoplju (1438). Prva je trobrodna bazilika pod četve- 
rovodnim krovom, a druga je višeprostorna džamija, pokrivena \kupo- 
lom i svodovima. U Bitolju je 1956. godine srušena najstarija nama 
poznata potkupolna džamija kod nas, Sungur Čauš (Eski) džamija, 
podignuta 1435. godine, koja je pripadala brusanskom stilu. 

Brusanski_ stil je svoj vrhunac dostigao gradnjom ,ZELENE 
DŽAMIJE" u Brusi (1421), Sve što—vje- karakteristično za_ ovaj stil, to 
Je ovdje došlo do svog krajnjeg izraza. Potkupolni prostor je negacija 
tektonskog principa. Stereotomija je u njemu dobila svoj najsavrše- 
niji oblik. Prostor je kao isklesan u stijeni i potpuno umiren. Ne osje- 
ćaju se nigdje sile koje vladaju u konstrukciji, čak i same konstruk- 
cije su skrivene, one su samo prostor. Nema trompi, ni pandantiva, 
prelaz kupole na kubus čini prsten stalaktitnih nabora, koji svojim 
kristalastim oblicima sknivaju rad sila u konstrukciji. Prostor je takav 
da u čovjeku stvara osjećaj savršenog mira i izolacije od vanjskog svi- 
jeta. Ovo je potencirano gotovo potpunim odsustvom ukrasa. Kristali 
stalaktita i poneki profil u zidu — to je sve. Možemo reći da je — ova 
škrtost ukrasa i težnja za ostvarenjem prostora u kome sve miruje, 
glavna osobenost brusanskog stila. Pomenute dvije džamije u Skoplju, 
iako se prostorno potpuno razlikuju od ,Ješil džamije" u Brusi, (u bru- 
sanskom stilu, tlocrtno-prostorna rješenja džamija su veoma različita), 
uklapaju se u idejni sadržaj ovog stila. 


Ranocarigradski stil 


Nakon zauzimanja Carigrada 1453. g. osmanski Turci su došli u 
doticaj sa vrhunskim djelima vizantijske umjetnosti, u prvom redu sa 
Aja-Sofijom. Ranije smo već govorili o ograničenom uticaju Aja-Sofije 
na osmansku potkupolnu gradnju, a sada ćemo se zadržati na stilskim 
karakteristikama osmanskih džamija XV v. u Carigradu, Jedrenu, Bru 

11 si, Afionu i drugim gradovima Turske. 

Sa vizantijskom arhitekturom, su se osmanski Turci upoznali i 
prije osvojenja Carigrada. U unutrašnjosti Male Azije, vizantijske crk- 
ve građene su u kasnijim periodima razvoja ove arhitekture. To su 
crkve manjih dimenzija, sa više kupola malog raspona, raznih tlocrt- 
no-prostornih rješenja, najčešće longitudinalno naglašenih. Unutarnji 
prostor ovih crkava je razbijen u više manjih prostora ispod kupola i 
svodova, Veliki jedinstveni prostori Justinijanovih zadužbina su defi- 
nitivno prestali da. se grade. Unutarnji prostor ovih kasnijih vizantij- 
skih crkava je potpuno podređen živopisnosti vanjskog izgleda, koji 
se postiže graduiranim postavljanjem malih kupola na visoke tamburc, 
igrom krovova raznih visina i oblika, testerastim vijencima i dekora- 
tivnim načinom zidanja 'sa kombinacijom opeke i kamena i težnjom za 
polihromnim efektima. y 

Osmanski Turci su od Seldžuka primili također smisao za poli- 
hromiju. Bojeni tretman fasada je porijeklom još iz mesopotamsko- 
-sasanidskog arhitektonskog centra. Seldžuci, kao gospodari Persije, 
usvojili su ovaj tretman i prenijeli ga u maloazijski prostor, gdje su 
ga upotrebljavali istovremeno sa zidanim fasadama od kamena, na 
kojim se plitko rezani biljni i geometrijski dekor koncentriše oko por- 
tala džamije ili medrese, Polihromne efekte postižu dekorativnim vezo- 
vima zidanja opekom i oblaganjem fajansom. 

Vizantijski način zidanja alterniranim slojevima kamena i opeke 
također potiče sa Orijenta. Ovaj tretman ulazi u okvir istočnjačkog oži:- 
vljavanja zidnih površina bojom a ne plastikom. Osmanskim Turcima 
je na vizantijskoj crkvi bio blizak samo ovaj polihromni"zid, i oni su 
ga primjenjivali na svojim građevinama kombinirajući ga sa svojim 
načinom zidanja kamenom, opekom i oblogom od fajansa. 


Već brusanski stil preuzima vizantijski način zidanja, ali on ne 
postaje dominirajući. U ranocarigradskom stilu ovaj način se naročito 
njeguje, stvaraju se šve nove i nove kombinacije kamena i opeke u 
zidanim konstrukcijama džamija, bezistana, medresa, dvoraca. 


Brusanski stil je potpuno precizirao prostorno rješenje ,ulu-dža- 
mije", džamije sa dvije velike kupole i bočnim prostorima i jednopro- 
storne potkupolne džamije. 

U ranocarigradskom stilu grade se svi ovi tipovi, a pojavljuje se 
i tip džamije razvijene po širini. U konstruisanju prostora uočava se 
uvođenje polukupole koja se postavlja uz glavnu kupolu s ciljem da 
poveća potkupolni prostor. Džamija Sultana Mehmeda II. Osvajača po- 
dignuta 1470. g. u Carigradu ima izdužen prostor cca 4% m, pokriven 
kupolom raspona 26 m (do tad najveća turska kupola) i polukupolom 
istog raspona, koja se oslanja na snažni luk. Uticaj konstruktivnog rje- 
šenja Aja-Sofije prvo počinje da se osjeća na ovoj džamiji. Taj uticaj 
će trajati i kroz čitav period osmanskog klasičnog stila. 

U ranocarigradskom stilu dominira tip džamije sa izduženim 
glavnim molitvenim. prostorom ispod dviju jednakih kupola, ili ispod 
kupole i polukupole, sa bočnim prostorima i ulaznim potkupolnim tri- 
jemom. Dvije kupole imaju Mahmut-pašina (1463) i Murat-pašina (1475), 
džamija, obje u Carigradu. Rješenje sa kupolom i polukupolom poka- 
zuju džamije Sultana Mehmeda II Osvajača (1470), Rumi Mehmed-paši- 112 


PDF created with pdfFactory trial version www.pdffactory.com 


mm 


Džamija sultana Mehmeda Fatiha u Prištini (1461). Detalj 
enterijera sa mihrabom, minberom i đekorisanim pandantivom 


PDF created with pdfFactory trial version www.pdffactory.com 


na (1471) i Atik Ali-pašina, sve tri u Carigradu. Ovi tipovi imaju pred 
stavnike i u drugim gradovima Turske. 

Džamija Zindžirlikuju u Carigradu, s kraja XV v., predstavlja 
tip ,ulu-džamije" u ovom stilu. 

Učšerefeli džamija u Jedrenu (1447) najbolji je predstavnik dža- 
mije ranocarigradskog stila koja molitveni prostor razvija u širinu. 

Jednoprostorno rješenje u ovom stilu, pored brojnih u unutraš- 
njosti, pokazuju u Carigradu Ejub-džamija (1458), Davud-pašina (1485), 
i Firuz-agina (1491). 

Makedonija i Srbija u predturskom periodu, kao i Mala Azija, 
pripadale su vizantijskom umjetničkom krugu. Nema sumnje da su se 
ovdje neimarstvo, zidarski i klesarski zanat bili dobro razvili. Ovi maj- 
stori su u potpunosti bili ovladali i vizantijskim načinom zidanja i po- 
znavanjem drugih stilskih elemenata. Širenje postojećih i građenje no- 
vih gradova zahtijevalo je ogroman broj građevinskih zanatlija. Neima- 
ri koji su poznavali stil, dolazili su iz matice zemlje, iz Carigrada, Jed- 
rena, Bruse i drugih turskih gradova. Domaći zidari, klesari i druge 
zanatlije dobili su nove naručioce poslova, a tempo i obim građenja u 
našim krajevima dobio je do tada nezapamćen zamah. Turci su u Ma- 
loj Aziji i Carigradu bili već usvojili vizantijski način zidanja, a ovdje 
su zatekli majstore vične ovom načinu. Možemo reći da su gotovo sve 


sultana Mehmeda Fatiha 


Detalj eksterijera džamije 
"Z u Prištini 114 

nove građevine koje nose pečat novog osmanskog stila — djelo ruku 
naših ljudi. Turci su, u pravilu, dovodili samo neimare pod čijim vod- 
stvom se odvijalo građenje. 

Ranocarigradski stil označava jasno izraženu težnju za velikim 
prostorima u kojima počinje da se blago naglašava tektonsko članje- 
nje. Ukras je još škrt. Stalaktiti, fajansna obloga, slikani biljni i geo- 
metrijski ornamenat, poipuno su podređeni djelovanju samog prosto 
ra. Sav arhitektonski dekor ostaje isti kao u brusanskom stilu. 

U našim krajevima je ranocarigradski stil dobio svoje glavne 
predstavnike u Makedoniji i na Kosovu. To su džamije: Sultana Meh- 
meda Fatiha u Prištini (1461), Gazi Isabegova u Skoplju (1475), Musta- 
fa-pašina u Skoplju (1492) i Burmali džamija u Skoplju (1495). 

Od monumentalnih javnih spomenika, ranocarigradskom stilu 
pripada Daut-pašin hamam u Skoplju (1484). 

Longitudinalne molitvene prostore imaju Gazi Isabegova i Bur- 
mali džamija u Skoplju, Prva obrazuje molitveni prostor od 2 kvadrat- 


Isa-begova džamija u Skoplju (1475) — 
I-VEGOVa AZ Ž 

jedini primjer molitvenog prostora 
pokrivenog sa dvije kupole iste velićine 

na polja pokrivena kupolama iste veličine, stvarajući tako izdužen pro- 
stor dužine cca 20,50 m. Ova džamija ima, kao uzor; nešto stariju 
Mahmut-pašinu džamiju u Carigradu (1463). Burmali džamija u Skop- 
lju (porušena nakon I svjetskog rata) bila je, — u stvari, trobrodna 
bazilika sa brodovima iste širine, pokrivena sa tri podužna bačvasta 
svoda, koji su ostali vidljivi i spolja. Ovdje se radilo o jedinstvenom 
primjerku džamije kod koje njen crkveno-bazilikalni karakter ne samo 
da nije sakrivan pod četvorovodnim krovom, kao kod džamije Sultana 
Murata II u Skoplju, — nego je i u vanjskom izgledu naglašen. Ovaj 
spomenik je uništen, što onemogućava istraživanje uticaja zatečenih 
trobrodnih crkava, od kojih su neke pretvarane u džamije. 

Fatihova džamija—u Prištini ima kvadratičarm molitveni prostor 
pokriven kupolom raspona 13,50 m. Podignuta svega 8 godina nakon 
osvajanja Carigrada a 9 godina prije Fatihove džamije u Carigradu, 
ona jasno označava težnju osmanskog neimara da izgradi veliki pro- 
stor pod jednom kupolom. Ova kupola je najveća do tada izvedena u 
našim krajevima. 

Istom tipu pripada i Mustafa-pašina džamija u Skoplju i znači 
nastavak iste težnje. Njena kupola ima prečnik 16,30 m, što i u odnosu 
na istovremene gradnje u Carigradu predstavlja veliki konstruktivni 
uspjeh. Trijem ove džamije od bijelog mermera sa stupovima, lukovi- 
ma, portalom i ulaznim zidom je najuspjeliji primjer tretiranja svih 
arhitektonskih elemenata ranocarigradskog stila kod nas. 

Veliki Daut-pašin dvojni hamam (muški i ženski), po dekorativ- 
nom vizantijskom načinu zidanja, velikim monumentalnim unutarnjim 
prostorima i stalaktitnoj dekoraciji u enterijeru, spada u red najuspje- 
lijih javnih građevina ranocarigradskog stila; ne samo kod nas, nego 
uopšte u okvirima osmanske arhitekture druge polovine XV vijeka. 


Klasični stil 


Početak osmanskog klasičnog stila u Carigradu označava džamija 
Sultana Bajazita II, koju je 1506. god. izgradio mimar Hajredin. Ovaj 
graditelj je prvi u osmanskoj arhitekturi konstruisao longitudinalni 
prostor ispod jedne centralne kupole i dvije polukupole koje se osla- 
njaju na snažne lukove na kojima leži centralna kupola. Uticaj central- 
nog glavnog prostora Aja-Sofije je očigledan. 

Ako prostor Ješil-džamije u Brusi (1421) znači potpunu zatvore- 
nost i apsolutno mirovanje sila u konstrukciji, a prvobitni prostor 
džamije sultana Mehmeda II počinje već da raščlanjava konstrukcije 
i da izvlači tektonske elemente, onda prostor džamije sultana Bajazita 
II čini još korak dalje u ovom smislu. 

Nekoliko glavnih arhitekata carstva poslije smrti mimar-Hajre- 
dina ne donose u razvoju osmanske arhitekture ništa novo. Dolazak 
mimar-Sinana (1490—1588) na položaj glavnog arhitekta Carstva 1539. 
god. označava početak novog uspona osmanske arhitekture. Prva nje- 
gova velika džamija, ,Sahzade", (1548.), nije još veliko umjetničko dje- 
lo. Sinan je ovdje izvanredan konstruktor, ali on nije još ovladao umi- 
jećem upotrebe raznih materijala, ni svim elementima stilske dekora 

je službi bio: džamiju sultana Sulejmana Veličanstvenog u Carigradu 
(1557) i džamiju sultana Selima II u Jedrenu (1575). Mimar-Sinanu, 
odnosno njegovoj školi, pripisuje se preko 300 sakralnih, javnih, stam 
benih i vojnih gradnji u raznim krajevima Turskog Carstva. U našim 
krajevima je ovaj veliki arhitekt izgradio most Mehmed-paše Sokolovi- 
 ća u Višegradu. 

Najuspjelija Mimar-Sinanova djela znače najviši domet osman- 
skog klasičnog stila i osmanske arhitekture uopšte. Uticaj njegove ar:- 
hitektonske škole osjeća se ne samo u drugoj polovini XVI vijeka, 
nego i kroz čitav XVII vijek, u svim pokrajinama carstva. 


Klasični period_karakteriše sklad i uspjele proporcije arhitek- 
tonskih volumena, površina i linija, Tako tektonska artikulacija nigdje 
nije tako snažno izražena i akcentirana kao npr. kod potkupolnih pro- 
stora italijanske Renesanse, svi glavni elementi osmanske klasične mo- 
numentalne građevine su plastično ili bojom izdvojeni i blago nagla- 
šeni. Sve konstrukcije: stub, stubac, luk, kupola, trompa ili pandantiv 
su individualizirane i sa vanrednim osjećanjem mjere raščlanjene. 
One se istovremeno izdvajaju i utapaju u prostoru. Prozori i njihova 
veličina su određeni potrebom dobrog, ali ne blještavog, osvjetljenja 
enterijera; dekor, slikarski ih skulpturalni, nije više škrt, ali je ostao 
suzdržan i umjeren, bez rasipanja, dat samo. sa težnjom da oplemeni 
i naglasi neke površine. Cilimima pokriveni podovi i obloge zidova od 
raznih materijala. služe postizanju intimnosti i topline. U dekoraciji 
su zastupljeni razni materijali: drvo, kamen, opeka, štuk, gips, fajans, 
metali. 

U klasičnom periodu dolazi i do najbržeg razvoja i procvata 
umjetnih zanata. Kamen se obrađuje za razne arhitektonske dijelove, 
naročito za stalaktitni ukras, razni metali služe za izradu umjetnički 
izrađenih predmeta i oružja, umjetnička obrada nakita dostiže vrhu- 
nac, fajansna dekoracija poprima originalna obilježja, — štuk, staklo 
i emajl se koriste za razne vrste dekoracija, drvo se rezbari i slaže u 
vidu geometrijskih i biljnih ornamenata, obrađuje se kost i slonovača, 
u intarziji se primjenjuje sedef, tkaju se skupocjene tkanine i ćilimi 
originalne ornamentike, razvija se kaligrafija i epigrafika, ukrašava se 
koža, javljaju se nova obilježja zidnog ornamentalnog slikarstva, raz- 
vija se umjetnost minijatura i ilustrovana knjiga. Centri sve ove umjet- 
ničke aktivnosti bile su čaršije u svim gradovima Carstva. Kod nas su 
za razvoj umjetnih zanata najznačajnije čaršije bile u Beogradu, Skop- 
lju, Užicu, Prizrenu, Bitolju, Foči, Sarajevu, Banjaluci i Mostaru. 

U Makedoniji i Srbiji krajem XV v. osmanska umjetnost dostiže 
svoj vrhunac. Već krajem XIV vijeka ove naše osvojene pokrajine do- 
laze pod direktni uticaj nove kulture. Tokom XV vijeka ovaj uticaj se 
vršio preko islamiziranog stanovništva i doseljenih Turaka. Islamizaci- 
ja je bila vezana za gradsko stanovništvo, a i doseljeni Turci se nase- 
ljavaju u gradove, ili čine jezgro prvih stanovnika novih gradova. Sela 
u Srbiji i Makedoniji uglavnom su zadržala svoj izgled iz predturskog 
doba. 

Proces islamizacije i kulturnog preobražaja u Makedoniji i Srbiji 
krajem XV v. je u završnoj fazi, a u Bosni tek počinje. Zato je bru- 
sanski i ranocarigradski stil mogao da se realizuje samo u gradovima 
Makedonije i Srbije, Koncem XIV i početkom XV yv. izvršeno je poli- 118 

tičko i društveno-ekonomsko uklapanje ovih naših pokrajina u državnu 
i feudalnu organizaciju Turske, Time su stvoreni preduslovi za kultur- 
ne i umjetničke promjene. U vrijeme dominacije ova dva stila, Bosna 
je tek vojnički pokoravana. Krajem XV v. gradovi u Makedoniji i Srbi- 
ji imaju već orijentalnu fizionomiju, a u isto vrijeme neka bosanska 
podgrađa dobivaju prve građevine u novom stilu. U Bosni se u to doba 
odvija isti proces koji se ranije odvijao u Makedoniji i Srbiji. Zato je 
u Makedoniji i južnom dijelu Srbije zlatni vijek islamske arhitekture 
XV vijek, a u Bosni, Hercegovini i Sandžaku (koji je bio u sastavu 
bosanskog pašaluka), zlatni vijek je XVI vijek. 

U XIX vijeku, nakon povlačenja Turaka i iseljenja muslimana, 
gradovi u Srbiji su gotovo potpuno izgubili orijentalni karakter. Poje- 
dini objekti, na primjer, konaci, koji potiču iz XIX v., iz doba samo- 
stalne Srbije, nose još pečat islamske stambene arhitekture. Svega ne- 
koliko sakralnih i javnih objekata manje vrijednosti, te ostaci turskih 
utvrđenja, očuvani su do danas. U Makedoniji je, zbog većeg broja mu- 
slimanskog stanovništva, očuvana većina najvrednijih spomenika ove 
arhitekture. 

islamizacije je imala uspjeha u Bosni. Širina islamizacije u Bosni 
može se objasniti samo istorijom srednjovjekovne Bosne. Padom Bosne 
pod Turke, hrišćansko stanovništvo, katolici i pravoslavci, našlo se u 
posve novim prilikama u kojima se međusobne suprotnosti i sukoblja- 
vanja zamjenjuju raznim vidovima zajedničkog otpora osvajaču. U kra- 
jevima koji su bili u sastavu bosanskog pašaluka (Bosna, Hercegovina 
i Sandžak) sačuvan je najveći dio spomenika kulture. I danas još, ve- 
ćina starih gradova u ovim krajevima, po urbanističkim i arhitekton- 
skim karakteristikama, ima jasno izraženu orijentalnu Hizionomiju. 

Najveći broj—sačuvanih arhitektonskih spomenika u gradovima 
nekadašrijeg bosanskog pašaluka pripada klasičnom osmanskom stilu. 
Na najvrednijim spomenicima XVI v. moguće je analizom odrediti sve 
osobenosti ovog stila. Mnoge građevine, iako mlađe po svom nastanku, 
ugledaju se na neke uzore iz XVI v. Mali broj gradnji kod nas pripada 
stilskom periodu turskog baroka, kao što je Azizija džamija u Brezo- 
vom Polju kod Brčkog i Tekija na Vrelu Bune kod Mostara. Čak i grad- 
nje iz XIX v. se ugledaju na one iz klasičnog doba. 

U koncipiranju građevine klasičnog doba uočavamo daljnje raš- 
članjavanje konstruktivnih elemenata, ali strukturalnost nikad ne do- 
stiže izraženo diferenciranje nosivih i nošenih dijelova. U klasičnom 
dobu vrši se konsekventno ograničavanje na strukturalno nužno, ali se 
ni u jednom slučaju ne može govoriti o nečem što je slično artikulaciji 
renesansne italijanske građevine. 

Slikarska dekoracija enterijera _i eksterijera, u klasičnom perio- 
du, svodi se u pravilu na biljnu ornamentiku sa naglašenijom stiliza- 
cijom (,rumi"). Kod-_nas je rjeđe bio primjenjivan. biljni realističniji 
ornament, sa pojedinačnim naglašenim motivima (,,hataj"). U Aladža. 
džamiji u Foči sačuvani su ostaci obje ove vrste dekoracije. Kod veći. 
ne drugih spomenika slikarska dekoracija je siromašnija, ornamenat je 
119 sastavljen od stilizovanih stabala sa cvijećem i plodovima, naročito se 

često sreće ornamenat sa stilizovanim čempresima i ornamenti sa stili- 
zovanim posuđem (ibrici, maštrafe). Dekoracija u potkupolnom pro- 
storu ili u prostoru sa ravnom tavanicom ima strogo određeno mjesto, 
bilo da se radi o slikarskoj dekoraciji, fajansnoj ili drvenoj oblozi ili 
o klesanom ukrasu, 

Osjeća se težnja ka većoj perforaciji zidova, ali ona ne dostiže 
takav stepen kao kod velikih carigradskih džamija klasičnog perioda. 
Prozori u zidu džamije su kod nas uvijek podređeni punoj površini. 


Arhitektonski spomenici 


Prema prostornim i konstruktivnim obilježjima ove spomenike 
ćemo podijeliti na srodne grupe: 

— džamije i mauzoleji (turbeta), 

— potkupolni bezistani i hamami, 

— medrese i karavansaraji, 

— bazilikalni bezistani, 

— šadrvani i česme, 

— dućani i magaze, 

— utvrđeni gradovi, 

— mostovi. 


Džamije i mauzoleji. Do poipuno definisanog potkupolnog prosto- 
ra džamije i mauzoleja klasičnog stila bio je dug put. Na tom putu po- 
lazna tačka je prostor turskog okruglog šatora, jurte, koji je, u kon- 
taktu sa persijskom arhitekturom kupole u seldžučkom periodu, dobio 
svoj monumentalni oblik u realizaciji prostora jednog spomenika kao 
što je Indže-minare u Koniji ili u mauzoleju Gazi Melika u Kiršehiru, 
da bi svoj konačni idealni oblik dobio u kontaktu sa vizantijskom Jus- 
tinijanovom potkupolnom crkvom. 

Klasična potkupolna džamija kod nas se pojavljuje u dva tipa: 
kod prvog je molitveni prostor pokriven jednom kupolom, a kod dru- 
gog — kupolom i polukupolom. Prvi tip džamije je najčešće primjenji- 
van. Razvitak ovog tipa, kao što smo ranije pokazali, traje još od sel 

_džučkog perioda, u kojem su već svi dijelovi građevine bili jasno defi- 
nisani. Razvoj ove džamije je, zapravo, traženje najboljih proporcijskih 
"odnosa između zatvorenog kubusa i otvorenog ulaznog trijema, između 
visine kubusa, tambura i kupole, te odnosa volumena i visine glavnog 
arhitektonskog tijela i minareta. Šiljati lukovi koji vežu stupove u tri- 
jemu i prozorski htrkovi — naglašavaju jednu od karakterističnih stil- 
skih formi. Kapiteli su najčešće oblikovani kao čisti geometrijski kri- 
stali, a portal sa segmentnim lukom i stalaktitnim ukrasom je glavni 
vanjski arhitektonski akcenat. 

U unutrašnjosti, glavna dekoracija je vezana za kupolu, pandan- 
tive ili trompe, mihrab, minber, mahfil, prozore i vrata. Kod nas su 
češće u upotrebi trompe ukrašene slikanom ornamentikom i stalakti- 
tima, niša mihraba u gornjem dijelu ima bogat stalaktitni ukras kle- 
san u krečnjaku ili mermeru, minber je u pravilu od kamena sa per- 
loriranom geometrijskom ornamentikom, mahfil od kamena ili drveta 
dobija stilsko obilježje u tretmanu stupova i ograde. Donji prozori 

Cekrekčijina džamija u Sarajevu 
(1526) 

imaju željezne rešetke i drvene kapke, a gornji, često, vitraže od boje 
nog stakla. Ulazna drvena kapija je komponovana od sitnih pravouga- 
onih elemenata sastavljenih u jednostavan geometrijski ornamenat. 

Jednoprostorna potkupolna džamija je veoma jednostavna—arhi- 
tektonska kompozicija, kod koje je unutarnji prostor krajnji cilj, a 
vanjski izgled je direktno izveden iz unutarnjeg prostora. U arhitektu- 
ri teško da postoji kompozicija kod koje je ostvareno takvo jedinstvo 
enterijera i eksterijera. Kupola predstavlja i nebeski svod, ali ona je 
ovdje svjesno ograničena i dovedena u tolerantan odnos prema veličini 
čovjeka. Elementi konstrukcije, prostornog članjenja, pa i dekoracije 
su malobrojni, Minber i mahfil djeluju kao mobilijar a ne kao čvrsti 
sastavni dio unutarnje arhitekture. Umjetnička vrijednost ove kompozi- 
cije spolja i unutra proizilazi iz njene jasnoće, jednostavnosti, osjećanja 
mjere, iskrenosti i proporcijskih vrijednosti. Vrijednost ove kompozici- 
je ostala bi ista i kada bi joj uklonili svu dekoraciju. 

U klasičnom periodu, kod nas su izgrađene mnogobrojne džamije 
koje pripadaju ovom tipu. Pomenućemo samo najvrednije: Čekrekči- 


Aladža džamija u Foči (1550) 

Karađozbegova džamija u Mostaru 

jina u Sarajevu (1526), Jeni-džamija u Travniku (1549), Aladža u Foći 
(1550), Karađozbegova u Mostaru (1557), Jusut-pašina u Maglaju (1560), 
Ali-pašina u Sarajevu (1561), Ferhat-begova u Sarajevu (1562), Hajdar 
Kadi džamija u Bitolju (1562), Hadži-Alijina u Počitelju (1563), Careva 
u Sarajevu (1565), Sinan-begova u Čajniču (1570), Husein-pašina u 
Pljevljima (1590), Defterdarija u Banjaluci (1594), Sinan-pašina u Pri- 


Jusuf-pašina džamija u Maglaju (1569), Detalj prozora i portala 

zrenu, (poč. XVII v.) i Koski Mehmed-pašina u Mostaru (1612). Dru- 
gom tipu, sa kupolom i polukupolom iznad molitvenog prostora, pri 
padaju samo Gazi Husrev-begova džamija u Sarajevu (1530)_i_Ferhat- 
-pašina u Banjaluci (1583), Prva je nastala u školi mimara Hajredina, 
prije nego što je mimar Sinan počeo da klasičnom stilu daje pečati 
svoje umjetničke ličnosti. Ova građevina spada u red najvrednijih dža- 
mija ranog perioda klasičnog stila. 


PI 
Ali-pašina džamija u Sarajevu i 
(1561) 

U klasičnom periodu, kao i u prethodnim, gradi se i džamija po- 
krivena četvorovodnim krovom i ravnom drvenom tavanicom, Kod nas 
se u pravilu radi o skromnim džamijama ovog tipa, ali ih ima i monu 
mentalnih, kao što je Sulejmanija u Travniku. Ova džamija je zanim- 
ljiva po tome što je podijeljena na dvije etaže: u donjoj je bezistan, a 
u gornjoj bogomolja. Od manjih, najljepša je Roznamedžina u Mo- 


slaru. 


Hadži Alijina džamija u Počitelju (1563) 

Sinan-begova džamija u Čajniču (1570) 


Zaseban—tip_čine džamije kod kojih je molitveni 


prostor pokri- 


ven_ nekom vrstom drvene kupole, kao kod Jahja-pašine džamije u 
Skoplju (1506), Tabačice džamije u Mostaru, Gazanferije džamije 
Banjaluci, džamije na Vrelu u Čajniču, — li drvenim bačvastim svo. 


dom kao kod Magribije džamije u Sarajevu. 


kciji kod 


Odstupanje od logične upotrebe materijala u konstru 
Ovog tipa džamije govori nam o shvatanju prostora za ko 


sam prostor, a ne put kojim se do njega dolazi. Ovakv 
127 sovara nomadu, kome je pojam vječnog trajanja posve 

Sinan-pašina džamija u Prizrenu (poč. XVII vijeka) 

Sulejmanija džamija u Travniku (poč. XIX vijeka) 


Mauzolej. Po svom prostornom rješenju srodan je potkupolnoj 

džamiji. Za razliku od nje, u tlocrtu nije kvadrat, nego najčešće okto- 

gon. Kompozicija bez trijema, jednostavnija od džamije, ima sve ka- 

rakteristike kreativnog procesa koji vodi od prostora šatora do zidane 

kupole. Postupak članjenja i naglašavanja je isti kao kod džamije. Ko- 

načni idejni cilj ovog prostora također je isti: izolacija i apsolutni mir. 
Najvredniji (mauzoleji) su: turbeta Gazi Husrev-bega i Murat-bega 

uz Gazi Husrev-begovu džamiju u Sarajevu, Ferhat-pašino u Banjaluci, 130 

Gradska džamija u Nišu 


Sinan-begovo u Čajniču, Mustafa-pašino u Skoplju, turbe uz Ishak-bej 
džamiju u Skoplju. 

Druga vrsta mauzoleja ima četiri stupa koji poput baldahina no- 
se kupolu, Ovakva su dva mauzoleja na Alifakovcu u Sarajevu i jedan 
pokraj Sinanove tekije, također u Sarajevu. Neki mauzoleji, umjesto 
zidane kupole koju nose stupovi, imaju kupolu od žice koja samo na- 
značava potkupolni prostor, kao kod mauzoleja u Travniku. 

Treću vrstu predstavlja nepokriveni mauzolej sa perforiranim zi- 
dovima i rešetkama sličnim kao kod džamijskih ograda, sa završnim 
vijencem zida, a umjesto krova, prostor dobiva široku krošnju drveta 

131 zasađenog pokraj groba unutar zida. Kod ove kompozicije stablo i 

krošnja su dio arhitekture a ne njena dopuna. Sinan-begovo turbe u 
Ohridu je vanredan primjer ovog tipa mauzoleja. 


Potkupolni bezistani i hamami. U islamskoj arhitekturi, bez ob. 
zira na regionalne škole, prostorno rješenje džamije nije određeno is- 
ključivo za bogomolju. Ako takav isti prostor odgovara i nekoj drugoj 
namjeni, ne postoji smetnja da bude prilagođen. Spolja nestaje mina- 
ret, a unutra mihrab, minber i mahfil, pa umjesto džamije, prostor 
može da služi za medresu ili bezistan. 

Ranije smo pokazali kako je tip  ulu-džamije" nastao sa nekoliko 
transformacija , arapske džamije". U brusanskom stilu, , ulu-džamija" 
(pravougaonik izdijeljen stupcima na kvadratna polja pokrivenih _jed 
nakim kupolama). Ovom arhaičnom tipu vraća se mimar Sinan nakon 
što je bio izveo svoja remek-djela, gradeći Pijale-pašinu džamiju u Cari- 
gradu (1573). Prostor je isti kao kod Zindžirlikuju džamije. Potkupolni 
bezistani u Bejšehiru i Gelibolu u osnovnom prostornom konceptu ne 


Gazi Husrev-begovo i Murat-begovo turbe u Sarajevu 

Otvoreni mauzoleji na Alifakovcu u Sarajevu 


PDF created with pdfFactory trial version www.pdffactory.com 


razlikuju se od ovih džamija. Istom tipu pripadaju i veliki potkupolni 
bezistani u Carigradu, sa 15 odnosno 20 kupola iste veličine. 

Kod nas ni u jednom slučaju nije primijenjen tip ,ulu-džamije", 
ali je isto prostorno rješenje realizovano izgradnjom Brusa bezistana_u 
Sarajevu (1551). Tlocrt ovog bezistana, kao i pomenute džamije i bezi- 
stana u Turskoj, ima 6 polja pokrivenih kupolama, a uz bočne zidove 
ima prislonjene dućane, koji su, iako im se prilazi samo sa ulice, sa- 
stavni dio ove građevine. Ovdje je primijenjen princip piramidalnog 
postavljanja arhitektonskih volumena, počev od niskih dućana, preko 
glavnog kubusa bezistana, pa do reda kupola koje krune građevinu. 

Građevina hamama prostorno pripada grupi građevina u koju 
ulaze ,ulu-džamije" i potkupolni bezistani. Međutim, u ovom slučaju 
nije se do zadovoljenja funkcija hamama, došlo izravno, kao u prethod- 
nom slučaju, Osmani su hamam preuzeli od Seldžuka, a oni — od 
Arapa. Arapi su pomno izučavali cjelokupnu kulturnu baštinu heleni- 
stičke Grčke i Rima. Nisu im ostale nepoznate građevine termi, koje 
su im poslužile kao neposredan uzor za vlastito javno kupatilo — 
hamam. Pri tome su oni sve prostorije iz rimskih termi, koje nisu slu- 
žile za kupanje, odbacili. Razne funkcije u hamamu zahtijevaju pro- 
store različitih veličina, oblika i visina. Zbog toga je tlocrt hamama 
nužno postao razvedeniji, a vanjskom izgledu karakteristiku su dale 
kupole i svodovi različitih veličina i visina. Tako hamami iako spadaju 
u istu grupu sa potkupolnim bezistanima, pošto je i kod hamama tlo- 
crt sastavljen iz više kvadratnih polja, ali raznih veličina, po vrijed- 
nosti prostorne kompozicije dolaze odmah iza džamija. Arhitektonski 
je najvažniji ulazni prostor u čijoj sredini je smješten šadrvan. Na 
njega se vezuje izduženi prostor pokriven bačvastim svodom, koji slu- 
ži za svlačenje i odmaranje poslije kupanja, Prostorije za kupanje su 

! kvadratičnog oblika, pokrivene kupolama i niske kao i prostorije za 
svlačenje. Rezervoar vode i ložište smješteni su u krajnjim prostori- 
jama pokrivenim svodovima. 

Kompozicija raste prema kupoli vestibila. Mali hamam u Stocu 
sadrži samo osnovne prostorije, ali po tlocrtnom i prostornom rješenju 
vanredno ilustruje principe na kojim su bazirane i funkcije pojedinih 
prostorija kupatila i arhitektonska kompozicija, 

Kod nas je svaka kasaba još u XVI v,. imala jedan ili više hama- 
ma. U šeherima su hamami bili monumentalne gradnje koje su u ur- 
banističkoj fizionomiji čaršije predstavljale jedan od najvažnijih _ele- 
menata. 

— Pomenuli smo već Daut-pašin hamam u Skoplju, najveći koji je 
izgrađen kod nas. Odmah iza njega dolazi dobro sačuvani Gazi Hus- 
rev-begov hamam u Sarajevu, (1555), To je monumentalna građevina, 
sa muškim i ženskim dijelom, jedna od najvrednijih arhitektonskih 
potkupolnih kompozicija klasičnog stila kod nas. Sličan, ali manji, je 
hamam u Prizrenu, koji se dugo nalazio u vrlo teškom stanju. 


Medrese i karavan saraji. Unutarnje dvorište, sa trijemovima 
okolo, došlo je u helenističku arhitekturu sa Istoka. Arapi nalaze ovo 
rješenje već potpuno usvojeno u zemljama Sredozemlja. Bilo bi logič- 
no tražiti porijeklo arapskog usvajanja unutarnjih dvorišta na Istoku 
u baštini mesopotamsko-sasanidskog umjetničkog centra. Ali ni u 134 

ovom slučaju geografska pripadnost nije kao posljedicu imala direk- 
tan umjetnički uticaj. Zahvaljujući studiju antikne grčko-rimske kul. 
ture i umjetnosti, Arapi su, bez ikakvih predrasuda, preuzimali neke 
njihove vrijedne tekovine i dalje ih razvijali. Helenističko unutarnje 
dvorište kao prostorna kompozicija znači nesumnjiv napredak u odno- 
su na egipatsko ili mesopotamsko zatvoreno dvorište starog vijeka. 
Arapi su helenističko dvorište ne samo preuzeli kao princip, nego su 
ga umjetnički razradili i oplemenili uvođenjem žive vode u arhitek: 
tonsku kompoziciju, a onda su ga raširili u svim pokrajinama SVOg 
ogromnog carstva, Seldžuci su ga upoznali u persijskom prostoru, pre- 
nijeli u Malu Aziju, i sa velikim uspjehom primjenjivali, prvo kod gra- 
đevina medresa a zatim kod karavan-saraja. Osmanski Turci su ga 
naslijedili od Seldžuka. 


Gazi Husrev-begova medresa u Sarajevu (1537) 


PDF created with pdfFactory trial version www.pdffactory.com 


AUtrijum 


Skoplju (XVI vijek). 


Kuršumli-han u 

U klasičnom periodu izgrađene su brojne gradnje medresa i ka- 
ravan saraja. Gazi Husrevbegova medresa u Sarajevu (1537), iako po 
dimenzijama relativno mala građevina, monument _je velike umjet- 
ničke vrijednosti. Unutarnje dvorište sa potkupolnim trijemom i šadr- 

_vanom ima rafinirane prostorne odnose sa susjednom džamijom, čija 
"se glavna kupola i minaret iz dvorišta medrese doživljavaju kao novi 
neočekivani prostorni akcenti. 

Kuršumli-han u Skoplju također pripada klasičnom periodu XVI 
v. Sa dva unutarnja dvorišta i dvoetažnim trijemom, sa mnogobroj- 
nim svodovima iznad kvadratičkih gostinskih soba, spolja zatvoren, 
sav orijentisan na unutarnje dvorište, predstavlja najviši domet osman- 
ske monumentalne javne arhitekture kod nas. 

Drugi veliki karavan-saraj, Morića han u Sarajevu (XVI v.), po 
prostornom rješenju je monumentalna građevina, ali po upotrijebljenim 
trošnim materijalima (drvo i ćerpič) je, istovremeno, primjer nomad- 
skog shvatanja o trajanju arhitekture. 


Bazilikalni bezistani, Ivaj tip građevine nisu osmanski Turci di- 
rektno uzeli sa hrišćanske bazilikalne crkve. Ova crkva je mnogo rani- 
je, u arapskom carstvu, još za vladavine prve dinastije Omajada, po- 
služila kao ugled za Veliku džamiju u Damasku. Arapi su od početka 
kombinovali baziliku sa kupolom i ovo rješenje raširili u carstvu. Sve 
prednosti bazilike isprobali su Arapi u gradnji raznih objekata. Os- 
manski Turci su osnovali svjetsko carstvo, u čiji sastav su ušle i mno- 
ge zemlje nekadašnjeg arapskog carstva. Bazilikalno rješenje osman- 
ski Turci su usvojili samo kod gradnji longitudinalnih bezistana, kod ko- 
jih je srednji brod u stvari bio natkrivena ulica, a u bočnim brodovi- 
ma, koji nisu kontuniurani prostori nego mali boksovi pokriveni kupo- 
lama ili svodovima, smješteni su dućani. Najpoznatiji bezistani ove 
vrste su Misir čaršija u Carigradu i Ali-pašina čaršija u Jedrenu. Van- 
'redan primjer bazilikalnog bezistana pruža 109 metara duga gradnja 
Gazi Husrev-begova bezistana u Sarajevu (1540), u čijoj su izgradnji 
učestvovali dubrovački klesari, kojima je, sigurno, ovaj romanički kon- 
ćept bio blizak. Istom tipu pripadaju i bezistani u Bitolju i Štipu. 


Šadrvani i česme. Glavni arhitektonski akcent u dvorištu džamije 
je šadrvan ili česma, Uz-velike monumentalne džamije građen je u pra 
vilu šadrvan a uz manje — česma. Ovi objekti služe vjernicima za pra- 
nje prije molitve, ali po arhitektonskoj vrijednosti oni prevazilaze svo- 
ju utilitarnu funkciju. Samo ako shvatimo značaj vode u pustinjskim 
predjelima zemalja koje su došle u sklop islamskog svijeta, moći ćemo 
razumjeti i težnje osmanskih neimara da gradnjama malih šadrvana 
i još manjih česama u ambijentu prostora oko džamije daju poseban 
značaj. Ove gradnje, iako su od najobičnijih materijala, uvijek nose pe- 
čat lirskih ostvarenja. Gradnja se sastoji od niskog oktogonalnog ili 
okruglog bazena od kamenih ploča i jednog skulptorski oblikovanog 
tijela sa više čaški razne veličine, jedna iznad druge, gdje se voda pre- 
lijeva iz jedne u drugu, iz gornje u onu ispod nje. Iz bazena, kroz sla- 
vine, izlazi voda koja služi za pranje prije molitve. Iznad bažena, ka- 

137 meni stupovi sa stilskim kapitelima nose lagani drveni krov, a okolo 

su. postavljene. klupe. Kompozicija unekoliko podsjeća na otvoreni 
mauzolej, ali je efekat posve različit, Voda koja se pretače i vodeno 
ogledalo u bazenu daju ovoj gradnji neku poetičnu živost, različitu od 
onih koje pružaju renesansne fontane. Najljepši primjeri šadrvana uz 
džamiju su uz Koski Mehmed-pašinu i Karađozbegovu u Mostaru, Si- 
nanbegovu u Čajniču, Esme Sultan u Jajcu, Mustafa-pašinu u Skoplju 
i Gazi Husrev-begovu u Sarajevu. 

Šadrvani su građeni i u svim javnim objektima sa unutarnjim 
dvorištima (medrese, karavan saraji), te u vestibilu hamama, koji pro- 
stor je po šadrvanu dobio i svoje ime. Od šadrvana u dvorištu saču- 
van je šadrvan u dvorištu Kuršumli-hana u Skoplju. 

Cesme su male kamene gradnje koje imaju niski zidić sa deko- 
rativnim plitko profiliranim šiljatim lukom i urezanim dekorativnim 
arapskim natpisom; te kameno korito u podnožju ovog zidića. Tim 
skromnim sredstvima, stilizacijom luka i natpisa, ipak je postignut 


Sadrvan Koski Mehmed-pašine džamije u Mostaru 

Cesma na Alifakovcu u Sarajevu 

arhitektonski efekat, koji je još obogaćen živom vodom. Česme se gra- 
de uz džamije, ali isto tako uz ulice, čaršije i mahale, a i na otvorenim 
putovima. Do danas su očuvane mnogobrojne česme u našim istočnim 
pokrajinama, naročito u nekadašnjim šeherima. 


Dućani i magaze. Ulicu u čaršiji formiraju nizovi dućana sa obje 
strane. Pojedinačno uzet, prostor dućana ima neke specifičnosti veza- 
ne za vrlo mali prostor u koji kupac uopšte ne ulazi. Zanatlija ili trgo- 
vac sjedeći ga poslužuje, sve mu je na dohvat ruke, prostor pred duća- 
nom, natkriven velikom strehom, služi kupcima. Zanatlija u svom du- 
ćanu proizvodi robu i tu je prodaje. Karakteristika ovih dućana je 
funkcionalnost, primijenjena na specifičan način orijentalnog _poslova- 
nja. Arhitektonsku vrijednost ima samo prostor čitave ulice sa niskim 
istaknutim strehama dućana i nenatkrivenom sredinom. Ovo je kom 
pozicija u kojoj neočekivane vizure otkrivaju razne scenske efekte koji 
ćesto ulaze u okvir arhitektonskog doživljaja ovakvih ansambla. 

Iza dućana je zidana magaza u koju se roba pohranjuje i čuva 
od požara. Ova gradnja se ne vidi sa ulice, ona prostorno produžuje 
dućan. U slučajevima kada se magaze grupišu, grupišu se, uglavnom, 
oko unutarnjeg dvorišta. U ovim slučajevima, grupe magaza, zvane 
,daire", iako bez pretenzija, ipak naglašavaju prostorne vrijednosti 
unutarnjeg dvorišta. U sarajevskoj čaršiji očuvani su još pojedini pri- 
mjerci drvenih dućana sa ćepenkom i magazom, kao i jedna gradnja 
,daira". 


Utvrđeni gradovi. Osmanski Turci su najveći broj zauzetih utvr- 
đenih gradova koristili za vojnu posadu, pa su ih i pregrađivali. Glav- 
ne promjene oni su izveli na uglovima tvrđave, izgradnjom tzv. _tabi- 
ja", niskih bastiona za smještaj topova. U nekim slučajevima su tvrđa: 
ve proširene izgradnjom novog prstena bedema i kula. Silueta utvrđe- 
nja se unekoliko izmijenila zbog džamije sa minaretom, koja se gradi 
unutar zidina. Osmanski Turci su bili vješti graditelji svih fortifikacio- 
nih objekata. U našim krajevima su iz temelja izgradili čitav niz novih 
utvrđenih gradova. Nove stilske karakteristike pojavljuju se na ivrđav- 
skim kapijama, vratima, prozorima, nišama i prsobranima. Glavni mo- 
tiv je šiljati luk, na kapiji — segmentni luk, a prsobrani također dobi- 
vaju završetak u obliku šiljatog luka. Bedemi su deblji i niži od sred- 
njovjekovnih, zbog uvođenja artiljerije, a način zidanja vrlo čvrstim 
malterom i slabo obrađenim kamenom je turska osobenost. _) 

Utvrđeni gradovi iz osmanskog perioda, kod nas_ne pokazuju 
znatnije težnje za arhitektonskim efektima. Dekorativni elementi. su 
svedeni na najmanju mjeru, a svi prostori u tvrđavi su maleni i pod- 
ređeni isključivo odbrani, bez težnje za monumentalnošću. 


Mostovi. Osmanski graditelji su vanredno dobro svladali vještinu 

ovih gradnji, neophodnih, i u ratnim pohodima i u izgradnji gradova 

i obezbjeđenju veza na glavnim putovima Carstva. Može se reći da su 

oni pokazali izuzetan talenat za njihovo konstruisanje i oblikovanje. U 

osnovi ove vještine bilo je iskustveno poznavanje statičkih zakona u 
mostovskim zidanim konstrukcijama, umješnost _i iskustvo u temelje: 

{41 nju nosivih stubaca i poznavanje stijena na koje se most oslanja, veli 

ka vještina u građenju drvenih skela za most na brzim, širokim i dubo- 
kim rijekama. Ali samo ovim znanjima ne bi se rmogle postići arhitek- 
tonske umjetničke vrijednosti ovih mostova, koji se odlikuju izvan- 
rednim osjećanjem graditelja za proporcije i forme. Mostovi, građeni 
kod nas u klasičnom periodu osmanske arhitekture, sadrže u sebi vri- 
jednosti monumentalnog, smjelog i elegantnog. Rješenja su, u svakom 
pojedinom slučaju, lišena shematizma i kanona. Uvijek je prisutna tež- 
nja za slobodnom i maštovitom konstrukcijom. Kada je to funkcional- 
no opravdano, rijeka se svladava jednim jedinim lukom. To je ideal- 
no rješenje, ali koje nije moguće u svim uslovima, jer uslovi diktiraju 
broj i veličinu lukova. Ritam lukova je specifičan za svaki slučaj. Ne 
ma čvrstih pravila. Arhitekt je slobodan da mostu, više nego bilo ko- 
joj drugoj građevini, da svoj pečat. 


Stari Most u Mostaru, djelo mimara Hajredina (mlađeg), iz 1566. 


PDF created with pdfFactory trial version www.pdffactory.com 


Mimar Sinan je izgradio veliki monumentalni most na Drini u 
Višegradu, a njegov učenik mimar Hajredin (mlađi) je kreator jednog 
od najljepših mostova svog vremena — mosta preko Neretve u Mosta- 
ru, Njemu_su slični: Kozja ćuprija preko Miljacke, kod Sarajeva, i 
most na Žepi. Mostovi preko Vardara u Skoplju i kod Tetova, mostovi 
u gradu Sarajevu, Arslanagića most kod Trebinja, most preko rijeke 
Radike na putu Debar — Mavrovi Hanovi, kao i brojni drugi, pokazu 
ju raznovrsnost arhitektonskih rješenja u okviru jednog zrelog umjet 
ničkog stila. 


Most na Drini u Višegradu, djelo mimara Sinana (1577), 


PET TU 
SPRAVU DET 


TAU. 

DEKORATIVNA UMJETNOST 


lako surzbog vjerskih propisa slikarstvo i skluptura u islamskoj 
umjetnosti, izgubili onu samostalnost koju ove likovne umjetnosti ima- 
ju na Zapađu, njihov čaj time ipak nije umanjen. Slikarstvo ima 
zadaću da dekdriše "arhitektonske prostore, tkanine, ćilime, odjeću, 
oružje, posuđe. Ne postoji umjetnik koji se zove slikar, nego postoji 
zanatlija čiji je produkt slikarski ukrašen. Posljedica je neizbježni she 
matizam u ornšimentići, koja u pravilu ne odražava umjetničku ličnosi 
već kanonski jtretirano umjetničko iskustvo. To slikarstvo je apstraki. 
no i anonimrnio, ono je, prije švega, stanje i nivo umjetnosti,. čak i 
umjetnička fizionomija. ne sarao jednog zanatlijskog staleža nego Čila- 
vog nadroda. 

Sve ovo yrljedi ivza"skulpturu, koja ne postoji kao samostalna 
umjetnost ufego kao mogućnost oblikovanja kamena, drveta, metala, 
keramike, stakla — u Salltsktuzi ili za neki upotrebni predmet koji se 
ukrašava da bi se volio, ali i da bi bio vredniji kao zanatski proizvod, a 
to znači kao roba. 

Prije dolaska Turaka, kod nas su postojali zanati za obradu me- 
tala — za oružje, posuđe, nakit. Neke zanatlije su bile slobodne a neke 
vezane za feudalni posjed. Radili su kovači, mačari, ljevači bronze, 
obrađivači bakra i mjedi, bravari. Zlatarstvo je bilo razvijeno u Du- 
brovniku i Zadru, pa su ovi proizvodi dolazili u Bosnu i Srbiju. Zna 
se da je i na dvoru Kralja Dragutina u XIV v. postojala jedna zlatar- 
ska radionica. Kujundžijski zanat se obavljao i prije Taraka. Ovo isto 
može se reći i za tkanje ćilima i za izradu vezova u raznim tehnikama. 
Dolaskom Turaka postojeći zanati se brzo i živo razvijaju, uvode se 
novi, koje donose Turci, a u osnovi tog razvoja sada stoje slobodne 
zanatlije, organizovane u esnafe u čaršijama. U istom esnafu rade za- 
natlije muslimani, hrišćani i jevreji, što u umjetničkom tretiranju 
ukrasa dovođi do nekih razlika. Hrišćani-zanatlije i dalje primjenjuju 
stare motive — vizantijske, romaničke, gotičke, renesansne _i barokne, 
i kombinuju ih sa novim motivima umjetničkih zanata, što u umjetnić- 

Neki uprošćeni i složeni geometrijski motivi dekoracije 


Koj dekoraciji odražava zapadnjačke i vizarntijske motive. Nema sumnje 
da su donesena orijentalna ornamentika ; čitav niz novih Zanata dali 
novoj dekorativnoj umjetnosti orijentalno obilježje. Pri tome je došlo 
do miješanja. motiva raznog stilskog porijekla, što je ovoj umjetnosti 
dalo više bogatstva i raznolikosti. 

Ornamentika. koju donose Turci, jednim dijelom vođi porijeklo 
iz kineskog i turkestanskog prostora predislamskog doba, a drugim 
dijelom je posuđena od Arapa i Persijanaca. I u jednom i u drugom 
slučaju motivi su adaptirani turskom shvatanju i ukusu. Geometrijski 
tretman pojednostavljene arabeske oslanja še na arapsku baštinu, a 
slikarstvo minijatura _i_dio biljne ornamentike — na. persijsku. Arap- 
ski ornament je u-osnovi logično matematski. Linija je vođena mašto- 
vito, ali se i u najmanjem djeliću ornamenta osjeća čvrsti red i geo- 
metrijska egzaktnost, Persijski ornament je lirski tretiran život oblika 
iz biljnog svijeta. Turski ukras, je, u stvari, preobraćeni okolni svijet. 
Forma uzeta iz prirođe pojednostavljuje se i gubi direktnu vezu sa 
uzorom, Ostaje samo ono što je bitno i neophodno. Jednako kao u 
arhitekturi, osmanski umjetnik je u domenu dekoracije- ostao suz- 
držan. U turskoj ornamentici_našli su mjesta motivi raznog porijekla i 
tretmana, počev od_predistorijskih simboličnih pa do"zoomorfnih, flo- 
ralnih, ideografskih i geometrijskih. Sunčev disk;vkrst, zvijezda, ne. 
beski svod i sunčeva zraka, oko, drvo života, sveti brijeg, oblak, luk i 
strijela, zmaj, šapa zmaja, listovi, grančice, plodovi, palmeta, čem- 
pres, stablo, loza, tulipan, zumbul, ruža; linija, kvadrat; pravougaonik, 
trougao, petougaonik, šestougaonik, oktogon, i poligon — to su naj- 
češći motivi primijenjeni na raznim materijalima u turskoj dekorativ- 
noj umjetnosti. Ovi motivi su tretirani čisto geometrijski, skematizova- 
ni, stilizovani ili idealizovani, zavisno od strukture materijala na. kome 

145 se izvode i dekorativnog stila, 

Seldžučki stil dekoracije tzv. ,rumi", sastavlja ornamenat_od ap- 
straktnih motiva, porijeklom iz biljnog i životinjskog svijeta. Ove for- 
slične oblicir isma. 


', sastavl 

me su Sliči blicima starog turskog kaligrafskog pisn 

Kineskog porijekla je ,,h " dekoracija, čiji motivi 
j ačom reali + 


ataj de ivi su iz vegeta- 
147 bilnog svijeta sa j tičk 


om crtom i akcentom na pojedinim 


s 

dijelovima ornamenta, za razliku od ,rumi" — ornamenta, kod kojeg 
su svi motivi tretirani kao jednako vrijedni. 

U osmanskoj ornamentici na raznim materijalima, počev od_bru- 
sanskog pa do kraja klasičnog stila, upotrebljava se istovremeno geo- 
metrijski, ,,rumi" i ,hataj" tretman, ili se čak na istom ornamentu mi- 
ješaju. 

Kod_nas, dekoracije-arhitektonskih prostora potiču uglavnom iz 
novijeg doba. Ornamenti iz doba građenja džamija i drugih javnih ob- 
jekata, čiji su neki prostori imali zidne dekoracije, nestali su ispod 
kasnijih slojeva maltera i kreča. Otkrivanju originalnih ornamenata do 
sada nije posvećivana pažnja, izuzev u slučaju Aladža-džamije u Foči. 
U unutrašnjosti i na zidu trijema ove džamije otkrivena je, ispod novi- 
jeg premaza originalna ornamentika. Motivi su floralni, a trelman je 
kombinacija ,,rumi" i ,hataj" stila. lako otkrivanje ornamenata nije 
završeno, već po onome što je do sada učinjeno možemo zaključiti da 
se radi o zidnoj ornamentici visoke umjetničke vrijednosti. Ornamenti 
su komponovani u bogatom spletu vitica, listova i cvjetova. Kolorit, u 
kome preovlađuju tonovi sive, zelene i plave boje, je prigušen, Nagla- 
sak je na crtežu, na nemirnim isprepletenim linijama ornamenta, a 
boje samo ističu crtež. 

Dekoracija na metalu. Od metala se izrađivalo hladno i vatreno 
oružje, posuđe, nakit i razni ukrasni predmeti. Ukrašavanju oružja se 
i prije Turaka poklanjala velika pažnja. Kujundžijski zanat je također 
postojao. U Bosni se zvao i ,manastirski rad", što govori da se ovaj 


Bakarni sahan. Tehnika graviranja t iskucavanja. Zem. muzej 
u Sarajevu. 

Bakarni ibrici ukrašeni kaligrafijom. Iskucavanje i graviranje. 
(Zem. muzej u Sarajevu). 


zanat obavljao u manastirima. Kazandžijski zanat je nama došao s 
Turcima. Motivi dekoracije na raznim metalima su izmiješani i razli- 
čitog su porijekla. Za dekorisanje metalnih predmeta upotrebljavane 
su tehnike graviranja, iskucavanja, inkrustacije i filigrana. Glavni me- 
tali za dekoraciju bili su čelik, bakar, mjed, srebro i zlato. 

U tehnici graviranja upotrebljava se kalajisani bakar u koji se 
urezuje crtež. Ornament_je floralni ili geometrijski. Postoji velika slo- 
boda u izboru motiva koji se uzimaju sa svih dekorisanih materijala. 
Glavna primjena ove tehnike je na posuđu, a zanatlije koje se bave 
ovom vrstom dekoracije su kazandžije. 


Iskucavanje je tehnika stvaranja reljefnog ornamenta na bakar- 
nom ili srebrenom limu. Ponekad se konture ornamenta probijaju, da 
bi se povećala ležernost ukrasa. Ovu tehniku dekorisanja posuđa i 
ukrasnih predmeta donijeli su također osmanski Turci. Motivi su uzeti 
iz biljnog carstva i imaju realističnu tendenciju. Inkrustacija je čisto 
orijentalna tehnika, koju su kod nas uveli Turci. Ova se tehnika sasto- 

Fišeklija, XIX vijek, tehnika iskucavanja i graviranja. 
(Zem. muzej u Sarajevu), 


ji u tome da se u drvo, čelik, bronzu ili slonovaču urezuje udubljenje 
koje se ispunjava srebrenom ili zlatnom žicom. Primjenjuje se gotovo 
isključivo za dekorisanje hladnog i vatrenog oružja. Motivi — biljni, 
geometrijski ili stilizovano kaligrafsko pismo — izvode se tankom lini- 
jom i djeluju kao fina mreža. Inkrustacija je najprecizniji i najdeli 
katniji način dekorisanja metala. 

Filigran ili ,manastirski rad" je djelo kujundžija. On je u najve- 
ćoj mjeri ostao u rukama hrišćanskih zanatlija. Zbog toga su i motivi 
izmiješani. Stari, romanički, gotički, renesansni, barokni i vizantijski 
motivi žive i dalje sa orijentalnim motivima koje donose osmanski 
Turci. Glavni metal je srebro i, uz njega, zlato. Predmeti filigrana su 
naročito korišteni kao ukrasni dijelovi za nošnju: dugmad, kopče za 
pojaseve, ploče za prsa i sl., a od nakita, izrađuju se narukvice, nauš- 
nice, broševi, okovratnici, prstenje. Tanka srebrena ili zlatna žica daje 
ovoj tehnici poseban karakter. 

Poznati centri za izradu i ukrašavanje hladnog oružja (handžari 
i jatagani) bili su: Foča, Travnik, Užice, Prizren i Skoplje. Puške su 
rađene u Skoplju, Fojnici i Foči. Po tehnici graviranja i iskucavanje 
bile su čuvene zanatlije u Sarajevu, Travniku, Mostaru, a po umjetnič- 
kom filigranu — kujundžije u Skoplju, Prizrenu, Banjaluci, Foči, Sara- 
jevu, Mostaru, Fojnici, Kreševu, Čajniču i Livnu. 150 

Pafte {kopče za pojas). Filigranski rad. 
(Zavičajni muzej u Mostaru). 

Bodež okovan srebrom. XVIII vijek, 
(Vojni muzej u Beogradu.) 


Sablja okovana srebrom. XVIII 
vijek. (Vojni muzej u Beogradu). 

Dekoracija na kamenu, gipsu, štuku, drvetu, gvožđu i staklu. Ovi 
materijali su služili za dekoraciju u arhitekturi. Ukras od krečnjaka ili 
mermera primjenjuje se na svim dijelovima građevine koji se naročito 
naglašavaju, kao što su: mihrab, minber, mahfil, portali, prozorske 
šambrane, stupovi, lukovi, vijenci, perforirane rešetke za prozore i 
ograde, šadrvani i česme. Glavni motiv dekoracije je stalaktitni ukras, 
sistem baziran na kombinaciji prizmatičnih i piramidalnih tijela koja 


Portal Gazi Husrev-begove međrese (1537) u Sarajevu. Primjer 
bogatog stalaktitnog ukrasa klesanog u kamenu. 

čaška šadrvana Aladže džamije u Foči (1550), 


formiraju geometrijski reljefni ornamenat — arabesku u prostoru. U 
težnji za polihromnim efektima, svojstvenim orijentalnim narodima, 
kameni ukras se češće boji, a rjeđe se ovi efekti postižu upotrebom 
kamena u raznim prirodnim bojama. Kod nas se oba načina mogu ilu- 
strovati kod svake bogatije džamije. 

Gips i štuk se koriste za plitki reljefni ornament u bogatim arhi- 
tektonskim prostorima, za profiliranje vijenaca, za izradu stalaktitnog 
ukrasa i za finu obradu unutarnjih zidova. 

Drvo je, uz kamen, najviše korišten materijal za dekoraciju u 
arhitekturi. Kapije sakralnih, javnih, stambenih zgrada, kapci i mušepci 
za prozore, minber, mahfil, ukrasni plafoni, musandare, ćurs u džamiji, 
sarkofag u turbetu, rašlje za kur'an u džamiji, obloga dijelova zida — 
to su glavni elementi od drveta i, ujedno, dekorativni akcenti arhitek- 
ture. 

Drvene kapije i kapci su sastavljeni iz malih daščica koje se pri- 
kivaju za podlogu i obrazuju goometrijske ornamente. Ovakve kapije 154 

Kapitel sa stalaktitnim ukra- 


som Hadži-Alijine džamije u 
155 Počitelju (1563). 

Rozeta u Aladži džamiji u Foči (1550) predstavlja izvanrednu zidnu dekoraciju 
kombinovanog rumi i hataj stila. 


137 

Bogato u drvetu rezbareni plafon izložen u Zemaljskom muzeju u Sarajevu. 


PDF created with pdfFactory trial version www.pdffactory.com 


ZUM 


y 


'(F9OST) mijanoog n slnuvžp 
pog vlidny VUDSUOYIP DJS(AIITUOZH 


SPO SVI 
(ALOE 
serurjaugi 


"(I9XI) naolvivg n slimivzp guisodajy;- DJUZIVUIO 
Zoysha1zmo28 304220)5 NpiIA n molidvy rtuounsasp vs jvjaod 


PDF created with pdfFactory trial version www.pdffactory.com 


imaju kod nas brojne džamije, a najljepše su na Mustafa-pašinoj u 
Skoplju i Gazi Husrev-begovoj u Sarajevu. Drveni plafoni:. najčešće 
imaju geometrijski ornament. U svim drugim slučajevima koje smo 
pomenuli drvo se rezbari u plitkom reljefu sa biljnim ,rumi" i ;hataj" 
motivima, te dekorativnim arapskim pismom. 

Kovano gvožđe nalazi primjenu naročito_kao dekoralivni oko 
kapija i vrata stambenih i javnih zgrada, te za prozorske rešetke na 
džamijarna i drugim zgradama. 

Bojeno staklo u arhitekturi se upotrebljava za prozorska okna u 
džamijama, U dekorativnoj osmanskoj umjetnosti važnija je primjena 
stakla za izradu staklenog posuđa i ukrasnih predmeta. Kod nas nije 
bilo ni proizvodnje stakla, ni zanatske izrade staklenog posuđa i dru- 
gih predmeta od stakla. Rijetko su raznobojna stakla našla mjesto u 
jednostavnim ornamentima džamijskih vitraža. 


Drveni rezbareni plafon (,,šiše") u Tekiji na vrelu Bune (XIX vijek) 
Valovite linije dekoracije upućuju na kasni turski barok. 

Dekoracija na koži, ćilimima i tkaninama. Koža se koristila za 
povezivanje kur'ana i drugih knjiga, za razne kutije, poklopce, torbe, 
novčanike, sedla, za izradu dekorativne obuće, papuča, rukavica i vrlo 
rijetko za odjeću. Ornament_na koji se reljefno izvlači, uobličava se 
cizeliranjem, vezom, bojom i pozlatom. Motivi su vegetabilni, ,,rumi" 
i_,hataj" stila. U sarajevskoj čaršiji čuveni su bili knjigovesci-deko- 
rateri. 

Tkanje ćilima je u svim našim pokrajinama bilo poznato i prije 
dolaska Turaka. Potrebu za ćilimom imali su samo vladari i feudalci, 
zbog čega je njihova izrada ostala u skromnim okvirima. 

Tip stambene kuće koji donose osmanski-Turci, i način života u 
njoj, stvorili su uslove za brz razvoj ove vrste zanata. U ovoj kući su 
ćilimi i druge vrste pokrivača osnovni dio mobilijara. 

U predturskom periodu, u raznim našim pokrajinama, motivi de- 
koracije na ćilimima, kao i na nakitu, pripadali su raznim umjetnosti- 
ma: vizantijskoj, romaničkoj, gotičkoj, renesansnoj i baroknoj. Neki 
od ovih motiva su zadržani i kasnije, uz nove, koje donose Turci. 

U pogledu tehnike tkanja, klečani ćilimi su ostali najbrojniji, ali 
se dolaskom Turaka tkaju i uzlovani ćilimi. 

Najstariji motivi koje donose Turci, vode porijeklo još iz turke- 
stansko-kineskog predislamskog perioda. Noviji se nastavljaju na 0p- 
šte motive furske orfiamentike. Klečanijn ćilimima najviše 'Odgovara 
geometrijska ornamentika, dli shematizovani biljni ornamenti, pa je 
ona kod rias najčešće primijenjivana. Najčešći motivi kod nas su: šapa 
zmaja, trougao; kvadrat, romb, meander, list, grana, 'cvijety krst, sveti 


a , 


161 Cesti motivi na ćilimima. 

Abdestna marama (Ručnik). Svileni konac po bezu. 
(Muzej grada Sarajeva). 

Detalj veza zlatnim koncem. (Gradski muzej u Sarajevu). 


brijeg, arapsko pismo, shematizovana životinjska figura i stilizovani ar- 
hitektonski oblici. 

Cuveni_su bili naši centri ćilimarstva u Stocu, Gacku, Foči, Liv- 
nu, Sarajevu, Višegradu, Pirotu, Pljevljima. Ćilimi su se razlikovali 
po specifičnom koloritu t motivima dekoracije. 

Iako je kod nas i prije Turaka postojalo dekorisanje tkanina i 
odjeće raznim tehnikama veza, sa Turcima dolazi do najšire izrade i 
upotrebe raznih vrsta vezova. Može se reći da nije postojala gradska 
kuća u kojoj se žene nisu bavile vezenjem. U pravilu, vezovi su se 
izrađivali samo za vlastite potrebe, ali su se i kupovali i prodavali. 
Podloge za vez su bile sve vrste tkanina, a vezlo se zlatnom i srebre- 
nom žicom, koncem i svilom. Postoji čitava skala raznih tehnika veza 
primjenjivanih u muslimanskim kućama. Vezom su se ukrašavali peš- 
kiri, rupci, čevrme, žensko rublje i haljine, razne tunike, ženska i muš- 
ka odjeća, bošče, papuče, oprema za konje, pojasevi. 

Najčešći motivi na vezu su razni cvjetovi, grane, buketi, pejsaži, 
geometrijski ornamenti, arapsko pismo, čempresi, shematizovane Živo- 
tinjske figure. 

Najljepši vezovi potiču iz naših velikih gradova, što je razumlji- 
vo, s obzirom na mogućnosti prenošenja iskustava. 


Kaligrafija i epigrafika. Kaligrafi su prepisivali razna istorijska, 
vjerska i književna djela. Oni su davali nacrte za dekorativno arapsko 
pismo izvedeno plitkim reljefom u kamenu, drvetu, gipsu, štuku — ili 
u boji na fajansu, keramici, papiru, koži, ćilimima i tkaninama. Deko- 
rativno pismo ukrašava nadgrobne spomenike, sakralne i javne objek- 
te, rukopise, upotrebne predmete, odjeću. Uopšte, može se reći da epi 
grafika u islamskoj umjetnosti nalazi primjenu svuda gdje dolazi 
ukras. Kod nas su za epigrafsku dekoraciju primjenjivane dvije vrste 
pisma: ,rejhani" i ,talik" sa oblim arapskim _pismenima i, rjeđe, 
,kufsko"'"', geometrijsko pismo. Dekoracije ove vrste su veoma brojne, 

Epigrafika ima bogatu primjenu i na nišanima. Natpis na nišanu 
u groblju Ferhatbegove džamije u Sarajevu. Primjer epigrafike 
i kaligrafije. 


najljepše su na nadgrobnim spomenicima i na tarihima džamija. Puo- 
znata je epigrafska dekoracija na zidu trijema Sinanove tekije u Sara- 
jevu, a sarajevski kaligraf i pjesnik Mejlija (XVIII v.) ostavio je mno- 
gobrojne izvanredne primjerke ove vrste dekoracije na nadgrobnim 
spomenicima. 164 

Sultanska tugra. Primjer %k u 


epigrafike i kaligrafije 


Iluminiranje rukopisa. U našim velikim gradovima, u turskom 
periodu, radili su sa ostalim zanatlijama i hattati, koji su se bavili 
kaligrafskim ispisivanjem tekstova u arhitekturi i nadgrobnim spome- 
nicima, prepisivanjem knjiga i njihovim ukrašavanjem. Najviše su pre- 
pisivani kur'ani i razni divani. Osim kaligrafskog pisma, rukopisi se 
ukrašavaju bojenim ornamentima, u kojim su najčešći motivi: pupo- 
ljak ruže, cvijet, list, trolist, vitice u ,rumi"' stilu, rozete, stilizovan 
oblak (simbol zmaja) linija, trostruka vrpca, pleter, lanac, uže, strije- 
le, kruna, disk, zvijezda, spirala, stilizovane grane. 

lako islam zabranjuje slikarsku predstavu ljudske figure, Persi- 
janci nisu nikad poštovali ovaj propis, pa je ljudska figura našla mje- 
sta u njihovim mnogobrojnim minijaturama. Pod uticajem Persije, i 


Talik pismo. Primjer epigrafike i kaligrafije 

Stilizovano kupsko pismo. Primjer epigrafike i kaligrafije. 


kod drugih islamskih naroda slikarstvo minijatura umjetnički prika- 
zuje čovjeka, ženu i druga bića u svakodnevnom životu. Osmanski Tur- 
ci imaju svoje minijature, oni nastavljaju slikarstvo seldžučkih umjet 
nika. Sultana Mehmeda Osvajača je portretisao Belini, a kopiju ovog 166 

Likovni motiv i kaligrafija. 


portreta izradio je jedan osmanski slikar. U klasičnom periodu turske 
umjetnosti, u težnji da se ovjekovječe neki događaji, dvor je bio poru- 
čilac rukopisa sa ilustracijama. Ratni pohodi sultana Sulejmana Veli- 
čanstvenog, Selima II i Murata III predstavljeni su na tim minijatura- 
ma. Najčuveniji turski iluminirani rukopis je HUNERNAMA, knjiga o 
junaštvima osmanskih sultana, koji su 1577. godine ilustrovala dva 
umjetnika: Mirza Ali i Osman, za koga se zna samo toliko da je bio 
porijeklom iz Bosne. On je u prvom tonu HUMERNAME naslikao 45 
a u drugom 65 ilustracija. Za razliku od persijskih minijatura, kod ko- 
jih je stilizacija dominantna u cjelini i detalju, Osmanove minijature 
su više realistične, kako po koloritu, tako i po težnji da se vjerno pri- 
kažu odjeća, portretne karakteristike i pokret. Među ostalim, naš zem- 
ljak, Osman, je u ovom ilustrovanom rukopisu prikazao i opsadu Beo- 
grada 1521. godine. 

Na žalost, slikarstvo minijatura iz turskog doba je u cjelini ne- 
ispitano i neproučeno. Moramo pretpostaviti da je i kod nas bilo 
umjetnika koji su uz kaligralsko prepisivanje, i iluminirali rukopise, 
iako je ova vrsta dekoracije bila vrlo rijetka. Pretpostavljamo, među- 
tim, da su takvi umjetnici mogli naći posla i u centrima pašaluka i 
sandžaka, ali o tome nemamo nikakvog dokaza. 


167 

KO JE GRADITELJ 
GAZI HUSREV-BEGOVE DŽAMIJE U SARAJEVU 


Gazi Husrev-begova džamija u Sarajevu, kao kompoziciono rješe- 
nje i konstruktivno ostvarenje a i po svojim oblicima i dimenzijama, 
predstavlja djelo od posebnog interesa za izučavanje osmanskog ne- 
imarstva u našim krajevima. Svi istoričari koji su proučavali turski pe- 
riod u Bosni i Hercegovini pominjali su ovu građevinu kao najmar- 
kantniji izraz vremena koje je u Bosni bilo vezano za vladanje namjes- 
nika (sandžakbega) Gazi Husrev-bega. To je vremenski period od 1521. 
do 1541. godine. U toku ovih dvadeset godina, Sarajevo (Vrhbosna) 
se učvrstilo kao najznačajniji zapadni centar Osmanlijskog Carstva. 


Građevinska djelatnost bila je naročito živa između 1529. godine, 
kada je, najvjerovatnije, započeta gradnja Gazi Husrev-begove džamije, 
i 1541. godine koja je, ujedno, i godina njegove smrti. Poslije njegove 
smrti građenje se nastavlja, nesmanjenim ritmom, još sljedećih dvade- 
set godina. Te tri decenije imaju u pogledu izgradnje Sarajeva presu- 
dan značaj. Ovo je vrijeme također značajno i za urbanizaciju ostalih 
naselja u Bosni i Hercegovini. U Vrhbosni, turskom Bosnasaraju, ofor- 
mljena je velika čaršija, bolje reći najveća u zapadnim krajevima 
Osmanlijskog Carstva. Pored zgrada koje su služile trgovini i zanatima, 
čaršija je izgradnjom većih džamija dobila najmarkantnije akcente 
svoje siluete. Ovi akcenti su u vertikalnom smislu dominirali povezu- 
jući niske građevine dućana :kupolastim oblicima, koji se piramidalno 
uzdižu iz sitnog čaršijskog tkiva. Na području sarajevske čaršije, prva 
džamija pod kupolom izgrađena je 1526. godine. Četiri godine nakon 
dovršenja ove Cekrekčine džamije, dovršena je u Sarajevu, na područ- 
ju čaršije, Gazi Husrev-begova džamija, koja je svojim dimenzijama 
potpuno negirala mjerilo čaršije. Ovo negiranje ne odnosi se samo 
na dućane koji su bili dimenzionirani antropomorfno nego i na sve 
ostale sakralne i javne objekte podignute prije i poslije dovršenja Ga- 
zi Husrev-begove džamije. Arhitektonske mase ove džamije nameću se 
posmatraču upravo tom disproporcijom dvaju mjerila. Ali, za ovu 
disproporciju se ne bi moglo reći da je i disharmonija. 

Zbog toga nije čudo da su se istoričari Bosne turskog perioda 
bavili ovom džamijom više nego ijednom drugom u Bosni i Herce- 

169 govini. 

H. Kreševljaković, naš najzaslužniji istoričar turskog perioda u 
Bosni i Hercegovini, i poznavalac arhitektonskog nasljeđa, pisao je 
naročito mnogo i iscrpno o arhitektonskim spomenicima Gazi Husrev- 
-begovog perioda. 

U svom djelu ,Džamija i vakufnama Muslihudina Čekrekčije" 
(Prilog povijesti Sarajeva XVI stoljeća) Sarajevo 1938, na strani 6 
piše: Kako se vidi iz ovog pregleda džamija presvedenih kubetom, 
danas je najstarija Čekrekčijina u Sarajevu, jer je sagrađena 1526, a 
od nje je bila starija samo Skenderija, koje više nema, O ovoj ćemo 
džamiji ovdje progovoriti i to samo sa istorijske strane. Ako ovdje i 
donosimo skice ove džamije, ipak se ne osjećamo pozvanim da je obra- 
dimo kao građevinski spomenik. To prepuštamo čovjeku od struke. 

Sudeći po pritisnutom kubetu, graditelj ove džamije je izašao iz 
škole glasovitog turskog arhitekta Hajruđina, učitelja mimara Sinana 
(1490—1588), najvećeg turskog graditelja svih vremena. I Skenderiju 
je gradio graditelj iste škole, jer je i u nje kube bilo pritisnuto, dok su 
sve ostale džamije gradili učenici Sinanovi. Prema rezultatima najno- 
vijih istraživanja, nacrte za Gazi Husrev-begovu džamiju izradio je 
sam mimar Sinan". (Podvukao H. R.) 

Ispitujući ovu tvrdnju i tražeći izvore za nju, ustanovio sam da 
je H. Kreševljaković, između ostalog, dobio i usmene podatke o lome 
da su u Carigradu pronađeni originalni Sinanovi nacrti za Gazi Hus- 
rev-begovu džamiju, te da je, dijelom, i na osnovu ovog podatka gra- 
đevinu Gazi Husrev-begove džamije pripisao mimaru Sinanu, 

Sigurno je da je H. Kreševljaković vodio računa i o drugim či- 
njenicama, s ovim u vezi. Prije svega — o vremenu nastanka ove 
građevine, što dozvoljava ovu mogućnost. Nadalje, autoru je, izvjesno, 
biloypoznato da se u popisu Sinanovih radova pominju i neke gradnje 
u Bosni i Hercegovini i, napokon, neuobičajeno velike dimenzije Gazi 
Husrev-begove džamije upućivale su na graditelja šireg formata, koji 
je bio vičan u savlađivanju konstruktivnih problema koji proizilaze iz 
povećanih dimenzija. 

Pošto je ova tvrdnja potekla od istoričara tako autoritativnog 
za XVI vijek u Bosni i Hercegovini, bila je prihvaćena, a kasnije nije 
ni dokazivana ni opovrgavana bilo od koga. 

U posljednje vrijeme pojavila se još jedna knjiga o Sinanu. Pro- 
fesor Ernst Egli, koji je dugo vremena proboravio u Carigradu i bio u 
mogućnosti da se upozna sa svim poznatim izvorima o Sinanu, kao i 
o Sinanovim građevinama, kojih je najveći broj u Carigradu, objavio 
je 1954. g. u Cirihu monografiju: ,,Sinan". Iako je o Sinanu, i prije 
ovog djela, mnogo objavljivano na svim jezicima a najviše na tur- 
skom, ipak je do sada Egli dao najbolje sistematizovanu analizu Sina- 
novih građevina i biografskih podataka. 

Ernst Egli postavlja hipotezu da je vremenski bilo moguće da 
Sinan gradi u Bosni u vrijeme namjesnikovanja Gazi Husrev-bega. Na 
strani 34 pomenutog djela, on piše: ,,U vezi s ovim bilo bi od velikog zna- 
čaja kad bi se istražilo koje su građevine i dogradnje podignute u vri- 
jeme osmanske vojne na Ugarsku (1526), na Ugarsku i Beč (1529—30), 
na Persiju (1534—35) i na Moldaviju (1538). Jer se može pretpostaviti 
da je Sinanova saradnja na takvim gradnjama u svakom slučaju bila 170 


PDF created with pdfFactory trial version www.pdffactory.com 


moguća. S ovim u vezi dobivaju također islamske gradnje i utvrđenja 
u Bosni za nas naročiti značaj, naročito one koje je u Bosni podigao 
Gazi Husrev-beg." (Podvukao H. R.). Na drugom mjestu (str. 37) isti 
autor kaže: ,Nije nemoguće da bi među njima moglo biti Sinanovih 
građevina ranijih od 1539. g., iz vremena Gazi Husrev-bega u Bosni." 
(Podvukao H. R.) 

Autor naročito naglašava 1539. godinu, jer je te godine Sinan bio 
postavljen za glavnog arhitektu, pošto je do tada vršio razne dužnosti 
u vojsci. 

Prema tome, nije nikakva slučajnost da je najveća Gazi Husrev- 
-:begova zadužbina, njegova džamija, privukla pažnju istoričara, te da 
se nastojalo boravak Sinanov na Balkanu i u Podunavlju dovesti u 
vezu sa ovom, na Zapadu najznačajnijom sakralnom građevinom 0s- 
manskog perioda, kad je Tursko Carstvo, za vlade sultana Sulejmana 
Veličanstvenog, bilo na vrhuncu moći. 

Gledana sa ovog stanovišta, i tvrdnja H. Kreševljakovića da je 
Sinan graditelj Gazi Husrev-begove džamije, dobija širu osnovu, Usme- 
ni podaci koje je dobio H. Kreševljaković, da su pronađeni nacrti Gazi 
Husrev-begove džamije koji pripadaju Sinanu, mogli su da budu samo 
potvrda pretpostavki zasnovanih na nekim istorijskim činjenicama. 

Pošto, za sada, nije poznat makakav pisani originalni izvor koji 
bi govorio o graditelju Gazi Husrev-begove džamije u Sarajevu (nisu 
poznata ni imena drugih graditelja većih džamija i javnih objekata u 
Bosni i Hercegovini), ostaje samo mogućnost da analizom istorijskih 
podataka iz života Sinanovog, te analizom popisa Sinanovih radova, 
kao i arhitektonskom analizom građevina džamija za koje postoje si- 
gurni podaci da ih je gradio Sinan, te, napokon, komparativnom anali- 
zom Gazi Husrev-begove džamije i tih podataka — dođemo do određe- 
nog zaključka. 


KO JE BIO SINAN 


Djela koja je izveo stavljaju ga u rod genijalnih arhitekata u isto- 
riji opšte arhitekture. Može da se mjeri sa najvećim arhitektima tali- 
janske renesanse, kojima je bio savremenik. U ovom se slažu svi. 

Međutim, o njegovom porijeklu postoje mnogobrojne hipoteze. 
Autori raznih nacionalnosti tvrde različito: da je po porijeklu Arnaut, 
Rumun, Nijemac, Slaven, Jermen, Grk i Turčin. Međutim, svi se slažu 
u jednom: da je rođen kao hrišćanin, te da je kao hrišćansko dijete 
primio islam a zatim odveden u janjičarsku vojsku (kao i njegov sa- 
vremenik, naš zemljak Mehmed-paša Sokolović). Ove hipoteze su naj- 
većim dijelom potpuno nedokumentovane i neosnovane. Većini je cilj 
da Sinanovu genijalnost povežu sa njegovim nacionalnim porijeklom, 
odnosno da dokažu da nije Turčin, a s ovim u vezi, da Turci nisu imali 
vlastite velike arhitekte, a po mišljenju nekih ni — vlastitu arhitek- 
turu, te da je ona mješavina arapskih i vizantijskih elemenata. 

Naročiti akcent stavljen je na uticaj koji je konstruktivni sistem 
vizantijske potkupolne građevine imao na građevine turske arhitekture. 

IJI Nema nikakve sumnje da je vizantijska kupola na pandantivima uti- 

cala na formiranje turskog arhitektonskog stila, ali ne smijemo zabo- 
raviti da je konstruktivni sistem samo jedan element arhitektonskog 
stilskog izraza. Stil je sinteza svih elemenata koji, zajedno, arhitek- 
tonskom djelu daju specifičnu vrijednost. Zbog toga, ni najlošiji po- 
znavalac arhitektonskih stilova neće zamijeniti vizantijsku građevinu 
sa turskom, ni tursku sa vizantijskom. 

Prvu Sinanovu biografiju napisao je turski književnik Mustafa 
Sai, savremenik i lični prijatelj Sinanov. Ova biografija pojavila se 
odmah nakon Sinanove smrti, 1588. godine. U njoj se kaže da je Sinan 
rođen u Kajseriji u Kapadokiji. Ovaj podatak naveo je mnoge istori- 
čare da tvrde da je Sinan porijeklom Grk, jer su u vrijeme Sinanovog 
rođenja Kapadokiju naseljavali hrišćani, pa su Grke poistovećivali sa 
hrišćanima. 

U aprilu 1938. godine, na 350-godišnjicu Sinanove smrti održana 
je u Turskoj velika proslava, i tada je turski istoričar B. Zlug iznio 
neke nove podatke o Sinanovom porijeklu. Ove podatke on temelji na 
originalnim pisanim dokumentima, koji se nalaze u turskom Državnom 
arhivu. Prema njima, Sinan se rodio u Agirnazu, selu u području Kesi, 
u centralnom dijelu Kajserije. Prema podacima sidžila (sudbenog proto- 
kola) iz toga vremena, ove krajeve su naseljavali hrišćani turskog pori- 
jekla, koje je Vizantija, da bi se oduprla navalama Arapa naseljavala u 
Anadoliji. Kao hrišćansko dijete, Sinan je doveden u Carigrad, preveden 
na islam i dat u janjičarsku vojsku na vaspitavanje. Iako ova verzija 
bazira na nekim istorijskim pisanim dokumentima te izgleda vjerodo- 
stojna, mišljenja smo da Sinanovo nacionalno porijeklo nije bitno. 
Za nas su od prvobitnog značaja njegova djela, koja u arhitekturi 
predstavljaju najviši domet islamske osmanske arhitektonske škole. 


Prema podacima B. Zluga, s kojima se slažu i podaci E. Eglia, 
nije poznat tačan datum Sinanovog rođenja ni dolaska u Carigrad. Sa 
najviše vjerovatnoće uzima se da je rođen 1490. ili 1491. godine. Već 
1516. godine sudjeluje kao građevinski radnik u vojnom pohodu na 
Egipat. O sljedećih pet godina nema pouzdanih podataka. Godine 1521. 
nalazi se sa vojskom sultana Sulejmana, kad ona zauzima Beograd, a 
naredne, 1522. g. nalazi se sa vojskom u pohodu na Rodos. Tada u ja- 
njičarskoj vojsci dobija titulu ,sekban konjanik", (rod janjičarske 
vojske koji u sastavu ima lovačke pse). Godine 1526. učestvuje u bici 
kod Mohača i u zauzimanju Ugarske, a 1529, sa sultanovom velikom 
armijom, nalazi se pod Bečom. Sljedećih godina je, najvjerovatnije, 
sa sultanovom vojskom u Srednjoj Evropi, ali o tome nema sigurnih 
podataka. Godine 1534. i 1535. učestvuje u osvajanju Persije i Mesopo- 
tamije. U ovom pohodu, prema podacima B. Zluga, Sinan u jednom 
napadu kod Vanskog jezera dobija zadatak da izgradi flotilu malih 
ratnih lađa, što uspješno izvršava. Nakon završetka persijske vojne 
postavljen je za ,hasekiju"" (služba dvorskog vrtlara). Nakon ovoga, 
sudjeluje u još nekoliko ratnih pohoda. S njim u vezi je za nas znača- 
jan podatak o gradnji mosta preko rijeke Pruta u pohodu na Rumu- 
niju 1538. godine. Ovaj zadatak je Sinan izvršio za deset dana. 


Na sultanovom dvoru postojala je u to vrijeme služba i titula 
glavnog arhitekta, koju je do 1536. g. vršio Adžem Ali, porijeklom 
Persijanac. Poslije njegove smrti, između 1536. i 1539. godine, mjesto 172 

glavnog arhitekta bilo je nepopunjeno. 1539. godine, po podacima B. 
Zluga, ukazala se potreba za izgradnjom turbeta (mauzoleja) umrlom 
velikom veziru Ajas-paši. Tadašnji veliki vezir Lutfi-paša izjavljuje da 
za ovaj posao ne postoji vještiji arhitekt od Hasseki Sinan subaše, 
koji se nalazi u janjičarskoj vojsci, te mu preko komandanta janjičara 
nudi titulu glavnog arhitekta Turskog Carstva. Ovu dužnost je od ta- 
da vršio Sinan, neprekidno, do svoje smrti 1588. godine. 

Iz ovih podataka se vidi da se Sinan i u janjičarskoj vojsci bio 
pročuo kao dobar graditelj. Istina, iz podataka o njegovom napredo- 
vanju kao janjičara, uočava se više težnja za običnom vojničkom kari- 
jerom: on je 1522. g. ,sekban konjanik", poslije Mohačke bitke 1526. 
dobija titulu kapetana pješadije, i tek 1534. g. pominje se kao šef 
nekog odjeljenja građevinara. U toku ovog perioda, prije i poslije 1534. 
godine, vršio je razne tehničke dužnosti, među kojima su građevinski 
zadaci bili samo jedan dio u sklopu mnogo širih zadataka koje je voj- 
no ratovanje postavljalo pred njega. Međutim, činjenica da je 1539. 

173 postavljen za glavnog arhitekta na dvoru sultana Sulejmana govori da 

je Sinan u vojsci bio savladao ne samo inženjerske vještine u izgrad- 
nji mostova, putova i utvrđenja nego da je bio već izgradio i takva 
djela koja su prvenstveno arhitektonska. 

Arhitekt na dvoru imao je prije svega dužnosti koje su mu nala- 
gale gradnju sakralnih i javnih objekata. Kad je izbor pao na Sinana, 
a ne na nekog od učenika ranijeg glavnog arhitekta, jasno je bilo da 
se on već ranije bio okušao i na takvim poslovima, iako iz njegove 
vojničke karijere proizilazi da je do tada najveći broj njegovih radova 
bio inženjersko-tehničke prirode. Zbog toga, period Sinanovog rada u 
janjičarskoj vojsci ostaje za nas u najvećoj mjeri nepoznat. Možda će 
buduća istraživanja baciti više svjetla na rezullale Sinanovog rada u 
vojsci, odnosno otkriti građevine koje je izveo u periodu do 1539. g,, 
bez obzira na to da li su te građevine nosile vojni, sakralni ili javni 
karakter. 

Za nas je od posebnog interesa upravo ovo vremensko razdoblje, 
jer je baš u njemu bila započeta i završena gradnja Gazi Husrev-begove 
džamije u Sarajevu a mi pokušavamo ustanoviti da li je Sinan bio 
njen graditelj. 

Iz poznatih biografskih podataka koje sam iznio, koristeći se do 
danas najvjerodostojnijim izvorima, vidi se da se u Sinanovom radu 
mogu jasno uočiti dva vremenska odsjeka vezana za njegovu grade- 
vinsku djelatnost: prvi, u janjičarskoj vojsci, od 1516. do 1539. godine, 
i drugi, na sultanovom dvoru, od 1539. do 1588. godine. 

Prvi period nosi karakteristike Sinanovog školovanja na praktić- 
nim inženjersko-tehničkim zadacima u vezi sa malim brojem pravih 
arhitektonskih objekata, dok drugi posve jasno odražava (u prvo vri- 
jeme) Sinanove napore da konstrukcije, čije je izvođenje već bio sa- 
vladao, arhitektonski oplemeni. Ovo nastojanje je vidljivo ne samo u 
savlađivanju novih zadataka koji se postavljaju pred njega nego, što 
je za nas značajnije, i u njegovom traženju vlastitog umjetničkog izra- 
za. Počev od građevina koje još nose pečat nespretnosti pa sve do onih 
iz vremena zrelog majstorstva i pojedinih remek-djela, svuda se može 
pratiti i uočiti Sinanova umjetnička ličnost. Taj individualni Sinanov 
umjetnički izraz je, po našem mišljenju, sklad ljupkosti jednog liriča- 
ra i epske monumentalnosti izražene u brojnim realizacijama njego- 
vih veličanstvenih prostora. Svi ti prostori, ponekad izvanrednih di- 
menzija, podređeni su čovjeku, komponovani za njega, sa težnjom da 
im se da toplina ljudskog doma. 


POPIS SINANOVIH RADOVA 


Ranije pomenuti književnik i lični prijatelj Sinanov, Mustafa Sai, 
objavio je, poslije njegove smrti, dva djela, uz koja su pridodati i po- 
pisi svih Sinanovih radova. Jedno od ovih djela izišlo je pod naslovom 
TEDŽKERET-UL-EBNIJE (Pregled građevina) a drugo TEDŽKERET- 
-UL-BUNJAN (Pregled građevinarstva). Iako popisi Sinanovih radova 
potiču od istog lica, ipak u njima postoje izvjesne manje razlike u bro- 
ju pojedinih vrsta objekata. S mnogo razloga se pretpostavlja, s obzi- 
rom na lične veze koje su postojale između Sinana i Mustafe Saia, da 
popis ovih djela potiče od samog Sinana. Pošto se radi o ogromnom 

broju arhitektonskih monumenata, nije čudno što je došlo do izvjesnih 
razlika između dva popisa. Da li je Mustafa Sai pobilježio sva Sinano- 
va ostvarenja odjednom, nakon razgovora sa Sinanom, ili je tokom 
prijateljevanja bilježio njegova djela jedno po jedno? Vjerovatnije je 
ovo drugo, a s tim u vezi potpuno je razumljivo da je Sai uz prvo svo- 
je djelo mogao da priloži krnji popis, koji je dopunio izdajući drugo 
djelo. Čak i ako je dobio gotov popis od Sinana, moguće je, obzirom 
na veoma veliki broj Sinanovih arhitektonskih ostvarenja, da je Sinan 
neke svoje radove bio ispustio, a Sai ih kasnije unio u drugi popis, 
pošto se moglo raditi o objektima za koje su savremenici znali da ih 
je gradio Sinan. Evo tih popisa: 


Popis uz TEDŽKERET-UL- Popis uz TEDŽKERET-UL- 
-EBNIJE -BUNJAN 
1. Džamija 73 1. Džamija 81 
2. Mesdžida 49 2. Mesdžida 50 
3. Medresa 50 3. Medresa 55 
4. Tekija i turbeta 25 4. Tekija i turbeta 26 
5. Imareta 17 5. Imareta 15 
6. Bolnica 3 6. Bolnica 3 
7. Vodovoda 7 7. Vodovoda -) 
8. Mostova 7 8. Mostova 8 
9. Karavansaraja 18 9. Karavansaraja 17 
10. Palata i dogradnja 27 10. Palata i dogradnja 33 
11. Magaza 5 11. Magaza 6 
12. Hamama 31 12. Hamama 33 


UKUPNO: 312 UKUPNO: 334 


Razlika se pojavljuje kod broja izgrađenih džamija, mesdžida, 
tekija i turbeta, imareta, mostova, karavansaraja, palata, magaza i 
hamama. Karakteristično je, međutim, da je u prvom popisu broj za- 
bilježenih imareta i karavansaraja veći, dok u drugom popisu veći 
broj odnosi se na ostale vrste objekata. Prema tome, Sai je u prvom 
popisu bio pripisao Sinanu i neke radove koji nisu bili njegovi a izo- 
stavio veći broj onih za koje je naknadno utvrdio da sigurno pripa- 
daju Sinanu. 

Bilo da uzmemo jedan ili drugi popis, oni sadrže tako enormno 
velik broj arhitektonskih djela da je gotovo nemoguće povjerovati da 
je jedan čovjek to mogao fizički ostvariti, čak i kad se uzme u obzir 
činjenica da je živio sto godina, koliko je, otprilike, živio Sinan. Po- 
stavlja se onda pitanje vjerodostojnosti tih podataka. Nabrojana dje- 
la nalaze se na ogromnom prostornom rasponu od Meke na Arapskom 
poluotoku pa sve do rijeke Drine. Istorijskim podacima utvrđeno je 
da je Sinan uzeo učešća u osvajačkim ratovima, a kasnije, kao glavni 

175 arhitekt, imao i dužnost da obilazi Carstvo. To što je gradio po tako 

udaljenim zemljama, razumljivo je gledano iz aspekta dužnosti glavnog 
arhitekta, ali je još važnija činjenica da je Sinan još za svoga života 
bio slavan arhitekt. Sultani, sultanije, veliki veziri, paše i vojskovoće 
nastojali su da im Sinan u njihovu slavu gradi džamije, hamame, tur- 
beta, karavansaraje, skoro sve arhitektonske monumente koji sačinja- 
vaju tursku sakralnu i javnu arhitekturu. 

Način saradnje i učešće Sinanovo na svim ovim djelima sigurno 
je različito. Poznato je da je Sinan imao veliki broj učenika i saradni- 
ka, ali svi su oni gradili pod njegovim stručnim vođstvom, pripadali 
su njegovoj školi. Ahmed Refik, u svom djelu ,Mimar Sinan", pominje 
jedanaest Sinanovih učenika i saradnika. Svi ovi graditelji bili su za 
života Sinanovog u njegovoj sjeni, bolje reći anonimni. Poslije Sina- 
nove smrti titulu glavnog arhitekta carevine nosila su tri njegova uče. 
nika. 

Prema tome, moguće je da je kod nekih radova Sinanovo lično 
učešće bilo neznatno (pošto je imao tako dobre učenike), ali to u biti 
ništa ne mijenja, jer je on davao vlastiti pečat radu svih svojih učeni- 
ka i saradnika. 

U popisima Sinanovih radova nije uz svaki objekat navedena | 
godina gradnje. I po tome se da zaključiti da su podaci uzimani kasni- 
je, kad se godina gradnje bila već zaboravila. To naročito važi za one 
građevine koje nisu imale uklesan tarih o vremenu početka i završetka 
gradnje. Najviše vremenskih podataka u popisu dato je uz džamije, 
što nam omogućuje da njihovom arhitektonskom analizom sagledamo 
Sinanov razvitak kao graditelja. 

Za džamije je, u popisu, karakteristično da su nabrojane prema 
geografskom položaju a ne hronološkim redom, Prvo su navedene dža. 
mije u Carigradu, na evropskoj strani Bosfora, zatim one na azijskoj 
strani, onda džamije u Anadoliji, Siriji i Arabiji, pa neke džamije u 
Anadoliji i Damasku, Na kraju se pominju džamije na Balkanu. 

Za nas je najvažniji podatak da među džamijama nabrojanim u 
oba popisa nema nijedne iz Bosne, niti iz Bosna-Saraja (Sarajeva). Kao 
sedamdeset i druga navedena je u popisu džamija Sofu Mehmet-paše, 
u Hercegovini. Mjesto nije imenovano, a, na žalost, nema ni godine 
gradnje. 

U Hercegovini dvije veće džamije imaju ime Mehmed, To je Koski- 
-Mehmed-pašina u Mostaru iz 1612. g. (kad je Sinan već odavno bio 
umro), i džamija Mehmed-čauša u Konjicu iz 1579, godine. U vrijeme 
ove džamije Sinan je gradio svoja remek-djela (džamija sultana Selima, 
završena 1574, najbolje Sinanovo djelo), a pomenuta džamija u Konjicu, 
po svojim konstrukcijama, proporcijama i arhitektonskim formama, 
spada u grupu turskih manje uspjelih ostvarenja kod nas. Polazeći od 
godine njenog nastanka, kao i njene vrijednosti, isključeno je da bi 
ona mogla pripadati Sinanu. 

U Bosni, Gornjem Šeheru kraj Banjaluke, postoji džamija Sofi 
Mehmed-paše, koja najvjerovatnije potiče iz 1554—55. godine. Zapravo, 
samo minaret pripada prvobitnoj građevini, svi ostali dijelovi su kas- 
niji, po svoj prilici iz XVIII vijeka. 

Iako je minaret očigledno mnogo bolje rađen nego ostali građe- 
vinski dijelovi (objekat je pokriven četvorostrešnim krovom), ni on se 
ne odvaja od boljih minareta u Bosni i Hercegovini, štaviše — zaostaje 176 


PDF created with pdfFactory trial version www.pdffactory.com 


za mnogim, čiji su skromni graditelji ostali nepoznati. Ne može se 
utvrditi kako je izgledala čitava prvobitna građevina. Jedno je sigur- 
no, nije se posebno isticala među brojnim džamijama u Banjaluci i 
oko nje, inače bi to bilo zabilježeno. Ovo nam daje pravo da odbaci- 
mo mogućnost da je sam Sinan učestvovao u ovoj gradnji, pošto se 
radi upravo o vremenu kad je Sinan sav zaokupljen gradnjom svog 
remek-djela, džamije sultana Sulejmana Veličanstvenog u Carigradu 
(1550—1556). 

Možemo jedino da dozvolimo mogućnost da su Sinanova škola 
ili, tačnije, neki njegov učenik, učestvovali u gradnji ove male građe- 
vine u zabačenoj bosanskoj kasabi, a da je biograf Sinanov, Mustafa 
Sai, i nju unio u popis Sinanovih djela. 

Nije nemoguće da je podatak i netačan. Moramo dozvoliti mo- 
gućnost da u popisima ima i netačnih podataka, što se naročito odnosi 
na krajeve mnogo udaljene od Carigrada. 

U oba popisa, od objekata iz Bosne i Hercegovine navedeni su: 
Imaret Mehmed-paše u Bosna-Saraju (Sarajevo), most velikog vezira 
Mehmed-paše Sokolovića u Višegradu i saraj (dvorac) velikog vezira 
Mehmed-paše Sokolovića u Bosni (mjesto nije imenovano). 

Upoređujući imena zavještača, pitamo se nije li Sofu Mehmed-pa- 
Sa, čiju džamiju popis pominje u Hercegovini, ne imenujući mjesto, i 
Mehmed-paša čiji je imaret pomenut u Bosna-Saraju, ista ličnost? Ne 
možemo to razjasniti, pošto nema nikakvog istorijskog traga da je 
Sinan u Sarajevu gradio kakav imaret. Pada u oči jedno: u popisu su 
navedeni podaci o malom bosanskom mjestu Višegradu, dati bez 
greške, Višegradski most potiče iz 1571. g., a po konstrukcijama i be 
mama nosi pečat velikog graditelja. 

O postojanju nekog saraja koji je podigao Mehmed-paša Sokolo- 
vić u Bosni, nema podataka. Pretpostavimo da je stvarno postojala 
neka Sinanova džamija u Hercegovini, pomenuta u popisu, imaret u 
Sarajevu i saraj Mehmed-paše Sokolovića u nekom mjestu Bosne. Jedno 
je sigurno, ovdje se nije radilo o velikim i značajnim građevinama, jer 
bi ostao bilo kakav istorijski trag. Za nas je ipak ovdje najvažnije pita- 
nje, koje nam se samo od sebe nameće: ako je mimar Sinan graditelj 
Gazi Husrev-begove džamije u Bosna-Saraju, je li moguće da je zaborav- 
ljena u popisu, u kome su nabrojani i objekti bez ikakvog većeg zna- 
čaja. U to bi, bilo teško povjerovati. 

Nadalje, Gazi Husrev-beg je bio vrlo značajna turska ličnost, sul- 
tanov unuk po ženskoj liniji, a njegova bi najveća zadužbina, džamij: 
i u Carigradu u to doba (tridesetih godina XVI vijeka) predstavljala zna- 
čajnu građevinu. Uočavajući i ovo, teško je vjerovati da bi ona mogla 
biti zaboravljena u oba popisa Sinanovih građevina. 

Treba da se osvrnemo i na moguće susrete ova dva, na poseban 
način značajna, čovjeka: Gazi Husrev-bega i mimar-Sinana. 

Kad je Gazi Husrev-beg 1521. god. bio postavljen za bosanskog 
namjesnika, značilo je to vrlo veliku dužnost i posebno povjerenje sul- 
tanovo. U bici u kojoj je osvojen Beograd, Gazi Husrev-beg sudjeluje 
kao sandžak-beg smederevski, a odmah nakon bitke bio je postavljen 
za sandžak-bega (namjesnika) bosanskog. U ovoj bici sudjelovao je { 
Sinan, u sultanovoj vojsci, sa skromnim janjičarskim zvanjem. U bit- 

177 kama na Mohaču i pod Bečom, opet su Sinan i Gazi Husrev-beg zajed- 

no: Gazi Husrev-beg kao bosanski vojskovođa a Sinan kao vješt inže- 
njerski oficir, koji, pored svih drugih, rješava i građevinarske zadatke 
i probleme. Da li je ikad došlo do nekog ličnog kontakta između njih 
dvojice, teško da će se moći utvrditi. 

Bilo je moguće da poslije Mohačke bitke 1526. god. a prije napa- 
da na Beč 1529. godine, Sinan izradi nacrte za Gazi Husrev-begovu 
džamiju i da, prije napada na Beč, započne sa njenom gradnjom. S 
obzirom na veličinu objekta i tadašnju praksu, najvjerovatnije je da 
je gradnja Gazi Husrev-begove džamije trajala dvije godine. To znači 
da je početak gradnje mogao pasti u proljeće 1529. godine, a poznato 
je da je završena 1530. godine. Dakle, eventualno učešće Sinanovo u 
izgradnji ove džamije bi bilo vremenski moguće samo između 1526. i 
1529, godine. Podaci o Sinanovom životu iz toga vremena daju nam 
pravo da negiramo tu mogućnost. U popisima njegovih radova ne po- 
minje se nijedna građevina iz toga doba. Njegove gradnje su još ano- 
nimne, vezane za vojne zadatke. Prvu džamiju Sinan je, prema poda- 
cima popisa, sagradio u Alepu (Sirija) 1536. godine, a drugu u Cari- 
gradu 1539. godine. Sve ostale gradio je kasnije, kad je već bio imeno- 
van za glavnog arhitekta carevine. 


Ostaje nam da se na sljedećim siranicama pozabavimo arhitek- 
tonskom analizom Sinanovih džamija, počev od one u Alepu pa do 
onih koje je dovršavao pred svoju smrt. Zadržaćemo se na onim koje 
su karakteristične za njegov arhitektonski razvoj i umjetničku ličnost, 
Ove analize će nam pomoći da damo posve određen odgovor na po- 
stavljeno pitanje: da li je mimar Sinan graditelj Gazi Husrev-begove 
džamije? 


ARHITEKTONSKA ANALIZA NEKIH SINANOVIH DŽAMIJA 


U TEDŽKERET-UL-EBNIJE navedene su 73 džamije koje je gra- 
dio Sinan, a u TEDŽKERET-UL-BUNJAN — 81. Iako su objekti nekih 
džamija ujedno i najznačajnija Sinanova arhitektonska djela, ipak se 
po vrijednosti veoma razlikuju. Ove razlike prema arhitektonskoj i 
konstruktivnoj tehničkoj vrijednosti nisu vezane samo za vrijeme na- 
stanka, odnosno za period u kome se Sinan formirao kao arhitekt (za 
razliku od njegovog ranijeg inženjerskog djelovanja u vojsci), nego i 
za značaj džamije ili, bolje reći, za značaj njenog utemeljivača. Između 
mnogobrojnih realizacija džamijskih građevina možemo izdvojiti one 
iz Sinanovog ranog perioda, kod kojih je uočljivo da se on tek formi- 
ra kao umjetnička ličnost a koje su od posebnog značaja za nas, pošto 
su nastale nešto poslije Gazi Husrev-begove džamije u Sarajevu. Po- 
slije dolaze Sinanove velike džamije u Carigradu i Jedrenu, njegova 
remek-djela. Napokon, istovremeno sa svojim najvrednijim građevina- 
ma, koje su značajne za opštu arhitekturu njegovog doba, Sinan gradi 
i takve džamije koje se, ni po konstruktivnom rješenju, ni po kompozi- 
ciono-prostornim vrijednostima, ne mogu ubrajati u velika arhitekton- 

| ska djela. Ali, bez obzira na veoma različite vrijednosti mnogobrojnih 
Sinanovih džamija iz dugotrajnog vremenskog perioda od pola vijeka, 178 

između 1537. do pred njegovu smrt 1588. godine, kod svih ovih grad- 
nji može se uočiti prisutnost Sinanove umjetničke ličnosti. Da bismo 
mogli dobiti jasnu sliku o razvitku Sinana kao arhitekta, zadržaćemo 
se na njegovim karakterističnim džamijskim građevinama, kako iz vre- 
mena njegovog početništva, tako i iz vremena njegove umjetničke zre- 
losti. Analiza ovih građevina pomoći će nam da sa većom sigurnošću 
odgovorimo na pitanje je li Sinan graditelj Gazi Husrev-begove džami- 
je u Sarajevu. 

Smatramo da ćemo učiniti dobar izbor ako se zadržimo na slje- 
dećim Sinanovim džamijama: 1. Džamija Husrev-paše u Alepu (Sirija, 
1536—37), 2. Džamija Hasseki Hurrem (Roksilane) u Carigradu (1539), 
3. Džamija Sah-zade (Prinčeva) u Carigradu (1543—48), 4. Džamija sul- 
tan-Sulejrnana u Carigradu (1550—56), 5. Džamija Rustem-paše u Cari- 
gradu (1561), 6. Džamija sultana Selima II u Jedrenu (1567—74), 7. 
Džamija Mehmed-paše Sokolovića u Carigradu (1578), 8, Džamija Šem 
si Ahmed-paše u Carigradu (1580), 9. Džamija Kilič Ali-paše u Carigra- 
du (1580). 

1. Džamija Husrev-paše u Alepu. Turski namjesnik u Siriji, Hus- 
rev-paša, bio je, čini se, prvi poručilac Simanov. Do njihovog kontakta 
je najvjerovatnije došlo u vrijeme rata protiv Persije 1534—35, u kome 
su obojica sudjelovala. Početak građenja ove džamije pada u 1536. go- 
dinu. Tačan datum dovršetka nije poznat, ali je najvjerovatnije da je 
dovršena 1537. godine. 

Džamija je centralna poenta arhitektonske kompozicije, koju, po- 
red džamije, čine medresa, hamam i dvije bočne zgrade. Svi prostori 
ove kompozicije pokriveni su kupolama, koje su tako graduirane da 
njihove veličine i visine na kojim se nalaze, akcentiraju kupolu dža. 
mije, Tlocrtno, kompozicija ima nečeg vojničkog, vrlo sređenog. Sama 
džamija nastavlja brusansku tradiciju, kako u tlocrtnom rješenju, tako 
i u konstrukciji i dekoraciji. 


Na prvi pogled, tlocrt džamije je veoma sličan tlocrtu Gazi Hus- 
rev-begove džamije u Sarajevu. Uz glavni prostor dodate su dvije male 
bočne kvadratične prostorije, ali koje su kod Husrev-pašine džamije u 
Alepu samo vratima povezane sa glavnim džamijskim prostorom, dok 
su kod Gazi Husrev-begove džamije u Sarajevu ovi prostori ne samo 
veći nego su i prostorno u bližoj vezi sa glavnim prostorom, preko 
snažnih lukova. Visinski bočni prostori u Alepu su posve degradirani, 
a u Sarajevu, kupole nad njima naglašene su upravo toliko da čine pi- 
ramidalni prelaz prema glavnoj kupoli. Napokon, ove male kupole kod 
Gazi Husrev-begove džamije su čiste polukugle, a kod Husrev-pašine 
u Alepu sastavljene su od osam ,,kriški". U osnovnim proporcijama po- 
stoje bitne razlike: Husrev-pašina džamija je male visine, svi elementi 
jednostavne kompozicije ove džamije su zdepasti. To naročito vrijedi 
za minaret, koji nosi sve karakteristike ranijih minareta iz Bruse. Mno- 
gobrojni minareti podignuti u Carigradu još u XV vijeku imaju mnogo 
bolje proporcije, a ukrašavani su sa većim osjećanjem za lakoću i po- 
sebno za vrijednosti stalaktitnog dekora, što sve govori da Sinan još 
ne poznaje dovoljno elemente stila. Konstrukcije mu ne pričinjavaju 
nikakve teškoće, ali ukrašavanje, enterijera li eksterijera nije savladao. 

179 Sinan je vojnički škrt u dekorisanju ove svoje prve džamije, ne samo 

zbog toga što želi da najminimalnijim ukrasnim elementima postigne 
efekat, nego i zbog toga što te elemente ne poznaje dovoljno. 

U opštoj ocjeni vrijednosti ove građevine, možemo konstatovati 
da se ona na skali sličnih osmanskih džamijskih građevina nalazi is- 
pod mnogih koje su podignute ranije, kako u Carigradu, tako i u na- 
šim krajevima — Makedoniji i Bosni. 

Džamija Mustafa-paše u Skoplju i Gazi Husrev-begova u Sarajevu 
predstavljaju, bez sumnje, zrelije realizacije osmanske arhitektonske 
škole, iako je prva dovršena 1497. godine a druga 1530. 

2. Hasseki Hurrem džamija u Carigradu. Ova džamija je završe- 
na 1539, godine, a tačan datum početka radova na njoj nije poznat. 
Završetak radova pada upravo u vrijeme imenovanja Sinana za glav- 
nog arhitekta Carstva. 

I ova džamija je dio veće arhitektonske kompozicije koju sači- 
njavaju džamija, medresa, bolnica i imaret. Za razliku od one u Alepu, 
čitava ova kompozicija nosi pečat potpunog tlocrtnog nereda, ne samo 


Ansambl Hasseki Hurrem-džamije u Carigradu, Situacioni plan. 

Detalj enterijera Hasseki Hurrem džamije u Carigradu. 


zato što je džamija ulicom odvojena od ostalih zgrada, nego su zgrade, 
kao slučajno, ovako zasnovane, bez koncepcije međusobnih odnosa 
zgrada i koncepcije prostora između objekata. 

Ovo haotično kompoziciono rješenje pobuđuje sumnju da je Si- 
nan njegov pravi autor. Najvjerovatnije je da je neki arhitekt, poslije 
smrti Sinanovog prethodnika, na položaju glavnog arhitekta Adžem 
Ali-age, bio započeo gradnju džamije i objekata uz nju, pošto bi bilo 
teško vjerovati da Sinan za caricu Rokselanu ne bi pokazao više odu- 
ševljenja i revnosti, tim više što se radi o prvoj džamiji koju gradi kao 
glavni arhitekt. Ernst Egli, autor ranije pomenutog djela ,Sinan", 
misli da je carica mogla da bude nezadovoljna započetom gradnjom, 
ie da je dovršavanje džamije povjerila novom glavnom arhitektu, Tlo- 
crtno i prostorno rješenje kompozicije u Alepu, izgrađene dvije godine 
ranije, govori o tome da je Sinan već vladao principima kompozicije i 
zanatom konstrukcije. Za džamijsku kompoziciju ,Hasseki Hurrem" 
ne možemo potvrditi prvo, ali možemo utvrditi da je graditelj pozna- 
vao konstruktivni sistem džamije ranije osmanske arhitektonske škole. 

Međutim, kod džamije Hasseki Hurrem možemo da konslatuje- 
mo napredak u vještini dekoracije prema Husrev-pašinoj džamiji u 
Alepu. 

Prvobitna džamija sastojala se od jednog kvadratičnog prostora 
za molitvu, potkupolnog trijema i minareta. Kasnije, 1612, godine, dža- 
mija je povećana na taj način što je dograđen još jedan kvadrat, iste 182 

veličine kao glavni džamijski prostor, tako da je sada džamija pokri- 
vena sa dvije kupole iste veličine. 

Ostaje, dakle, nepoznato da li je Sinan izgradio ovu džamiju u 
cijelosti, ili ju je samo dovršio. Pošto se nalazi na spisku njegovih 
džamija, a pošto se ne pominje bilo kakva gradnja započeta prije Si- 
nana, mislimo da treba vjerovati da je Sinan njen graditelj, bez obzira 
na mogućnost da je nastavio već započetu gradnju. 

Karakteristike ove džamije mogu se svesti na ovo: radi se o naj- 
jednostavnijem brusanskom džamijskom tlocrtu, jednostavnijem od 
tlocrta Husrev-pašine džamije u Alepu, pošto su izostavljeni bočni pro- 
stori uz glavni molitveni prostor. Glavna masa građevine zdepasta je 
i niska kao i kod džamije u Alepu, ali je trijem riješen boljim propor- 
cijama i vitkijim stubovima i lukovima. Oblik, proporcije i dekor mi- 
nareta Hasseki Hurrem džamije neuporedivo su uspjeliji. 

Kad uporedimo siluete ove dvije građevine, opažamo da upravo 
minaret daje veću lakoću Hasseki Hurrem džamiji. Ostale proporcije 
su veoma slične, čak i apsolutne dimenzije su približne, monolitni kon- 
trafori tambura postavljeni su na isti način. Ono po čemu se ove dvije 
građevine potpuno razlikuju, to je enterijer. Vojnička strogost i škr- 
tost ukrasa Husrev-pašine džamije zamijenjeni su bogatstvom dekora 
u unutrašnjosti Hasseki Hurrem džamije: trompe, profilirane rebrima, 
koje podsjećaju na persijsku i egipatsku islamsku školu, te vrlo bogat 
potkupolni vijenac, koji se rijetko sreće kod osmanskih džamija, sa- 
stavljen od donjeg prstena bogatog stalaktitnog ukrasa iznad koga je 
karakterističan, obilato profiliran, cik-cak završetak. U skladu s ovim, 
dekorisani su mihrab, minber i mahfil. Čitava unutrašnjost ima u sebi 
nešto lirsko, istina drevno, ali veoma ljupko. 

Koliko se Sinan izmijenio od svoje prve džamije u Alepu? Izgle- 
da da je caričinoj džamiji htio dati intimnost primjenom bogatog de- 
kora u enterijeru. Tu primjenu raskošnog je savladao i, čini se, zavolio. 
Od džamijskih elemenata spolja, trijem i minaret su vitkiji; ostali di- 
jelovi, kubus, tambur i kupola su zdepasti i teški, kao i kod Husrev- 
-pašine džamije. 

Hasseki Hurrem džamija nema nikakve sličnosti ni u proporcija- 
ma ni u dekoraciji, a i u tlocrinom i prostornom rješenju se bitno 
razlikuje od Gazi Husrev-begove džamije u Sarajevu, koja nesumnjivo 
predstavlja mnogo zrelije arhitektonsko ostvarenje. 

3. Šahzade-džamija (džamija Prinčeva) u Carigradu. Nije poznato 
da je između 1539, kad je završena Hasseki Hurrem džamija, i 1543. 
godine, kad je započeta Sahzade-džamija u Carigradu, Sinan gradio 
još neku džamiju. Odmah pada u oči, da se ove dvije džamije po kon- 
struktivnom sklopu međusobno posve razlikuju. To vrijedi također za 
njihove veličine, proporcije i obradu. Razlike između ove dvije građe- 
vine su tako velike da izgleda kao da ne potiču od istog graditelja. S 
obzirom na vojničku strogost, jednostavnost i škrtost u dekoraciji, 
Šahzade-džamija je sličnija ranijoj Husrev-pašinoj u Alepu nego Hasse- 
ki Hurrem džamiji. 

Tlocrt SŠahzade džamije predstavlja prvi primjer čistog central- 
nog rješenja u osmanskoj arhitekturi u Carigradu. Centralna kupola 
je sa četiri strane poduhvaćena polukupolama istog raspona kao i glav- 

183 na. U stvari, tlocrt ove građevine je kvadrat sa stranicom od 45 meta- 

Šahzade džamija u Carigradu (1543—1548). Tlocrt. 


ra. Ovaj veliki kvadrat podijeljen je na 16 jednakih kvadratnih polja, 
od kojih su četiri srednja pokrivena centralnom kupolom, koju nose 
četiri masivna stupa, a po dva srednja polja na stranama — polukupo- 
lama, dok su kvadrati u uglovima pokriveni također malim kupolama. 
Ispred glavne građevine izgrađen je zatvoreni trijem kvadratnog obli- 
ka, sa šadrvanom u sredini. Raspon centralne kupole iznosi cca 22,0 
metara. Ovi podaci govore o tome da se ovdje radi o velikoj građevini. 
Ranije podignute džamije u Carigradu, naročito džamija sultana Baja- 
zita, građena 1501—1505, mogla je Sinanu poslužiti za ugled, iako ona, 
sa svojim rješenjem centralne kupole i dviju polukupola, može prije 
podsjetiti na tlocrt Aja Sofije. Nešto kasnije dovršena, velika carigrad- 
ska džamija sultana Selima I (1522), sa samo jednim kvadratičnim 
prostorom, nije uticala na Sinanovu zamisao Šahzade-džamije. Tu je 
Sinan prvi put pristupio rješavanju velikih prostora. Taj konstruktivni 
zadatak obavio je sa uspjehom. Kao da je imao zadatak da projektuje 
utvrđenje, Sinan je inženjerski egzaktno zamislio i izveo jedan kon- 
struktivni sklop kome nema zamjerke, ali su prostori ostali nedovolj- 
no oplemenjeni. Četiri unutarnja stupa, koji nose kupolu na pandan- 
tivima, djeluju u prostoru nametljivo. Sinan još ne poznaje estetske 
vrijednosti raznih materijala, kao što su drvo i fajans, s kojima će 
kasnije virtuozno operisati. Sinanu se pripisuje izreka da je ova dža-. 
mija njegovo kalfinsko djelo, Hasseki Hurrem — šegrtsko, a džamije 
sultana Sulejmana i sultana Selima II — majstorska ostvarenja. 

Osnovna vrijednost Šahzade leži u njenom konstruktivnom rješe- 
nju, iz koga će Sinan stvoriti mnogobrojne varijante za gradnju svojih 
kasnijih džamija. 

Ako uporedimo Gazi Husrev-begovu džamiju u Sarajevu sa Sah- 
zade-džam'!jom, možemo konstatovati da je konstruktivno rješenje 

Džamija sultana Sulejmana u Carigradu (15509—1556), Tlocrt, 


Sahzade-džamije vrednije i smjelije, ali u obradi unutarnjeg prostora, 
Gazi Husrev-begova ima nesumnjivu prednost. Kao konstruktor, Sinan 
je već bio prevazišao raniju brusansku i carigradsku arhitektonsku 
školu, ali kao arhitekt-dekorater nije ni dostigao bolja ostvarenja ovih 
škola s kraja XV i početka XVI vijeka. 

4, Džamija sultan-Sulejmana u Carigradu. Kad je 1550. godine 
Sinan započeo gradnju džamije sultan-Sulejmana, u Carigradu, bio je 
arhitekt koji je savršeno vladao svim elementima osmanskog arhitek- 
ionskog stila, Godine 1556. građevina je bila dovršena. Iako je Sinan 
i poslije ove gradnje u Carigradu izvodio djela velike umjetničke vri- 
jednosti, nijedna od njegovih kasnijih građevina u ovom gradu nije 
tako široko koncipirana. Nema sumnje da ova građevina spada među 
nekoliko najuspjelijih ostvarenja ovog genijalnog graditelja. 

S obzirom na cilj ovog rada, nećemo davati podrobnu analizu 
ove građevine, jer bi to mogla da bude zasebna studija. Zadržaćemo se 
samo na nekoliko pitanja važnih za Sinanov razvoj. 

Većina istoričara arhitekture sa Zapada tvrde da je džamija sul- 
tana Sulejmana nastala pod direktnim uticajem Aja-Sofije. Zaista, tlo- 
erti ovih dviju građevina su veoma slični. Ranije smo već rekli da je 
tlozrt čžamije sultana Bajazilu u Tarigradu, iz 1505. godine, također 
sličan tlocrtu Aja-Sofije. Kod prve svoje velike džamije, Sahzade, Si- 
nan ne ponavlja plan Bajazitove džamije, koja pripada ranijoj školi, 
nego dodavanjem bočnih polukupola potencira centralni karakter gra- 
đevine. Ta tendencija za dosljedno provedenom centralnošću jedna je 
od osnovnih karakteristika, po kojoj se džamijski razlikuju od crkve- 

185 nih prostora. Aja-Sofija je potkupolna bazilika, njeni bočni brodovi su 

gustim arkadama odvojeni od glavnog centralnog broda. Džamija Sul- 
tana Sulejmana je čišta centralna građevina, njeni bočni prostori čine 
jedinstvo sa svim drugim dijelovima molitvenog prostora. Razlika iz- 
među rješenja bočnih prostora Aja-Sofije i džamije sultana Sulejmana 
je razlika između punog i praznog. 

Posve je sigurno da je Sinan dobro poznavao konstruktivno i pro- 
storno rješenje Aja-Sofije, uz koju je izgradio dva vanredno dobro 
ukomponovana minareta. Pa ipak je kod Šahzade džamije pošao dru- 
gim putem, tražeći čisto centralno rješenje. Pri gradnji džamije sultan- 
-Sulejmana Sinan u stvari, nastavlja istu tendenciju. On je redukovao 
bočne polukupole i zamijenio ih prostorima pokrivenim sa po tri ku. 
pole a koji su od centralnog odvojeni sa svega tri luka. Tako je zadrža- 
na najintimnija veza, a izbjegla se monotonija vizura koju daje rješe- 
nje Šahzade-džamije. Iz svakog dijela molitvenog prostora sultan-Su- 
lejnanove džamije moguće je sagledati gotovo čitav enterijer građevi- 
ne, obogaćen vanrednim kompozicijama širokih lukova. Analizirajući 
prostorna rješenja Šahzade i džamije sultan-Sulejmana, dolazi se do 
zaključka da je ovo drugo usavršena varijanta prvog. Tlocrtna sličnosl. 
Aja-Sofije i sultan-Sulejmanove džamije može navesti na krive zaključ- 


Džamija sultana Sulejmana u 
! Carigradu (1550—1556). Izgled. 

ke samo one koji nisu analizirali prostore ovih dviju građevina, koji 
su koncipirani na posve drugim principima. 
Gledan na osnovu ove građevine, Sinan je i zreo konstruktor, i 


STK 


za najveće umjetnike. Vanredno osvjetljenje i akustičnost su također 
velike vrijednosti ovog monumenta. 

Posebnu vrijednost ima entenijer džamije sultana Sulejmana u 
postignutoj toplini i intimnosti prostora, što je veoma teško postići pri 
ovako velikim dimenzijama. 

Majstorskim rješenjem eksterijera i enterijera ove građevine, Si- 
nan stupa u red najvećih arhitekata svoga vremena. Mislimo da nije 
potrebno upoređivati ove dvije građevine, jer džamija sultana Sulejmana 
je vrhunsko ostvarenje osmanskog stila. To, svakako, ne umanjuje arhi- 
tektonsku vrijednost Gazi Husrev-begove džamije u Sarajevu. Naš cilj je 
da analizom nekih Sinanovih džamija ocrtamo njegov arhitektonski 
razvoj, te da iz tih podataka, kao i onih istorijskih, ranije iznesenih, 
stvorimo zaključke. 

5. Rustem-pašina džamija u Carigradu. Posljednja džamija koju 
je u Carigradu Sinan gradio za jednog sultana bila je džamija sultana 
Sulejmana, Odmah po završetku ove, započeo je Sinan gradnju džami:- 
je za velikog vezira sultan-Sulejmanovog, Rustem-pašu, koju je dovršio 

187 1561. godine. Ova građevina je, zbog toga što nije građena za sultana, 

nešto manja. U hijerarhiji Turskog Carstva veličine građevina bile su 
strogo izdiferencirane prema položajima njihovog legatora. Sultanske 
zadužbine su po svojim dimenzijama najveće, zatim dolaze zadužbine 
velikih vezira i vezira (paša) i, na kraju, ostalih bogatih ljudi. 

Rustem-pašina džamija nalazi se u najživljem trgovačkom dijelu 
Carigrada, u blizini mosta preko Zlatnog Roga, koji veže Galatu sa 
starim Konstantinopolisom. Građevina je izvedena među mnogobroj- 
nim dućanima, koji su načičkani jedni na druge, a tijesne uličice oko 
nje onemogućavaju da se džamija sagleda iz veće daljine. 

Polazeći od ovakvog, posve zatvorenog, položaja objekta, Sinan 
je podigao pod i trijem džamije na mnogo veću visinu nego što su 
okolni dućani. Tako je sakralni dio građevine izdvojio od prljavih okol- 
nih ulica i ulične vreve. 

Kod ove gradnje pojavljuje se jedna nova Sinanova osobina — 
iznalaženje scenskih efekata. Neuglednim uskim stepeništem posjetilac 
se sa nivoa ulice penje do trijema koji ga zabljesne svojom širinom i 
bogatstvom. Traženje efekta u kontrastima moći će se uočiti i kasnije, 
kod Sinanovih posljednjih džamija. 

Tlocrt ove džamije je redukovani tlocrt džamije sultana-Sulejma- 
na. Glavni prostor za molitvu pokriven je kupolom, polukupole ne po- 
stoje, ostali su samo bočni prostori sa galerijom, pokriveni krstastini 
svodovima. 

Novo u Sinanovoj dekoraciji je obilna upotreba fajansne obloge, 
ne samo u enterijeru nego i spolja. Čitava unutrašnjost obložena je 
pločicama od fajansa, sa bogatom ornamentikom i koloritom, Dio trijema 
je također obložen fajansom, što potencira kontrast između uskog ste- 
peništa, kojim se dolazi do trijema, i ovog molitvenog predprostora. 

6. Džamija sultana Selima II u Jedrenu. Sinan je i za vrijeme vla- 
danja Selima II, sina sultana Sulejmana, bio glavni arhitekt carstva. 
Džamija koju je podigao za novog sultana je remek-djelo Sinanovo i 
ujedno najvrednije djelo osmanske arhitekture. 

Ovu građevinu Sinan je započeo 1567. godine, a dovršio 1574. go- 
dine. Za razliku od svih ranijih, tlocrt ove građevine zasnovan je na 
oktogonu. Ovim je Sinan došao do najjednostavnijeg rješenja central- 
nog prostora. Kupolu, od 33 metra raspona, nose osam snažnih stupo- 
va. Oni su primaknuti obodnim zidovima, tako da bočni prostori, u 

Rustem-pašina džamija u Carigradu (1561). Tlocrt i presjek. 


Džamija sultana Selima II 
u Jedrenu (1567—1574), 
Tlocrt. 

pravom smislu riječi, i ne postoje. Nizak tambur ima gusti red prozo 
ra koji u untrašnjosti blješte svjetlošću, te se čini kao da je kupola od 
vojena od svojih nosača. 

Ogroman unutarnji prostor genijalno je savladan, i u konstruk- 
tivnom pogledu i u čisto arhitektonskom. Osam snažnih polihromnih 
lukova, koji izlaze iz stupova, podvlače konstruktivnu koncepciju gra 
devine. Niži prostori međusobno su vezani lukovima izvedenim od dvi 
je vrste mermera, ali su sasvim podređeni glavnim konstruktivnim ele- 
mentima građevine. Trijem pred glavnim džamijskim prostorom, sa 
različitim rasponima lukova, sam za sebe je arhitektonsko remek-dje 
lo. Spolja su svi dijelovi građevine izbalansirani virtuozno. Osam tor- 


Džamija sultana Selima II u Jedrenu 
(1567—1574). Izgled. 

njića ukrućuju kupolu, a u donjim dijelovima produžuju se u lagane 
kontrafore. 

Svi dijelovi građevine, koja je spolja vijencima podijeljena na 
četiri pojasa (do pod kupolu), podređeni su moćnoj kupoli. Centralnost 
unutarnjeg prostora vjerno je odražena spolja. Ovu centralnost još 
potenciraju četiri, potpuno jednaka, kanelirana minareta oko kupole 
koju snažno nadvisuju. Gledana izdaleka, sa minaretima koji podsjeća- 
ju na vodoskoke građevina ima dinamičnost erupcije. 

Sinan je imao 85 godina kad je bila dovršena džamija sultana 
Selima II. Ovaj vladar je bio posljednji turski sultan koji je imao sre- 
ću da mu Sinan gradi zadužbinu. 

Radi potpunije slike Sinanovog razvoja, daćemo neke podatke o 
tri vezirske džamije iz Sinanovog opusa u Carigradu. Ove građevine 
potiču iz posljednjeg perioda Sinanove djelatnosti. On je imao gotovo 
90 godina kad je dovršio džamiju velikom veziru Mehmed-paši Sokolo- 
viću, koju je on sam smatrao jednom od svojih najboljih ostvarenja. 
Druge dvije, Šemsi Ahmed-paše i Kilič Ali-paše, po dimenzijama su 
manje, pa se po tome mogu porediti sa prve dvije Sinanove džamije, 
Husrev-pašinom u Alepu i Hasseki Hurrem u Carigradu. Poređenje 
ostaje zaista samo na veličini građevina, dok sve druge vrijednosti 
ovih dviju posljednjih Sinanovih džamija govore o velikom i zrelom 
arhitektu. Obje ove džamije dovršene su 1580. godine. Iz pregleda Si- 
nanovih džamija proizlazi da Sinanova starosl nije umanjivala ni nje- 
govu aktivnost, ni vrijednost njegovih djela. Naprotiv, svoja remek-dje- 
la ostvario je u poznim godinama života: džamiju sultan-Sulejmana 
— kad mu je bilo 66 godina, sultana Selima II — kad je bio starac 
od 84 godine, a kad je bila dovršena džamija Mehmed-paše Sokolovića 
imao je punih 88 godina. 

7. Džamija Mehmed paše Sokolovića. 

Ova građevina situirana je u jednom čisto stambenom dijelu 
Carigrada, na kosom terenu. lako džamija nije tako zatrpana okolnim 
zgradama kao Rustem-pašina, vidljivost građevine je smanjena zbog 
tijesnih okolnih ulica. 


Tlocrt džamije je zanimljiv. Sinanu kao da je dosadilo postav- 
ljanje kupole na stupove (bilo na četiri, bilo na osam), pa je ovu ku- 
polu oslonio na šest tačaka, ali ne na stupove, nego na zidove. Četiri 
strane šestougaonika Sinan je prostorno povećao dodavanjem trouglo- 
va koje je pokrio polukalotama na visini ispod tambura centralne ku- 
pole, 

Zanimljivo je kako je Sinan rješavao postavljanje građevine na 
kosi teren. Na nižoj strani izgradio je medresu u dvije etaže, a u visini 
poda džamije medresa je najvećim dijelom razvijena kao prizemna 
građevina, stvarajući zatvoreno dvorište sa šadrvanom. 

Ispod predavaonice medrese, jednim širokim tunelskim dugim 
stepeništem prilazi se džamijskom dvorištu. Ovdje je Sinan pravi maj- 
stor inscenacije. Ulaz u džamiju moguće je sagledati samo sa vrha tog 
dugog stepeništa. 

Čitava kompozicija riješena je izvanredno. Nagib terena je isko- 

191 rišćen za graduiranje manjih kupola medrese i trijema džamije, te po- 

Džamija Mehmed-paše Sokolovića u Carigrađu (1578), Tlocrt, 


lukupola džamije, prema centralnoj kupoli. Jedan minaret, dobro pro- 
porcionisan prema cjelini, djeluje ovdje kao fini vertikalni akcenat. 

U unutrašnjosti, arhitektonska obrada prostora ne zaostaje Za 
obradom džamija sultana Sulejmana i sultana Selima II. 

Posebnu vrijednost ima fajansna obloga. Mihrab, minber i zidne 
površine, obloženi fajansom, spadaju u najuspjelija rješenja osman- 
ske arhitekture. 

Sinan je ovu džamiju dovršio 1578. godine. 


8. Džamija Šemsi Ahmed paše u Carigrađu. Po svojim dimenzi- 
iama vrlo mala građevina, izvedena, zajedno sa medresom, na azijskoj 
obali Bosfora, predstavlja pravo lirsko ostvarenje 90-godišnjeg starca. 

Ovu džamiju Sinan je gradio svom prijatelju, veziru Šemsi-paši, 
koji se bavio i pjesništvom i bio poznat kao obrazovan i privlačan 
čovjek. 

Uz džamiju je, istovremeno, izgrađena medresa, koja zatvara dža- 
mijsko dvorište i odvaja ga od naselja, ali ga otvara prema moru. Ko- 
risteći jedan zid džamije, Sinan je svom prijatelju izveo i turbe. Širo- 
kim otvorom povezao je prostore džamije i turbeta dijeleći ova dva 
prostora samo jednom željeznom rešetkom. Prozore Ovog malog mau- 
zoleja otvorio je prema Bosforu, kao da je htio svom mrtvom prijate- 
lju vječno osigurati jedan od najljepših vidika na svijetu. 

Sama džamija je mali kvadrat sa stranicom od 8,0 metara, pokri- 
ven kupolom, prema moru produžen upola manjim kvadratom u kome 
se nalazi grobnica. 


Unutrašnjost prostora dekorisana je najmanjim sredstvima, sa 
velikim osjećanjem mjere. Spolja, neimar je učinio sve da građevina 
ne naruši pejsaž obale, da ostane nenametljiva, da se stopi sa svojom 
okolinom. 

Tako je građevina još manja od Hasseki Hurrem džamije, ona je 
djelo velike umjetničke vrijednosti. Kod prethodne je Sinan tražio 
efekte u izobilju dekora, a kod ove ih je postigao mjerom i oplemenji- 
vanjem prostora prirodnim djelovanjem materijala, kamena, štuka i 
željeza, uz najmanju primjenu ukrasnih ornamenata i stalaktita. 


Može se reći da je ova Sinanova građevina — lirska pjesma po- 
svećena prijateljstvu. 

9. Džamija Kilič Ali-paše u Carigradu. Od mnogobrojnih Sinano- 
vih džamija ova je posljednja u našem izboru, ne radi isticanja njene 
velike vrijednosti nego jedne njene druge osobenosti. 

Ranije smo govorili da su mnogi istoričari arhitekture vezali iz- 
gradnju sultan-Sulejmanove džamije za uticaj koji je na Sinana učini- 
la Aja-Sofija. Pokušali smo da tlocrino i prostorno rješenje ove džami- 
je izvedemo iz ranije Sinanove Šahzade-džamije. Čudno je da istoriča- 
ri nisu primijetili frapantnu sličnost između džamije Kilič Ali-paše i 
Aja-Sofije. Čini nam se da se ovdje zaista radi o jednoj smanjenoj ver- 
ziji Aja-Sofije. Bočni brodovi, sa galerijom kao kod Aja-Sofije, nizom 
stupova su odijeljeni od centralnog izduženog bazilikalnog prostora, 
koji je, kao kod Aja-Sofije, pokriven jednom kalotom i dvjema polu- 


Ansambl džamije Kili 
Ali-paše u Carigradu 
193 (1580). Situacioni plan. 

kalotama. Ovo je jedini slučaj gdje je Sinan odustao od stvaranja 
čistog centralnog prostora. Na kraju života, Sinan je kod jednog svog 
manje značajnog djela potražio rješenje koje su prvi ostvaril gradi- 
telji Aja-Sofije. 

Engleski istoričar arhitekture, Spencer Corbett, tvrdi da je gra.- 
đevina Aja-Sofije turskim arhitektima bila poznata i prije zauzeća 
Carigrada, te da su ih čak vizantijski carevi u nekoliko navrata angažo- 
vali za popravke na Aja-Sofiji. Ukoliko bi ova tvrdnja mogla da bude 
dokumentovana, ona bi mogla da posluži kao tumačenje zbog čega ni 
Sinan ni njegovi prethodnici, između 1453. godine, kad je zauzet Cari- 
grad, i 1580. godine, kad je dovršena džamija Kilič Ali-paše, nisu u Cari- 
gradu prišli izvođenju kopija Aja-Sofije pri gradnji osmanskih džamija. 

lako za utvrđivanje eventualrmog Sinanovog autonstva na Gazi 
Husrev-begovoj džamiji u Sarajevu nije bilo neophodno analizirati Si- 
nanove džamije iz vremena poslije gradnje Šahzade-džamije, sve do 
kraja njegove djelatnosti, smatramo da je to trebalo učiniti, kako bi 
se dobio uvid u cjelokupan Sinanov arhitektonski razvitak. Ovaj raz- 
voj pokazao je uspon jednog graditelja, od vojnog inženjera do geni- 
jalnog arhitekta, i, što je za nas posebno važno, da građevinu Gazi 
Husrev-begove džamije u Sarajevu nije moguće uklopiti u Sinanove 
džamije ranog perioda (prije nego je postao glavni arhitekt Carstva), 
zbog toga što je Gazi Husrev-begova džamija mnogo zrelije arhitekton- 
sko djelo od prvih dviju Sinanovih džamija, u Alepu i Carigradu. Kas- 
nije pak Sinanove građevine, po vrijednosti daleko prevazilaze moguć- 
nosti graditelja Gazi Husrev-begove džamije. Ove Sinanove džamije 
pripadaju najvišoj fazi osmanskog arhitektonskog stila. 

Sinan je mogao da bude graditelj Gazi Husrev-begove džamije sa- 
mo u vremenu kad se kao vojni inženjer, sa vojskom sultana Sulejmana 
nalazio u Srbiji i Mađarskoj. Utvrdili smo da je tada bilo moguće da 
dođe do kontakta između njega i Gazi Husrev-bega, namjesnika bosan- 
skog. Međutim, to je sve što govori u prilog mogućem Sinanovom uče- 
šću na gradnji ove džamije. Analiza Sinanovih džamija iz doba 1536— 
1539, pokazuje da je Sinan šest, odnosno devet godina poslije dovrše- 
nja Gazi Husrev-begove džamije bio, kao arhitekt, pravi početnik. Nje- 
gove prve džamije iz toga doba po vrijednosti su ispod osrednjih ostva- 
renja ranije osmanske arhitekture brusanske i ranocarigradske škole. 
Ranocarigradskoj školi pripada i džamija Gazi Husrev-bega. 

Potrebno je da damo i odgovor na tvrdnju H. Kreševljakovića 
da su u Carigradu nađeni Sinanovi nacrti za Gazi Husrev-begovu dža- 
miju. Studirajući Sinanove gradnje u Carigradu, utvrdih smo da dosad 
na žalost, nisu sačuvani, odnosno pronađeni nikakvi arhitektonski na- 
crti turskih graditelja iz XV, XVI i XVII vijeka. Nema čak nikakvih 
podataka o tome kako su izgledali ti nacrti. Pretpostavlja se da su 
glavnu osnovu za izvođenje velikih građevina predstavljale makete. 
Nije, međutim, nemoguće da se u budućnosti pronađu nacrti graditelja 
predsinanovog i Sinanovog doba, pošto u turskom državnom arhivu 
ima još vrlo mnogo neobrađenih dokumenata iz ovog vremena. 


Ostaje, dakle, otvoreno pitanje gdje treba tražiti uzor za građe- 
vinu Gazi Husrev-begove džamije, i gdje — njenog graditelja? 

BRUSANSKA ARHITEKTONSKA SKOLA 


Nema nikakve sumnje da su Osmani, dolazeći u Maloj Aziji u do- 
ticaj sa zrelim ostvarenjima vizantijske arhitekture, pretrpjeli njen 
značajan uticaj, Taj uticaj dolazi do najvećeg izražaja u gradnji pot- 
kupolnih građevina sakralnog i javnog tipa. Nadalje, islamska persij- 
ska arhitektonska škola dala je preko Turkestana svoj pečat i ranijoj, 
seldžučkoj, i kasnijoj, osmanskoj, arhitekturi. Osmani u svoju arhi- 
tekturu u početku unose i elemente dekoracije, koji potiču iz vlasti- 
tog tkačkog zanata. Kupola na trompama iz islamske persijske škole i 
vizantijska kupola na pandantivima našle su najvidnije mjesto u os- 
manskoj arhitekturi. Težnja za polihromnom dekoracijom dobiva pu- 
ni značaj kod zidanja sa alterniranim slojevima opeke i kamena. Taj 
način je bio primjenjivan i u vizantijskoj i u persijskoj islamskoj 
arhitekturi. 

Najranija osmanska džamija, Zelena džamija u Isniku (Nikeja), 
podignuta 1392. godine, sastoji se od jednog malog kvadratičnog pro- 
stora, pokrivenog kupolama sa okruglim tamburom, i trijema sa tri pre- 
lomljena luka, Minaret od opeke sa bogatim stalaktitnim ukrasom ispod 
šerefeta, kao i zidanje kamenom i opekom, pokazuje tendenciju za boje- 
nom dekoracijom bez ikakve plastike, izuzev stalaktita. Nešto kasnija, 
Mahmud Čelebi-džamija (oko 1400), u istom gradu, ima iste karakteristi- 
ke. Dekorativni slog opeke u zidanom minaretu još jače ukazuje na per- 
sijski uticaj. Kupole ovih najstarijih osnanskih džamija imaju gotovo 
ovoidan profil, što također govori o jačem persijskom i slabijem vi- 
zantijskom uticaju. Kasnije džamije, Bajazitova džamija u Amasiji 
(oko 1400), Ulu-džamija u Brusi (1421) i Ješil džamija u Brusi (1421), 
imaju niže kupole, sa oktogonalnim tamburom. Ovdje je očigledan vi- 
zantijski uticaj. 

U unutrašnjosti Ulu-džamije, koja je pokrivena sa dvadeset goto- 
vo jednakih kupola, kupole leže na četvrtastim stupcima i pandantivi- 
ma, što također govori o uticaju vizantijske arhitekture. Prelomljeni 
lukovi i dekoracija nose obilježje drugih islamskih škola i vlastile 
turske tekstilne dekoracije. Za razliku od vizantijskih kupola, osman- 
ske kupole ovog ranog perioda nisu visinski izdiferencirane, ili je ta 
diferencijacija izvođena neupadljivo. Tlocrti osmanskih džamija iz vre- 
mena dok je prijestonica bila u Brusi, veoma su različiti. Počev od 
najjednostavnijih, kod kojih postoji samo jedan kvadratičan prostor, 
već u brusanskoj školi dolazi do razvijenih tlocrta, koji su u kasnijem 
periodu poslužili Sinanovim prethodnicima, Sinanu i njegovim nasljed- 
nicima kao primjeri za ugled. 

Tlocrt Ulu-džamije u Brusi je pravougaonik podijeljen na dva- 
deset manjih kvadratnih polja. Tlocrti džamija sultana Bajazita u 
Amasiji i Murata II u Brusi pripadaju tipu džamije sa izduženim pro- 
storom za molitvu, koji je pokriven dvjema jednakim kupolama, te 
ima po jedan bočni prostor kvadratičnog oblika. Bočni prostori su Ši- - 
rokim lukovima vezani za glavni prostor. Pred ulaznom stranom je 
trijem pokriven nižim kupolama. Iz ovog tlocrta razvili su se nešto 
kasniji tlocrti ranoosmanskog arhitektonskog stila iz doba Mehmeda 

Džamija Sultana Mehmeda 
Osvajača u Carigradu 
(1470). Prvobitni tlocrt. 


Najznačajnija džamija ovog perioda je, svakako, džamija sultana I 

Mehmeda Osvajača u Carigradu. Džamija je danas onakva kakva je | 
bila u XVIII vijeku, nakon velike rekonstrukcije poslije zemljotresa. 
Turski istoričar arhitekture Ekrem Haki Ajverdi izvršio je analizu 
prvobitnog rješenja ove džamije iz 1470. godine, kad je ona bila do- 
vršena, i utvrdio da je originalna građevina pripadala prelaznom tipu 
između brusanske i ranocarigradske škole. Dimenzije džamije sultana 
Mehmeda Osvajača bile su mnogo veće od uobičajenih dimenzija dža- 
mija brusanske škole: kupola je imala promjer 26,00 m, dok se veli- 
čine kupola džamije brusanske škole kreću do cca 15 m promjera. U 
ovoj školi daju se uočiti tri glavna tlocrtna tipa: 


1. Kvadratični prostor za molitvu, sa jednostavnim trijemom sa 


tri kupolice na ulaznoj strani. 
2. Pravougaoni tlocrt podijeljen na više kvadratičnih polja pokri- 
venih kupolama. Na ulaznoj strani — jednostavan trijem, također pod 
kupolama. 


Tipične tlocrtne sheme 
džamija brusanske Škole. 

Džamija sultana Bajazita u Carigrađu (1501), Tlocrt, 


3. Razvijeni tlocrt sastavljen od kvadratičnih i pravougaonih po- 
lja pokrivenih kupolama i polukupolama. Na ulaznoj strani — jedno- 
stavan trijem ili trijem koji uokviruje pravougaono dvorište sa šadrva- 
nom u sredini. Ovaj tip ima brojne varijante. 

Krajem XV vijeka, sa džamijom sultana Mehmeda Osvajača po- 
činje da se stvara novi ranocarigradski osmanski stil džamije. Osnovni 
tlocrtni tipovi ranije brusanske škole ostaju, ali se početkom XVI vi- 
jeka počinje naročito primjenjivati treći tlocrtni tip, koji u tlocrtu 
džamije sultana Bajazita ima polaznu tačku za kasnija vrhunska Sina- 
nova ostvarenja. Ovom trećem tlocrtnom tipu pripadaju obje pome- 
nute džamije: sultana Mehmeda Osvajača i Bajazitova. 

Kad Osmani u XIV i XV vijeku osvajaju naše krajeve, donose 
sobom gotova arhitektonska rješenja brusanske i ranocarigradske ško- 
le, kako za džamije, tako i za druge javne i stambene objekte. Gazi 
Husrev-begova džamija u Sarajevu, iako podignuta 1530. godine, dakle 
— 30 godina poslije džamije sultana Bajazita u Carigradu, pripada tlo- 
crtnom ranocarigradskom tipu koji se oformio još u brusanskoj školi, 

197 a u dđekoraciji se nalazi na prelazu ka carigradskom klasičnom tipu. 

GDJE TREBA TRAŽITI GRADITELJA I UZOR 
GAZI HUSREV-BEGOVE DŽAMIJE U SARAJEVU 


Nema sumnje da su tlocrtna rješenja džamija sultana Mehmeda 
Osvajača i sultana Bajazita učinila najsnažniji uticaj na sve kasnije 
carigradske velike džamije. Ovaj uticaj se prenio i na osvojene pokra- 
jine i na Istoku i na Zapadu. Godine 1497. završena je Atik Ali-pašina 
džamija u Carigradu, dakle dvadeset i sedam godina poslije dovršenja 
džamije sultana Mehmeda Osvajača a četini godine prije džamije sul- 
tana Bajazita. Tlocrt ove džamije predstavlja uproštenu varijantu sul- 
tan: Mehmedove džamije: izostavljen je po jedan bočni kvadratični pro- 
stor, a umjesto zatvorenog dvorišta sa trijemom, izveden je trijem 
samo na ulaznoj strani. Pošto je ova džamija manja, umjesto dva mi- 
nareta, ima samo jedan. Atik Ali-pašina džamija predstavlja za svoje 
vrijeme značajnu osmansku građevinu u Carigradu. Tlocrtno, ona pri- 
pada još brusanskoj školi (treći tip). Tražeći džamiju koja je u Cari- 
gradu podignuta prije Gazi Husrev-begove džamije u Sarajevu, a čiji 
tlocrt je najbliže tlocrtu ove sarajevske, zadržali smo se na Atik Ali- 
-pašinoj džamiji, iako istom tocrtnom tipu pripada i Rumi Mehmed- 
.-pašina džamija u Carigradu iz 1471. godine. Ova džamija je nijedak 
primjer vizantijskog uticaja u dekoraciji u osmanskoj arhitekturi dža- 
mija u Carigradu. Zbog toga je ona spolja sličnija vizantijskoj crkvi 
pretvorenoj u džamiju nego pravoj osmanskoj džamiji. Pošto je ova 
džamija, po svom prostornom rješenju, konstrukcijama i dekoru, po- 
sve različita od Gazi Husrev-begove, nema potrebe da ulazimo u kom- 
parativnu analizu ovih građevina. Za tlocrtno rješenje Gazi Husrev-be- 
gove džamije možemo reći da je direktno izvedeno iz tlocrta Atik 
Ali-pašine džamije. Jedina razlika je u tome što Gazi Husrev-be- 
gova džamija ima, umjesto po dva bočna kvadratična prostora, samo 
po jedan. Apsolutne dimenzije ovih dviju džamija su približne: raspon 
kupole Atik Ali-pašine džamije je 13,50 m, a kod Gazi Husrev-begove 
13,00 m. Unutarnja stranica bočnog kvadratnog prostora Atik Ali-pašine 
je 5,60 m, a kod Gazi Husrev-begove 6,40 m. 

Atik Ali-pašina džamija u Carigradu. Po svojoj veličini ona pri- 
pada vezirskim džamijama, za razliku od sultanskih, koje su redovito 
veće, i onih koje su gradili bogati građani a koje su bile manjih dimen- 
zija. Naprijed smo već kazali da je njen tlocrt uprošćena varijanta 
tlocrta džamije sultana Mehmeda Osvajača. Glavni prostor za molitvu 
sastoji se od jednog kvadratnog prostora pokrivenog kupolom, koji je 
na strani mihraba produžen pravougaonim prostorom, pokrivenim po- 
lukupolom koja dosiže do ispod tambura centralne kupole. Bočno su 
dodata po dva manja kvadratična polja također pokrivena kupolama. 
Ovi prostori su sa centralnim prostorom vezani širokim prelomljenim 
lukovima, tako da s njima čine jedinstvenu cjelinu. Četiri polukružna 
luka nose centralnu kupolu na pandantivima. Nizak tambur probijen 
je sa 16 prozora koji su zatvoreni kamenim perforiranim tranzenama. 
Do visine tambura vodi, kroz zid glavne mase, usko stepenište do ga- 
lerije pod kupolom. Poligonalni minaret ima stalaktitni ukras s donje 
strane šerefeta. Minaretu se pristupa spolja. Trijem džamije sastoji 
se od šest stupova sa stalaktitnim kapitelima koji su međusobno pove- 
zani širokim prelomljenim lukovima. 

Atik Ali-pašina džamija u Carigrađu (1497). Tlocrt i presjek. 


Kose sile kupole prihvaćene su u uglovima kubusa građevine, na 
visini tambura, sa po dva teška monolitna kamena kontrafora. 

U unutrašnjosti su glavni dekorativni elementi krupni stalaktiti 
na pandantivima polukupole, mihrab i minber. Mahfil je drven i kasni:- 
jeg datuma. Naročito bogatu obradu ima mihrab sa svojim stalaktit- 
nim dekorom, a i dimenzije su mu impozantne. Minber nema šiljast 
završetak, zbog stalaktita na pandantivu polukupole (on mu spreča- 
va da razvije takav završetak). Prostori su pravougaoni, polukružni 
i sa završetkom prelomljenog luka. Samo najniži pravougaoni prozori 
imaju željezne rešetke, svi ostali — kamene, perforirane tranzene. Či- 
tava građevina je zidana od pravilnih, pomno obrađenih klesanaca 
krečnjaka. Stupovi u trijemu su mermerni, monolitni, sa vanrednim 
stalaktitnim kapitelima. U zidu trijema izvedene su dvije niše, dva 
mala spoljna mihraba. 


Atik Ali-pašina džamija u 
199 Carigradu (1497). Enterijer. 

Atik Ali-pašina džamija u 
Carigrađu (1497). Bočni izgled. 


Fasada je sa četiri horizontalna profilirana vijenca visinski podi- 
jeljena u četiri zone do visine pod kupolom. 

U proporcioniranju građevine vidi se težnja za piramidalnim po- 
stavljenjem kupolnih elemenata prema glavnoj kupoli. Visinski prelazi 
sa nižih na više kupolaste oblike su blagi. Minaret je još uvijek snažan 
kao kod brusanskih džamija. 

Gazi Husrev-begova džamija. Tlocrt ove građevine razlikuje se od 
tlocrta Atik Ali-pašine džamije samo po tome što bočno ima svega po 
jedan kvadratićan prostor. Srednji dio, prostor za molitvu, pokriven je 
kupolom i prema mihrabu produžen pravougaonim prostorom koji |) 
pokriven polukupolom. Bočni prostori su, pomoću lukova, u intimnoj 
vezi sa centralnim prostorom. Trijem je sa bokova zatvoren zidovima 
u kojim su prvobitno postojali otvori, u vidu prostora sa prelomljenim 
lukovima. Stepeništu minareta prilazi se spolja. Glavna kupola je ni- 
ska. Strijela kupole iznosi svega 4 m. Ispod kupole je izvedena galeri- 
ja, kojoj se pristupa stepeništem koje vodi kroz zid kubusa građevine. 
Centralna kupola se niskim tamburom, sa osam prozora, oslanja na 
pandantive koji izlaze iz četiri snažna prelomljena luka. Luk na koji 
se oslanja polukupola ukrućen je zategom, kao i lukovi bočnih pro- 
stora. 

Svi prozori, osim najdonjih koji su pravougaoni, imaju završetak 
u vidu prelomljenog luka. 

Na ulaznoj i bočnim stranama postoji po jedan okrugli mali pro- 
zor, koji podsjeća na rozetu kod crkvenih romanskih građevina. Ovako 
tretiran okrugli prozor ne nalazimo kod džamija u Turskoj. Ovdje se, 
vjerovatno, radi o uticaju dalmatinskih majstora, koji su učestvovali 
u gradnji Gazi Husrev-begove džamije. 200 

Gazi Husrev-begova džamija u Sarajevu Gazi Husrev-begova džamija u Sarajevu 
(1530). Tloert. (1530). Presjek. 


U visini tambura, u uglovima kubusa građevine, kose sile kupole 
uhvaćene su zidanim kontraforima, koji malo izlaze iz ravni zida. 

Poligonani snažan minaret nema uobičajenog stalaktitnog ukra- 
sa s donje strane šerefeta. 

U unutrašnjosti, glavni dekorativni elementi su stalaktiti na pan- 
dantivima polukupole, stalaktitni mihrab, bogato dekorisan minber i 
mahfil. 

Građevina je zidana od tesanih kamenih kvadera nejednakih veli- 
čina i osrednje obrade. Zbog toga je spolja omalterisana. 

Džamija je proporcionisana, tako da je visinski naglašen kubus 
građevine. Niže kupole bočnih prostora i trijema zadržane su na ma- 
njoj visini, tako da je masa kubusa dominantna. Da bi pojačao verti- 
kalno djelovanje kubusa, graditelj ga nije horizontalno članio. 

Enterijer Gazi Husrev-begove džamije obrađen je na posve drugi 
način nego unutrašnjost Atik Ali-pašine džamije. Stalaktiti na pandan- 
tivima polukupole mnogo su sitniji i drukčijih geometrijskih oblika. 
Mihrab i minber Gazi Husrev-begove džamije se toliko razlikuju od 
mihraba i minbera Atik Ali-pašine džamije, da je teško pretpostaviti 
da se radi o istom graditelju. 

Na osnovu analize prostornog i tocrtnog rješenja ovih dviju 
građevina bilo bi moguće pretpostaviti da ih je gradio isti neimar, ali 
po dekorativnoj obradi, spolja i unutra, zaključujemo da su ove dvije 
građevine gradila dva različita arhitekta. Ovaj zaključak potvrđuje i 
činjenica da je Gazi Husrev-begova džamija izgrađena 33 godine poslije 
Atik Ali-pašine. 

Imajući u vidu sličnost prostornog i tlocrtnog rješenja a posve 
različitu dekorativnu obradu, sa sigurnošću možemo konstatovati, čak 
zanemarujući veliku vremensku razliku godina u kojima su izgrađene, 
da je graditelj Gazi Husrev-begove džamije poznavao Atik Ali-pašinu 

201 džamiju, te da je, malo uprošćavajući tlocrt, realizovao iste prostor;, 

Gazi Husrev-begova džamija u Sarajevu Gazi Husrev-hegova džamija u Sarajevu 
(1530.) Prednji izgled. (1530). Bočni izgled. 


koristeći se istim konstrukcijama i zadržavajući čak i približno iste 
mjere i proporcije glavnih arhitektonskih elemenata prema kubusu 
građevine. Prvi opširan opis Gazi Husrev-begove džamije dao je Ćiro 
Truhelka, U svojoj monografiji GAZI HUSREV BEG, ovaj autor izme- 
đu ostalog piše: ,Tambur je presvođen oblim kubetom, kome je unu- 
tarnji vrh nadvisio osnovicu za 4,5 m. I tako je to kube nadvisilo pod- 
nicu džamije za 26 m. Sravnimo li tu mjeru sa širinom ove orte pri 
dnu, opažamo da je visina upravo prema osnovici u razmjeru kao 
2:1, a tom razmjeru, što ga je građitelj jamačno svjesno i pomno pro- 
računao, pripisao bi upravo veličanstveni dojam, kojim se ova kupola 
doimlje promatrača, jer čudo, i ako tu nema golemih dimenzija, čini 
se taj prostor daleko većim, nego je u istini." 

Ćiro Truhelka pripisuje uspjelo prostorno rješenje proporcioni- 
sanju potkupolnog prostora u odnosu 1:2, gdje prvi broj označava 
stranicu kvadrata a drugi visinu od pada do tjemena kupole. Mjere 
koje navodi Ć. Truhelka nije poslije njega niko provjeravao, pa su 
brojni autori koji su poslije njega pisali o Gazi Husrev-begovoj džamiji 
ponavljali iste konstatacije. U ovom slučaju bilo je realno posumnjati 
u date mjere, pošto renesansni arhitektonski omjer 1:2 nije karakte- 
rističan za turske građevine. 

Ako analiziramo prostorne proporcije mnogih velikih i srednjih 
osmanskih džamija, vidjećemo da se njihovi bočni presjeci baziraju 

Gazi Husrev-begova džamija u Sarajevu. (1530). Enterijer. 


na istostraničnom irouglu. Ovaj način proporcionisanja primijenjen 
je kod Atik Ali-pašine džamije a takođe i kod Gazi Husrev-begove 
džamije. 

Truhelka očigledno nije imao tačne visinske mjere Gazi Husrev- 
-begove džamije, a kasniji obrađivači ove džamije uzimali. su ove mje- 
re kao tačne, bez provjeravanja. Vršeći detaljno arhitektonsko snima- 
nje Gazi Husrev-begove džamije, dobili smo mjere koje se i u tlocrtu 
donekle razlikuju od onih koje navodi Ć. Truhelka, te visinske mjere 
koje se bitno razlikuju. Visina od poda do tjemena kupole ne iznosi 
26,00 m nego 24,40 m. Nema, dakle, proporcijskog odnosa 1:2, nego 
je proporcionisanje izvršeno na principu istostraničnog trougla, Što je 
još u starom vijeku bilo vezano za istočnjačke arhitekture. 

Za proporcionisanje nije uziman u obzir samo glavni potkupolni 
prostor nego i bočni manji potkupolni prostori. Ako nad cijelom Širi- 
nom džamijskog prostora, uzimajući u obzir glavni i bočne prostore, 
konstruišemo istostranični trougao, njegovo tjeme poklapa se gotovo 
sasvim tačno sa tjemenom glavne kupole. 

Na datim bočnim presjecima Atik Ali-pašine džamije i Gazi Hus- 
rev-begove vidljiv je primijenjeni princip proporcionisanja unutarnjih 
prostora pomoću istostraničnog trougla. Trougao kao baza za propor- 
cionisanje, bio je još u stanom vijeku primjenjivan kod Egipćana i 
Persijanaca (Sasanida). Turski graditelji su samo preuzeli ovaj princip 
i primjenjivali ga pri gradnji velikih potkupolnih građevina, kako u 

203 brusanskoj, tako i u ranocarigradskoj i klasičnoj carigradskoj školi. 


PDF created with pdfFactory trial version www.pdffactory.com 


|" 


Istostranični trougao, kao osnovu proporcionisanja prostora GaZi 
Husrev-begove džamije, primjenjivao je njen graditelj oslanjajući se na 
utvrđeni princip. S obzirom na veoma slične apsolutne mjere dviju 
džamija, najvjerovatnije je da je on, koristeći se tlocrtnim i prostor- 
nim rješenjem Atik Ali-pašine džamije, upotrijebio i princip proporci- 
onisanja u istostraničnom trouglu. 

Prije Gazi Husrev-begove džamije, u Bosni su bile samo tri dža- 
mije pod kupolom: džamija Mustafa-bega Skenderpašića u Sarajevu 
(1517), Muslihudina Cekrekčije u Sarajevu (1526) i Sinan-čauša u Livnu 
(1529), Od ove tri džamije danas je potpuno sačuvana samo Muslihu- 
dina Čekrekčije. Od prve je ostao samo minaret, dok se iz ruševnih 
ostataka treće mogu istaknuti lijepo konstruisani i izvedeni pandantifi, 
Kako po svojim dimenzijama, tako i po obradi, ove džamije su skrom- 
na arhitektonska ostvarenja, čija najveća vrijednost leži u konstruk- 
ciji kupole, koja već kao konstrukcija znači veliki napredak u pokri- 
vanju džamijskih prostora. Sve ranije džamije u Bosni bile su pokri- 
vene drvenom stropnom konstrukcijom relativno malih raspona. 

Prve džamije pod kupolom u Bosni po arhitektonskoj vrijedno- 
sti daleko zaostaju za Gazi Husrev-begovom. Ovdje se ne može govoriti 
ni o kakvom uticaju ovih građevina na džamiju Gazi Husrev-bega. Ove 
džamije su sigurno gradili osmanski neimari, pošto u Bosni prije Tu- 
raka nije bilo iskustva u građenju većih kupola. 

Konstruktivno rješenje Gazi Husrev-begove džamije predstavlja 
skok prema rješenjima pomenute tri džamije, pa je bilo kakvo pore- 
đenje nepotrebno. 

Dvadeset godina poslije Gazi Husrev-begove džamije nije u Bosni 
i Hercegovini podignuta nijedna džamija pod kupolom. Između 1550. 
i 1570. godine sagrađen je čitav niz ovakvih džamija. Samo Ferhad 
pašina džamija u Banjaluci (1583) ima džamijski prostor pokriven 
kupolom i polukupolom, ah bočnih potkupolnih prostora nema. Sve 
druge džamije pod kupolom u Bosni i Hercegovini, iako građene po- 
slije Gazi Husrev-begove, pripadaju najjednostavnijem tipu osmanske 
džamije sa jednim kvadratičnim prostorom pokrivenim kupolom, is- 
pred koga je postavljen jednostavan potkupolni trijem. 

Po svojim arhitektonskim karakteristikama, Gazi Husrev-begova 
džamija se izdvaja od svih potkupolnih džamija u Bosni i Hercegovini, 
kako ranijih tako i kasnijih. Njeno konstruktivno rješenje je kompleks- 
nije i smjelije, tlocrt razvedeniji, prostori harmonično povezani uz glav- 
ni, kome su podređeni: dekonisanje pandantifa, portala, mihraba, min 
bera i mahfila izvedeno je sa velikim poznavanjem stila, što sve daje, 
kao rezultat, zrelo arhitektonsko ostvarenje, vrednije i od ranijih i od 
kasnijih, Osobenost ove džamije predstavlja snažni minaret, neponov- 
ljen ni kod jedne džamije u Bosni i Hercegovini. Usklađen s drugim 
građevinskim elementima objekta, on nosi obilježje ranocarigradske 
škole, ponavljajući proporcije minareta Atik Ali-pašine džamije u Cari- 
gradu. 

Osmanske džamije u Makedoniji i na Kosovu izgrađene su ranije, 
pošto ove krajeve Turci zauzimaju u XIV i XV vijeku, Najvrednije dža- 
mije u ovim našim pokrajinama grade Turci krajem XV i početkom 
XVI vijeka. Džamije u Skoplju, Bitolju i Prištini umnogom se razlikuju 
od Gazi Husrev-begove i drugih bosanskohercegovačkih džamija. Već 

sam način zidanja, alterniranim slojevima opeke i kamena, ukazuje na 
jak vizantijski uticaj u traženju polihromnih efekata na fasadi, što je 
razumljivo, s obzirom na snažnu Vizantijsku arhitektonsku tradiciju, 
kako u Maloj Aziji i Carigradu, tako i u ovim našim krajevima. Brojni 
vijenci na tasadi dijele po visini kubus građevine na više pojasa. Pored 
ostalih, ovo su karakteristike kojim se naročito odlikuju osmanske dža- 
mije u Makedoniji. 

U Bosni i Hercegovini sve potkupolne džamije izvedene su od ka- 
mena, a u članjenju fasade da se uočiti težnja da se vijencima naglasi 
visinska granica kubusa i tambur kupole. Sve ove razlike vrijede prili- 
kom poređenja Gazi Husrev-begove džamije sa ranijim ili približno sa- 
vremenim osmanskim džamijama u Makedoniji. 

Osvajajući naše krajeve, Turci donose sobom gotova stilska arhi- 
tektonska rješenja, koja se posve razlikuju od svih koja su ranije po- 
stojala na našem teritoriju. Neimari koji su u predturskom periodu u 
Makedoniji i Srbiji gradili crkvene građevine pod vizantijskim uticaji- 
ma, a u Bosni — utvrđene gradove pod zapadnjačkim uticajima roma- 
nike i gotike, sigurno nisu bili graditelji osmanskih džamija u našim 
pokrajinama. Ovo su mogli biti samo turski arhitekti koji su u Carigradu 
i Maloj Aziji već bili izgradili mnogobrojne objekte u novom osman- 
skom arhitektonskom stilu, 

S ovim u vezi i pitanje graditelja Gazi Husrev-begove džamije po- 
staje nešto određenije. Pošto se radi o stilski vrlo vrijednoj građevini, 
koja nastaje u prvoj fazi turskog građenja u Bosni, moramo prihvatiti 
misao da to nije bio domaći graditelj. Također i činjenica o rodbinskoj 
vezi Gazi Husrev-bega sa carskim dvorom u Carigradu, kao i njegov 
visoki položaj, govori u prilog tome da je ovaj osmanski namjesnik u 
Bosni svakako mogao imati više povjerenja u carigradske graditelje. 

Osim džamije, Gazi Husrev-beg je ostavio i druge značajne zaduž- 
bine javnog karaktera. To su u prvom redu medresa, bezistan, hamam i 
kan. Sve ove građevine podignute su u Sarajevu. Sigurno je samo da je 
medresa bila završena za njegovog života, dok se nastanak ostalih po- 
menutih građevina ne može tačno datirati. Postoji velika vjerovatnoća 
da su bezistan, hamam i han sagrađeni poslije njegove smrti, sredstvi- 
ma njegovog vakufa, 

Poredeći ove četiri građevine sa džamijom, po arhitektonskoj vri- 
jednosti možemo posebno izdvojiti medresu, koja, iako malih dimen- 
zija, nosi pečat umijeća vrlo dobrog graditelja. 

Podignuta u neposrednoj blizini džamije, svega sedam godina po- 
slije njenog završetka, ova građevina ima uobičajenu dispoziciju osman- 
ske medrese: oko unutarnjeg dvorišta — trijem, vezan za sobe učenika, 
pokriven kupolama; naspram ulaza veća prostorija — predavaonica, 
također pod kupolom; u sredini dvorišta mali šadrvan. Visoki dimnjaci 
izvučeni iz svake sobe predstavljaju posebnu arhitektonsku vrijednost, 
Najveću pažnju neimar je poklonio stalaktitnom dekoru portala, jedin: 
stvenom među osmanskim građevinama u Bosni. Svaki građevinski 
elemenat i detalj je ovdje usklađen i podređen cjelini građevine. U pore- 
denju sa džamijom, medresa je po dimenzijama neznatna, ali po arhi: 

Hamam i bezistan, građevine impozantnih dimenzija, iako značajne 
arhitektonske realizacije, nemaju onu arhitektonsku vrijednost koju 
imaju džamija i medresa. 

Podaci koje imamo o hanu (Tašlihan) su nedovoljni i nesigurni da 
bismo mogli dati uporednu analizu arhitektonskih vrijednosti ove gra- 
đevine prema džamiji. Ovaj objekat se naslanjao na bezistan, a izgra- 
đen je, po svoj prilici, približno u isto vrijeme (obje građevine su po- 
stojale 1557, a tačna godina gradnje nije poznata, kao ni za hamam, o 
kome prvi podaci datiraju tek s početka XVII vijeka). Iz sačuvanih po- 
dataka da se zaključiti da je imao tipičnu dispoziciju i konstrukciju 
osmanskih hanova. 

Polazeći od vremena gradnji i od arhitektonskih karakteristika i 
vrijednosti ovih Gazi Husrev-begovih zadužbina, s mnogo vjerovatnoće 
možemo prihvatiti mogućnost da je isti neimar gradio Gazi Husrev-begu 
samo džamiju i medresu. 


ZAKLJUČAK 


Iz istorijskih podataka o životu legatora džamije Gazi Husrev-bega 
i mimar Sinana, utvrdili smo da je bilo moguće da se oni sretnu poslije 
Mohačke bitke, 1526. godine, a prije napada na Beč, 1529. godine, što 
bi dozvoljavalo mogućnost Sinanovog učešća u izgradnji Gazi Husrev- 
-:begove džamije. Međutim, to je sve što govori u prilog ovome; sve dru- 
ge činjenice i analize utvrđuju da gradnja Gazi Husrev-begove džamije 
nije Sinanovo djelo, niti djelo njegove škole. 

Iako se sigurno zna da je Sinan još kao vojni graditelj bio izgradio 
dvije džamije: Husrev-pašinu u Alepu 1537. i Hasseki Hurrem u Cari- 
gradu 1539, dakle prije nego što je postavljen za glavnog arhitekta 
carevine, uporednom arhitektonskom analizom ovih dviju džamija sa 
Gazi Husrev-begovom, utvrdili smo da su ove prve dvije Sinanove dža- 
mije prava počelnička djela, koja se odlikuju dobrim poznavanjem kon- 
strukcija, a Gazi Husrev-begova džamija, iako završena 7 godina prije 
prve Sinanove džamije, zrelo je stilsko ostvarenje, mnogo vrednije od 
pomenutih prvih Sinanovih džamija. Vojni arhitekt Sinan bio je samo 
dobar konstruktor u vrijeme kad je završena Gazi Husrev-begova dža- 
mija. Čak i Sinanova Sahzadedžamija u Carigradu, građena 1534—48. 
godine još uvijek je više djelo konstruktora-inženjera, nego arhitekta- 
-umjetnika. Analizirajući popise Sinanovih radova uočili smo da su u 
njih unesene i veoma male građevine koje ne mogu ništa doprinijeti Si- 
nanovoj veličini. Pomenute su i neke gradnje u Bosni i Hercegovini od 
kojih nema traga, izuzev Sokolovićevog mosta u Višegradu. 

Gazi Husrev-begova džamija bila bi značajna osmanska građevina 
svog doba, čak da je podignuta u Carigrađu. To sve govori u prilog 
tome da je bilo nemoguće izostaviti je iz oba popisa Sinanovih djela i 
kad bi ona stvarno pripadala Sinanu. 

Ova je džamija završena 9 godina prije nego što je Sinan postao 
glavni arhitekt carevine. To je vrijeme kad se ne može govoriti o bilo 
kakvoj Sinanovoj školi u arhitekturi. Moguće je samo to da je u to 
doba Sinan, kao viši tehnički građevinski oficir sultanove armije, imao 
veliki broj podređenih graditelja svih tehničkih struka za službu u 

vojsci, Arhitektonska djelatnost ovog vojničkog reda bila je neznatna. 
O Sinanovoj arhitektonskoj školi može se govoriti tek poslije 1539. go- 
dine, kad je postavijen za glavnog arhitekta, a poznata djela njegovih 
učenika datiraju s kraja XVI i početka XVII vijeka. 

Do danas se nisu našli nacrti bilo koje Sinanove građevine, a ni 
nacrti drugih osmanskih građevina XV, XVI, i XVII vijeka, te je, na 
žalost, podatak o nalazu naonta Gazi Husrev-begove džamije netačan. 

Svi ovi na početku tretirani podaci dokazuju da Sinan nije gradi- 
telj Gazi Husrev-begove džamije. Ostaje pitanje — gdje treba tražiti 
njenog graditelja. 

Dajući karakteristike brusanske i ranocarigradske arhitektonske 
škole, konstatovali smo da im je stil bio iskristalisan prije prvih Sina- 
novih građevina. Mnogobrojna djela ovih škola govore da je stil već 
bio došao u svoju zrelu fazu. Sinanove prve građevine po vrijednosti 
mnogo zaostaju za boljim, pa čak i osrednjim gradnjama brusanske i, 
naročito, ranocanigradske škole. Gazi Husrev-begova džamija nastaje 
upravo u vrijeme kad Sinanovi prethodnici dovršavaju izgradnju osman- 
skog arhitektonskog stila. Ona je dobar predstavnik ovog doba. 

Tražeći uzor za ovu džamiju među džamijama ranocarigradske 
škole, izučavali smo džamije iz vremena sultana Mehmeda Osvajača u 
Canigradu i vremena koje slijedi iz toga, te smo utvrdili bitnu sličnosti 
Gazi Husrev-begove džamije sa Atik Ali-pašinom (1497. god.), kako u 
tlocrtnom i prostornom rješenju, lako i u načinu proporcionisanja. Ar- 
hitektonska dekoracija ovih dviju džamija je toliko različita, da se sa 
sigurnošću može tvrditi da one ne potiču od istog graditelja, ali ostala 
sličnost je tolika da nas uvjerava da je graditelju Gazi Husrev-begove 
džamije Atik Ali-pašina služila za ugled. 

Nije, na žalost, poznat ni graditelj Atik Ah-pašine džamije. Vrijeme 
u kome je završena Gazi Husrev-begova džamija, to je vrijeme koje u 
arhitekturi Turske obilježava škola mimar-Hajredina, velikog Sinanovog 
prethodnika. Ovaj graditelj radi u doba vladavine sultana Bajazita 
(1481—1512), kome gradi i džamiju u Carigradu, o čijem srmo značaju 
ranije govorili. Sve sakralne i javne građevine toga vremena u Carigra- 
du, Jedrenu, Brusi, Amasiji i drugim turskim gradovima nose pečat 
njegove škole koja se može izjednačavati sa ranocarigradskom arhitek- 
tonskom školom. Djelatnost ove škole u turskom carstvu traje sve do 
Sinanovih velikih arhitektonskih ostvarenja, odnosno do druge polovi- 
ne XVI vijeka. U vnijeme namjesnika Gazi Husrev-bega, u Sarajevu je 
živio graditelj Sinan, imalac timara, po kome se zvala i jedna ulica u 
Sarajevu. Graditelj koji je dobio timar i po čijem se imenu zvala ulica 
u Sarajevu u vrijeme kad je ovaj grad bio najznačajniji turski grad na 
Zapadu, svakako je bio značajna ličnost. Međutim, nema nikakvih poda- 
taka o objektima koje je on gradio u Bosni. S obzirom na vrijeme u ko- 
me je živio, s pravom se može pretpostaviti da je bio pod uticajem 
škole mimar-Hajredina. U Bosni i Hercegovini nije nam poznat gradi- 
telj nijedne veće džamije iz XVI vijeka, u koje vrijeme su izgrađene 
gotovo sve džamije pod kupolom. Da li je taj bosanski mimar Sinan 
gradio neku od ovih džamija? Zasad ne postoje podaci koji bi nam 
omogućavali da odgovorimo na ovo pitanje. 

Teško da će i u budućnosti bili moguće utvrditi imena osmanskih 

stilskim karakteristikama i vremenu gradnje određivati pripadnost ovih 
građevina arhitektonskim školama a ne određenim graditeljima. 

Utvrdili smo da Sinan nije graditelj Gazi Husrev-begove džamije 
u Sarajevu, ali nismo bili u mogućnosti da utvrdimo njenog pravog 
graditelja. Malo je vjerovatno da ćemo to moći i u buduće. Pošto smo 
analizirali sve poznate istorijske i stilske elemente, ostaje nam da se 
zadovoljimo saznanjem da je njen graditelj pripadao školi mimar-Haj- 
redina. 

ARHITEKTONSKA KONZERVACIJA 
ALADŽA-DŽAMIJE U FOČI 


Foču su 1465. god. definitivno zauzeli Turci. Kada je, tačno dva 
vijeka kasnije, ovo mjesto posjetio Evlija Čelebi, ono je imalo karak- 
terističnu fizionomiju turskog šehera, sa prizemnim i spratnim stambe- 
nim kućama smještenim u baštama, sa potpunim diferenciranjem stano- 
vanja u mahalama od privređivanja koje se kroz razne zanate i trgovi- 
nu odvijalo u čaršiji. 

Evlija je u Foči nabrojao 17 džamija koje su ovom šeheru davale 
najsnažniji pečat. Među njima, oduševljeni Evlija posebno ističe Ala- 
dža-džamiju, o kojoj između ostalog piše: 

,Kad drvenim mostom pređemo na suprotnu stranu onda na vrhu 
mosta imamo Hasan-pašinu džamiju, koja je po cijelom svijetu poznata 
pod imenom , Aladža džamija". To je krasna bogomolja. Ovoj džamiji 
nema ravne u Bosanskom ejaletu, ni u Zvorničkom sandžaku, ni u gra- 
du Taslidži (Pljevlja), a ni drugdje. Njen je graditelj Ramadanaga, glav- 
ni zastupnik (baš halife) starog neimara (Kodža Mimar) Sinana, sina 
Abdulmennanagina, glavnog neimara (mimar-baši) sultana Sulejmana. 
On je uložio svu svoju sposobnost dok je napravio tako krasnu i divnu 
Aladža-džamiju, kojoj ne može biti ravne. U ovoj džamiji je sa stanovi- 
šta arhitekture izraženo toliko sposobnosti, toliko ukusa i finoće i ostva- 
reno toliko ljupkosti, da takvu impresivnost nije ostvario ni jedan ra. 
niji nemar na zemaljskoj kugli. Kako je ona ljepša i sjajnija od svih 
džamija ovog grada, to je ukrasila ovaj grad, Neimar je na zidovima 
četverougaone osnove napravio, poput plave zdjele, okruglu kupolu 
(kubbe); ona je uzorna i zaslužuje da se vidi. Minber, mihrab, prozori 
1 galerija mujezina su perforirani (mušebbak) radovi od bijelog mra- 
mora poput perforacija (gravura) Fahrije; u svakom tome detalju izra- 
žena je neka posebna sposobnost i vještina poput dopuštene mađije. 
Spolja na sofi nalaze se tri visoke kupole (kubbe), na četiri mramorna 
stupa bijela kao kristal. Da ne bi snijeg i kiša zasipali veliki džemat na 
ovim sofama je poređano simetrički dvadeset borovih stupova i od 
drveta inženjerski napravljena neka vrsta krovnog prepusta (sundur- 
ma) tako da onaj koji ga vidi ostaje zapanjen, jer je sav taj prepust 

,Sav jugoistočni zid ove sofe išaran je raznovrsnim šarama rav- 
nim Behzatovu, Manijevu i Sahkulovu kistu." 

, Osnivač ove zadužbine Hasan-paša umro je u Budimu kao bu- 
dimski defterdar. Njegovo su čisto tijelo, prema njegovom testamentu 
(vasijat), sahranili ovdje, u gradu Foči, u dvorištu ove džamije pod po- 
menutom email-kupolom. To je i sada svjetao mauzolej. Bog mu se 
smilovao! To je zaista bio čovjek od ukusa, darežljiv i plemenit, vri- 
jedan, i gostoljubiv, pun divnih osobina kao i Hatem Tai i Džafer Ber- 
meki. Kako on nije žalio blaga, to je neimar Ramadan iz dvadeset i 
jedne džamije koje je on gradio mogao uzeti po neko iskustvo i vje- 
štinu (sana't) i sve ih primjenjivati pri gradnji ove džamije, Uloživši 
svu svoju sposobnost, on napravi takav božji hram, da mu nema ravna 
u Rumeliji (dijar-i Rum)." 

Ovdje je za nas zanimljiv podatak o graditelju Aladža-džamije. 

=" Evlija navodi Ramadan-agu kao njenog graditelja, a na drugom mje- 
stu daje i podatke da je ovaj graditelj prije Aladže bio izgradio 21 dža- 
miju. Iz ovoga se da zaključiti da je za Evliju Ramadan-aga bio poznat 
neimar iz škole mimar Sinana. 

U podacima o Sinanovim saradnicima, arhitektima, Ahmed Re- 
fik navodi: mimar Mehmet-agu, mimar Ahmet-agu, mimar Mustala- 
-agu, mimar Sulejman-agu, mimar Kara Šaban-agu, mimar Hajredin- 
agu, mimar Muslihudin-agu, mimar Husein Čauša, mimar Horos Memi- 
ja, mimar Davut-agu, mimar Dalgič Ahmet Čauša i mimar Jusufa. Od 
ovih su, dužnosti glavnog arhitekta Carstva poslije Sinanove smrti 
(1588) vršili: mimar Davut-aga (1588—1598), mimar Dalgič Ahmet 
Čauš (1598—1603) i mimar Mehmed-aga (1606—1617). 

Jedan drugi autor, Ibrahim Koniali, u svom radu ,Mimar_ Ko- 
dža Sinan" navodi kao Sinanove saradnike sljedeća imena: Ali, Alae- 
din, Ferhat, Kalender, Mehmed, Davut, Omer, Said i Sinan. 

Ni jedan od ova dva autora ne pominje Ramadan-agu kao mi- 
mar-Sinanovog saradnika, a Evlija o njemu govori kao o poznatom 
neimaru, 

Aladža-džamija je sagrađena 1550. godine. Te godine je mimar- 
Sinan počeo gradnju džamije sultana Sulejmana u Carigradu, koja sa 
džamijom sultana Selima TI u Jedrenu predstavlja njegovo remek-djelo 
i najviši domet turske arhitekture. U to vrijeme je mimar-Sinan 
bio već 11 godina glavni arhitekt carstva, sa brojnim učenicima 
i saradnicima. Posve je vjerovatno da je među njima bio i Ramadan- 
-aga, graditelj Aladže, ali je isto tako poznato da su u to doba svi Si- 
nanovi saradnici bili u sjeni svog velikog učitelja. 

Cijeneći vrijednost graditelja Aladže prema njegovu djelu, mo- 
žemo tvrditi da se radi o neimaru koji izvanredno pozna sve stilske 
karakteristike klasičnog doba osmanske arhitekture, počev od primje- 
ne lakih i elegantnih proporcija pa do poznavanja najsitnijih detalja 
spoljne i unutrašnje dekoracije. 

Ako pretpostavimo da se u Sinanovoj školi svake godine ospo- 
sobljavalo za graditelje svega pet mladih neimara, onda je za pola 
vijeka, za koje vrijeme je mimar-Sinan bio glavni arhitekt carstva, kroz 
njegovu školu prošlo oko 250 arhitekata koji su ovladali vještinom 
građenja u okviru jednog zrelog arhitektonskog stila. 210 

Ako je neki Sinanov učenik oko 1545. godine imao 25 godina, 
znači da je u godini Sinanove smrti bio starac od 68 godina. A tek po- 
slije Sinanove smrti stvorena je mogućnost da neko od Sinanovih 
saradnika postane slavan. Pomenuli smo trojicu Sinanovih učenika 
koji su ga naslijedili na mjestu glavnog arhitekta. Moramo vjerovati 
da su ovo bili najsposobniji Sinanovi učenici. Među mnogobrojnim 
ostalim saradnicima Sinanovim bio je i Ramadan-aga, kojega Evlija 
navodi kao poznatog graditelja Aladža-džamije. 

U odnosu na veličinu nekih građevina iz tog vremena carigradskih 
džamija, Aladža džamija je malena. To joj mi u koliko ne umanjuje 
umjetničku vrijednost. I mimar Sinan je nekoliko godina prije smrti 
izgradio Semsi Ahmet-pašinu džamiju u Skutarima, još manju nego 
što je Aladža, i umjetnički još vredniju. 

Poredimo li Aladžu sa drugim jednoprostornim osmanskim dža- 
mijama u bilo kojoj pokrajini nekadašnje Turske Carevine, ona ulazi 
u red najuspjelijih. Prema njoj treba da određujemo mjesto njenog 
graditelja mimar Ramadan-age među neimarima Sinanove škole. 


O PROPORCIJAMA ALADŽA-DŽAMIJE 


U opisu arhitektonskih vrijednosti Aladža-džamije, koji su u 
GZM 1891. godine objavili Zarzycki, Arndt i Stratimirović, istakli su 
uspjelo proporcionisanje građevine, naročito njene unutrašnjosti. Oni 
kao matematsku osnovu ovog proporcionisanja navode brojne odnose 
veličina ,misirskog trokuta". Međutim, ono što navode u prilog ovoj 
tezi, negira njihovu postavku. Način na koji oni u donjem dijelu ente- 
rijera džamije određuju visinu trougla oduzimajući visinu parapeta 
donjih prozora i debljinu luka trompi, posve je isforsiran i neubjed- 

ljiv. Bez ikakvog opravdanja, smanjujući visinu donjeg dijela, ovi auto- 
ri utvrđuju proporcije 8: 5, za koje tvrde da je to odnos dviju strani- 
ca ,misirskog trougla." Ovo tvrđenje u svom članku o Aladža-džamiji 
(1943) ponavlja i Alija Bejtić. 

Pomenuti brojni odnos se uopšte ne odnosi na pravougli ,,egipal- 
ski trougao" čije su stranice u omjeru 3:4:5, Proporcije 8:5 su pro- 
porcije renesansnog ,zlatnog reza" a ne , egipatskog trougla". 

Način proporcionisanja osmanskih džamija zasnovan je na tro- 
uglovima i krugovima. Ovaj metod nije u cjelini proućen, iako je na 
nekim primjerima dokazan. Za utvrđivanje pravila proporcionisanja, 
biće potrebno izučavanje proporcijskih odnosa na većem broju potku- 
polnih džamija, kako kod nas, tako i u drugim gradovima nekadaš- 
njeg Turskog Carstva, naročito u Carigradu i Brusi. 

Jednoprostorna potlkupolna džamija se u osmanskoj turskoj školi 
gradi od prve polovine XIV vijeka sve do druge polovine XIX vijeka. 
Najvrednija ostvarenja ovog tipa džamije postignula su u drugoj polo- 
vini XVI vijeka — dobu klasičnog osmanskog stila, Variranje glavnih 
glomenata ovog tipa znači, u stvari, određivanje međusobnih propor- 
cija trijema, kubusa, tambura, kupole i minareta. 

Ako poredimo osmanske džamije s kraja XV i prvih godina XVI 
vijeka (brusanskog i ranocarigradskog stila) sa onim iz druge polovine 
XVI vijeka, koje pripadaju klasičnom stilu mimar Sinanove škole, on- 
da generalno možemo uočiti težnju ovih iz druge polovine XVI vijeka 
za nešto jačim visinskim naglašavanjem cijele građevine. Ovo bi bila 
i jedna od specifičnosti proporcionisanja džamija mimar-Sinanovog doba. 

Težnju za elegantnijm proporcijama koje zamjenjuju arhaične i 
robusnije proporcije ranijeg doba, možemo pratiti i kod bosanskoher- 
cegovačkih porkupolnih džamija. Klasične proporcije blago naglašenog 
vertikalizma su majstorski primijenjene kod Aladža-džamije pri odre. 
đivanju visine trijema, kubusa, tambura i kupole. Velika vitkost i visi- 
na minareta još jače naglašava težnju za vertikalnim akcentiranjem 
čitave arhitektonske mase. 

MATERIJALI I NJIHOVA OBRADA 


Aladža-džamija je zidana od pravilnih klesanaca sedre, koja do- 
zvoljava veoma dobro i lako obrađivanje. U poređenju sa svim drugim 
bosanskim džamijama, ovdje je obradi klesanaca za zidanje posvećena 
najveća pažnja. Umješnost klesara u rezanju sedre za zidanje i kamena 
krečnjaka za zidanje minareta, te za izradu stupova, portala, mihraba, 
minbera i mahfila — umnogom je pomogla graditelju ove džamije da 
ostvari vrijedno umjetničko djelo. Klesari su naročito dobro pozna- 
vali stilske elemente rezanog arhitektonskog dekora, što je došlo do 
izražaja u klesanju kapitela stupova, stalaktitnog ukrasa u ugaonim 
nišama, trompama i mihrabu, te u klesanju izvanrednog minbera i 
mahfila, koji bez sumnje spadaju u najljepše kod nas. 

Ko su bili ovi klesani, ne znamo. Narodno predanje kaže da je 
utemeljač Hasan Nazir doveo neimare iz Azije, ali o tome nemamo 

nikakve sigurnije podatke. Iz drugih primjera znamo, međutim, da su 
i naši domaći klesari, naročito oni koji su dolazili iz Primorja, tako- 
der dobro poznavali dekorativne elemente osmanskog stila. 


UGROŽENOST SPOMENIKA I KONZERVATORSKI RADOVI 


Kao i sve druge naše potkupolne džamije, i Aladža je imala ispod 
kupole u tamburu drveni prsten, ,hatulu", koja je imala konstruktiv- 
nu zadaću da savlada kose sile koje se stvaraju u kupoli. Ovaj drveni 
prsten u tamburu Aladže je tokom vremena istrunuo, pa su oslobođene 
kose sile rascijepile kupolu — od tjemena do vrha prozora na jugoistoč- 
noj strani tambura. Djelovanjem kosih sila raspukao je i čilav jugoistoč- 
ni zid kubusa. Vertikalna pukotina kontinuirano je išla od tjemena ku- 
pole, njenom  jugo-istočšnom stranom, rascijepila vijenac tambura, 
zatim prozor na tamburu, najviši prozor kubusa, ite se nastavila sve 
do ispod drugog reda prozora kubusa. 

Nema sumnje da je pucanje kupole bilo pospješeno i prodira- 
njem vode kroz bakarni pokrivač u spojnice u kupoli. 

Postojala je mogućnost da se kupola daljnjim djelovanjem kosih 
sila i vode, ubrzo potpuno sruši. Zbog toga su spasavalački radovi bili 
neodložni. 


Projektom konzervacije bilo je predviđeno: 


a) konstruktivno saniranje kupole, tambura i jugo-istočnog zida 
kubusa, 


b) izvođenje pokrivačkih radova na glavnoj kupoli i trima kupo- 
lama na trijemu, 


c) odvodnjavanje oko džamije, 
d) skidanje maltera sa svih zidova. 


Prihvatanje kosih sila koje nastaju u kupoli i nastoje da razmak- 
nu zidove tambura i kubusa, u projektu konzervacije je obezbijeđeno 
ugrađivanjem armiranobetonskog serklaža u podnožju kupole, odnosno 
pri vrhu tambura. Ovaj serklaž je ubetoniran i spolja sakriven ploča- 
ma od sedre, čije veličine u potpunosti odgovaraju klesancima, koji 
su uklonjeni da bi napravili mjesto za serklaž, Nakon postupnog beto- 
niranja serklaža pristupilo se injektiranju kupole cementnim malte- 
rom, izmjeni nekih klesanaca i dijela profilisanog vijenca tambura, kao 
i injektiranju i preziđivanju raspuklog jugoistočnog zida kubusa. 

Ovim konstruktivnim zahvatom spomenik je trajno saniran, te 
ne postoji vjerovatnoća da će se ubuduće pojavljivati bilo kakve puko- 
tine na kupoli, tamburu i kubusu, tim više jer je vidljivo da je slijega- 
nje temelja išlo posve ravnomjerno, bez ikakvih deformacija. 

Bakarni pokrivač na glavnoj kupoli je bio oštećen, a djelomično 
je bio i nestručno postavljen, pa je projektom predviđeno zamjenjiva- 
nje svih ovakvih dijelova pokrivača. 

Na malim kupolama trijema pokrivač je bio dotrajao, pa je bilo 

neophodno potpuno ga izmijeniti. 214 

Oko džamije nije bilo nikakvog vidljivog pločnika koji bi spome- 
nik štitio od kišnice. Zbog toga je postojala opasnost od ispiranja tla 
ispod temelja, te od njihovog slijeganja. Projektom je predviđena iz- 
vedba pločnika oko cijelog objekta i izgradnja uređaja za odvodnja- 
vanje. 

U toku rada je, ispod plitkog sloja humusa, otkriven originalni 
prvobitni rigol, načinjen od kaldrme, kao i kanal koji je odvodio vodu 
od džamije. Manjom popravkom ovog onmiginalnog sistema odvodnja- 
vanja, naš projekat za odvodnjavanje postao je nepotreban. 

Obijanjem maltera na raznim dijelovima fasada džamije, utvr- 
dili smo da je cijela džamija zidana od pomno i pravilno rezanih kle- 
sanaca sedre. 

Makherisane fasade su umnogom umanjivale vrijednost _arhitek- 
tonskog izraza spomenika. Nije bilo nikakve sumnje da prvobitno dža- 
mija nije bila malterisana, jer u tom slučaju sedra za zidanje ne bi 
bila obrađivana u ovako pravilnim klesancima. Skidanje maltera sa 
svih spoljnih površina, osim sa jugoistočnog zida trijema — na kome 
je sačuvana bogata bojena ornamentika iz vremena građenja Aladža- 
džamije i na kome se nalaze brojni kaligrafski potpisi putnika koji 
su posjetili Aladžu, među njima i potpis Evlije Čelebije — dalo je 
spoljnjem izgledu spomenika opet prvobitnu vrijednost. 

Za preziđivanje i opločavanje, obezbijeđena je sedra iz kameno- 
loma kod sela Vikoč (oko 30 km uzvodno uz Ćehotinu), a za ploče 
podova ,muljika", i krečnjak iz Miljevine, materijala od kojih je gra- 
đena džamija. 

U toku radova grom je rascijepio dio minareta iznad šerefeta i 
smaknuo krov minareta. Krov je u potpunosti izmijenjen, upotrijeb- 
ljen je samo stari pokrivač, zidani dio je dijelom prezidan i injektiran. 
Ovo je bio povod da se postavi i kompletna gromobranska instalacija. 

Uz džamiju je istovremeno izvršena i konzervacija česme koja se 
nalazi u kamenoj džamijskoj ogradi. 

Ovim radovima izvršena je arhitektonska konzervacija samog spo- 
menika, ali nije dovršen posao oko uređenja čitavog ansambla što ga 
čini spomenik sa svojom okolinom. U nastavku radova neophodno je 
prići konzerviranju starih grobova, kojih ima oko 20, i uklanjanju nu- 
vijih koji su svojim oblicima unijeli potpuni nesklad u ovaj ambijent. 
Grob Hasan Nazira, osnivača džamije, treba dovesti u prvobitno sta- 
nje, kao i turbe njegovog sina Ibrahim-bega. Turbe je otac sagradio 
za sebe, a u njega pokopao sina. 


Osim ovih radova, arhitektonska konzervacija mora da obuhvati 
restauratorsko-konzervatorski zahvat na šadrvanu pred džamijom, ko- 
me treba vratiti njegov originalni izgled, kao i na kapiji džamijskog 
dvorišta. 

Džamija sa šadrvanom, turbetom, grobljem, kapijom, ogradom i 
česmom je jedinstven ambijent, stilska cjelina koju kao takvu treba 
ukomponovati u šini pojas gradskog parka i njegovog arhitektonskog 

RESTAURATORSKO KONZERVATORSKI RADOVI NA 
GLAVICI" DŽAMIJI U LIVNU 


U osmanskoj arhitekturi, potkupolne džamije predstavljaju njen 
najviši domet i najadekvatniji umjetnički izraz. U Bosni i Hercegovini 
po broju potkupolnih džamija Livno dolazi odmah poslije Sarajeva, 
grada u kome je od nekadašnjih sedam potkupolnih džamija danas sa- 
čuvano šest. 

Do nedavno, u Livnu je bilo pet potkupolnih džamija: ,,Džuma- 
nuša", džamija Sinan Čauša, 1529, god.; ,Penkuša", džamija Muhamed 
Spahije, 1563. god.; ,Begluk", Lala-pašina džamija, 1567/68 g.; ,,Bala- 
guša", Balagijina džamija, 1586. god. i ,Glavica", Hadži-Ahmeda Duka- 
tara, 1587/88. Svi drugi bosanskohercegovački gradovi, čak i centri kao 
što su Travnik, Banjaluka i Mostar, imali su manji broj potkupolnih 
džamija. Ovo možemo objasniti tim što je Livno bilo značajno kao 
najzapadniji turski centar prema Dalmaciji, pa se može razumjeti po- 
sebno naglašena težnja Turaka da se ovom gradu da što jače orijental- 
no-tursko obilježje, čije najznačajnije akcente predstavljaju džamije, 
naročito potkupolne. Osim toga, ovako veliki broj potkupolnih džamija 
u Livnu možemo objašnjavati i blizinom Dalmacije u kojoj je zidanje 
kamenom bilo veoma rašireno, a poznavanje svih tajni klesarskog za- 
nata, može se reći, bila narodna zanatska djelatnost. 

Prema dimenzijama ovih građevina i po "društveno-političkom 
značaju njihovih utemeljivača, one ne idu u red carskih i vezirskih 
džamija. Gradili su ih bogati građani Livna čija imena su sačuvana na 
tarihima i predajom, uz imena džamije i susjednih mahala. 

Sve livanjske potkupolne džamije pripadaju osmanskom tipu jed- 
noprostorne džamije sa trijemom pokrivenim sa tri male kupolice. Po 
načinu proporcionisanja glavnih dijelova građevine: kubusa, tambura, 
kupole i minareta, one čine posebnu grupu bosanskohercegovačkih dža- 
mija pod kupolom. Njih odlikuje dosta nizak tambur, visoka gotovo 
ovoidna, kupola i nizak minaret završen neuobičajeno niskom krov- 
nom konstrukcijom. Svi dijelovi građevine djeluju zbijeno i kompakt- 
no, a svojim spoljnim izgledom naglašavaju unutarnji molitveni pros- 
tor, kome su podređeni svi drugi dijelovi građevine. Za izgled ovih 
džamija karakteristično je da se šerefet minareta nalazi gotovo na istoj 

Zbijenošću svih elemenata, visokom kupolom i niskim minare- 
tom, livanjske potkupolne džamije djeluju arhaično i podsjećaju na 
prve osmanske jednoprostorne potkupolne džamije u Izniku (Nikeji) 
iz XIV vijeka, iako su sve građene tek u drugoj polovici XVI vijeka. 
Ovo govori o tome da na njihovoj gradnji nije učestvovao nijedan od 
poznatih graditelja škole mimar-Sinana, koja je bila vladajuća u Tur- 
skom Carstvu u drugoj polovici XVI vijeka, a čije gradnje se odlikuju 
klasičnim načinom proporcionisanja, lakoćom i elegancijom. 

Graditelji livanjskih potkupolnih džamija su, po svoj prilici, do- 
maći neimari koji su usvojili stilske elemente njima savremenih osman- 
skih arhitekatz, ali nisu dostigli majstorstvo. Otuda arhaičnost livanj- 
skih džamija. Nema sumnje da je i specifična klima u Livnu imala 
znatan uticaj na izgled potkupolnih džamija. Ovu klimu naročito odli- 
kuju duge snježne zime i snažni orkanski vjetrovi, zbog čega je bilo 
nužno sve elemente građevine graditi što zbijenije uz centralno jezgro, 
a naročito minaret proporcionisati tako da može izdržati silne udarce 
vjetrova. Prema tome, specifičan izgled livanjskih potkupolnih džami- 
ja uzrokovan je surovom klimom i tradicijom ranijeg, predturskog 
perioda građenja, čiji su nosioci bili domaći neimari. 

Posebnu karakteristiku livanjskim džamijama daje izrazita vje- 
ština klesanja kamena, što je došlo do izražaja pri zidanju zidova ku- 
busa, minareta, a naročito u klesanju dijelova džamije koji su ukraše- 
ni stalaktitnim dekorom, kao što su: mihrab, minber, mahfil, trijem 
(sofe), portal i šerefet. Stalaktitmi ukras na ovim dijelovima džamije 
govori o potpunom poznavanju dekorativnih elemenata osmanske ško- 

= le i o zanatskom majstorstvu naših klesara. 

U unutrašnjosti livanjskih potkupolnih džamija postoji zidna bo- 
jena dekoracija, najvećim dijelom iz novijeg doba. Najvrednija se na- 

lazi u ,Balaguši"" džamiji, ona je vjerovatno i najstarija i tipična 0s- 
manska. 

U narodu poznata pod imenom ,Glavica", ova džamija je izgra- 
đena 1587—88. godine. Podigao ju je Hadži Ahmed Dukatar, o kome 
ne znamo ni ko je bio, ni da li je uopšte živio u Livnu. Džamija je 
smještena u starom dijelu Livna, iznad čaršije, na jednoj uzvišici, gla- 
vici, po kojoj je i dobila ime. Ovo je najistaknutiji položaj starog Liv- 
na i jedno od najvažnijih gradskih utvrđenja Livna ,Krnjac" tabija. 
Sa Sahat-kulom, gradnjom mlađom od džamije, ,Glavica" džamija či- 
ni vrijednu arhitektonsko-urbanističku kompoziciju, za koju se može 
reći da predstavlja glavni akcenat siluete starog Livna. 

U svom putopisu Evlija Čelebi govori o ovoj džamiji i navodi 
njenog utemeljivača, a sahat-kulu uopšte ne spominje, iz čega zaklju- 
čujemo da 1660. godine, kada je Evlija posjetio Livno, sahat-kula nije 
još postojala. 

,Glavica" džamija je najveća i najmlađa potkupolna džamija u 
Livnu. Stranica unutrašnjeg kvadratnog prostora iznosi 9,54 m, što u 
odnosu na druge bosanskohercegovačke džamije predstavlja uobičaje- 
nu veličinu. Zidana je od kamena krečnjaka, dosta pravilnim klesanci- 
ma raznih veličina. Visine slojeva kamena su približno jednake. Spolja 
džamija nije malterisana. Kubus građevine je nizak i završen jedno- 
stavno profiliranim vijencem. Na tri strane, južnoj, istočnoj i zapad- 
noj, nalaze se po tri prozora: dva donja, pravougaona, sa željeznim 
rešetkama, i jedan na sredini, ispod vijenca, sa šiljatim lukom. Tam- 
bur u obliku oktogona ima na svakoj stranici po jedan okrugli prozor. 
Ovdje se očigledno radi o stilskom uticaju Dalmacije, jer su na tam- 
buru džamija u pravilu prozori sa šiljatim lukom. Kupola je dosta 
visoka, zidana od sedre, leži na trompama koje su u enterijeru akcen- 
tirane vitičastim lucima. Vanjski trijem sa tri jednake kupolice ima 
samo dva srednja stupa, na uglovima su stupovi zamijenjeni bočnim 
zidovima koji zatvaraju trijem sa strana. Smanjen broj prozora na 
bočnim stranama i strani mihraba (umjesto pet, svega tri) potencira 
težnju za stereotomskim efektom u enterijeru. Ovo zatvaranje trijema 
sa strana i smanjen broj otvora na kubusu građevine akcentira zbije- 
nost i homogenost glavnih građevinskih elemenata. 

Minaret zidan od pravilnih klesanca, u proporciji je zdepast i 
nizak, šerefet je na visini tjemena kupole. Krovni završetak, veoma 
nizak, odgovara arhaičnom izgledu minareta. Ovakve su proporcije 
određene u najvećoj mjeri potrebom da se građevina može oduprijeti 
jakim vjetrovima koji vladaju u Livnu. 

U unutrašnjosti džamije glavne akcente čine: mihrab sa bogatim 
stalaktitnim ukrasom, kameni i lijepo profilisani minber, i mahfil koji 
leži na četiri kamena stupa sa bogatim stalaktitnim kapitelima. 

,Glavica" džamija u Livnu po svojim arhitektonskim vrijedno- 
stima spada u red boljih ostvarenja ove vrste u Bosni i Hercegovini. 
Posebnu vrijednost daje joj njen dominantan urbanistički položaj, a 
kompozicionu vrijednost — jedinstvo cjeline koju čine džamija i sa- 
hat-kula. 

Po svojim karakterističnim proporcijama i oblicima ,Glavica" 

karakteriše arhaičnost spoljnog izgleda, zbijenost svih elemenata gra- 
đevine, stilski uticaj Dalmacije (okrugli prozor na tamburu) i veoma 
solidno poznavanje klesarskog zanata, što je došlo naročito da izražaja 
u klesanju kamene dekoracije na portalu, mihrabu, minberu i mahfilu. 
Kupola ,Glavica" džamije srušila se 1957. godine, pošto je, godinu da- 
na ranije, vjetar sa nje skinuo dio limenog pokrivača. Otkrivena kupo- 
la je izdržala samo jednu zimu, što ukazuje na mogućnost da je ona 
i ranije bila znatnije oštećena djelovanjem vode i mrazova u spojni- 
cama između klesanaca od kojih je kupola bila zidana. Najvjerovatnije 
je da je do potpunog rušenja kupole došlo usljed trulih drvenih hatula 
koje su imale konstruktivni zadatak da kao prsten utegnu kupolu u 
njenom podnožju. 

Kupola Lala-pašine (,,Begluk") džamije, nedaleko od , Glavice" 
potpuno je otkrivena već gotovo 20 godina, pa se ipak nije srušila, 
upravo zbog toga što prsten hatula još vrši svoju zadaću. Ovim Uuzro- 
kom može se objasniti brzo rušenje kupole najmlađe livanjske potku- 

džamije. 

Rušenje kupole izazvalo je djelomično uništenje enterijera dža- 
mije, naročito kamenog minbera i mahfila. Mahfil je imao stupove sa 
bogatim stalaktitnim ukrasom na kapitelima koji spadaju u red naj. 
ljepših u bosanskohercegovačkim džamijama. 

Projektom restauracije predviđeno je obnavljanje spomenika u 
ranijim veličinama, proporcijama, oblicima i materijalima, što je bilo 
olakšano postojanjem našeg arhitektonskog snimka ove džamije. 

U toku radova, bilo je potrebno potpuno ukloniti dijelove ošteće- 
nog tambura, prezidati dijelove trompi, pa tek onda početi sa Zida- 


Glavica džamija u Livnu 
(1587). Presjek prije 
restauracije kupole. 

njem kupole. Za njeno zidanje upotrijebljen je veliki dio neoštećenih ori- 
ginalnih klesanaca iz prvobitne kupole. U njenom podnožju izveden je 
ugrađeni armiranobetonski serklaž, spolja obložen kamenim pločama, 
koje potpuno odgovaraju klesancima od kojih je zidana džamija. Ta- 
ko je serklaž nevidljiv. 

Kupola je pokrivena bakarnim limom, kao i tri male kupolice 
iznad sofa, koje su djelomično oštećene, pa su također dobile pokrov 
od olovnog lima. Na sofama su izvršeni samo manji popravci. 

Ovim restauratorsko-konzervatorskim radovima spoljašnost dža. 
mije je dovedena u prvobitno stanje, dok su za restauraciju enterijera 
potrebni radovi na restauriranju mihraba, minbera i mahfila, od kojih 
su sačuvani obilni ostaci na bazi kojih se, bez teškoća, može izvršiti 
egzaktna restauracija enterijera. 

Projektom je predviđeno bojenje enterijera svijetlim tonovima 
kojim će se samo izdiferencirati prostorni i formalni elementi visinskih 
pojaseva unutrašnjosti džamije. 


Glavica džamija u Livnu (1587). Izgled ansambla 
poslije restaurutorskih radova na džamiji. 


PDF created with pdfFactory trial version www.pdffactory.com 


PET POTKUPOLNIH 
ISLAMSKIH SPOMENIKA NA KOSOVU 


Kada su krajem XIV i u XV stoljeću Osmani zauzeli i pokorili 
srpske srednjovjekovne države, Kosovo je došlo pod njihovu vlast. 
Kulturni razvitak ovih krajeva, ranije određen hrišćanskim vizantij- 
skim uticajima, dolaskom Turaka se zaustavlja, i u njih se unosi istoć- 
njačka islamska osmanska kultura. 

Iako su najznačajniji spomenici ranijeg hrišćanskog perioda osta- 
li netaknuti (Pećka patrijaršija, Dečani i Gračanica) prekinuto je dalj- 
nje građenje hrišćanskih monumentalnih sakralnih građevina. Crkve 
i druge građevine iz vremena turskog gospodstva u našim krajevima 
skromne su i po dimenzijama, i po konstruktivnim rješenjima, i po 
plastičnoj i slikanskoj dekoraciji. Očigledno je da su ove građevine 
djelo nevještih domaćih neimara, koji su samo pokušali da oponašaju 
građevine srpske srednjovjekovne arhitekture XIII i XIV stoljeća. 

U novim uslovima, srpski feudalci nisu više imali ekonomske 
snage za veliko građenje. Pojavljuju se novi islamski donatori kao no- 
sioci monumentalnog građenja novih tipova sakralnih i javnih građe- 
vina: džamija, bezistana, karavan-saraja, hanova, hamama, medresa, 
tekija, mostova itd. 


Tako, veliko građenje na Kosovu nije prekinuto, ali je završeno 
hrišćansko srednjovjekovno monumentalno graditeljstvo koje je zami- 
jenjeno istočnjačkom osmanskom arhitekturom, koja se već u XVI 
stoljeću bila iskristalisala u najuspjelijim gradnjama prve osmanske 
prijestonice — Bruse. 

Od kraja XIV stoljeća pa sve do početka XX, osmanska arhitek- 
tura daje glavni pečat cjelokupnom građenju na Kosovu. Zbog toga je 
razumljiv veliki broj arhitektonskih spomenika iz ovog perioda. Među 
brojnim koji su pod zaštitom, ovdje ćemo se pozabaviti samo sa pet 
potkupolnih osmanskih građevina na Kosovu, značajnih ostvarenja 0s- 
manske arhitekture XV, XVI, XVII i XX stoljeća. Ovdje se radi samo 
o nekim od monumentalnih osmanskih građevina sačuvanih na terito- 
riji Srbije, pa im, u interesu daljeg proučavanja cjelokupnog osman- 
skog graditeljstva, treba pokloniti svu pažnju, kako u pogledu naučne 

223 obrade, tako i u pogledu njihove konzervacije. 

To su: 


Džamija sultana Mehmeda Fatiha u Prištini 
Sinan-pašina džamija u Prizrenu 
Hadim-džamija u Đakovici 

Hamam u Prizrenu 

Muratovo turbe na Kosovu Polju. 


Građevine su iz raznih perioda turskog građenja a vežu se za bru- 
sansku, ranocarigradsku i klasičnu osmansku arhitektonsku školu, a 
Muratovo turbe je djelo turskog baroka, rijetko primjenjivanog u na- 
šim krajevima. 

Osnovna karakteristika džamije i turbeta je kupola koja pokriva 
čitav prostor, čineći ga centralnim i jedinstvenim. Sav molitveni prostor 
džamije ili prostor oko sarkofaga turbeta pokriven je jednom kupolom 
podvlačeći jednako vrijednost i jedinstvo njegove funkcije. Kod hamama, 
naprotiv, raznim funkcijama unutarnjih prostora odgovaraju kupole 
raznih veličina, izdiferencirane i po visini. 

Za razliku od ovako shvaćene građevine džamije, srpska srednjo- 
vjekovna crkva, pod uticajem vizantijske crkvene građevine postjusti- 
nijanovog doba, diferencira glavni molitveni prostor po visini, pokri- 
vajući ga brojnim kupolama i svodovima, sa glavnom tendencijom da 
oživi vanjsku siluetu građevine, pa bilo to i na štetu jedinstva unutraš- 
njeg prostora. 


Osmanska džamija teži za maksimalnim jedinstvom unutarnjeg 
prostora, što se dosljedno odražava i spolja. Živost siluete postiže tur- 
ski arhitekt proporcionisanjem zatvorenog kubusa građevine, kupole, 
otvorenog trijema i minareta. 


Za osmansko građenje džamija karakteristična je tendencija ka 
izgradnji što veće kupole. U tom pogledu, osmanska džamija rješava 
jedan nov konstruktivni problem koji proizilazi iz povećanih raspona 
kupole. Znamo da su rasponi kod svih srednjovjekovnih crkvenih ku- 
pola skromnih dimenzija. Gledano sa ovog aspekta, osmanski gradi- 
telji prvi put u našim krajevima realizuju konstrukcije relativno većih 
kupola, što u savlađivanju konstrukcije kupola predstavlja nesumnjiv 
napredak. 


Problematika čuvanja islamskih spomenika na Kosovu je dosta 
složena. Problemi vezani za ove odabrane potkupolne osmanske spo- 
menike na Kosovu, su dosta tipični, pa će se njihovo rješenje možda mo- 
ći primijeniti i kod drugih osmanskih spomenika na Kosovu. 


DŽAMIJA SULTANA MEHMEDA II FATIHA U PRIŠTINI 
Priština, glavni grad Socijalističke autonomne pokrajine Kosovo, 
svoj razvitak kroz istoriju zahvaljuje u prvom redu svom geografskom 


položaju. Nalazeći se na raskršću putova Moravsko-vardarske kotline i 
putova. koji vode na zapad, prema Bosni i Jadranu, stara rimska Ulpi- 224 

ana postala je važan gradski centar koji se u srednjem vijeku pomicao 
i povećavao svoj značaj u srednjovjekovnoj srpskoj državi, zahvaljuju- 
ći razvitku rudarstva i trgovine u ovom kraju. 

Osmani zauzimaju Prištinu 1455. godine. Prije toga ona je bila 
povremeno glavni grad vladara Nemanjića, a kasnije, poslije Kosovske 
bitke 1389. godine, glavni grad Despotovine Brankovića. 

Dubrovčani su u Prištini imali svoju jaku koloniju u vremenu 
od XV—XVII stoljeća, pošto su od Turaka dobili zakup carina.' 

Osmani su potpuno izmijenili izgled srednjovjekovne rudarske 
varoši Prištine, o čijem izgledu nemamo dovoljno podataka. Kantaku- 
zen govori o Prištini kao o velikom selu u kojem je smješten vladar- 
ski dvor. 

Nova orijentalna Priština sigurno se penetrirala u zatečeno jez- 
gro naselja, uklanjajući građevine od drveta koje su bile karakteristič- 
ne za srednji vijek u ovim krajevima. Prve monumentalne kamene 
džamije, hanovi, beaistani i hamami postali su urbanistička okosnica 
novog gradskog jezgra — čaršije, koja se brzo širila izgradnjom broj- 
nih dućana i magaza, 


Džamija sultana Mehmeda Fatiha 
\ u Prištini (1461). Izgled. 

Kad je Evlija Celebi u XVII stoljeću posjetio Prištinu, zabilježio 
je da je ovaj grad osvojio sultan Murat I (1389) kad je spalio srednjo- 
vjekovnu tvrđavu. Kao glavnu džamiju on navodi onu u čaršiji, uz ko- 
ju pominje hamam sultana Mehmeda Fatiha. Blizina hamama i veli- 
čina džamije potvrđuju da se radi o carskoj džamiji sultana Mehmeda 
Fatiha, koju je Evlija vidio i označio kao glavnu džamiju u čaršiji. O 
čaršiji kaže da je imala 300 dućana, što mu je izgledalo malo s obzi- 
rom na rasprostiranje mahala sa prostranim baščama. Navodi i poda- 
tak o postojanju 11 trgovačkih hanova. 

U drugoj polovini XIX vijeka, kad se grad bio najviše raširio, u 
Prištini je bilo 17 većih i manjih džamija, jedna crkva, jedna sinago- 
ga, sahat-kula, 14 hanova, jedan pokriveni bezislan, tri hamama. Čar- 
šija je imala tada 525 dućana. Oko čaršije su se prostirale mahale sa 
manjim mahalskim džamijama. 

Najrazvijeniji je bio tabački zanat, čiji su se proizvodi izvozili u 
Srbiju, dok drugi zanati, od kojih su najznačajniji terzijski i gajtan- 
džijski, proizvode za kasabu i okolinu? 


Džamija sultana Mehmeda Fatiha u Prištini (1461), Ulazni trijem. 

U cijeloj prištinskoj čaršiji najmonumentalnija i umjetnički naj- 
vrednija građevina bila je džamija sultana Mehmeda Fatiha. Danas ova 
džamija, bez okolnog šireg ambijenta čaršije, u savremenom urbanom 
tkivu Prištine predstavlja jedva ogoljelu oazu. Njene dimenzije, pro- 
porcije i izvanredni arhitektonski detalji, bez stilskog ambijenta, ne do- 
laze do punog izražaja. Sa svojim vitkim minaretom ipak je ostala 
jedna od vertikalnih dominanti gradske siluete. 

Ova građevina bila je dovršena 1461. godine, dakle devet godina 
prije velike Fatihove džamije u Carigradu. S obzirom na svoje dimen- 
zije, konstrukcije, izvedbu i dekorativne elemente, te na vrijeme kada 
je građena, ova džamija spada među najznačajnije i najvrednije os- 
manske građevine kod nas. Izgrađena svega osam godina poslije za- 
uzeća Carigrada, ona se direktno veže za osmansku brusansku arhitek- 
tonsku školu, te predstavlja jedno od značajnijih djela ove arhitekture 
iz sredine XV stoljeća. 

To je jednoprostorna građevina sa rasponom kupola cca 13,50 m, 
što znači da se ovdje radi o najvećoj kupoli izvedenoj dotad u našim 
krajevima. Građevina je zidana od pomno klesanih kamenih kvadera, 
spolja nemalterisanih. U unutrašnjosti su naročito lijepo izvedeni i 
oblikovani pandantivi, mihrab, i mahfil. Trijem džamije sa tri prelom- 
ljena luka, pokriven kupolama i oktogonalnim stupovima i jednostav- 
nim kapitelima, sam za sebe predstavlja vrijedno arhitektonsko djelo. 
Portal i prozori, iako škrto profilirani, snažno su stilski obilježeni. Vi- 
tak poligonalan minaret bez stalaktitnog ukrasa izražava tendenciju 
za maksimalnom vitkošću. Čitava građevina nosi pečat strogosti i ve- 
oma izražene suzdržljivosti u dekorisanju, kako spolja, tako i iznutra. 

Tokom vremena došlo je do slijeganja zemljišta pod srednjim 
stupovima trijema i pucanja zida između lukova. Tako su stupovi i zid 
trijema izišli iz vertikale, što je ugrozilo stabilnost čitavog trijema. 
Potrebno je hitno prići spasavalačkim radovima na trijemu, pošto je 
to arhitektonski najvredniji dio ove građevine. 


SINAN-PAŠINA DŽAMIJA U PRIZRENU 


Prizren svoje ime duguje vizantijskom gradu Prizdrijanu na istom 
lokalitetu. Na tom mjestu nekad davno je bilo rimsko naselje Teran- 
da. U Srednjem vijeku, između XIII i XIV stoljeća, ovdje postoji otvo- 
reni trg, stjecište domaćih i dubrovačkih trgovaca. Srednjovjekovni 
Prizren je sjedište mitropolita a, povremeno, i sjedište srpskih vladara. 

Osmani zauzimaju Prizren 1455. godine. Postoje, međutim, podaci 
o zauzimanju ovog grada 1389. godine. 

Crkva Bogorodice Ljeviške svjedoči o moći srednjovjekovne Srbi- 
je. Spada u kosovsko-makedonsku grupu srpskih srednjovjekovnih 
crkava u državi kralja Milutina. Podignuta je 1307. godine, sa karakte- 
rističnim vizantijskim tlocrtno-prostornim rješenjem upisanog krsta, 
sa jednom centralnom kupolom i četiri male kupole u uglovima. Na- 
stala je 11 godina prije crkve Gračanice, koja pripada istom arhitek- 
tonskom tipu sa svim obilježjima vizantijske arhitekture zrelog sred- 

227 njeg vijeka. Za razliku od crkve Gračanice, čiji su prostori vertikalno 

naglašeni, crkva Bogorodice Ljeviške jače izražava horizontalizam, Ova 
monumentalna orkva u Prizrenu dala je ovom gradu osoben pečat 
vizantijskog graditeljstva, a svojim umjetničkim vrijednostima — arhi- 
tektonskim i slikarskim u enterijeru — obilježila je domet umjetnosti 
Srbije iz vremena države kralja Milutina. To je doba najsnažnijeg vi- 
zantijskog uticaja na umjetnost Srbije. 

Crkva Bogorodice Ljeviške bila je pretvorena u džamiju 1410 
godine. 


Sinan-pašina džamija u Prizrenu (Poč. 
\ XVII vijeka), izgled. 

Promjena srednjovjekovnog trga i tvrđave u Prizrenu, pod Turci- 
ma, izvršena je koncem XV i u XVI stoljeću, kad su i naselje i tvrđava 
dobili orijentalna turska obilježja. Izgleda da je Osmanima tvrđava 
bila važnija od naselja, koje se dosta sporo transformiralo i razvijalo 
kao turska varoš. 

Evlija Čelebi na svom putovanju oko 1665. godine po ovim kra- 
jevima nije boravio u Prizrenu. On pominje ovaj grad kad govori da 
je voda u Skoplju razvedena Isabegovim vodovodom. Rijeka iz koje 
se uzima voda teče sa planina i ispod Skoplja se uliva u Vardar, koji 
se, kako piše Evlija, dolazeći od planina Albanije, sa planina od Peći 
i Prizrena, na kraju uliva u more kod Soluna." 

Na drugom mjestu u svom Putopisu Evlija pominje grad Prizren 
(a ne kasabu), znači utvrdu, kazujući da se ovaj grad nalazi iza planina 
zapadno od Skoplja Još na jednom mjestu, samo usputno, Evlija 
pominje sandžak Prizren. 

Znajući kako je veliki putnik pomno navodio sva mjesta u kojim 
je boravio, sa sigurnošću zaključujemo da nije bio u Prizrenu. (ako 
nam nije ostavio podatak o ovoj turskoj kasabi, jer se nije nalazila na 
pravcu njegovih velikih putovanja. 

Sigurno Prizren u XVII stoljeću nije bio šeher, jer Evlija pomi- 
nje samo utvrđenje Prizren, ali smo sigurni da je Prizren tada bio zna- 
čajno naselje, zbog njegovog geografskog položaja i važnosti njegovog 
srednjovjekovnog trga. 

U XIX stoljeću postoji prizrenski vilajet, Što dovoljno govori o 
tadašnjem značaju ovog naselja. Iz salname (godišnjeg kalendara) pri- 
zrenskog vilajeta iz 1291. god. po Hidžri, (1874), doznajemo da je i 
tada prizrenska tvrđava imala veliki značaj, i da je u njoj bio smješten 
bataljon vojske. Tada je Prizren imao 22 mahale, a čaršija — 563 du- 
ćana, 13 hanova, 2 hamama, 25 džamija, biblioteku, 8 tekija, 15 tur- 
beta i 4 crkve. 

U ovom izvoru se navođi da su Turci prvi put zauzeli Prizren 
1389. godine. U salnami prizrenskog vilajeta iz 1874. godine posebno 
se naglašava postojanje 9 mostova u gradu, preko Bistrice, zatim 125 
mlinova i 150 česama. Kao kuriozitet navodi se podatak da sjeverno 
od Bistrice, kroz svaku kuću protiču potoci, a kuće imaju avlije, zasa- 
đene voćkama, veće od 2—3 dunuma. 

U čaršiji su bili najbrojniji zanati: puškarski, krojački, tabački, 
sarački, kujundžijski, zlatarski i nožarski. Osim ovih, bilo je i mutav- 
džija, kovača i gajtandžija, Trgovalo se sa Bosnom, Srbijom i Austro- 
-Ugarskom ; 

Iz ovih podataka vidi se da je Prizren u drugoj polovini XIX sto- 
ljeća bio napredan zanatsko-trgovački grad sa razvijenom privredom, 
kulturom i umjetnošću. Iako su u gradu dominirali objekti islamske 
arhitekture, postojanje 4 crkve govori o brojnom hrišćanskom stanov- 
ništvu. Posebno naglašavamo kontinuitet monumentalnog građenja, 
hrišćanskog i islamskog, od početka XIV pa do XIX stoljeća. 

Kad je podignuta Sinan-pašina džamija, Prizren je već bio ori- 
jentalna turska kasaba sa građevinama karakterističnim za sva nase- 
lja koja su u našim krajevima gradili Osmani. Ekonomski. i kulturni 
procvat Prizrena tekao je istovremeno sa drugim, većim naseljima na 

Mahfjil Sinan-pašine džamije u Prizrenu (Poč. XVII vij.). 


Ova džamija je sagrađena u prvoj deceniji XVII stoljeća, a po 
arhitektonskoj i istorijskoj vrijednosti nešto zaostaje za Fatihovom u 
Prištini. 

Glavnu konstruktivnu vrijednost građevine predstavlja kupola 
raspona cca 14,50 m. Tlocrt je raščlanjen u dva prostora: glavni molit- 
veni prostor i prostor u kome je smješten mihrab. Oba prostora su 
kvadratična, prvi sa stranicom od cca 14,50 m. a drugi sa stranicom 
od cca 4,50 m. Ovakvo članjenje unutarnjih prostora džamije rijetko 
je u osmanskoj arhitekturi. Građevina je izvedena od pravilnih kame- 
nih klesanaca spolja nemalterisanih. Vitak poligonalan minaret dobro 
je proporcionisan. Gledana spolja, građevina djeluje dosta razbijeno, 
pošto su glavne arhitektonske mase ostale međusobno organski nepo- 
vezane. Unutarnji prostor je mnogo uspjeliji od vanjskog izgleda ove 
džamije. Tome doprinosi nedostatak trijema, koji je porušen. U ente- 
rijeru su kod stubova mahfila upotrijebljeni neki fragmenti sa poruše- 
ne crkve Sv. Arhanđela kod Prizrena. 

Pošto džamija već duže vremena nije u upotrebi kao bogomolja, 
potrebno bi joj bilo odrediti neku drugu namjenu. Mislimo da bi naj- 230 

Kapitel sa Sv. Arhanđela upotrijebljen kao baza jednog stupa mahfila 
u Sinan-pašinoj džamiji u Prizrenu (Poč. XVII vijeka.) 


prikladnije bilo, nakon izvođenja osnovnih spasavalačkih radova, pret- 
voriti je u muzej osmanlijske epigrafske dekoracije. 

Poznato je da je pismo u islamskoj umjetnosti postalo prvoraz- 
redni dekorativni elemenat, kod ukrašavanja knjiga, arhitekture, namje- 
štaja, nadgrobnih spomenika itd. Prikupljanje ovih elemenata osmanske 
dekorativne umjetnosti iz raznih stilskih epoha i izlaganje u prostoru 
ove džamije bilo bi od velikog značaja za izučavanje ove grane osman- 
ske umjetnosti. 

Sinan-pašina džamija, koja je od svog nastanka bila najveća pri- 
zrenska džamija, bez svog okolnog čaršijskog ambijenta, izgubila je 
mnogo od svoje vrijednosti. Prizrensku čaršiju nije trebalo rušiti, ona 
se mogla revitalizirati i transformirati u savremenu urbanu cjelinu, u 
kojoj su se mogli održati brojni historijski zanati. I bez čaršije, Pri- 
zren je još uvijek jedan od najvećih centara kujundžijskog i zlatarskog 
zanata. Dobro restaurirana i revitalizirana prizrenska čaršija mogla je 
postati značajan jugoslovenski turistički punkt. Monumentalni spome- 
nici, a naročito Sinan-pašina džamija bi tek u čaršijskom ambijentu do- 
bili svoju vrijednost. Rušenje trijema džamije još više povećava utisak 
ogoljenosti i zapuštenosti. Bez obzira na buduću namjenu ove džamije, 
treba restaurirati njen trijem, bez čega je ovaj spomenik degradiran u 

HADIM-DŽAMIJA U ĐAKOVICI 


Hadim-džamija u Đakovici jedna je od monumentalnih potkupol- 
nih džamija, kakve su u XV, XVI i XVII stoljeću podizane u šeherima 
i kasabama Kosova. Od ove džamije su vrednije: džamija sultana Meh- 
meda Fatiha u Prištini (1461) i Sinan-pašina u Prizrenu (XVII st.), ali 
po nekim osobenim crtama konstruktivnog rješenja i proporcijskih od- 
nosa, Hadim džamija spada među velika djela osmanske arhitekture 
na Kosovu. Dubljim studiranjem ove džamije vjerovatno bi se mogao 
otkriti i vlastiti doprinos Albanaca ovoj arhitekturi. 

Naročita vrijednost Hadim-džamije dolazi od njenog dominant. 
nog položaja u đakovičkoj Velikoj čaršiji. Njen ansambl (džamija, 
mekteb, biblioteka i muvekithana) je središte čaršije. Iako nema visi- 
nu nekih drugih kosovskih džamija približnih tlocrtnih dimenzija, 
ona vlada cjelokupnim prostorom đakovičke Velike čaršije, koja je u 
cjelini horizontalno razvedena. 

Kad je Evlija Čelebi oko 1665. godine bio u kasabi Đakovici, na 
pisao je da je vidio divno mjesto sa 2000 kuća u prostranom polju. On 
navodi postojanje dvije impozanine džamije, više mesdžida i hanova, 
jedan hamam i 300 dućana u čaršiji, sa stotinama vrsta roba? 

Nema sumnje da je jedna od pomenute dvije džamije, glavna čar- 
šijska džamija — Hadim-džamija, izgrađena prije Evlijina dolaska u 
Đakovicu. 

Iz podataka salname (godišnjeg kalendara) prizrenskog vilajeta 
1291. god. po Hidžri (1874) saznajemo da je Đakovica nastala 1003. god. 
po Hidžri (1595), kad je Bizeban Sulejman-efendi (Hadim) izgradio 
džamiju, oko koje su nastale čaršija i kasaba Đakovica. U ovom izvoru 
se navodi postojanje 16 većih i 2 male džamije, 8 tekija, 959 dućana, 
8 magacina, 2 hana, 2 crkve i jedna kasarna. Od zanatlija, najviše je 
bilo terzija (krojača), tabaka (kožara) i gajtandžija. Hadim-džamija je 
od svog nastanka bila najveća i glavna čaršijska džamija, pa tako i naj- 
značajnija. 

Sada u đakovičkoj čaršiji ima još oko 300 dućana, nešto manje 
od trećine dućana koji su postojali prije stotinu godina. Centralni po- 
ložaj u jezgru čaršije omogućio je da Hadim-džamija u prostoru Velike 
čaršije zadrži isti položaj koji je imala kad je nastala i kad je oko nje 
bilo 300 dućana koje je vidio Evlija. 

Gradnja je završena krajem XVI vijeka. Ovdje se radi o klasičnoj 
osmanskoj jednoprostornoj džamiji sa jednostavnim trijemom pokrive- 
nim sa tri kupolice. Glavni prostor pokniven je kupolom raspona cca 
1350 m. Njena konstruktivna osobenost vezana je za postojanje osam 
jakih pilastera na unutarnjoj strani zidova, Ovi pilastri i trompe nose 
kupolu. Ovakvo konstruktivno rješenje na teritoriji Jugoslavije pnimi- 
jenjeno je po našem mišljenju, samo kod ove džamije. 

U unutrašnjosti džamije zanimljiva je slikarska dekoracija zido- 
va sa stilizovanim pejzažima, sa čempresima kao glavnim elementima 
dekoracije u podnožju kupole. Osim ovog ukrasa koje se prilično rijet- 
ko sreće, primijenjen je uobičajeni osmanski biljni ornament kao 
slikarska dekoracija lukova i niša trompi, vijenca i kupole. 

Hadim Džamija u Đakovici 
{kraj XVI vijeka). Izgled 


Iako je ova bojena dekoracija novijeg datuma (rađena je prije 
cca 170 godina), vjerovatno je nastala pod uticajem ranije, ako se čak 
ne radi samo o obnovljenoj dekoraciji. 

Ulazni trijem je proširen dodavanjem trovodnog krova i drvene 
ograde. Ovakva proširenja česta su kod osmanskih džamija, i najčešće 
su naknadno izvođena, da bi se povećao pokriveni molitveni prostor. 
U ovom slučaju je očigledno, po načinu gradnje, da se radi o kasnijoj 
nadogradnji, koja u ovom slučaju donekle umanjuje arhitektonsku vri- 
jednost ove potkupolne džamije. 

Mihrab, minber, mahfil i portal su po načinu ukrašavanja veoma 
skromni. 

Čitava građevina, svojim proporcijama i oblicima, nosi u sebi ne- 

233 što snažno, gotovo arhaično, što građevini daje posebnu draž. 

Hadim Džamija u Đakovici (kraj XVI vijeka). Detalj enterijera. 


VELIKI GAZI MEHMED-PASIN HAMAM U PRIZRENU 


Ovaj hamam je jedan od tri sačuvana velika osmanska hamama u 
našoj zemlji: najveći je Daut-pašin u Skoplju, zatim dolazi Gazi Hus 
srev-begov u Sarajevu i ovaj u Prizrenu, iz sredine XVI stoljeća. Kao 
i prva dva, tako je i prizrenski hamam dvojni, tj. jedna polovina je 
služila muškarcima a druga ženama. Srednji podužni zid dijeli građe- 
vinu na dvije gotovo identične polovine. Unutar svake polovine izvrše- 
na je stroga podjela prostorija po funkciji. 

Spolja gledan, osmanski hamam je prava kubistička kreacija: 
nizak izdužen paralelopiped pokriven brojnim kupolama i svodovima 
raznih veličina. Kupole naliježu na vrlo niske tambure u vidu osmo- 
stranih prizama. 

Dispozicija hamama direktno je izvedena iz funkcije pojedinih 
prostora koji služe kao čekaonice, kao prostorije za kupanje i odmara- 
nje, te za rezervoar tople vode iznad velikog bakrenog kotla ispod ko- 
jeg se nalazi ložište. Ovoj prostoriji se prilazi iz posljednje niske pro- 
storije, u kojoj su smještena drva i ugalj. 

U nizu, jedan iza drugog, poređani su prostori šadrvana (pod ku- 
polom), kapaluka (pod bačvastim svodom), većeg broja halvata (pod 
kupolom), hazne (pod bačvastim svodom) i niskog ćulhana (pod bač- 
vastim svodom), U dispoziciji hamama uvijek postoji i zahod (nužnik). 234 

Prostorija šadrvana, jedna vrsta ulaznog foajea, ima kvadratičan 
tlocrt pokriven kupolom na trompama ili pandantivima. U prostor se 
ulazi direktno spolja, kroz naglašenu kapiju, a osvjetljavanje se postiže 
kroz otvor na tjemenu kupole. Naziv ove ulazne prostorije dolazi od 
malog šadrvana, koji se nalazi u sredini, a ima jedinu zadaću da ople- 
meni prostor i da ga učini prijatnim. Od mobilijara, prostorija šadrva- 
na ima drvene kabine (kafaze) postavljene uz unutrašnje zidove. U 
ovim kabinama posjetilac se ljeti svlačio. U zimsko doba to je činio u 
sljedećoj prostoriji kapaluka, koja je služila i za odmaranje poslije 
kupanja. Zimi prostorija šadrvana nije služila ni za svlačenje, ni za 
odmaranje, pošto nije zagrijavana. Ljeti, kad zagrijavanje nije bilo po- 
trebno, galerija iznad kabina služila je za odmor. 

U kapaluku, glavnoj prostoriji za odmor, po podu su bili prostrti 
minderi, Drugog namještaja nije bilo. Svod kojim je natkriven kapa- 
luk nalazi se na manjoj visini nego kupola šadrvana, pa djeluje kao 
veća odaja. 

Kod manjih hamama se iz kapaluka direktno ulazi u male kva- 
dratične prostorije za kupanje, halvate, pokrivene kupolama. Osvjet- 
ljavanje halvata vrši se kroz male zvjezdaste otvore u kupoli, zatvore- 
ne staklom. Isti zvjezdasti otvori osvjetljavaju i kapaluk. 

Kod većih hamama postoji još jedan prostor između kapaluka i 
halvata. To je kvadratična prostorija mejdana, pokrivena kupolom, 
većom od kupola halvata, a osvijetljena na isti način kao halvati. Mej- 
dan je, u stvari, hol ispred halvata. 

U svakom halvatu su u uglovima bila ozidana kamena sjedala u 
obliku četvrtine kruga, visoka 30—40 cm, koja su služila za sjedenje 
za vrijeme kupanja, Između ovih sjedala bilo je lijepo klesano i ukra- 
šeno korito, kurna, sa udubinom u vidu polukugle, u koje je kroz dvije 
slavine od mjedi dovođena voda, topla i hladna. Kurna nije imala od- 
vod, nego se voda prelijevala i oticala kroz otvor u podu. 

Zagrijavanje toplim zrakom kroz glinene cijevi vršeno je u podu 
halvata, kapaluka i mejdana, ako je postojao. Najjače grijane ploče 
bile su u halvatima, a nešto slabije zagrijavane — u mejdanu i kapa- 
luku. Velika prostorija šadrvana nije se nikad zagrijavala. 

Zanimjiv je bio način grijanja vode i zraka. Iza halvata nalazila 

235 se nešto niža zasvedena prostori ja hazne (vodenog bazena) u vidu izdu- 

zenog pravougaonika. Na sredini se nalazilo ložište, iznad koga je bio 
nizak svod u čije tjeme je bio uzidan veliki bakreni kotao. Svod je s 
gornje strane bio zaravnat nabojem od gline i podom od kamenih 
ploča ili opeke. Iznad ovoga je bio bazen vode koja se u pravilu dovo- 
dila iz vlastitog vodovoda. Voda u bazenu je prelazila preko dna kotla 
okrenutog gore. Unutrašnjost kotla bila je neposredno iznad ložišta, 
Kotao je dijelom bio uzidan, a dijelom je bio u vodi. Zagrijavanjem 
unutrašnjosti kotla grijala se voda koja je gravitacijom, kroz glinene 
cijevi u zidovima, dovođena u halvate." 

Podno grijanje izvedeno je glinenim cijevima koje su polazile iz 
ložišta. Zagrijani zrak je provođen ispod podova. Halvati, koji su bili 
najbliži ložištu, bili su najjače zagrijavani, a udaljeniji, mejdan i kapa- 
luk, slabije. 

U halvatima, voda koju su posjetioci hamama uzimali iz kurne, 
lončićem iz koga su se polijevali, padala je na vreli pod i pretvarala 
se u paru. Sjedeći na toplom kamenom sjedalu, kupači su se poslije 
kupanja izlagali dejstvu pare. Poslije toga su zimi išli u kapaluk na 
odmaranje, a ljeti u šadrvan, na galeriju iznad kafaza. 

Niska mala uska pravougaona prostorija, ćulhan, bila je posljed- 
nja u nizu prostorija hamama. U njoj su bili smješteni gorivo i alat. 
Kroz nizak otvor unošeno je gorivo a izbacivan pepeo. Culhanu se 
prilazilo spolja. 

Kompozicija hamama uvijek teži monumentalnosti. Relativno vi- 
soka i voluminozna kupola šadrvana je glavna dominanta. Nju ističu 
bačvasti, znatno niži svod kapaluka i nešto više kupole mejdana i hal- 
vata. Niski prigrađeni prostori hazne i ćulhana, pokriveni svodom ili 
niskom terasom ističu kupolasti karakter arhitektonske kompozicije. 
Kad je hamam dvojni, kao ovaj Gazi Mehmed-pašin u Prizrenu," mno- 
gobrojne kupole naglašavaju živost njegove siluete. 

Osmanski Turci su dispoziciju i kompoziciju hamama baštinili 
od Arapa, a Arapi od Vizantinaca koji su javno kupatilo preuzeli od 
Rimljana. Zato hamam u svom sastavu ima glavne prostorije rimskih 
termi, a u prostornoj kompoziciji, hamam je, kao i terme, razvijen 
stereotomski, sa svodovima i kupolama. 

Građevina Gazi Mehmed-pašina hamama u Prizrenu je zidana od 
kamena i opeke alterniranim slojevima. Kupole i svodovi su pokriveni 


Gazi Mehmed-pašin 
hamam u Prizrenu (XVI 

ćeramidom. Pošto je dio hamama nepokriven, došlo je do djelimičnog 
obrušavanja zidova, kupola i svodova. Osim toga, susjedni potok, čiji 
je nivo iznad hamama, vlaži građevinu, i u velikoj mjeri je ugrožava. 

Pošto se radi o jedinom dobro očuvanom primjerku velikog hua- 
mama na teritoriji Srbije, čija je arhitektonska i historijska vrijednost 
velika, nužno je, po našem mišljenju, odmah prići mjerama spasava- 
nja ovog vrijednog spomenika: 

— odmah iz hamama iseliti mljekaru, koja predstavlja dvostru- 
ku opasnost za građevinu: mlječna kisehina razara zidove, a upotreba 
velikih količina vode bez ikakvih uređaja za odvodnjavanje upropa- 
Štava zidove, sve do temelja; 

— odmah izvršiti pokrivanje građevine olovnim ili bakrenim 
limom; 

— pristupiti opravci vanjskih zidova koji se obrušavaju; 

— izvršiti regulaciju susjednog potoka, ukloniti vodenicu i javne 
klozete postavljene uz ulaze hamama; 

— osloboditi objekat zemljanog nanosa sve do kote patosa: isto- 
vremeno izvesti drenažu uko građevine; 

— u unutrašnjosti obiti sav malter, te vjetrenjem prostora ubrza- 
ti sušenje objekta. 


Gazi Mehmed-pašin hamam u Prizrenu (XVI vijek). 

U pogledu buduće namjene hamama, treba ispitati dvije moguć- 
nosti: davanje hamamu muzejske namjene ili njegovo pretvaranje u 
ugostiteljski objekat. lako bi sa stanovišta konzervacije prva namjena 
više odgovarala samom objektu, mislimo da je druga realnija. 

Tokom vremena hamam je sa svih strana zatvoren prigradnjom 
drvenih dućana koji su ga posve sakrili. Potrebno je izraditi urbani- 
stičko rješenje hamama i njegove bliže okoline kojim bi ovaj monu- 
mentalni potkupolni spomenik postao glavna dominanta obnovljenog 
urbanog prostora. 


TURBE SULTANA MURATA I NA KOSOVU POLJU 


O toku Kosovske bitke 1389. godine postoje različiti podaci, za- 
visno od izvora iz kojih potiču. Međutim, historijske činjenice govore 
o ishodu bitke u kojoj su osmanski Turci odnijeli pobjedu nad srp- 
skom vojskom, a oba vladara su poginula, srpski knez Lazar i turski 
sultan Murat 1. 


Sedam decenija poslije bitke na Kosovu predstavljaju vrijeme 
prepuno događaja u kojim se posljednja srpska srednjovjekovna drža- 
va borila za održanje samostalnosti. Nasljednici kneza Lazara su od. 
mah poslije izgubljene bitke, prihvatili tursku vrhovnu vlast, a Vuk 
Branković je pružao otpor još do 1392. godine. Umjesto jedinstvene 
srpske države, stvorene su tri feudalne oblasti: oblast nasljednika 
kneza Lazara, oblast Vuka Brankovića i oblast Balšića. Pred stalnim 
turskim pritiskom, feudalni gospodari su jedini spas vidjeli u ujedi- 
njavanju. Prvo je nasljednik kneza Lazara, Stefan Lazarević (1389— 
1427), bio turski vazal i kao takav pripojio dio zemlje Brankovića, 
zbog čega je došlo do sukoba između Lazarevića i Brankovića, ali 1413. 
godine Stefan Lazarević se miri sa Đurđem Brankovićem i njihove 
oblasti se ujedinjuju. Prije toga, poslije mongolske pobjede nad Osma- 
nima kod Angore 1402. godine, Stefan Lazarević je bio od Vizantije 
dobio despotsku titulu i ušao u vazalski odnos prema Ugarskoj. Nakon 
spajanja oblasti Lazarevića i Brankovića, Despotovina je bila istovre- 
meno vazal Ugarskoj i Turskoj. Ovaj dvojni vazalski odnos pokazuje 
koliko su političke prilike na Balkanu bile komplikovane. 


Kad je Stefan Lazarević 1427. godine umro, nasljeđuje ga sestrić 
Đurađ Branković (1427—1456). Za vrijeme njegove vladavine sultan 
Murat II je 1439, godine prvi put osvojio Despotovinu, ali već 1444. go- 
dine Turci vraćaju Đurđu Brankoviću državu sa svim gradovima, što 
ipak nije bitno izmijenilo položaj srpske države. Već 1455. godine sul- 
tan Mehmed II Fatih (1451—1481), sin sultana - Murata II, osvaja 
južni dio Despotovine sa Novim Brdom i Trepčom. Turski pritisak se 
nastavlja naročito poslije pada Carigrada 1453. godine, tako da je 1458. 
godine osvojen veći dio zemlje, a 1459. godine, padom Smedereva, 
Srbija gubi samostalnost i potpada pod tursku vlast. 

Iako su ratna pustošenja u Srbiji u XV stoljeću trajala nepre- 
kidno gotovo šest decenija, gradska maselja su doživljavala uspon za- 
hvaljujući ekonomskoj snazi zemlje." 

Ovaj prikaz političkih događaja u kojim je posljednja srpska 
srednjovjekovna država izgubila samostalnost bio je potreban da bi 
se mogli pratiti nastanak i pregradnje turbeta sultana Murata I na 
Kosovu polju, 

Prema vjerodostojnim izvorima, na mjestu pogibije sultana Mu- 
rata I sahranjeni su samo njegovi unutrašnji organi, a balzamirano 
tijelo je preneseno u Brusu i tamo sahranjeno u turbetu koje je za 
njega podignuto. 

Na Kosovu polju su se odigrale dvije bitke između Srba i Tura- 
ka: 1389. godine i, druga, manje značajna, 1448, koju je dobio sultan 
Murat II. Kad je sultan Mehmed II Fatih 1455. godine osvojio južni 
dio Despotovine i zauzeo jako utvrđenje Novo Brdo, oblast Kosova je 
trajno pala pod tursku vlast, a samo Kosovo polje i okolna mjesta 
gdje je poginuo sultan Murat I, naseljeni su muslimanskim stanov- 
ništvom. 

Pošto su Turci poslije Kosovske bitke 1389. godine napustili ovaj 
kraj, teško je vjerovati da su tada na mjestu pogibije sultana Murata 
I podigli neki trajniji spomenik, ali je sigurno da su ovo mjesto obi- 


Turbe sultana Murata 1 na Kosovu polju. (Poč, XX v.) Izgled, 

lježili nekim znamenjem. Međutim, malo je vjerovatno da su Srbi sve 
do 1455. godine čuvali bilo kakav znamen na simboličnom sultanovom 
grobu, u kojem je sahranjena samo njegova utroba. Ne postoje nikakvi 
podaci o izgledu prvog obilježja simboličnog groba sultana Murata 1. 
Pretpostavka na osnovu analogije sa mnogim grobovima u Rumeliji, 
da su se palim borcima za vjeru — šehidima — (sultan Murat I je bio 
veliki šehid), podizala otvorena turbeta, sa četiri stupa koja nose ku- 
polu na osmougaonom tamburu, nije ničim potvrđena. Najvjerovatnije 
je da je simbolični grob sultana Murata 1 uređen i obilježen trajnim 
spomenikom tek poslije 1455. godine, kad je ovaj kraj pripojen Tur- 
skoj. 

Prvi siguran podatak o mauzoleju sultana Murata I na Kosovu 
polju dao je putopisac Evlija Čelebi, svojim opisom turbeta koje je 
pohodio 1660. godine. O tome Evlija piše: ,Podigavši se iz toga šehera 
i idući poljem Kosovom obalom rijeke Laba, posjetili smo mjesto na 
kome je mučenički poginuo gazi Hudavendigar. U tome osamljenom 
mjestu pod visokim kubetom sahranjena je utroba spomenutog sulta- 
na. Ali unutrašnjost turbeta nije bila čista. Kad je to vidio naš gospo- 
dar Melek Ahmed paša rasrdio se. Ja sam siromah rekao: ... ,Turbe 
našeg padišaha gazije, međutim, nema ni zadužbina (vakuf) niti svoga 
čuvara (turbedar). Trebalo bi da dođe okolno stanovništvo pa da oči- 
sti i uredi to turbe." ... ,Na to je paša susjednom muslimanskom sla- 
novništvu dao dvije kese groša (1000 akči) i pozvao okolnu raju da 
očisti turbe. Za nedelju dana podigli su oko turbeta visok zid i napra- 
vili veliku kapiju. Zasađena je vinova loza i podupirači Za nju, te pei 
stotina stabala voća. Iskopan je i jedan bunar, postavljen jedan turbe- 
dar, koji je smješten sa svojom porodicom da tu stanuje, da prima 
platu od zvečanske daće i da čuva, pazi i nadzire prostirku od ibriši- 
ma, čirake, kadionice, posude za ružino ulje i kandila. Tom prilikom 
su područni prvaci postavljeni za nadziratelje tog božijeg vakufa i za- 
snovana velika zadužbina. To mjesto sada posjećuje plemstvo i puk."" 

Turski autor Semavi Ejidže, na osnovu ovog Evlijinog podatka, 
neargumentovano zaključuje da su stranice turbeta do Evlijinog posje- 
ta bile otvorene, te intervencijom Melek Ahmed-paše da je turbe zatvo- 
reno i opasano zidom i da je takvo turbe iz XVII stoljeća došlo do 
naših dana." 

Vratimo se Evlijinom podatku. On jasno kaže: ,,Ali unutrašnjost 
turbeta nije bila čista." Ako bi se radilo o otvorenom turbetu sa če- 
tiri stupa povezana lukovima na kojim leži tambur i kupola, sigurno 
se ne bi moglo govoriti o unutrašnjosti turbeta. 

Pomenuti autor sigurno nije arhitekta, jer bi u tom slučaju znao 
da su proporcijski odnosi otvorenog turbeta posve različiti od propor- 
cijskih odnosa zatvorenog turbeta. Proporcije današnjeg turbeta ne 
omogućavaju postojanje stupova kao nosača tambura i kupole. Ako 
ucrtamo lukove na njihovo mjesto u otvorenom turbetu, onda bi se 
oni mogli osloniti samo na kapitele koji ne bi imali stabla stupa. 

Iz vjerodostojnog podatka Evlija Čelebi može se zaključiti da se 
radilo o zatvorenom turbetu pod visokom kupolom. Međutim, to, sa- 
svim sigurno, nije današnji izgled turbeta. Turbe koje je vidio Evlija 
održalo se do početka XX stoljeća. 

Turbe sultana Murata | posjetio je sultan Mehmed V Rešad 1911. 
godine, kojom prilikom je kod turbeta obavljena molitva na otvorenom 
prostoru, sa sto hiljada vjernika. Sljedeće godine, 1912, turska vojska 
je na Kosovu bila razbijena, a 1914. godine, poslije izgubljenog balkan- 
skog rata, Carigradskim mirom njegovim desetim članom, određene 
su obaveze koje se odnose na čuvanje turbeta: ,Turbe sultana Murat: 
Hudavendigara koje se nalazi na Kosovu, sa svim što njemu pripada 
ostaje netaknuto i biće pod zaštitom, a ljudi koje će postavljati glavni 
muftija, služiće u turbetu i brinuti se o njegovom održavanju i čuva- 
nju. Sve troškove podmirivaće Osmanska država. Zemljište na kojem 
se nalazi turbe o kojem je ovdje riječ, sa svim ostalim što njemu pri- 
pada, niti zbog opštih, niti zbog bilo kakvih drugih razloga, ne može 
postati ničija svojina." 


_ 


NAMA PAP SESZ SSN EZ EU: 


Portal turbeta sultana 
Murata I na Kosovu 
polju (Poč. XX vijeka). 
Primjer kasnog turskog 
baroka. 

Kako je izgledalo turbe 1660. godine, kad ga je vidio Evlija Ce- 
lebi, to je osnovno pitanje koje nam se nameće. Iz Evlijinog navede- 
nog citata jasno je da je turbe bilo zapušteno, pa je paša dao dvije 
kese groša i pozvao okolnu raju da ga očisti. Tada je oko turbeta po- 
dignut zid sa kapijom. 

Pretpostavka o prvobitnom otvorenom turbetu sa četiri stupa 
ostaće i dalje samo nedokazana pretpostavka, a vrijeme i izgled prvog 
obilježja simboličnog sultana Murata 1 najvjerovatnije neće nikad 
biti utvrđeno. 

Sljedeće pitanje je da li je današnje turbe nastalo na tloertnoj 
osnovi turbeta koje je vidio Evlija 1660. godine. Ovdje bi se odgovor 
mogao dobiti samo arheološkim istraživanjem unutrašnjosti turbeta 
i prostora u zidanoj ogradi. 

Svoj današnji izgled turbe je dobilo 1909, godine. Natpis nad ka- 
pijom turbeta koji sadrži godinu pregradnje ukomponovan je u disli 
hu, a odgovara 1327. godini po Hidžri, odnosno našoj 1909. godini. 
Ovaj natpis (tarih) u prevodu glasi: 


,Ovo turbe šaha Murata bilo je ruševno 

Sultan Rešad naredi da se ono popravi. 

Ono će podsjećati ovaj narod na datum jedne pobjede, 
Uveseljavaće čistu dušu ovoga šaha visoke vrijednosti. 
Izložih, s poštovanjem, ovaj briljantni tarih 

Ja — Ševket — smatram srećom oživljavanje Mešheda." 


Sadašnja građevina turbeta pripada turskom baroku, stilu koji 
se u XIX i XX stoljeću u Turskoj ispoljio naročito u bogatoj arhitek- 
tonskoj vegetabilnoj dekoraciji, primjeni zakrivljenih arhitektonskih 
linija i površina i pozajmljivanju nekih arhitektonskih elemenata i de- 
talja iz zapadnoevropske arhitekture. 

Osnova turbeta je kvadrat sa stranicom cca 5,80 m, visinom ku- 
busa cca 4,50 m, tambura oko 0,80 m i kupole cca 2,80 m. Ovi propor- 
cijski odnosi daju utisak dosta niskog potkupolnog objekta. 

Ovlašnom analizom arhitekture turbeta dolazimo do zaključka da 
ono bitno odudara od arhitekture potkupolnih zatvorenih osmanskih 
mauzoleja klasičnog doba XVI i XVII stoljeća. Profilirani vijenac koji 
je stran ovoj arhitekturi ispod prozora obuhvata turbe sa sve četiri 
strane. I profilirani arhitravi iznad prozora, profilirani okviri prozora 
i pilastri trijema su strani ovoj arhitekturi. Potkupolni ulazni trijem 
sa neturskim stupovima i kapitelima, sa bogatom floralnom dekoraci- 
jom na portalu, više nego profilirani vijenac i arhitravi, naglašavaju 
barokni karakter ovog spomenika. 

Turski barok u nadgrobnoj arhitekturi, iako je primijenjen samo 
na ovom turbetu, nije stran u oblikovanju nišana u gradovima Koso- 
va. Ovi nišani potiču s početka XX stoljeća, a odlikuju se slobodnim 
oblicima, malom debljinom, bogatim floralnim ornamentima i umjet- 
ničkim kaligrafskim arapskim natpisima. Osim uticaja koji su dolazili 
iz Turske, ovakvi nišani su se mogli izrađivati na Kosovu i zbog broj- 
nih vrsta dobrog i lako obradivog mermera i krečnjaka. 

Tarih na turbetu kaže da je sultan Rešad naredio da se turbe po- 
pravi. Kakav obim je imao taj popravak u vrijeme kad se konstatovalo 242 

da je ono ruševno? Sigurno je tada dodat potkupolni trijem i naprav- 
ljeni su profilirani arhitravi iznad prozora i profilirani vijenac koji 
opasuje zgradu ispod prozora. Da li su oni mogli da budu napravljeni 
a da se turbe ne poruši do ispod prozora? Odnos rasteretnih lukova iz- 
nad prozora i prozora nije omogućavao ubacivanje profiliranih arhi- 
trava, Stupovi potkupolnog trijema, koji je sigurno tada dodat, nisu 
prislonjeni uz kubus, nego su u njega uzidani. Ovi fakti govore da je 
turbe bilo ruševno 1909. godine, da je tada porušeno i na istim teme-. 
ljima ozidano novo, sa stranim stilskim obilježjima. 

Pokušajmo rezimirati istoriju turbeta sultana Murata 1 na Koso. 
vu polju. Poslije bitke 1389. godine Turci su sigurno obilježili mjesto 
sultanove pogibije i simboličnog groba gdje je sahranjena njegova utro- 
ba. Ovo, najvjerovatnije, nije bilo monumentalno obilježje, jer su Tur- 
ci napustili ove krajeve, a sultanovo tijelo su prenijeli u Brusu, i tamo 
sahranili u monumentalnom mauzoleju. 

Poslije 1455. godine, kad su krajevi Kosova trajno ušli u saslav 
Turskog Carstva, simbolični grob suhlana Murata I je obilježen traj- 
nim spomenikom. Kako je on izgledao? Da Hi je bio otvoren, sa kupo- 
lom na četiri stupa? Ako je trajna građevina nastala u početku druge 
polovine XV stoljeća, ona je stajala i 1660. godine, kad ju je vidio 
Evlija Čelebi. Dokazali smo nemogućnost da je turbe, koje je tada bilo 
otvoreno, zaziđivanjem pretvoreno u zatvoreno, jer se iz Evlijinog tek- 
sta jasno zaključuje da je i tada bilo zatvoreno turbe, ali vrlo zapušte- 
no, Znači, tada je temeljito popravljeno i uokvireno zidanom ogradom, 
koja i danas postoji. 

Godine 1909. sultan Rešad naređuje da se ruševno turbe popravi. 
Graditelj koji je dobio ovaj nalog poznavao je klasičnu tursku arhi- 
tekturu, ali je bio i pod uticajem zapadno-evropske arhitekture koja 
je od XVIII stoljeća uticala na tursku. Građevina turbeta nije poprav- 
ljena dva i po stoljeća, pa je bilo normalno da se u cijelosti poruši, 
prezida i ,obogati" novim stilskim obilježjima. Građevina je ovakva 
sačuvana do naših dana, ali sada ponovo traži konstruktivno sanira- 
nje. Usljed neravnomjernog slijeganja zemljišta rascijepila se čitava 
građevina, od tjemena kupole pa do temelja na strani portala. Pošto se 
pukotina povećava, neophodno je odmah pristupiti spasavalačkim ra- 
dovima. 

! Enciklopedija likovnih umjetnosti, Zagreb 1966, Tom IV, str. 27. 

: Evlija Celebi: Putopis, ,Svjetlost", Sarajevo, 1967, str. 275—276. 

i Dr Hasan Kaleši i Dr Hans Jiirgan Kornrumpf: Prizrenski vilajet, ,Per 
parimi" posebni otisak, Priština 1967, str. 95. i 99. 

+ Evlija Celebi: Putopis, str, 283. 

= Isto, str. 287. 

' Isto, str, 568. 

Prizrenski vilajet, bilješka, str. 97, 

" Isto, str. 98. 

' Evlija Celebi: Putopis, str. 338. 

% Prizrenski vilajet; str. 99—100, 

= H. Kreševljaković: Banje u Bosni i Hercegovini, , Svjetlost", Sarajevo, 1952, 
str, 25—30. 

= Enciklopedija likovnih umjetnosti, Zagreb, 1966, Tom IV, str. 27. 

% Enciklopedija Jugoslavije: Srbi, Tom VIL, str. 518, 

% Semavi Eyice; Mauzoleji ,Mešhed-i Hudavendigar" i Gazi Mestan na Ko- 
sovu. Časopis TARIH DERGISI, sv. XII, Istanbul 1962, str, 71—$2. S turskog pre 
veo Ešref Kovačević. 

SARAJEVO, GRAD NA PADINAMA 


Sarajevo je grad sa jedinstvenom, nezamjenjivom fizionomijom. 
Nju su definisali sklad između prirodnog amfiteatra kotline Miljacke 
sa okolnim padinama i oživotvoreni urbanistički i arhitektonski valer, 
na kojima se izgrađivao ovaj grad. Kad govorimo o Sarajevu, misli- 
mo na grad stvoren u drugoj polovini XV, u XVI i XVII vijeku, čiji ur- 
bani razvitak neprekidno traje do danas, ali kome je glavni pečat dala iz- 
gradnja do austrougarske okupacije. Srednjovjekovno naselje, koje je 
ovdje postojalo ranije, nije bitno uticalo na kasniji razvoj Sarajeva, 
a urbanistički potezi iz austrougarskog perioda, doba između dva rata, 
kao i današnja izgradnja, proširili su gradsko područje uglavnom pre- 
ma zapadu, u Sarajevsko polje, ne ugrožavajući njegovu istorijsku fi- 
zionomiju. 

Staro Sarajevo je bilo orijentalni grad sa oštrom podjelom na 
dvije gradske zone: čaršiju, u kojoj su bili skoncentrisani sva privreda 
i sve javne i upravne službe, — i stambenu zonu izdijeljenu u veliki 
broj stambenih mikroreona, mahala. Svaka mahala je imala svoju uli- 
cu, 30—40 kuća, džamiju i uz nju školu (mekteb), pekaru, zelenaru i 
brijačnicu. Oko 1477. godine, u Sarajevu su bile svega tri mahale, a 
1516. ih je već bilo 15. Mula-Mustafa Bašeskija navodi da je u drugoj 
polovini XVIII vijeka Sarajevo imalo oko 100 mahala sa 4500 kuća i 
23 000 stanovnika. Grad se u to vrijeme prostirao od Bendbaše do da- 
našnjeg Marindvora. 

Tokom vijekova, tip stare sarajevske kuće se unekoliko izmijenio. —y 
Do XVIII vijeka ona je prema ulici gotovo slijepa, bez prozora i dok 
sata, sva okrenuta prema vrtu. Kasnije, ona prema ulici izbacuje dok- 
sate sa nizom prozora zaštićenih mušepcima koji su omogućavali da se 
iz kuće vidi na ulicu, a da se sa ulice ne vidi unutrašnjost kuće. U 
pravilu, ova kuća je u vrtu, na padini, osunčana, postavljena tako da 
drugoj ne zaklanja vidik, sva u mjerilu čovjeka, jednospratna, izvede- 
na od kamena, drveta, ćerpiča, kreča, ćeremita i stakla, — od materi- 
jala koji joj daju vanrednu lakoću, sa prostorima koje karakteriše 
potpuna funkcionalnost. Do danas su očuvane brojne stare kuće, od 
kojih su najvrednije Svrzina i Đerzelezova. 

Čaršiju čini gusta mreža ulica i uličica sa mnogobrojnim drvenim 
dućanima u kojim su bile smještene trgovine i razni zanati, na princi- 

247 pu: jedna ulica — jedan zanat. Ali najvredniji objekti u čaršiji misu 

dućani nego sakralni i javni objekti, zidani tvrdo, sa težnjom za mo- 
numentalnošću. To su: Gazi Husrev-begova džamija, Čekrekči i Baš- 
čaršijska džamija, Ferhadija, Careva džamija, Stara pravoslavna crkva, 
Jevrejski hram, Kolobara i Morića han, Brusa-bezistan, Gazi Husrev- 
-:begov bezistan sa Tašlihanom, Sahat-kula sa Imaretom, Kuršumli-me- 
dresa i Hanikah, Periferno, naslonjen na čaršiju, stoji veliki Gazi Hus- 
rev-begov hamam. 

U čaršiji su poslovali i bavili se trgovinom i zanatima muslima- 
ni, hrišćani (pravoslavni i katolici) i Jevreji. Muslimanske mahale na- 
slanjale su se neposredno na čaršiju. Na obali Miljacke bio je 
manji dio čaršije, Latinluk, u kome je bila i kolonija dubrovačkih 
trgovaca, a koji je sa pet mostova (kamenih i drvenih) bio vezan za 


srce čaršije. 

Centralni dio stare čaršije kao cjelina predstavlja istorijski spo- 
menik, 

Samo njeni smajvažniji akcenti su arhitektonski spomenici pod 
zaštitom. 


Prema nepisanim urbanističkim principima na kojim je nastalo 
staro Sarajevo, glavnu njegovu karakteristiku predstavljao je kon- 
trast između mirnog vrtnog grada na padinama, u kome se stanovalo, 
i stiješnjene čaršije u uskoj kotlini Miljacke, gdje se bučno odvijao 
sav ostali gradski život. 

Prvi regulacioni plan Sarajeva potiče iz doba austrougarske oku- 
pacije, poslije požara 1879. U stvari, to je bio plan za čitavo gradsko 
područje, izrađen 1891. Služio je kao podloga za izgradnju još i u vri- 
jeme između dva rata. Osnovna crta ovog plana je naglašavanje lon- 
zitudinalnog karaktera grada u ravnici uske kotline, težnja za pravo- 
ugaonim sistemom ulica, napuštanje sjevernih i južnih padina; što je 
naročito došlo do izražaja u određivanju minimalne širine transverzal- 
nih ulica. Izgradnja Sarajeva po ovom planu i danas još onemogućava za- 
dovoljavajuće saobraćajno povezivanje južnih i sjevernih padina. 

U arhitekturi, austrougarski period je ostavio niz velikih zdanja, 
klasicistički i eklektički rješavanih, među kojim zgrada Vijećnice pred- 
stavlja najzanimljiviji primjer. Ostali objekti su isti kao i objekti koji 
su se u to vrijeme gradili u Beču i Pešti. Urbanistički i arhitektonski 
najuspjeliji poduhvati iz ovog perioda su ansambli Obale, Štrosmaje- 
rove ulice i kompleks Zemaljskog muzeja. 

Između dva rata, grupa arhitekata koji su završili školovanje u 
Pragu, donose u Sarajevo savremenu arhitekturu, što se naročito 
odrazilo u građenju većih poslovno-stambenih objekata. Od značajnijih 
javnih objekata u ovom vremenu nastaju samo zgrade Narodne banke, 
Srednje tehničke škole, Dječije klinike i Penzionog zavoda. 

Izgradnja poslije oslobođenja, zbog svoje širine, zahtijevala je 
nove i veće prostore. Po Idejnom urbanističkom planu 1947, parcijal- 
nim urbanističkim planovima i Generalnom urbanističkom planu 1963, 
u gradsko područje je uključeno čitavo Sarajevsko polje i Koševska 
dolina, Izvršeno je potpuno zoniranje područja grada, pri čemu je in- 
dustrija u urbanizaciji Sarajeva prvi put dobila prioritetno mjesto. U 
najvećem dijelu Sarajevskog polja realizovani su veliki industrijski 
kapaciteti, a za stanovanje, rekreaciju, trgovinu, ugostiteljstvo, škol- 

249 stvo, zdravstvo i dr. — izgrađene su nove gradske površine, od kojih 

su najznačajnije: Džidžikovac, Grbavica, Čengić-vila, Švrakino selo, Bu- 
ća potok, Koševska dolina, Crni vrh i dr. Na ovim prostorima nastale 
su mnogobrojne gradnje, koje su novim gradskim četvrtima dale ka- 
rakter modernog grada, kreirana je arhitektura koja nosi sva obilježja 
savremene jugoslovenske arhitekture. 


U starom gradu izgrađeni su brojni stambeni i javni objekti, in- 
terpolirani u zatečeno stanje gradskih saobraćajnica, Buduća smišlje- 
na izgradnja majvrednijih gradskih površina — padina sarajevskog 
amfiteatra — treba da, iako nužno u novom mjerilu, maksimalno pri- 
mijeni one iste principe na kojima je nastala stara sarajevska kuća. 
Tako će se obezbijediti čuvanje specifične fizionomije Sarajeva — gra:- 
da na padinama — bez obzira na činjenicu što se novo Sarajevo raz- 
vija u nizini, prema zapadu. 


SARAJEVO — PRIRODNI AMFITEATAR 


, Na sjevernoj, sjeveroistočnoj i zapadnoj strani ovog visokog gra- 
da, na terenu ispresijecanom brdima i dolinama, po pitomim bre- 
žuljcima, s desne i lijeve strane rijeke Miljacke, po vrtovima i 
baščama, nanizane su amfiteatralno u grupama, krasne i simpa- 
tične kuće sa dimnjacima, prizemne i na sprat. Pokrivene su ve- 
ćinom ćeramidom, a neke šindrom. Svaka kuća ima živu vodu... 


Ovdje ima dvadeset i šest hiljada bašča kao rajskih vrtova, a kroz 
svaku teče živa voda. Ti su vrtovi krasni kao zemaljski raj. Ukra- 
šeni su raznovrsnim hladnjacima, bazenima i šadrvanima ... 


Na zemlji ima mnogo gradova po imenu Saraj: Ak-saraj u Ana- 
dolu, Tabe-saraj između Persije, Đurđistana i Dagestana, Šehir- 
-saraj na obali rijeke Erdelja, kad se prođe polje Hejhat, sada u 
zemlji Moskoviji, Vezi-saraj u Rumeliji i drugi. Ali ovaj bosanski 
kameni šeher-Sarajevo od svih ovih je najnapredniji, ljepši i življi. 
U donjem i gornjem dijelu šehera teku bezgranične i žive vode, 
a sa strane ukrašen je mnogobrojnim baščama, koje izgledaju 
kao ružičnjaci ili ograđene rajske bašče." 


Evlija Čelebi, 


Davno, mnogo ranije nego što je Sarajevo dobilo svoje ime, gra- 
dili su ovdje ljudi svoja naselja pomjerajući ih od neolitskog Butmira 
prema uskom klancu Miljacke pod Trebevićem. Od podnožja Igmana 
i Vrela Bosne do brežuljaka Trebevića smjenjivale su se ljudske aglo- 
meracije neolitskih zemljoradnika, ilirskih ratnika, rimskih i german- 
skih osvajača, slavenskih doseljenika i osmanlijskih zavojevača. Svi su 
oni ostavili tragove svoje materijalne i duhovne kulture na ovom ma- 
lom bosanskom prostoru. Izučavanje ovih kultura i čuvanje njihovih 
ostataka datira kod nas od kraja XIX vijeka. Ali ovo izučavanje nije 
u Sarajevu ranije bilo vezano za praktično i smišljeno čuvanje očuva- 
nih urbanih cjelina iz raznih perioda istorije Sarajeva i ranijih naselja 
na području današnjeg grada. 

Danas, kad širok zamah građenja može, svojom snagom, da ugrozi 
i najvrednije urbanističke istorijske cjeline, čak i spomenike pod zašti- 
tom, treba učiniti sve da se rezultati istraživačkog rada na izučavanju 
istorijskih i umjetničkih vrijednosti iz starog Sarajeva počnu iskorišća- 
vati u svakodnevnom rješavanju njegove izgradnje. 

Istina, u prošlosti imamo, baš u Sarajevu, primjere nepoštivanja 
zatećčenog i netolerantnog odnosa prema njemu: Slaveni uništavaju 
uirske, rimske i germanske gradnje. Turci se koriste samo utvrđenjima 
busanskih feudalaca, a Austrougarska gradi svoje objekte u Sarajevu 
kao da oko njih ne postoji već izgrađen grad. Tako nam je ostao na- 
glašen nesklad u izgradnji Sarajeva iz dva perioda Turskog i Austro- 
ugarskog. Na ovaj istorijski nesklad došao je savremenik koji ugro- 
žava izvanredne nasljeđene urbanističke i arhitektonske vrijednosti 
ovoga grada. Učinjene greške teško se mogu ispravljati, a za njih nema 
nikakvog objektivnog opravdanja. 

Velika razaranja Il svjetskog rata u svim evropskim zemljama, 
uslovila su neophodnost obnavljanja porušenih gradova, i otvorila, oš- 
irije nego ikad ranije, problem čuvanja istorijskih arhitektonskih cje- 
lina, koje je trebalo ukomponovati u novu izgradnju. Tamo gdje su 
vrijedni arhitektonski spomenici bili oštećeni ili uništeni, javila se po- 
treba njihove djelomične ili potpune restauracije. Ponegdje se prila- 
zilo i totalnom obnavljanju čitavih gradskih četvrti, pa i gradova. 

Argumenti za ovakve skupe zahvate kretali su se od naučnih do 
praktično-privrednih. Italija vrši arhitektonske restauracije i zbog to- 
ga da bi pomogla razvoj svoje turističke privrede, Francuska u cijelo- 
sti obnavlja srednjovjekovni dio grada Sen Malo, polazeći u prvom 
redu od istorijsko-nacionalnih motiva. U Poljskoj se problem obnove 
stare Varšave, Gdanjska i drugih gradova postavio kao nacionalni za- 
datak odbrane materijalnih rezultata poljske kulture i kao protest pro- 
tiv hitlerovskog plana potpunog uništenja svih spomenika ove kulture. 
Sirina obnavljanja čitavih gradova ne može se u ovom slučaju pravdati 
samo naučnim principima konzervacije i restauracije arhitektonskih 
spomenika, ali se mogu razumjeti, pa i prihvatiti, motivi koji su doveli 
do ovakvih obimnih obnavljanja istorijskih aglomeracija. Nije rijeć 
samo o motivima i principima nego i o ogromnim finansijskim ulaga- 
njima u većini evropskih zemalja da bi se sačuvale arhitektonske isto- 
rijske cjeline. 

Na XI trijenalu konzervatora 1957. god. u Milanu, izložena je 
kompleksna problematika u vezi sa zadacima urbanista u pogledu ču- 
vanja spomenika arhitekture i istorijskih arhitektonskih cjelina. U Ita- 
liji, Francuskoj i drugim evropskim zemljama postoji stalan problem 
usklađivanja interesa savremene izgradnje i čuvanja istorijskih gradskih 
ambijenata, Rezultati ipak pokazuju da se između -konzervatora i urba- 
niste najčešće nađe zajednički jezik. 

Naša praksa posljednjih godina pokazuje da se problem čavan). 
istorijskih gradskih cjelina počeo tretirati šire, van uskog kruga struč- 
njaka. Greške koje su ranije učinjene još uvijek nisu tolike da se ne bi 
mogle spasavati glavne istorijske i prostorno-likovne vrijednosti naslije- 
đene arhitekture i urbanizma. 

Padine, pogodne za građenje, na sjeveru i jugu, povezuje usko 
251 kotlina kroz koju teče Miljacka, ni potok ni rijeka. Na istoku kroz 

ski organizam, posebno kuće za stanovanje i javni objekti koji teže 
ka monumentalnosti. 

Stambeni i javni objekat turskog perioda, to je slobodno stojeći . 
objekat. Stambenu kuću karakteriše lakoća postignuta izborom mate- 
rijala i konstrukcija, njen tolerantan odnos prema susjedu (niko ni- 
kom ne zaklanja vidik), organsko komponovanje kuće sa prirodom 
radi postizanja jedinstva pejzaža i gradnje, uvlačenje prirodnog ambi- 
jenta, preko vrta, bašče i ozelenjenog dvorišta, u prizemlje kuće, (pa 
čak i na sprat, u otvorenu divanhanu, uloga žive vode koja osvježava 
taj arhitektonsko-urbanistički ambijent, stvaranje humaniziranih_ su- 
sjedskih odnosa, podređivanje svih dimenzija stana veličini ljudske 
figure, ostvarivanje maksimuma konfora i optimalno zadovoljenje psi- 
hičkih potreba čovjeka minimalnim sredstvima. Ove principe moguće 
je teoretski i praktično primijeniti u savremenoj stambenoj izgradnji, 
bez onog sterilnog kopiranja formi doksata, stepeništa i streha, što je 
svojim fonmalizmom umnogome komprornitovalo težnju za aplikaci- 
jom vrijednosti ove kuće našeg nasljeđa u savremenoj stambenoj ar- 
hitekturi. 

U odnosu na arhitektonsko-urbanističke cjeline austrougarskog 
perioda, zadatak savremenog urbaniste i arhitekta svodi se na povezi- 
vanje nekih cjelina sa starijim cjelinama iz turskog perioda, ili pove- 
zivanje starijih cjelina sa savremenom izgradnjom. Najčešći je prob- 
lem da se u koridorsku ulicu austrougarskog perioda ukomponuje sa- 
vremena gradnja u stilski jedinstveno tretirano fasadno platno ulice, 
a da novogradnja ne naruši jedinstvo tog tretmana. Možemo sa sigur- 
nošću reći da ni u jednom slučaju naš savremeni arhitekt u Sarajevu 
nije riješio ovaj zadatak. Nijedan naš arhitekt nije sebi ni postavio 
zadatak da stvaralački aplicira osnovne vrijednosti ambijenta i da s 
disciplinovano podredi arhitektonskoj cjelini u kojoj gradi, da se liši - + 
težnje za nametljvošću. Nije u pitanju kopiranje fasada austrougarskog 
perioda, nego studiranje osnovne podjele tih fasada, ritmova otvora, 
upotrijebljenih materijala itd., i u kreiranju novog, koje bi u sebi sadr- 
žavalo savremeni arhitektonski izraz, a oslanjalo se na arhitektonsku 
kompoziciju ambijenta u kome se gradi. 


O NEKIM GRESKAMA U SAVREMENOJ IZGRADNJI SARAJEVA 


U starom dijelu grada u cijelosti je zadržana ulična mreža i 
dozvoljeno novo građenje, koje je ugrozilo modernizaciju saobraćaja u 
ovom dijelu grada. Nije uočena potreba povezivanja južnih i sjever- 
nih padina širim gradskim saobraćajnicama, kao da se ne radi o cje- 
lovitom gradskom organizmu. U razvoju Sarajeva ovo povezivanje je 
nužnost. Da bi se to povezivanje realizovalo, već sutra će se rušiti 
zgrade koje su podignute jučer ili danas. 

Pozorišni trg je definitivno formiran. Za njegovo rješenje bio 
je svojevremeno raspisan opštejugoslovonski konkurs sa zadatkom — 
adaptacije jevrejskog hrama i izgradnje raznih sadržaja oko njega: 
kafane, izložbenog prostora i kancelarija. Iz ocjene žirija i diskusije 254 

po završenom konkursu najpozitivnije su ocijenjene težnje nagrađe- 
nih projektanata za što manjom izgradnjom trga, za akcentiranjem ku- 
pole hrama i zgrade Pozorišta, koja treba da ostane glavni objeki na 
trgu, pa novoprojektovani objekti treba da se podređe njegovom mje- 
rilu. Svi projekti koji su predviđali visoku izgradnju, koja je naru- 
šavala mjerilo trga, bili su odbačeni. 

Novogradnja ,,Energoinvesta" ušla je u prostor trga oko 21 m, i 
svojim neboderom na najosetljivijem mjestu suzila vezu trga sa Uli- 
com JNA. Zgrada pozorišta je degradirana, uništena je prostorna rav- 
noteža, Neboder ,,Energoinvesta" došao je u sukob sa bivšim vakufskim 
neboderom od koga je udaljen svega stotinjak metara, mogao je biti 
izgrađen na marijindvorskoj ledini, koja je i predviđena upravo za 
ovakve objekte. 

Najveći sarajevski trg, Trg oslobođenja, nije još formiran, iako 
je konkurs za njegovo rješenje raspisan još prije rata a poslije oslo- 
bođenja izgrađen čitav niz prijedloga u tom smislu. To pokazuje koli- 
ko je rješavanje ovakvih gradskih prostora delikatan i složen zadatak. 

Sada, istina privremeno, ovaj prostor nije ni trg ni park. Ali pro- 
blem nije u tome nego, u prvom redu, u povezivanju ovog trga sa Ti- 
tovom ulicom. Trebalo bi da on već sada, a u budućnosti sve više, na 
sebe primi šlo više pješaka i vozila koji guše Titovu ulicu. Sada to 
nije moguće izvesti preko početka Vase Miskina ulice, najužeg sao- 
braćajnog grla grada. Prava namjena Trga oslobođenja i saobraćajno 
rješenje ovog dijela grada može se ostvariti samo rušenjem zgrada 
između ulice Titove i Vase Miskina od zgrade Zemaljske banke do 
Tržnice. Žrtva nije mala, ali bez ovakvih žrtava nije moguća izgradnja 
savremenog grada. Ovako vezan za glavnu gradsku saobraćajnicu, Trg 
oslobođenja bi tek onda mogao postati centar starog dijela grada. 

Na drugo mjesto, po važnosti, dolazi oblikovanje obimnih panoa 
trga, Već su učinjena dva zahvata. Prvi — novom zgradom Tehničkog 
fakulteta i, drugi, — izgradnjom poslovne zgrade projektnih preduzeća. 

Kod zgrade Tehničkog fakulteta učinjena je glavna greška 05- 
tavljanjem punog zida do pravoslavne crkve. Ovaj puni zid u obliku 
vertikalno tretiranog pravougaonika uz crkveni toranj, glavni verti- 
kalni akcent trga, predstavlja očitu kompozicionu grešku, Kao pandan 
tornju nametala se horizontala izražena nizom prozora na čitavoj za- 
padnoj fasadi. 

Adaptacijama fasada iz ausirougarskog perioda na sjevernoj stra- 
ni trga, stvoren je potpuni nesklad, koji je sada još povećan gradnjom 
poslovne zgrade projektnih preduzeća. Ovaj objekat se ne veže ni za 
jedan vijenac susjednih zgrada, a njegova Širina u odnosu na čitavo 
sjeverno platno fasada trga neznatna je, pa i dalje trg s ove strane 
formiraju stari objekti. Novogradnja, iako sa nenametljivom fasadom, 
svojom visinom je unijela još više nesklada. Trebalo je da zgrada ima 
jedan sprat manje i da se veže za vijenac višeg susjednog objekta, 
kako je to projektant u idejnom projektu bio predvidio, a najviši sprat 
trebalo je da bude jače uvučen. 

Zapadna strana trga olformiće se izgradnjom velikog novog ob- 
jekta. Biće porušen i objekat na uglu između ulice Vase Miskina | tr- 
255 ga. Ovdje je veza trga i Ulice Vase Miskina najosjetljivija, pa je mo- 

guće napraviti nepopravljivu grešku ako se novi objekat ne povuče 
što dalje od trga i ulaz u trg ne proširi iz Ulice Vase Miskina. Grad- 
nja nije počela, pa još ima vremena da se izbjegne jedna od grešaka sa- 
vremene urbanizacije Sarajeva. 

Treći trg u starom dijelu grada lociran je preko puta velikog 
gradskog parka. Rušenjem objekata između Titove i Mis Irbine ulice 
stvoren je prostor koji je umnogome razbio koridorski karakter aus- 
trougarskih ulica u ovom dijelu grada i približio gradu veličanstvenu 
panoramu Trebevića. 

Na samom trgu predviđen je objekat robne kuće. Opštejugoslo- 
venski konkurs za robnu kuću pokazao je, po našem mišljenju, da je 
projektni program za ovaj prostor preglomazan, Upravo zbog toga je 
prvonagrađeni projektant razbio objekat na više dijelova, što je, kom- 
poziciono, u datom slučaju bilo pravilno, ali je negativna posljedica 
toga bila suviše velika izgradnja površine trga. To je nametnulo po- 
trebu mijenjanja namjene objekta koji se gradi ili smanjenje nje- 
gove veličine. 

Suprotno zdravoj težnji za raščišćavanjem haotične izgradnje 
stvaranjem otvorenih prostora u starom dijelu grada, što je došlo 
naročito do izražaja kod projekta posljednjeg trga, navešćemo primjer 
realizovanog ansambla (ako se to tako uopšte može zvati), između 
ulica Vase Miskina, JNA, Vase Pelagića i džamije Ferhadije — u 
austrougarskom periodu, u uskoj Vase Miskina ulici izgrađen je niz 
visokih objekata, a prema JNA ulici — zgrada hotela Evropa. Kasnije 
su pred Ferhadijom izgrađeni ružni dućani. 

Ovdje se jasno postavljao urbanistički problem raščišćavanja 10- 
ših gradnji i akcentiranja spomenika stvaranjem slobodnih prostora 
oko njih. A šta se desilo? 

Umjesto da teži ka raščišćavanju, urbanist je u ovom zagušenom 
dijelu grada dozvolio nove gradnje: stambenu zgradu ,Energoinvesta" 
u ulici Vase Pelagića, upravnu zgradu ,Elektrocentra" uz Bezistan, u 
pravcu sjever—jug, i novi dio zgrade ,,Elektrocentra", paralelno uz sa- 
me austrougarske zgrade u Vase Miskina ulici. Ovdje se zaista ne radi 
o urbanizaciji nego o antiurbanizaciji! Odnos prema istorijskim spo- 
menicima u konkretriom slučaju je gori nego što su ovdje imali austro- 
ugarski arhitekti, a parola o našoj humanističkoj arhitekturi i urbaniz- 
mu pretvorila se u svoju suprotnost. 

U pogledu tretiranog problema uklapanja novogradnje u objekte 
u nizu iz austrougarskog perioda, pomenuću samo dva: objekat na 
uglu Štrosmajerove i JNA ulice i objekat ,Feroelektro" u Titovoj ulici. 

Štrosmajerova ulica, bez sumnje, predstavlja najuspjeliji arhi- 
tektonsko-urbanistički ansambl austrougarskog perioda. Ukomponovati 
savremeni objekat u ovu cjelinu nije jednostavan zadatak. Izgleda, me- 
đutim, da arhitekt nije ni vidio stvarni problem. On je projektovao 
svoj objekat kao da se radi o Grbavici. Ni jednim elementom nije ni 
pokušao da uskladi svoj objekat sa cjelinom, rješavao je fasadu sa bal- 
konima i lođama ispred svih soba, kako je te godine bilo ,moderno" 
u Sarajevu. Štaviše, izišao je iz ravni istočne strane ulice i tim još 
više naglasio nesklad. 

U istoj ulici su arhiktekti upravo maskirali prizemlje, mijenja- 
jući oblike i veličine otvora bez obzira na izgled spratova. 

Fasadu zgrade ,Feroelektro" u Titovoj ulici, opet interpoliranu 
u austrougarska zdanja, arhitekt je riješio aluminijumom i staklom, 
još nametljivije, sa jedinom težnjom da istakne svoj objekt. Rezultat 
je nepopravljivo narušena cjelovitost ovog dijela Titove ulice." 

Primjera lošeg građenja na padinama ima mnogo. To je, na pri- 
mjer, tvornica obuće ,Novitet'"" u Logavinoj ulici. Tvornica u čisto 
stambenom rejonu starog Sarajeva, na padini, sa visinskom razlikom 
oko 30 metara! 

U eri građenja nebodera postoji velika opasnost da se prostorne 
vrijednosti starog dijela Sarajeva unište ovakvim zdanjima, Uska kot- 
lina i padine u starom dijelu građa ne mogu podnijeti više ovakvih 
teških vertikala. Prije nego što se ubuduće odobri građenje ma kog 
visokog objekta u starom dijelu grada, treba konsultovati širi krug 
arhitekata, javnih i kulturnih radnika i ljudi koji vole svoj grad i osje- 
taju njegovu ljepotu. Onda se neće ponoviti zahtjev za građenje nebo- 
dera čak i na Bistriku. 


PROBLEMI ČARŠIJE I ČUVANJE ARHITEKTONSKO- 
-URBANISTIČKIH CJELINA NA PADINAMA 


Problem sarajevske čaršije zaslužuje posebnu studiju. U okviru 
ovog eseja možemo govoriti samo o nekim aspektima ovog problema. 
Djelomično rušenje čaršije 1947. godine nije imalo nikakvog oprav- 
danja, što najbolje pokazuje živa zanatsko-trgovačka djelatnost koja 
se i sada odvija u čaršiji. Rušenje se može preduzeti tek onda ako 
postoji rješenje o uređenju poslije rušenja. Djelomično rušenje čar- 
šije uništilo je cjelovitost čaršijskog ansambla, a nije ništa doprinijelo 
asanaciji. 

Izrada dokumentacije za program uređenja područja čaršije su. 
više je dugo trajala. Izgubljeno je nekoliko godina. Međutim, pozitiv- 
no je lo što je u užem rejonu čaršije obustavljeno građenje svih stal- 
nih objekata, do izrade urbanističkog plana. Prikupljena je sva doku- 
mentacija, pa se postavlja pitanje šta je sa programom za urbanističko 
rješenje čaršije. : 

Ovaj problem urbanističkog rješenja čaršije je veoma složen, po 
čevši od konzervacije spomenika u čaršiji i davanja savremene namje- 
ne nekima od njih, pa do uklapanja čitavog područja čaršije u grad- 
sku privredu i izgradnje novih savremenih gradskih sadržaja. Raniji 
prijedlozi da se čaršija izgradi kao kulturni centar grada, ili. čak Re 
publike, danas su potpuno nerealni. Jedno je sigurno — čaršija ne može 
postati muzej u parku. Ona mora da ostane Živi organizam, sa starim 
i novim sadržajem, koje treba dokumentovano i precizno da odredi 
program urbanizacije čaršije. Polazeći od pretpostavke da će ovaj 
program biti studiozan i realan, jer je za njegovu izradu utrošeno 
nekoliko godina, smatramo da bi naročito neke njegove postavke tre- 
balo da budu potpuno razjašnjene. 

Da se prvo zadržimo na saobraćajnom problemu. 

Šira saobraćajnica, transverzala, koja bi na tom području tre- 

šenja, ne bi smjela da presiječe uže područje čaršije, nego bi mogla 
samo da ga tangira. Program bi mogao da da rješenje njene trase. 
Drugo osnovno pitanje u vezi sa saobraćajem je: da li poštovati uličnu 
mrežu stare čaršije? Znamo da su čaršijske ulice dobile svoje ime po 
zanatima koji su se obavljali u čaršiji i bili po orijentalnom principu 
grupisani. Po našem mišljenju ukoliko želimo sačuvati istorijski ka- 
rakter čaršije, moramo u cijelosti očuvati njenu saobraćajnu mrežu. 

U odnosu na buduću izgradnju u čaršiji najsnažniji arhitektonski 
volumen mora ostati Gazi Husrev-begova džamija, a sve buduće grad- 
nje treba da se podrede veličini Brusa-bezistana, Morića hana, Baščar- 
šijske džamije i Čekrekčijine džamije, kao istorijskim akcentima čar- 
šije. 

Poseban problem predstavlja Morića han poslije posljednjeg po- 
žara. U čitavoj prostornoj kompoziciji čaršije, ovaj spomenik ima pu- 
seban značaj. Spolja uokviren prizemnim dućanima i atrijalno riješen, 
Morića han predstavlja tipičan istorijski prostorni fenomen velike 
vrijednosti. Ulice uokviruju atrijum, koji u odnosu na sve druge pro- 
store čaršije ima svoju specifičnu vrijednost iznenađenja i posebnog 
psihičkog doživljaja. Izvanredan značaj Morića hana u prostornoj 
kompoziciji čaršije nameće neophodan zadatak njegove restauracije, 
uz davanje savremene namjene ovom spomeniku. 

Program bi takođe morao da precizira zadatak uklapanja cijele 
čaršije u šire područje kotline Miljacke i padina na sjeveru i jugu, po- 
sebno s obzirom na način izgradnje u ovom proširenom području. 
Čaršija ne smije vizuelno da ostane sa svih strana Zatvoreno ostrvo. 

Kad govorimo o čaršiji treba istaći da njeni arhitektonski spo- 
menici pod zaštitom zahtijevaju dužu pažnju i brigu, da bi se sačuvali 
od propadanja. 

Ne manje akutan od konzervacije arhitektonskih spomenika pod 
zaštitom, jeste problem očuvanja urbanističkih stambenih cjelina na 
padinama. Rađene od trošnih materijala, ove stambene kuće postepe- 
no nestaju, i na taj način naše bogato nasljeđe stambene kulture si- 
romaši. Problem još nije stvarno ni uočen a već su nestale čitave 
ulice i vrijedne cjeline. Ne možemo očekivati da će biti spaseno sve 
što danas postoji, ali je krajnje vrijeme da organi zaštite spomenika 
kulture priđu valorizaciji najvrednijih cjelina stare stambene arhi- 
tekture, kako na sjevernim tako i na južnim padinama. 

Te urbanističke cjelina, možda je moguće sačuvali određenom 
politikom pomaganja njihovog održavanja zajedno sa vlasnicima, uz 
obavezu vlasnika da ne može vršiti rušenja i adaptacije bez saglasno- 
sti organa zaštite. Primjer starog Ohrida pokazuje kako ovakva poli- 
tika može dati dobre rezultate. 

Sa propadanjem Alifakovca, Toplika, Sagrdžija, Natkovača i dru- 
gih urbanističkih cjelina naše stare stambene arhitekture nestale bi 
velike umjetničke vrijednosti našeg narodnog neimarstva. 

U rješavanju praktičnih zadataka izgradnje Sarajeva, neposredno 
ili posredno, sa više ili manje autoriteta i vlasti učestvuje čitav niz in- 
stitucija i organa. 

U pogledu pravog sadržaja generalnog plana postoji velika ne- 
obaviještenost. Građani najčešće smatraju da se sve greške u izgrad- 

nji grada mogu objasniti nepostojanjem toga plana. Smatraju da će, 
kad bude on završen, biti riješeno sve što se odnosi na budući izgled 
grada. Nema sumnje da nedostatak generalnog urbanističkog plana 
uveliko otežava pravilnu izgradnju, ali i kad generalni plan bude za- 
vršen, on neće dati one elemente koji određuju da li će grad u cje- 
lini, ili njegovi dijelovi, biti estetski vrijedni. 

Rješenje gradskog soabraćaja, namjena površina za izgradnju i 
lociranje glavnih objekata javnog karaktera, naćin i visina izgradnje, 
podaci o komunalnim servisima — čine glavni sadržaj generalnog ur- 
banističkog plana, ali ovi elementi, kako ih tretira generalni plan, ne 
mogu sami po sebi bitno uticati na ljepotu grada. Po istom gene- 
ralnom urbanističkom planu moguće je izgradili izvanredno lijep, ili 
vrlo ružan grad. Bez arhitektonsko-urbanističkog rješenja ansambla 
i projekta konkretnog objekta na osnovu rješenja ansambla u koji 
se on uklapa, nema nikakve garancije da će egzaktno tretirani podaci 
generalnog plana obezoijediti i umjetničke vrijednosti dobre ahitektu- 
re i urbanizma. Važniji i teži od izrade generalnog plana jeste rad 
na njegovoj razradi i realizaciji. 

Uloga Zavoda za zaštitu spomenika kulture i Gradskog muzeja 
ograničava se na povremene intervencije kod urbanističke službe, u 
slučajevima kad nova izgradnja ugrožava egzistenciju arhitektonskog 
spomenika. Najčešće su ovakve intervencije zakašnjele i ostaju bez 
rezultata, Komnunalni organi opštine, najčešće polaze od potrebe rje- 
šenja svog uskog problema. Posebno mjesto u sklopu ovakve organi- 
zacije ima investitor koji želi da gradi i koji često raznim putevima 
uspijeva da obezbijedi odobrenje loše gradnje, čak i u slučajevima 
kad su svi stručni organi protiv toga. 

Možda bi jedna posebna institucija ili organizacija mogla da se 
bavi važnim zadatkom izgradnje sarajevskih padina na principima pro- 
storne kompozicije stambene arhitekture naslijeđene, osavremenjene 
i moderne, lišene formalizma, u mjerilu koje zahtijeva savremena iz- 
gradnja i savremeni grad. 

U ovakvoj instituciji ili organizaciji bila bi omogućena prisna sa- 
radnja urbaniste, arhitekta i konzervatora, a odgovornost za sve re- 
alizacije bila bi zajednička. 

Da bismo sačuvali fizionomiju Sarajeva, grada na padinama, da 
bismo očuvali njegove istorijske arhitektonske i urbanističko-prostor- 
ne vrijednosti, nije dovoljno samo ukazati na pogreške i osuditi lošu 
praksu i njene još lošije posljedice. Moramo razmišljati o uzrocima 
i učiniti sve što možemo da stvorimo osnovne uslove za buduću bolju 
i skladniju izgradnju ovog grada. 

ZA REANIMACIJU BAŠČARŠIJE 


Davno su udareni temelji gradu Sarajevu, bolje reći njegovoj čar- 
šiji: bilo je to 1451. godine. Znamo da se od tada našao čitav ovaj 
kraj Bosne u rukama Turaka. 

U centru prirodnog amfiteatra, na njegovom najvrednijem di- 
jelu, uz Miljacku, rasla je sarajevska čaršija sve do kraja XVI sto- 
ljeća, da bi od tada postala najzapadnija velika orijentalna čaršija u 
Evropi. A to je ona i danas. 

Čaršija je srce orijentalnog grada, njegovo istorijsko jezgro, sa 
svim zanatima i cjelokupnom trgovinom. U čaršiji se posluje, ali se 
u njoj ne stanuje. Zato su kuće za stanovanje izgrađene na padinama 
sarajevskog amfiteatra. 

Uz dućane i magaze, u čaršiji su smješteni javni objekti: hano- 
vi, karavansaraji, bezistani, hamami, džamije, mesdžidi, medrese, se- 
bilji. Cijenimo li pojedinačnu arhitektonsku vrijednost ovih gradnji, 
javni objekti je imaju. Dućan je nema. Ali upravo dućani čine čaršiju, 
a ove tvrdo zidane gradnje samo su najvredniji akcenti njene pro- 
storne kompozicije. 

Čaršija, to je živost, vreva, buka. Ne postoji mirna i tiha čaršija. 
U istom dućanu ovdje se proizvodi i prodaje. Pred kupcem zanatlija 
pravi ibrik, prsten, leđen, papuču i nanulu, obrađuje metale, drvo, 
tkanine i kožu, — i sve to odmah ovdje prodaje. U aščinici, aščija 
pred gostom priprema jela i stavlja ih pred njega. 

Čaršija, to nije zbir pojedinačnih objekata u kojima se odvija 
različita djelatnost. To je jedinstvena cjelina u kojoj je najmanja je- 
dinica ulica — čaršija u malom — sa svojim specifičnostima ali i sa 
zajedničkim crtama, po kojima su sve ulice čaršije među sobom 
slične. Ulica kazandžija, to je na jednom mjestu koncentrisan jedan od 
zanata čaršije. U drugim ulicama — drugi zanati: kujundžije, zlatari, 
jorgandžije, sarači, krznari, sabljari, tabaci, papudžije, kalajdžije, halači, 
kazazi, aščije, dunđeri, čibugdžije, taščije, mudželiti ... Svaka od ovih 
ulica je čaršija za sebe, a sve liče jedna na drugu po tome Što ovdje nije 
važan radni prostor (on je kao neki poveći sanduk), nego sam rad. 
U kazandžiluku ne vidite dućane kao arhitekturu ali vidite obrađeni 
bakar u svim oblicima i bogatstvu orijentalne ornamentike. Da vam oči 

Čaršija je dobar dio svoje površine ustupila gustoj mreži ulica 
i uličica. One su tijesne, da bi prolazniku dućan bio nadohvat ruke. A 
dućani su izbacili strehe i samo usku sredinu ulice ostavili nenatkri- 
venom. Jednoličnost ulica prekidaju atrijumi hanova, pokriveni be- 
zistanski prolazi, ograđena dvorišta džamija sa zidanim perforiranim 
ogradama, (koje odvajaju a vizuelno spajaju bijele šadrvanske džamij- 
ske avlije sa čaršijskim ulicama), manji kubusi i kupole hamama i 
bezistana i veći džamijski, 

Prizemlje ovih hamama, bezistana, pa i džamija, sakrivaju na 
njih prislonjeni dućani. Baze gradnji su proširene, a njihovi vrhovi 
suženi. Ovdje vlada zakon piramide: od dućana i džamijskih ograda, 
preko kubusa hamama i bezistana i bezistanskih kupolica iste veli- 
čine, do visoko dignutih džamijskih kubeta, od kojih su viši još samo 
vitki minareti i njihovi zeleni pandani — jablani. 

Je li ovo nered u kompoziciji? Čudan red, ali ipak red, sa stro- 
gim zakonima kompozicije, koja je u osnovi ista, sa hiljadu varija- 
cija jedne teme. 

Mjerilo prizemne čaršije, to je čovjek koji radi i pješak koji 
kupuje. Mjerilo jednospratne čaršije je bogatstvo utemeljača, hama- 
ma, medresa, bezistana. Mjerilo džamija govori o sultanima i vezi- 
rima i njihovoj želji da ih ove građevine sačuvaju od zaborava, 

Čaršija je načinjena od tahti, pritki, parmaka, lima gazaih kanti, 
tuble, ćeremita, ćerpiča, olova, kamena — lomljenog i klesanog. 

Dućan, kao i stan, čovjek ne gradi za daleke nasljednike. Dućan 
je kao šator, danas ovdje, sutra — ko zna gdje, najčešće nestaje u 
požaru. Šteta nije suviše velika. Najveći dio robe je u kamenoj ma- 
gazi. 

Bezistani, hamami, medrese, a ponekad i hanovi, tvrdo su zida- 
ni. Da im požar ne naudi. A džamije sultanske i vezirske su od dobro 
klesanog kamena, podignute u slavu Alaha i utemeljivača. Da naj. 
duže traju. 

Svi ti javni i sakralni objekti u sarajevskoj čaršiji su spomenici 
kulture pod zaštitom države. Ali čaršija nije zbir zaštićenih spomenika, 
ona je sama, u svojoj kompleksnosti jedinstven spomenik. Čaršija 
XX vijeka nije ona iz XVI, pa ni ova današnja nije ona iz 1945. godine. 
Njen centralni dio porušen je 1947. godine, što po našem mišljenju, 
nije trebalo učiniti. No i pored toga, sarajevska čaršija i danas živi. 
Sa velikom kavernom, ali živi. 

Dugo su trajale diskusije o tome kakav karakter treba ona da 
dobije u organizmu savremnog grada u najbližoj budućnosti: muzej 
pod vedrim nebom, trgovačko-zanatski centar grada, poslovno-admini- 
strativni centar starog dijela grada, gradski kulturni centar? 

Ako želimo da sačuvamo osnovni karakter čaršije, ako ona tre- 
ba da ostane čaršija, onda ona treba da bude centar orijentalnih za- 
nata čiji proizvodi imaju savremenu vrijednost, (upotrebnu ili deko- 
rativnu), i kao takva da postane jugoslovenska prvorazredna turis- 
tička atrakcija. 

Da bi sarajevska čaršija to postala, potrebne su brojne i smi- 
šljene mjere. Trebalo bi: čuvati i pomagati za turističku privredu naj- 
interesantnije zanate; ukloniti sa područja čaršije sve zanate koji ne 

odgovaraju ovom ambijentu; — prilagoditi ih načinu poslovanja u 
čaršiji; neke od ovih zanata možda obuhvatiti školskim programima, 
a neke tretirati kao primijenjene umjetnosti; dati nove namjene nekim 
istorijskim spomenicima; na području čaršije graditi savremene objekte 
u mjerilu stare čaršije sa punim poštovanjem principa na kojima su 
nastala ova prostorna rješenja. Svako novo građenje u čaršiji je vrlo 
delikatno, pa su zato neophodni eksperimenti i postepenosi u izgradnji. 

Turistička razdaljina između Orijenta i Zapada u Evropi mjeri 
se udaljenošću od Venecije do Carigrada. Kod nas je, od rene- 
sansno-baroknog Dubrovnika do orijentalne sarajevske čaršije po- 
trebno pet časova automobilske vožnje. Tako različiti svjetovi a tako 
približeni ne postoje nigdje u svijetu. Treba to imati na umu kad 
se govori o daljoj sudbini stare sarajevske čaršije. 

Ako se radi o čuvanju veće urbane cjeline u kojoj se ne mogu za- 
držati istorijski sadržaji, jer su izumrli i nestali, onda su veliki ustup- 


Sarajevska stara čaršija, 

ci neminovni. Ponegdje je moguće očuvati samo arhitektonske volu- 
mene, njihove međusobne prostorne odnose, uličnu mrežu i fasade sa 
originalnim materijalima i stilskim obilježjima. 

Ovo je, po našem mišljenju, i krajnja granica ustupka. Raspored 
unutrašnjih prostora, konstrukcije, materijali i njihova obrada, u en- 
terijeru, — sve se to u ovim slučajevima mijenja i tretira sasvim sa- 
vremeno, kao da se radi o građenju novih prostora za modernu na- 
mjenu. Arhitekt-kreator, zavisno od svojih sposobnosti i tolerancije, 
može da i u novim prostorima sačuva duh minule epohe. 

Da vidimo neke primjere. Kod nas su već nekoliko godina u 
toku konzervatorsko-restauratorski radovi na dvije veće istorijske ur- 
bane cjeline: na starim gradskim jezgrima Ljubljane i Splita. 

Stara barokna Ljubljana, sa trgovačko-zanatskim radnjama u 
prizemlju i stanovima na spratovima, nekad kao i danas, imala je iste 
gradske sadržaje. Sačuvati staru Ljubljanu znači izvršiti adaptaciju 
svakog pojedinog objekta za savremenu namjenu, uz uvođenje sani- 
tarnih i drugih tehničkih uređaja, uz mijenjanje istorijske dispozi- 
cije stana, zamjenjivanje drvenih tavanica armiranobetonskim i sl. Uli- 
čna mreža je u najvećoj mjeri sačuvana, kao i spoljni izgled svakog 
pojedinog objekta. Ponegdje je izmijenjen izgled prizemlja, da bi se 
dobili širi izlozi za dućane. U tim slučajevirna prešla se i krajnja gra- 
nica ustupaka, ali su, srećom, ovi slučajevi rijetki. 

Srednjovjekovni Split, unutar zidina Dioklecijanove palate, prava 
je antologija sredozemne arhitekture, čijim je najstarijim objektima 
stilsko obilježje dala romanika. Najmlađi objekti su rijetke savremene 
gradnje koje su se pojavljivale samo u slučajevima kad je bilo neop- 
kodno nadoknaditi srušena stara zdanja. 


- Problem konzevarcije starog Splita je teži jer je ovdje trebalo 
izvršiti ne samo nužne sanacije nego i povezivanje čitavih grupa starih 
objekata u jednu unutarnju cjelinu. Adaptacije na zgradama Gradskog 
urbanističkog biroa i Radničkog sveučilišta očuvale su autentičnost 
spoljnjeg izgleda istorijskih objekata, sa svim stilskim karakteristika- 
ma. Ovdje je rješenje dosljedno bazirano na principu: sačuvati istorij- 
sku uličnu mrežu i spoljni izgled svakog objekta, a unutarnje prosto- 
re prilagoditi savremenoj namjeni i savremenom arhitektonskom tret- 
manu. 

Stara sarajevska čaršija je treća naša velika urbana cjelina čija 
je konzervacija i restauracija nedavno počela. Problem je komplikova- 
niji nego u Ljubljani i Splitu. 

Monumentalni spomenici — džamije, bezistani i hanovi samo su 
akcenti prostorne kompozicije čaršije. Čaršiju čine nizovi malih pri- 
zemnih drvenih dućana u kojima se u doba turskog feudalizma odvi- 
jala sva gradska zanatsko-trgovačka djelatnost. Tokom vremena su ovi 
dućani pretrpjeli znatne izmjene, prilagođavajući se savremenom na- 
činu poslovanja. Danas u sarajevskoj čaršiji više od dvije stotine duća- 
na čuva. stare originalne zanate. Rušenjem brojnih dućana nakon po- 
sljednjeg rata, oštećeno je upravo srce stare čaršije. 


Osnovni restauratorski problem je problem dućana. Treba saču- 
van njihov vanjski izgled uz primjenu materijala: drveta, kamena, kre- 

ča, ćeremila i željeza, ali i uz neophodnu primjenu stakla. U unutraš- 
njosti su nužne veće izmjene: povezivanje više individualnih dućana u 
veće prostore, i specifično uređenje enterijera, uz uvođenje sanitarnih 
i drugih tehničkih uređaja, da bi se omogućio moderan način poslo- 
vanja, ali primjenom starih principa građenja, čuvajući mjerilo i neke 
oblike, čime treba oživjeti duh minule opohe. 

Ovaj zadatak je rješavan i relativno dobro riješen u staroj čar- 
šiji u Mostaru. Dućani se razlikuju samo po materijalu kojim su se 
pokrivali krovovi. U Sarajevu je upotrebljavan ćeremit, u Mostaru ka- 
mena ploča. Otklanjajući neke manje greške u restauraciji vanjskog 
izgleda i uređenja unutrašnjosti starih mostarskih dućana, biće mogu- 
će u sarajevskoj čaršiji započeti mnogo Širi restauratorski zahvat: 
vraćanje starog izgleda postojećim dućanima, restauriranje nestalih 
dućana u najužoj zoni čaršije. 

Iskustva Ljubljane, Splita i Mostara otkrivaju mogućnost čuva- 
nja naših brojnih istorijskih gradova i njihovih starih centara. U nji- 
ma spomenici neće biti lišavani svog originalnog arhitektonskog okvi- 
ra, nego će kao cjelina biti uklapani u život savremenih ljudi, i na taj 
način stvarno zaštićavani i čuvani. 


CARSIJU TREBA SAČUVATI 


Dvojica naših arhitekata, pred rat, oduševljeni za njih posve no- 
vim likovno-prostornim vrijednostima sarajevske čaršije, dali su prve 
stručne analize urbanog organizma sarajevske čaršije i otkrili estet- 
sko:kompozicione vrijednosti objekata čaršije, od dućana pa do pot 
kupolnih džamija. Bili su to arhitekti: Dušan Grabrijan i Juraj Najd- 
hart. Od tada do danas, njihove analize su dopunjavane, pa i isprav- 
ljane, ali neke osnovne postavke održale su se definitivno. 

Osim rušenja centralnog dijela čaršije 1947. godine, drugih za- 
hvata nije bilo. Požar na Morića hanu 1957. godine je realna činjenica, 
i imao je vrlo teške posljedice po jedinstvenost čaršije. 

Nekoliko godina pred rat i od završetka rata do danas, pokreću 
se diskusije o likovnim vrijednostima čaršije i o njenoj budućnosti. 
Caršija međutim ne zna za sve te diskusije, te i dalje živi svojim nešto 
poremećenim životom. 

Sredinom aprila 1963. godine raspravljalo se o postavkama pro- 
grama za urbanističko rješenje stare sarajevske čaršije. Osnovne po- 
stavke ovog Programa nisu prihvaćene, jer čaršija nije tretirana kao 
jedinstven kulturni spomenik, odnosno kao cjelovita spomenička cje- 
lina. Na raspravi Urbanističkog savjeta grada Sarajeva razmatrana je 
kompleksna problematika sarajevske čaršije i utvrđena potreba za 
čuvanjem njene istorijske cjelovitosti. 

Svjesno smo išli za tim da se ograniči samo onaj dio čaršijskog 
područja, koji je još čaršija, koji ima još sve privredne, (ili bar dije- 
lom privredne), urbane i arhitektonsko-likovne komponente originalne 
istorijske čaršije. Iznijelhi smo jedan prijedlog sadašnjih granica čaršije 
i skloni smo prije da ove granice sužavamo, nego da ih proširujemo. 
Zašto? 

Zato da bi taj teritorij u najvrednijem dijelu grada ostao saču- 
van, ne kao zbir pojedinačnih objekata nego kao cjelina. 

U Programu se ograničava veliko područje kao područje čaršije, 
u kome je i ovo jezgro, prava čaršija, sa živim istorijskim zanatima i 
sitnom trgovinom, ali i dijelovi grada koji nemaju više ništa zajedničko 
sa načinom života i rada u čaršiji, niti sa arhitekturom i urbanizmom 
čaršije, Kada mi kažemo: mi smo za to da čaršiju što uže ograničimo, 
ali da je što jače zaštitimo, — onda svjesno idemo za tim da je saču- 
vamo u njenom najjezgrovitijem okviru. U Programu se zahvata širo- 
ko gradsko područje, ali u tom obimu sve je jednako ,zaštićeno", izu- 
zev zaštite koja je silom zakona stavljena na 30 spomenika u čaršiji. 

Program, u stvari, predlaže umjesto čaršije, muzej pod otvorenim 
nebom, sa čaršijskom zanatskom proizvodnjom. 

Odumiranje zanatstva u čaršiji nije posve prirodan proces, nego 
proces koji je ubrzan određenom politikom. U razgovoru sa zanatlija- 
ma, drug Tito je ovakvu politiku osudio, i tom prilikom, između osta- 
log, rekao: ,Najzad treba imati u vidu da naše zanatstvo, s obzirom 
na stručnost zanatlija, predstavlja pravo bogatstvo. Naročito ono za- 
natstvo koje ima umjetničko obilježje i koje se odlikuje kvalitetnom 
izradom, Zato bi bilo velika šteta ometati razvoj takvih zanata i rad 
zanatlija koji izrađuju, na primjer, zlatarske i druge predmete sa um- 
jetničkim obilježjem, koji ni malo ne zaostaju za sličnim proizvodima 
na svjetskom tržištu." 

Očigledno je da se ove riječi druga Tita u najvećoj mjeri mogu 
primijeniti i na pogrešan odnos prema istorijskim zanatima u sara- 
jevskoj čaršiji. 

Da proces odumiranja zanata u čaršiji nije sasvim prirodan, do- 
kazuje i činjenica da u čaršiji postoji 213 radnji istorijskih zanata, ko- 
ji, i pored politike nefavoriziranja, i pored toga što je čitav niz dućana 
uklonjen, Trgovke potpuno porušene, a u zatvorene dućane smješteni 
magacini velikih preduzeća, ovi zanati ipak žive. 

Programu nedostaje analiza turizma. Bez ove, možemo da go- 
vorimo samo po iskustvu, po onome Što znamo i što smo vidjeli u 
drugim zemljama i gradovima, i što je još važnije, — što znamo o 
Sarajevu. Znamo kuda se turist kreće i šta u ovom gradu razgleda, In- 
teres, kako stranih tako i naših turista, vezan je uglavnom za područje 
čaršije. Evropski turist ovdje najbliže nalazi Orijent. Druga stanica mu 
je Carigrad, a to je daleko. 

Uvjereni smo da sarajevska čaršija može da postane prvorazred- 
na jugoslovenska turistička atrakcija. Turistički radnici tvrde da i 
sada ona dolazi odmah iza Dubrovnika. Najjači argument za čuvanje 
čaršije je njen kulturno-istorijski značaj. Međutim, kad čaršija ne bi 
bila interesantna za našu turističku privredu, značaj i obim njene 
zanatske proizvodnje ne bi joj mogao znatnije produžiti vijek. I bez 
posebnih analiza, sigurno je da će čaršija kao turistička atrakcija 
ostvariti više prihoda nego od svoje proizvodnje. Kada ne bi bilo tu- 
rista u čaršiji, bilo bi još manje zlatara, kujundžija i kazandžija, bez 
obzira na politiku koja jedne godine manje, a druge više, favorizira 
pojedine zanate u čaršiji. Znači, privredni značaj čaršije ne vidimo 

privredu, pošto proizvodi istorijskih zanata čaršije sve više gube upo. 
trebnu vrijednost ali u naknadi za ovu, dobivaju dekorativu. 

Kad se zalažemo za čuvanje čaršije, onda se to ne smije razu- 
mjeti kao da zagovaramo restauriranje autentičnih dućana sa ćepen- 
cima. Unutar čaršije, za nas je jedinica ulica, sa nizom dućana sa obje 
strane, — a ne pojedinačni dućan. Da li će ovaj niz biti podijeljen na 
ćelije ili će biti jedinstven prostor, to nije bitno za čuvanje likovne i 
prostorne koncepcije čaršije. Da se u poslovnim prostorima moraju 
zadovoljiti svi sanitarni uslovi, to je jasno. Kako će se vršili resta- 
uracija ili konzervacija pojedinih porušenih ili ugroženih ansambala u 
čaršiji, to je problem svakog konkretnog slučaja. Pri tome, jasno je 
da je i svaka konzervacija — dijelom nova kreacija. Pitanje je koliki 
je obim kreacije u odnosu na autentični istorijski spomenik, U čar- 
šiji se savremeni kreator mora svjesno podrediti zatečenom ambijen- 
tu, a savremena kreacija mora ostati neupadljiva, sa težnjom da svo- 
jim postojanjem samo istakne vrijednosti istorijske arhitekture u koju 
se uklapa. Još važniji je broj savremenih gradnji u istorijskom ambi- 
jentu, jer bi i dobre, neupadljive savremene kreacije, ako bi bile broj. 
ne u odnosu na istorijske objekte, stvarno uništile istorijski karakter 


čaršije. 
Čaršija može da bude samo onaj dio koji je najviše očuvao ori- 
ginalnost, — sa svojom proizvodnjom i svojim vrijednostima: urbanim 


i arhitektonsko-likovnim. Zato je nužno zoniranje istorijske čaršije. 
Mi smo predložili užu i širu zonu. Prvu treba tretirati kao jedinstven 
spomenik, kao spomeničnu cjelinu, a u široj treba obezbijediti čuvanje 
istorijskih ansambala i način građenja koji će omogućiti skladno pove- 
zivanje šireg područja čaršije i susjednih padina, koje predstavljaju 
glavnu karakteristiku prirodnog amfiteatra Sarajeva. Najdhart je ka- 
snije predložio tri zone. On je, očigledno, znatno evoluirao od svoje 
prve koncepcije čaršije u kojoj je svuda zagovarao novo građenje na 
principu sinteze staro-novo, pa se izjasnio za konzerviranje jezgra čar- 
šije, a u dvije šire zone — za obimnije savremene kreacije, uz po- 
štovanje prirodnog i istorijsko-arhitektonskog ambijenta. Program je, 
međutim, u osnovi, na Grabrijanovom i Najdhartovom stanovištu iz pret- 
hodnog perioda. 

Mi smo za urbanističko uređenje stare sarajevske čaršije kao je- 
dinstvene istorijske privredne i arhitektonske cjeline, a Program se za- 
laže za urbanističko uređenje rejonskog centra u starom dijelu Sa- 
rajeva, na mjestu stare sarajevske čaršije. 

Treba preći na kontinuirano organizovano djelovanje, treba pri- 
ći manjim urbanističkim zahvatima i pojedinačnim eksperimentalnim 
realizacijama: konzervacijama, restauracijama i adaptacijama. Bez ve- 
likih finansijskih sredstava moguće je potpuno, dio po dio, izvršiti smi- 
šljeno saniranje jezgra čaršije čuvajući joj jedinstvo obiju osnovnih 
vrijednosti, kulturnih i privrednih. Plodne i korisne diskusije mogu 
onda da se obavljaju povodom uspjelih ili neuspjelih realizacija. 

Brigu o čaršiji trebalo bi prepustiti posebnoj arhitektonsko-urba- 
nističkoj grupi koja bi se bavila uređenjem istorijskih ambijenata Sa- 
rajeva, u prvom redu uređenjem čaršije. 

Iskustva Grupe za povijest arhitekture u Urbanističkom birou 
Splita, koja se bavi uređenjem istorijskog jezgra Splita, unutar zidina 268 

Dioklecijanove palate, kao i arhitekata koji rade u Zavodu za ure.- 
đenje stare Ljubljane, mogu da nam budu dragocjena. 

Urbanistički program bi se mogao raditi na osnovu stečenih 
iskustava i realizacija. 


JE LI ČARŠIJA SAMO KVADRANT U URBANISTIČKOM PLANU 
SARAJEVA 


Koncepcija čaršije, koju su dali Grabrijan i Najdhart, ima svoj 
razvitak koji traje od 1939. godine do danas. Sada Najdhart predlaže 
nešto drugo: 

,1. Čaršiju bi trebalo proglasiti carstvom pješaka i zato tre- 
ba gradski tranzit voditi kružno oko čaršije, parter treba da dobije 
opet svoje puno gradsko pravo koje Sarajevo svakim danom sve više 
gubi; 

2, treba joj vratiti njenu treću dimenziju, tj. vizuelno, kao i 
prostorno treba je povezati sa neposrednim padinama, sa stambenim 


naseljima; 
3. čaršijski prostor treba zonirati i u svakoj zoni odrediti drugi 
oblikovni režim: I zona — stara čaršija, tj. uža zona — historijski 


ambijent, restauriran prema konzervat. restauracijskim principima; II 
zona — nova čaršija, koja bi se protezala preko dvije obale Miljacke 
(asocijacija na nekadašnju čaršiju), a izgrađena na principu savre- 
menih shvatanja u arhitekturi, ali komponovana na principu starih 
nepisanih zakona; III zona — rekreativna zona u produženju uz Bend- 
bašu pa dalje; 

4. da se u prvoj zoni koriste pretežno autohtoni materijali (dr- 
vo, kamen, ćeremida, olovo i sl.), u II zoni pak potpuno novi savremeni 
materijali kao beton, aluminij, staklo, salonit, u III zoni treba kori- 
stiti materijale koji najbolje odgovaraju pejsažnom karakteru ambi- 
jenta; 

5. da se nova čaršija odvoji zelenim tampon-plaštom od stare, jer 
je zelenilo ono sredstvo koje smiruje sudar aglomeracija dviju epoha; 

6. obje čaršije treba shvatiti kao jednu organsku cjelinu i zato 
ih povezati zajedničkom kičmom koja bi se protezala i preko novog 
mosta na drugu obalu Miljacke, pa dalje do Alifakovca; 

7. uz Miljacku, uz vodu, bi trebalo organizirati korzo, kako je 
nekada bilo; 

8. stepenasta arhitektura, intimnost, mjerilo čovjeka arhitektu- 
ra na dohvat ruke, pravo na vidik, kult komšiluka, kube-ćoše, voda 
je duša grada, zelenilo su pluća naselja, itd.; 

9. programom čaršije treba da se obuhvate sve moguće namjene: 
kulturne, turističke, rejonske, privredne, rekreativne itd;; 

10. u srce stare čaršije, unutar zidina Kolobara — hana, mogao 
bi se smjestiti kameni amfiteatar za masovno okupljanje građana 
(folklor, glazba, pozorište, kino) sa jedinstvenom pozadinom — Bego- 
vom džamijom." 

269 Naši prijedlozi o urbanističkom uređenju Čaršije: 

— ,Čaršija bi izmjenom pojedinih okolnosti mogla da postane 
prvorazredna jugoslovenska turistička atrakcija, pod uslovom da sa- 
čuva svoj cjeloviti istorijski, privredni i oblikovni karakter. 

— Da bi se dao odgovor o karakteru čaršije u budućnosti, od- 
nosno da bi se odgovorilo na pitanje da li čaršija može da živi, prvo 
treba analizirati privredno-ekonomsku osnovu današnje sarajevske čar- 
šije. U toj analizi treba posebnu pažnju posvetiti istorijskim zanatima 
u čaršiji, koji žive, ili koji uz pomoć društva mogu da žive, proizvodeći 
produkte koji imaju upotrebnu ili samo dekorativnu vrijednost. 

— Poreska politika danas, najblaže rečeno, ne favorizuje nijedan 
istorijski zahvat u čaršiji, pa ipak 'i pored toga u čaršiji rade: 


kazandžija 39 radnji 
puškara 2 radnje 
časovničara 17 radnji 
zlatara i kujundžija 39 radnji 
nožara 1 radnja 
bojadžija 6 radnji 
svjećara 1 radnja 
klesara 1 radnja 
samardžija 2 radnje 
knjigovezaca 2 radnje 
terzija 2 radnje 
abadžija 4 radnje 
kapara 8 radnji 
jorgandžija 6 radnji 
gajtandžija i radnja 
užara 3 radnje 
sarača i nanuldžija 20 radnji 
sedlara 3 radnje 
opančara 13 radnji 
krznara 1 radnja 
pekara 4 radnje 
slastičara 17 radnji 
jufkara 1 radnja 
brijača 38 radnji 

UKUPNO: 231 radnja 


Već ovaj podatak govori da i pod relativno teškim uslovima 
žive brojni istorijski zanati u Čaršiji. 
— Uz svjesno i plansko favoriziranje nekih od ovih zanata, si- 
gurno bi bilo moguće sačuvati karakter istorijskog zanatstva u čaršiji. 
Polazeći od ovih globalnih podataka, dolazimo do zaključka da je mo- 
guće čuvati čaršiju i kao cjeloviti privredno-istorijski centar speci- 
fičnih zanata. 
— Pomaganje zanatstva čaršije i tretiranje nekih istorijskih za- 
nata kao primijenjenu umjetnost, treba u prvom redu vezati za raz- 
voj turizma, za uklapanje sarajevske čaršije u jugoslavenski turistički 270 

region. Neophodna je potpuna promjena politike prema istorijskim 
zanatima u čaršiji, naročito u pogledu školovanja mladih u zanatima 
koji imaju karakter primijenjene umjetnosti. 

— Užu zonu čaršije treba svesti na njeno jezgro, koje ograni- 
čavaju linije, ulice i blokovi: Zapadna fasada Husrev-begovog bezista- 
na i linija u produžetku pored zapadne strane jevrejskog hrama, juž- 
na strana Titove ulice, uži blokovi koji sa sjeverozapadne, sjeverne 
i sjeveroistočne strane ograničavaju Baščaršiju, potez Kovača do grob- 
lja, južna strana nove saobraćajnice u istočnom bloku, Obala, Bazar:- 
džani ulica, sjeverna strana Ulice Kundumndžiluk do zapadnog ugla 
Gazi Husrev-begovog bezistana. 

Ovakvo ograničavanje čaršije na uži sektor, u velikoj mjeri pred- 
stavlja uštedu prostora za izgradnju, a sa druge strane, uštedu inve- 
sticija koje će se u budućnosti uložiti u rekonstrukciju i održavanje 
čaršije. Pri tome, objekti okrenuti prema graničnim ulicama, — prema 
Titovoj ulici, Obali, (osim prema mostu), i novoj saobraćajnici koja 
se probija kroz istočni blok, — mogu imati savremne oblike, ali se 
mora voditi računa o njihovoj prostornoj povezanosti sa neposrednim 
zaleđem u samoj čaršiji. U ovom području treba građenje svesti na 
najmanju mjeru. 

U širem području čaršije treba čuvati spomenike pod zaštitom i 
istorijske ansamble, a sve ostalo može se savremeno graditi uz pošto- 
vanje mjerila stare čaršije. 


Saobraćaj 


— Na južnom potezu neophodno je voditi računa o tome da 
saobraćajnica ne ugrozi komplekse Careve i Hadžijske džamije. 

— Uviđajući neophodnost da se saobraćajnica probije sa sjevero- 
istočne strane, kroz stambene blokove između ulica Petra Kočića i Ko- 
vača, smatramo neophodnim da ona ne smije ugroziti cjelinu Čekrekči 
džamije. Povezivanje ove nove saobraćajnice, sa mahalama na sjever- 
noj strani, sa Ulicom Miloša Obilića, mora se izvesti uz poštovanje is- 
toćnog fronta ove ulice i cjeline Duradžikove džamije, bez kojih bi 
sjeverni dio Baščaršije, pa i cijela Baščaršija izgubila svoje likovno 
jedinstvo. 

— Unutar užeg područja čaršije ne bi se smjeli smjestiti parkin- 
zi. Oni moraju ostati periferno u odnosu na čaršiju. 

— Kretanje po čaršiji treba vezati sa turističkim obilaskom, što 
znaći, da saobraćajno rješenje i raspored najinteresantnijih objekata, 
odnosno određivanje njihovih novih namjena, treba podređivati zah- 
tjevima turizma, 


Zanati 


— U čaršiji treba ostaviti istorijske zanate, odnosno one koji 
obrađuju metale, drvo, kožu i tkanine. Savremene, kao što su autome- 
haničari, autolakireri, autolimari, elektroinastalateri, dezinfektori i sl 
— treba iseliti iz užeg područja čaršije. 

—Daljnji razvoj istorijskog zanatstva ne može se ostaviti samo 
brizi privatnih zanatlija. Nužno je svjesno razvijanje društvenog sek- 
tora uz stvaranje školskih institucija za zanate koji imaju umjetnički 
karakter. Društveni sektor čaršijskih zanata treba prilagoditi turistić- 
koj atraktivnosti i načinu poslovanja u čaršiji. 


Kompozicija 


— U užem području ćaršije treba vršiti konsolidacije autentične 
rekonstrukcije postojećih i nestalih objekata, a u čitavom užem pod- 
ručju treba skoncentrisati stare zanate, ugostiteljske objekte i sitnu 
trgovinu. U principu je moguće i građenje novih objekata u užem pod- 
ručju, ali se mora imati na umu delikatnost svakog ovog zahvata. 
Zbog toga će biti potrebno prethodno vršiti, obimne studije i projek- 
te, pa tek onda postupno i eksperimentalno prilaziti savremenim reali- 
zacijama. Ni u kom slučaju te nove gradnje ne smiju dati novi likovni 
izraz Čaršiji. 

— U užem području čaršije mora se poštovati istorijska silueta 
u kojoj glavne akcente, po volumenima, čine Morića han, Brusa-be- 
zistan potkupolne džamije. Gazi Husrev-begova džamija mora i dalje 
da ostane dominanta prostorne kompozicije čaršije. 

— Pri određivanju nove namjene istorijskim arhitektonskim spo- 
menicima u čaršiji, treba naročito obratiti pažnju na potrebe uklapa- 
panja ovih spomenika u turistički atraktivan ambijent čaršije. 

— U čisto zanatskim ambijentima užeg područja, najveću pažnju 
treba pokloniti rekonstrukcionim zahvatima Kazandžiluka, Oprkanja, 
Baščaršije, Sarača i nekadašnjih Trgovki. 

— Otvorene pijace u užem području čaršije treba također ču- 
vati, radi daljeg omogućavanja prodaje seoskih produkata u čaršiji, 
a to povećava i njenu turističku atraktivnost. 

— U ambijentu čaršije treba pokloniti veliku pažnju zelenilu i 
vodi, a glavne istorijske spomenike uveče treba diskretno osvjetljavati 
a sve druge svjetleće reklame potpuno zabraniti. 

Postoji, u stvari, samo jedna kompleksna ikoncepcija čaršije, stva- 
rana dugi niz godina. Njene osnovne elemente dali su Grabrijan i Najd 
hart, dalje je ovu koncepciju razvijao sam Najdhart, a u novije vri- 
jeme ovu koncepciju smo još dogradili na osnovu rezultata brojnih 
nauka. 

Novo u ovoj koncepciji je pristup čaršiji kao cjelovitom spo- 
meniku kulture, gdje se primjenjuju metode konzervacije i restauracije 
s ciljem reanimacije ovog istorijskog gradskog jezgra i podjele na 
zone sa različitim režimima održavanja i izgrađenja. 

Problem sarajevske čaršije jedan je od problema kulturne isto- 
rije i savremene kulture ovog grada. I ne samo ovog grada. Za njegovo 
rješavanje potrebna je prvo dobra volja, a zatim poznavanje njenih 
kulturno-istorijskih, umjetničkih i svih drugih vrijednosti, radi nji- 
hovog unošenja u svakodnevni život današnjih i budućih građana 
Sarajeva. 272 

Zbog toga, urbanističko rješavanje čaršije nije jednostavno rje- 
šavanje jednog od rejonskih centara Sarajeva. Ovdje je neophodna naj- 
uža saradnja brojnih stručnjaka, umjetnika, kulturnih radnika i nauč- 
nika a posebno saradnja urbanista i arhitekata-konzervatora, koji se 
zalažu za najsavremenije principe konzervacije i restauracije jezgra 
čaršije, njene uže zone, kao urbane i arhitektonske cjeline, a ne za 
davno prevaziđeno shvatanje pasivne zaštile i čuvanje pojedinačnih 
spomenika. 

Definitivan program za urbanističko uređenje sarajevske čaršije 
treba raditi poslije prvih iskustava na njenom saniranju. 

Na kraju želimo ponovo da podvučemo da će u budućnosti zna 
čaj Sarajeva kao turistčkog centra zavisiti u prvom redu od obima 
sačuvanosti istorijskih zanata i autentičnih istorijskih, urbanističkih i 
arhitektonskih vrijednosti čaršije. 


ZPI 

KONZERVATORSKO-RESTAURATORSKI RADOVI 
NA BRUSA-BEZISTANU U SARAJEVU 


ŠTA SU BEZISTANI 


U islamskim arhitekturama bezistani spadaju u najznačajnije ja 
vne građevine, kako po svojoj veličini, tako i po materijalima i kon. 
strukcijama primijenjenim u njihovoj izgradnji. Oni su jedna vrsta neka- 
dašnjih robnih kuća, u stvari pokrivene čaršije u kojima su smještene 
razne zanatske i trgovačke radnje. 


Kao i sve druge vrste orijentalnih građevina, bezistane su u naše 
krajeve donijeli Turci. Ove građevine grade se samo u većim čaršija- 
ma, a predstavljaju volumenske dominante u sitnom tkivu čaršijskih 
dućana. U Bosni su građeni u tri vezirska grada: Sarajevu, Travniku 
i Banjaluci. 


Pošto su požari bili glavni neprijatelji čaršije, bezistani su gra- 
đeni od tvrdih materijala, kamena i opeke, pokrivani su svodovima 
i kupolama a zatvarani željeznim kapijama. Pokrivač svodova i kupo- 
la je bio od olova, bakra ili ćeremita. 


Prema tlocrtnoj i prostornoj koncepciji, bezistani su bazilikalni 
i potkupolni. Bazilikalni najčešće imaju tri broda, od kojih je srednji 
povišen i obično širi od bočnih. Oni se osvjetljavaju kroz prozore u 
nadvišenju srednjeg broda koji ima funkciju uzdužne komunikacije 
— natkrivene ulice. U bočnim brodovima nalaze se dućani pokriveni 
svodovima koji teku upravno na svod srednjeg broda. 


Potkupolni bezistani imaju pravougaoni tlocrt izdijeljen na kva- 
dratna polja istih veličina, pokrivena kupolama koje se oslanjaju na 
vanjske zidove i unutarnje snažne kvadratične stupce. Prelaz od kvad- 
rata na krug kupole najčešće je izveden sfernim trouglovima — pan- 
dantivima. 

Dok je komuniciranje kod bazilikalnog tipa uglavnom podužno, 
kod potkupolnog bezistana je podužno i poprečno. Kod bazilikalnih 
bezistana dućani su definirani konstrukcijom zidova i poprečnih svo- 
dova, a u potkupolnim bezistanima dućani su drveni i prislonjeni uz 

AS unutarnje zidove i stupce. 

Predstavnik bazilikalnog tipa bezistana u Bosni i Hercegovini je 
Gazi Husrev-begov bezistan u Sarajevu, a potkupolnog Rustem-pašin, 
odnosno Brusa-bezistan u Sarajevu. 


Brusa-bezistan, u jezgru sarajevske Čaršije, na njenom južnom 
dijelu, uz Gazi Husrev-begovu džamiju, predstavlja najsnažniji monu- 
mentalni volumen, koji je i u cjelokupnoj prostornoj kompoziciji Čar- 
šije jedna od njenih najuočljivijih dominanti. 

Prostorno-konstruktivna dispozicija potkupolnog Brusa-bezistana 
potiče od Ulu-džamije iz Bruse, s kraja XIV. st. pokrivene sa 20 (5 X 4) 
jednakih kupola. Princip ove dispozicije je podjela pravougaonika na 
neodređen broj jednakih kvadratnih polja pokrivenih kupolama iste 
veličine. Ulu-džamija u Brusi je ishodni tip, koji nije primjenjivan sa 
mo na džamijama nego i na hanovima i bezistanima. Eski-džamija u 
Jedrenu, sa početka XV vij. ima 9 jednakih kupola (3x3), Zindžirli- 
kuju džamija u Carigradu je iz XV st. ima identično prostorno rje- 
šenje kao Brusa-bezistan sa 6 (3x2), džamija u Sofiji, danas Arheološki 
muzej, iz XV st., ima istu prostornu dispoziciju sa 6 (3x2) kupola, ali 
su kupole znatno veće nego kod Brusa-bezistana, Ešrefoglu han u 
Bejšehiru, iz XV st., po dispoziciji je isti kao Brusa-bezistan, 6. 3%X2) 
kupola, a Velika čaršija (bezistan) u Carigradu, sa velikim brojem jed- 

nakih kupola, predstavlja primjer velikog potkupolnog bezistana kla- 
sičnog osmanskog perioda (XVI st.) kao i Brusa-bezistan. 


Isto prostorno rješenje za džamiju, han i bezistan govori o ka- 
rakteru džamijskog prostora, koji nema sanktuarija, nema oltara. Mih- 
rab postoji samo za to da vjernicima odredi smjer prema Meki, i da 
stvori malu nišu u zidu, za imama koji klanja ispred ostalih vjernika. 
Ovaj tip džamije je razvijen u širinu, za razliku od bazilikalnog tipa 
erkve, čiji je prostor usmjeren u dužinu, prema oltaru koji je glavni 
akcent u unutrašnjem prostoru. Niša mihraba u sredini duže stranice 
zida samo je orijentir, a ne akcentirani sanktuarij kao što je oltar u 
crkvi. 


IZ PROŠLOSTI BRUSA-BEZISTANA 


Brusa-bezistan je izgrađen 1551. godine. Utemeljivač mu je veliki 
vezir Rustem-paša, porijeklom iz Sarajeva ili iz okoline ovog grada. 
Prije Brusa-bezistana, malo sjevernije, na mjestu Trgovki u sarajevskoj 
Čaršiji, bio je izgrađen Mehmed-begov (sin Isabega Ishakovića, osni- 
vača Sarajeva) bezistan, o čijem izgledu ništa ne znamo pouzdano. 
Prilikom restauracije Trgovki, kad su otkopani temelji dućana, nađeni 
su i stariji temelji nekog većeg objekta, ali oni nisu bili u cijelosti 
sačuvani, tako da se nije mogao utvrditi pravougaoni oblik bezistana, 
a ostali dijelovi su kod izgradnje Trgovki uništeni, Ovo upućuje na 
pretpostavku da ovaj stariji bezistan nije imao kupole i svodove, jer 
bi tim teškim konstvrukcijama odgovarali jači temelji koji bi se odr- 
žali i nakon izgradnje temelja za dućane Trgovki, Iz ovoga zaključuje- 
mo da je Mehmed-begov bezistan bio pokriven lakšom drvenom kon- 
strukcijom. 


Rustem-paša spada u red velikih Bosanaca koji su u vrijeme 
najveće moći turskog Carstva, u XVI st. bili na položaju velikog vezira. 
On je, osim Brusa-bezistana, svom rodnom kraju zavještao most pre- 
ko rijeke Zeljeznice na Ilidži, kraj Sarajeva, a u blizini mosta i han. 
Od zakupnine hana i bezistana održavan je most. 

U Carigradu je uvakufio znatno veći broj objekata, od kojih je 
najznačajnija Rustem-pašina džamija u starom jezgru Carigrada. Ovu 
džamiju je gradio najveći osmanski arhitekt, mimar Sinan (1561)), 
koja je čuvena po izvanrednoj fajansnoj dekoraciji enterijera. 

U rodnom kraju, najznačajnija zadužbina velikog vezira Rustem. 
-paše je Brusa-bezistan. Kad je 1551. godine dovršen, u njemu su se 
prodavali skupocjeni tekstilni proizvodi, među kojim i brusanska svi- 
la, po kojoj je dobio ime. 

Kad je Evlija Celebi u XVII vij. boravio u Sarajevu, opisao je 
samo jedan bezistan koji se nalazio u srcu sarajevske čaršije, dok je 
Gazi-Husrev-begov bezistan bio na njenoj zapadnoj granici. Opis ne 
ostavlja ni trun sumnje da se opis odnosi na jedini potkupolni bezi- 
stan u sarajevskoj čaršiji. Ovaj slikoviti opis glasi: ,Ima vrlo lijep 

277 tvrd kupolama pokriven bezistan, U. njemu ima svakovrsne skupocjene 

indijske, sindske, arapske, persijske, poljske i češke robe. Ovamo 
donose na tovarnim konjima bezbrojnu različitu skupocjenu robu na 
prodaju Dubrovnik i velika Venecija," 

Stareći, Brusa-bezistan je siromašio unutra i spolja, a skupocjena 
roba zamijenjena je najrazličitijim predmetima, Dućanske čestice su iz 
vlasništva Rustem-pašina vakufa prelazile u posjed brojnih malih vla- 
snika. Sredinom XIX. vij. dućani u Brusa-bezistanu su pripadali sta 
retinarima, a većina vanjskih dućana bili su ruševni i zamjenjivani 
su drvenim. Nakon austrougarske okupacije ovaj bezistan je pretvo- 
ren u magacin vojničkih uniformi, što je bio sve do 1902. god. Po- 
slije toga je izvjesno vrijeme bio van upotrebe, da bi uskoro postao 
trgovina manufakturne robe. Ovu namjenu je imao do 1926. god., za- 
tim je opet zatvoren, da bi pred Il svjetski rat bio prostor u koji je 
smješten parni mlin. Poslije je opet bio magacin, da bi na kraju svoga 
propadanja služio kao tržnica mliječnih proizvoda. Nakon konzervator- 
sko-restauratorskih radova 1968. god, unutrašnji prostor Brusa-bezi- 
stana dobio je namjenu robne kuće ,Bosna-folklor"', što ga je opet 
približilo njegovoj istorijskoj namjeni. Vanjski dućani, nakon rekon- 


Brusa Bezistan u Sarajevu (1551). Vanjski izgled 
prije restauratorskih radova. 

strukcije 1969, god, postali su prostori žive trgovine, zanatstva i ugo- 
stiteljstva, Ta namjena je znatno prikladnija od one koju je imao 
prije rekonstrukcije. 


KONZERVATORSKO-RESTAURATORSKI RADOVI 


Građevina Brusa-bezistana bila je 1967. god. u teškom stanju 
U kupolama su bile vidljive široke pukotine, a glavni vanjski zidovi 
pokazivali su teške naprsline koje su išle koso, odozgo prema podu. 
Vlaga, usljed vode koja se obilno prosipala po zemljanom naboju bez 
odvoda, pela se od poda na visinu od preko 2 metra. Mlječna kiselina 
nagrizala je zidove u donjem pojasu. Pocinčani lim na kupolama i dru- 
gim pokrovnim površinama bio je propao, pa su almosflerilije pru- 
dirale u kupole, kvasile ih i ugrožavale njihovu stabilnost. Jedino dva 
stupca u unutrašnjosti bezistana nisu imali oštećenja. 


Drenažom oko vanjskih zidova bezistan je osiguran od vode koja 
je dolazila izvana. Izbačen je sav vlažni zemljani naboj poda i postav- 
ljen novi izolirani patos od kamenih ploča. Ovim radovima uklonjena 
je vlaga koja je dolazila odozdo i spolja. 


Kupole su konstruktivno sanirane uvlačenjem nevidljivih serkla- 
ža u tambure, a zatim su sve pukotine u kupolama i zidovima, injekti- 
ranjem pod slabim pritiskom, ispunjene cementnim mlijekom. Koro 
dirani i oštećeni pokrivač od pocinčanog lima zamijenjen je pokriva- 
čem od bakra. 

Tim radovima bile su sanirane konstrukcije, pa se moglo prići 
uređenju enterijera. 


U prethodnim razgovorima i dogovorima zaključeno je da bezi- 
stan zadrži svoju istorijsku namjenu robne kuće, da u budućnosti po- 
stane velika trgovina narodnim rukotvorinama, ručno tkanim ćilimima, 
proizvodima umjetnih zanata i proizvodima domaće radinosti. 


Osnova za rješavanje prodavnica unutar bezistana bio je austrij- 
ski snimak rađen radi utvrđivanja broja dućana, njihovog razmještaja 
i vlasništva. Ukupno 36 dućana u unutrašnjosti bezistana bili su poslav- 
ljeni uz vanjske zidove i oko dva centralna stupca. Ovaj raster unu- 
trašnjih dućanskih jedinica zadržan je u cijelosti. O izgledu ovih dućana 
nisu postojali nikakvi podaci, pa o nekoj egzaktnoj rekonstrukciji nije 
moglo biti riječi. Skeletna drvena konstrukcija je, zbog toga, bila naj- 
prikladnija, jer je, istovremeno, prostorno definirala nekadašnje dućane 
i omogućavala da se cijeli prostor bezistana do najveće mjere doživi 
kao jedinstven. Komunikacije unutar bezistana su naglašene drvenim 
strehama dućana koje podsjećaju na strehe dućana u čaršijskim ulica- 
ma. Cilj je bio asocijativan utisak a ne kopija i imitacija. 

Stvaranjem galerije iznad dućana ostvaren je nov prostorni ele- 
ment. Na jednom dijelu galerije uređena je kafana a na drugim dije- 
lovima — prostori za prodaju ćilima i drugih rukotvorina. Potpuni do- 
življaj prostora Brusa-bezistana moguć je samo sa galerije, To je veli- 

279 čanstven prostor, jedinstven među spomenicima osmanske arhitekture 

Brusa-Bezistan u Sarajevu (1551). Enterijer poslije 
konzervatorsko-restauratorskih radova. 

u Jugoslaviji. Utisak jedinstva potkupolnih prostora pojačan je naći- 
nom obrade svih površina u enterijeru. Grubo omalterisane površine 
jednostavno su krečom oblijepljene pa enterijer djeluje svojom blago 
artikuliranom stereotomijom. 

Osvjetljavanje potkupolnih prostora izveđeno je nevidljivim rel- 
lektorima smještenim u nišama izdubljenim u donjim dijelovima viso- 
ko postavljenih prozora, Na ovaj način je efekat osvjetljenja enterijera 
vrlo sličan efektu blještavog dnevnog osvjetljenja, pošto se čini da 
svjetlo dolazi kroz prozore a ne iz skrivenih reflektora. 

Bilo je poznato da su se u srednjim stupcima na vrhu, pod ma- 
lim kupolicama koje su služile za odvodnjavanje srednjih dijelova krov- 
ne površine, nalazile dvije male prostorije koje su služile kao ostave 
dragocjenosti, a poslije požara u čaršiji, 1697. god., do 1852. god. su u 
ovim posve zaštićenim prostorijama čuvane arhive sarajevskih esnafa, 
sidžili i druge arhivske vrijednosti" Do ovih prostorija se moglo doći 
samo ljestvama. 

U toku radova na saniranju konstrukcija, u četiri ugla prizemnog 
dijela otkrivene su četiri male četvorougaone prostorije, koje su tako- 
đer služile kao trezori. U novoj namjeni Brusa — bezistana su ovi mali 
prostori dobili neophodne funkcije garderoba i klozeta za osoblje rob- 
ne kuće. 

Konzervatorsko-restauratorski radovi i radovi rekonstrukcije na 
Brusa-bezistanu izveđeni su u dvije vremenske faze. U prvoj su, 1968. 
godine, završeni radovi konzervacije, restauracije i uređenja enterijera, 
a u drugoj fazi, krajem 1969. god., završena je rekonstrukcija vanjskih 
dućana. Poslije završetka obje faze, Brusa-bezistanu su vraćene njegove 
glavne arhitektonske karakteristike: vanjski izgled njegovog monumen- 
talnog, horizontalno položenog kubusa, pokrivenog sa šest kupola, koji 
je sa sve četiri strane obuhvaćen nižom stepenicom vanjskih dućana. 
Ovaj postepeni prelaz od prizemnih volumena dućana do visoko postav- 
ljenih kupola predstavlja jednu od glavnih osobenosti prostorne kom- 
pozicije sarajevske čaršije. 

Pred početak radova na obnovi vanjskih dućana bezistana, ti du- 
ćani nisu postojali, pošto su ranije porušeni i zamijenjeni nakaradno 
prislonjenim zgradicama. Na najvećem dijelu kubusa bezistana nije bi- 
lo ni tragova od nekadašnjih dućana, pa je čitava građevina pružala 
sliku koja se potpuno razlikovala od one u XVI. st., kad je bezistan 
bio dovršen. Samo na sjeveroistočnom uglu bilo je očuvano nekoliko 
poprečnih zidova prvobitnih dućana, sa dijelom svoda. 


Nakon preciznih snimanja ovih ostataka, te nakon analize rani- 
jih nacrta, koji su rađeni za idealnu restauraciju i služili za izradu 
makete Brusa-bezistana unutar velike makete cijele stare sarajevske 
čaršije, utvrđeno je da ti nacrti ne odgovaraju prvobitnom vanjskom 
konstruktivnom sklopu bezistana. To se odnosilo na četiri ulazna por- 
tala, na presijecanje glavnog svoda poprečnim svodovima, te na broj 
vanjskih dućana. 
Nakon uklanjanja prislonjenih gradnji, bilo je moguće posve tač- 
no odrediti položaj i oblik svodova koji natkrivaju ulazne portale. Ve- 
lika teškoća se pokazala u određivanju rješenja krova iznad portala, 284 

Nikakav podatak iz ranijih crteža, fotosa i opisa nije ukazivao na prvo- 
bitni izgled krovova nad portalima. Pažljivim posmatranjem zidova 
kubusa bezistana na mjestima iznad svodova portala i fotografiranjem 
ovih dijelova zida, napokon je, na jednom fotosu dijela zida iznad sje- 
vernog portala, otkriven obris dvovodnog krova i njegova tačna visina. 
Tako je ovaj problem bio riješen. 

Još teže je bilo odrediti konstrukciju natkrivanja poprečnih zido- 
va dućana. U postojećim nacrtima idealne restauracije bili su nacrtani 
lukovi koji su povezivali poprečne zidove dućana. Međutim, analizom 
odnosa visina ovog luka i glavnog svoda koji se naslanja na kubus be- 
zistana, utvrđeno je da konstruktivno rješenje u idealnoj restauraciji 
vanjskih dućana ne odgovara stvarnom stanju. Studiranjem malih osta- 
taka glavnog svoda otkriveno je jedino moguće rješenje u ovom slu- 
čaju. Stvarna konstrukcija idealne restauracije je otkrivena presijeca- 
njem, odnosno prodorom glavnog podužnog svoda sa poprečnim bačva. 
stim svodovima koji su tekli upravno na glavni svod. Dakle nije se ra- 
dilo o lukovima nego o svodovima. Greška je nađena i ispravljena, ka- 
ko u nacrtima idealne restauracije, tako i u realizaciji, što je, bez sum- 
nje, bilo važnije. 

Otkopani temelji dali su odgovor na položaj i broj poprečnih zi- 
dova dućana. Time je i problem zidanog dijela vanjskog prstena duća- 
na bio riješen. Građevinske linije definirane ivičnjacima odredile su 
dubine drvenih dijelova dućana. Nagib jednovodnog krova iznad glav- 
nog podužnog svoda bio je određen profilom svoda, a time je bila od- 
ređena i visina vanjskih drvenih dijelova dućana. 

Na ovaj način je rekonstrukcija vanjskih dućana bezistana bila 
egzaktno utvrđena u konstruktivnom rješenju, materijalima, dimenzi- 
jama i oblicima. Ostalo je da se još riješi (fasada drvenih dućana. Nije 
bilo sumnje o tome da su ovdje nekad bili dućani sa ćepencima. Da bi 
se drvena fasada uskladila sa monumentalnim zidanim kubusom bezi- 
stana, odabrano je najtrajnije drvo, hrastovina, za skelet i ćepenke. 
Pojačani profili ne samo da su obezbijedili trajnost nego su i svojim 
izgledom i proporcijama harmonično povezali drvenu konstrukciju fa- 
sade dućana sa robusnom zidanom konstrukcijom. . 

Ćepenci su rekonstruirani radi istorijske autentičnosti, ali je bilo 
neophodno da se izvede i staklena pregrada prema ulici, zbog grijanja 
dućana i zbog savremenog načina poslovanja. Naime, nekad kupac ni- 
je ulazio u dućan. Trgovac ili zanatlija je sjedio u dućanu i posluživao 
kupca koji je stajao na ulici. Savremeni način rada trgovaca i zanat- 
lija ne može se prilagođavati istorijskom, pa su neke izmjene i dodaci 
na fasadi dućana i u enterijeru postale neophodne. 

Zagrijavanje cijelog Brusa-bezistana, unutrašnjeg prostora i vanj- 
skih dućana, obezbijeđeno je iz kotlovnice u susjednoj zgradi, čime je 
upotrebna vrijednost ovog spomenika kulture izjednačena sa savre- 
menom. 

Konzervacija enterijera i rekonstrukcija eksterijera Brusa-bezi- 
stana, te određivanje odgovarajuće savremene namjene ne samo da je 
vratilo arhitektonske vrijednosti ovoj staroj građevini nego je unutar 
urbanog tkiva čaršije ostvarilo karakteristične prvobitne prostorne od- 

Radovima konzervacije i rekonstrukcije postignut je utisak kao 
da je Brusa-bezistan oduvijek ovako izgledao. Spolja mu je vraćen nje- 
gov stari izgled, a u enterijeru je sve podređeno jedinstvu prostora 
koji se razvija ispod šest kupola, i koji se u svojoj cjelovitosti može 
sagledati samo sa galerije. 

REVITALIZACIJA MORIĆA HANA 


MORICA HAN KROZ ISTORIJU 


Jednim pogledom na situacioni plan stare sarajevske čaršije prvo 
se uočavaju najveće građevine na ovom prostoru. Među njih, osim dža- 
mija sa njihovim pripadajućim objektima i dva velika bezistana, Gazi 
Husrev-begovog i Brusa-bezistana, spadaju četiri velika sarajevska ha- 
na: Kolobara-han, zadužbina osnivača Sarajeva Gazi Isabega iz 1462. 
god., Tašlihan, zadužbina Gazi Husrev-bega (1521—1541), Morića han, 
vlasništvo vakufa Gazi Husrev-bega, izgrađen najvjerovatnije krajem 
XVI stoljeća, i Đulov han', na mjestu sadašnje zgrade Islamskog teo- 
loškog fakulteta, iz istog vremena. U čaršiji XVI stoljeća, njenu istoč- 
nu granicu je obilježavao Tašlihan, a Kolobara han je označavao njeno 
središte, dok je Morića han bio najveća građevina na sjevernoj gra- 
nici čaršije. 

Tašlihan i Đulov han su nestali u velikom požaru 1879. godine, a 
Kolobara han je zadesila ista sudbina 1937. godine. Sačuvao se bio 
još samo Morića han, ali i on kratko. Požar u decembru 1957. godine, 
tačno 20 godina poslije nestanka Kolobara hana uništio je njegov krov 
i znatne dijelove sprata. Ostaci Morića hana predstavljali su jedini 
veliki han, karavan-saraj, u Bosni i Hercegovini. Već zbog toga se na- 
metala potreba njegove obnove. 

Ne manje važan bio je istorijski značaj ove građevine. Esnafi sa- 
rajevske čaršije, čiji je uticaj na razvoj starog privrednog jezgra Sa- 
rajeva bio prvorazredan, održavali su svoje skupove u Morića hanu? u 
njegovom sjevernom krilu — u kafani na spratu. Tako je Morića han 
bio centar zanatlijskih organizacija više od 300 godina. Posljednja es- 
nafska skupština održana je u Morića hanu 1930. godine. 

Kafana u Morića hanu je vjerovatno najstarija sarajevska kafa- 
na (otvorena je kad i Morića han). U njoj se odvijao i dio društvenog 
i političkog života Sarajeva. 

Ne samo da su esnafski skupovi davali društveni karakter Morića 
hanu, nego su u prošlosti i svi politički događaji Sarajeva, raspravljani 
u ovoj zgradi. Kafana u Morića hanu bila je nekad stjecište zanatlija, 

ljanja omladine, pa je tako društveni karakter Morića hana ostao oču- 
van i u posve novim uslovima njegovog , drugog" života. 

Morića han nosi svoje ime od kraja XVIII ili početkom XIX sto- 
ljeća, po zakupcima Morićima iz čuvene sarajevske porodice, Prije to- 
ga, koliko se zna, zvao se Drugi novi han, za razliku od Novog hana, 
kasnije nazvanog Đulov han. Po ovome zaključujemo da je Novi han, 
čijeg donatora ne znamo, kao ni donatora Drugog novog hana, Morića 
hana, stariji od ovoga. Ime Novi han dobio je da bi se razlikovao od 
starijih hanova, Kolobare i Tašlihana, a Đulov han je nazvan tek po- 
četkom XIX stoljeća, po zakupcu Mustafi Đulu. Ovaj han je bio u 
vlasništvu Gazi Husrev-begovog vakufa od XVIII st. Tačna godina pre- 
laska u vakufsko vlasništvo nije poznata, ali se pojavljuje u vakufskom 
obračunu 1760—1765. godine. 

Drugi novi han — Morića han — došao je također u vlasništvo 
Gazi Husrev-begovog vakufa krajem XVIII ili početkom XIX stoljeća? 
Morića han je izgorio 1831. godine, a 1833. je bio obnovljen. Ponovo je 
1852. godine požarom oštećen i uskoro ponovo obnovljen. Kao i u svini 
sličnim slučajevima, obnovljanje značajnih objekata je vršeno po prin- 
cipu: ,od čega je bio i kakav je bio". 

U političkoj istoriji Sarajeva, godine između 1747. i 1757. bile su 
obilježene stalnim bunama, kojima su na čelu bili bašeskija Sari Mu- 
rat, Hadži Mehmed Morić (Pašo) i njegov brat Ibrahimaga Morić.' Uz- 

rok bunama bila su nasilja paša prema narodu. Muslimani Sarajlije 
slijedili su braću Moriće, kojima turska vlast u toku čitave decenije ni- 
je mogla ništa. Prema Ljetopisu Mula Mustafe Bašeskije, tek kad su 
se razni nevaljali ljudi (jaramazi) uvukli u redove pobunjenika, a kas- 
nije prešli na stranu turskih paša, pobuna je propala, a braća Morići 
su uhvaćeni i u sarajevskoj tvrđavi zadavljeni. 

O tom događaju ispjevao je narod čuvenu pjesmu o pogibiji bra- 
će Morića, koja je zabilježena u više varijanti. Dio pjesme kad majka 
dvojice vezanih Morića moli Dizdar-agu, koji ih vodi u tvrđavu, da joj 
ostavi makar jednog sina, govori najjasnije o turskoj moći i nemoći 
ove pobune protiv sultanove vlasti: 


Lijepo moli stara majka: Ako li mi pustit nećeš, 
,Bogom brate Dizdar-aga, Kunem ti se dinom mojim, 
Pusti meni jednog sina, A i posiom ramazanomni, 
Pusti meni ja li Ibru, Zaklinjaću nebo, zemlju, 
Ja li Ibru, ja li Pašu, Učiniću tešku dovu, 

Išći mala! Koliko ćeš? Nikad mira biti neće, 

IL! ćifluka, ili kmeta? Ni sultanu, ni veziru, 

Ili voliš suha zlata? Dok nad Bosnom oni budu, 
Samo jednog daj mi sina! A ni tebi dobra nije! 


Morića han u Sarajevu (XVI vijek), Prvobitni 
izgled unutrašnjeg dvorišta, 

U vrijeme vođenja pobune braća Morići su održavali skupove u 
kafani Morića hana i u drugim kafanama u Sarajevu, kakvih je u 
XVIII stoljeću bilo više" U to vrijeme ovaj han se još zvao Drugi novi 
han, a tek mnogo kasnije će nasljednici buntovnika Morića postati nje- 
govi zakupci i dati mu svoje ime. 

Za Morića han vezana je i lirska pjesma: ,, Kasno pođoh draga iz 
Morića hana". Već iz prvog stiha ove pjesme vidi se da je ovaj han bio 
namijenjen ne samo putnicima namjernicima nego i Sarajlijama, koje 
su u kafani hana provodili veći dio noći. 

Morića han je igrao značajnu ulogu u istoriji Sarajeva i Bosne i 
Hercegovine u vrijeme austrougarske okupacije 1878, godine. Tada je 
on bio centar okupljanja snaga otpora. 

Narodni odbor u kome je bilo 20 muslimana, 2 srpska trgovca, 
jedan katolički biskup i jedan Jevrej, imao je zadaću da utvrdi pravo 
političko i ekonomsko stanje Bosanskog pašaluka. Ovaj odbor je dao 
prijedlog za stvaranje narodnog predstavništva u kome bi bile zastup- 
ljene sve vjere, čime se je složio i bosanski valija. 

Narodni odbor je zasjedao u Morića hanu, a glavni zadatak mu 
je bio da organizira odbranu zemlje. Jedan dio ovog odbora se brinuo 
za pribavljanje financijskih sredstava a drugi za regrutiranje branila- 
ca. Kafana u Morića hanu bila je sjedište Narodnog odbora, a jedna 
magaza u prizemlju hana služila je kao blagajna Narodnog odbora 

Najbrojniji skupovi pristalica otpora održavani su u Gazi Husrev- 
-begovoj džamiji, a u Morića hanu je bilo stalno sjedište organizatora 
otpora. U dvorištu Gazi Husrev-begove džamije je aklamacijom izabra- 
na i Narodna vlada} koja je naredila valiji da napusti Sarajevo i da 
ide u Carigrad. 

Organizovanje otpora austrougarskoj okupaciji Bosne i Hercego- 
vine u politici zajedništva njenih naroda, označava jedan od najsvjetli- 
jih datuma njene istorije. Morića han je bio najuže povezan sa ovim 
oružanim otporom u vrijeme kad su slabo naoružani odmetnici od sul- 
tanske Turske branili zemlju nekoliko mjeseci protiv moderno naoru- 
žane austrougarske armije." 

Požar u kojem je izgorio Morića han 1957. godine bio je i početak 
kraja čaršije kao urbane cjeline. Poslije toga, 1958. godine, spasavalać- 
ki radovi, u stvari — podizanje novog krova pokrivenog terisanom har- 
tijom, samo su produžili život oštećenoj građevini Morića hana. Nakon 
nekoliko snježnih zima terisana hartija je propala, pa su atmosferilije 
prodrle u konstrukciju zidova. Prvo se urušio krov, zatim drvena bond- 
ručna konstrukcija sa ispunom od ćerpiča na spratu. Na kraju je voda 
započela ispiranje maltera i razaranje kamenog zida prizemlja. Godine 
1970. stajao je uspravno još samo južni fasadni zid. koji je stvarao 
iluzija o postojanju Morića hana u sarajevskoj čaršiji, 

Atrijum je bio zatrpan ruševinama sprata i krova. Relalivno oču- 
van je bio još prizemni kameni zid i, posebno, kameni okviri prozora 
i vrata u magazama prizemlja. Dok je tako dotrajavao, jedna stručna 
komisija je u svom izvještaju zaključila da Morića han više ne postoji. 


U tom času Katedra za razvoj arhitekture Arhitektonsko-urbani- 
stičkog fakulteta u Sarajevu je samoinicijativno utvrdila pravo stanje 290 

ovog spomenika kulture, i izradila idejni tehnički elaborat spasavalač- 
kih radova. Iz ovog elaborata je proizilazilo da se još znatni dijelovi 
prizemlja mogu sačuvati, i da se, na osnovu postojeće tehničke doku- 
mentacije o staroj gradnji Morića hana, može izvršiti autentična rekon- 
strukcija. 

U saradnji sa Skupštinom opštine Centar u Sarajevu i Stambenim 
preduzećem u Sarajevu donesena je odluka o izradi izvedbenog elabo- 
rata za obnovu Morića hana u okviru Katedre za razvoj arhitekture. 
Istovremeno je Stambeno preduzeće odlučilo da finansira radove ob- 
nove i konstruktivne sanacije, Ovom odlukom nije samo spasen pos- 
ljednji veliki han u Bosni i Hercegovini, nego je ovim činom spasena 
sarajevska čaršija kao istorijska cjelina. 

Bez obnove Morića hana ne bi se mogla održati ni trošna sjever- 
na strana Sarača, sa dotrajalim dućanima, Ogromna kaverna stvorena 
nestankom Kolobara hana i dućana na južnoj strani Sarača, te ruše- 
njem Velikih i Malih Trgovki, bila bi bez Morića hana toliko povećana 
da bi ostaci čaršije prema njoj bili posve degradirani i postepeno bi 
nestajali u sukobu sa novom izgradnjom, koja je stalno napadala i ra- 
zarala istorijsko gradsko jezgro Sarajeva, čaršiju, u kojoj je nekada 
bila koncentrisana sva privreda i veliki dio kulturno-prosvjetnih i re- 
ligijskih ustanova, a koja u naše vrijeme nije bila još dobila određenu 
ulogu u životu savremenog grada. 

Obnova Morića hana je ubrzala obnovu Trgovki, ulice Kazaza i 
južne strane Sarača. Štaviše, ova obnova je urgentno otvorila i prob- 
lem revitalizacije sjeverne strane Sarača, čiji dućani su u privatnom 
vlasništvu, što još više komplikuje proces revitalizacije. Međutim, Grad- 
ska skupština je izvršila organizaciju koja ima zadatak da svestrano 
ispita problematiku života u čaršiji i da predloži konkretne mjere za 
sve vidove njene reanimacije. 

Obnovom Morića hana sačuvan je centralni dio sarajevske čaršije, 
kao cjelovit i jedinstven urbani spomenik kulture. Posebno naglaša- 
vamo oživljavanje ovog dijela grada nakon otvaranja Morića hana kao 
najvećeg ugostiteljskog objekta u čaršiji. Život i živost su se vratili u 
čaršijske ulice, a to je jedan od glavnih ciljeva svake revitalizacije. 


Čaršija nije postala muzej pod vedrim nebom, čega su se neki 
pribdbojavali nego najživlji dio gradskog organizma Sarajeva. 

Za ostvarenje toga željenog cilja, uloga obnovljenog Morića hana 
je prvorazredna. Intervencijama na restauraciji nađena je mjera u 
čuvanju autentičnih istorijskih stilskih vrijednosti spomenika i prila- 
gođavanju prostora ovog spomenika novim namjenama. 


FAZE OBNOVE I REVITALIZACIJE MORIĆA HANA 


Obnova Morića hana i njegova revitalizacija je predviđena u tri 
taze: Radovi na projektovanju i izvođenju konstruktivne obnove i re- 
stauracije historijskog gabarita sa autentičnim otvorima kapija, vrata 

za savremeni ugostiteljski objekt; radovi na projektovanju i izvođenju 
enterijerskog uređenja, uključujući i uređenje atrijuma. 

U prvoj fazi akcent je bio stavljen na konstrukciju novih željez- 
nih stupova i horizontalnih nosača iznad prizemlja, koji su trebali da 
budu sakriveni u originalnim historijskim materijalima. Osim toga, 
nekadašnja međuspratna konstrukcija, neuobičajeno velike visine, 1,20 
m, izrađena od debelih drvenih pravougaonih greda, postavljenih jedna 
uz drugu, na kojima je ležao nasip od šuta i naboj ilovače na kojem je 
bio pod od kaldrne — zamijenjena je lakšom konstrukcijom nosivih 
željeznih nosača i armiranobetonskih ploča i drvenog plafona od da- 
saka i greda, :zmeđu kojih je ostao vazdušni prostor, da bi se postigle 
istorijske dimenzije. 


Morića han u Sarajevu (XVI vijek). Unutarnje dvorište nakon rekonstrukcije, 

Ovim rješenjem je omogućena realizacija kaldrmisanog hodnika 
između dva reda soba na spratu. Ovaj oblucima pokriveni hodnik, ši- 
rok kao šira čaršijska ulica, predstavljao je osobenost ove građevine. 
Druga osobenost je bila otvorena krovna konstrukcija u vidu jedne 
vrste rešetke, sa badžama, koja se u cijelosti sagledavala iz hodnika. 
Ogromni potkrovni prostor je služio za izvlačenje dima iz peći u soba- 
ma, koje su ga sulunarima ispuštale u hodnik, slično kao iz dućana u 
neku čaršijsku ulicu. 

Ove dvije konstruktivne i prostorne specifičnosti bile su projek- 
tovane, odnosno realizovane, već u prvoj fazi obnove. Drvena bond- 
ručna konstrukcija sprata je obnovljena u svom originalnom obliku, a 
ispuna od ćerpiča je zamijenjena laganom šupljom opekom. 


Morića han u Sarajevu (XVI vijek). Novi enterijer u dijelu prizemlja, 

Nije, na žalost, bilo moguće obezbijediti ćeramidu zemljane boje 
za pokrov krova, a ta boja je oduvijek bila karakteristična za sarajev- 
sku čaršiju. Nakon nekoliko godina, crvena ćeramida je tamno patini- 
rala i unekoliko se prilagodila autentičnom koloritu čaršije. 


Mišljenja smo da bi u jednom od postojećih sarajevskih ciglana 
bilo moguće raditi ćeramidu od sarajevske žute gline, koja bi se upo- 
trebljavala ne samo za potrebe restauratorskih gradnji u Sarajevu, ne- 
go i za potrebe drugih korisnika, izvan Sarajeva. 


U prizemlju su, saglasno konzervatorsko-restauratorskim princi- 
pima, ugrađeni svi sačuvani fragmenti okvira prozora i vrata. 


U sljedećoj fazi je izrađen projekat adaptacije Morića hana za 
savremeni ugostiteljski objekat i izvedena njegova realizacija. U pri- 
zemlju su smješteni sadržaji bifea, mlječnog restorana, kafane, bosan- 
skog restorana, persijskog restorana i aščinice, sa pratećim prostori- 
jama za goste i zaposlene radnike. Iako su prostorije nekadašnjih ma- 
gaza u prizemlju vrlo uske, ipak je projektom postignuta mogućnost 
da gost, pošto ostavi kaput u garderobi, može toplim vezama obići sve 
glavne ugostiteljske prostorije. Za to je bilo neophodno probijati nove 
otvore za prolaz u zidovima, što je učinjeno u okviru dozvoljenih kon- 
zervatorskih zahvata, s tim što je pod na mjestima prodora izveden od 
keramičkih pločica oker-boje, za razliku od crvenih pločica kojim su 
pokriveni ostali dijelovi podova. 

Drveni stupovi u trijemu i nekadašnjim magazama su obnovljeni 
u originalnim oblicima i dimenzijama, iako, zbog armiranobetonske 
tavanice, konstruktivno nisu više bili potrebni. Ovo je sa konzervator- 

._skog stanovišta bilo neophodno da bi se postigla istorijska autentić- 
nost prizemlja. Na spratu je restaurirana nekadašnja bosanska kafana 
na južnoj strani atrijuma, a unutarnje sobe nekadašnje gostinske, koje 
gledaju na atrijum, međusobno su povezane i stvaraju veće prostore, 
s tim da su prema konzervatorskim principima izvedeni krajnji dije- 
lovi pregradnih zidova, kao i sva vrsta između hodnika i soba. 

Sobe na vanjskim stranama, koje su nekada, kao i one što gle- 
daju na atrijum, služile gostima, restaurirane su u svoj prvobitni iz- 
gled, Autori su smatrali da sve sobe na spratu treba projektovati kao 
hotelske, ali je to bilo onemogućeno jednom odlukom Skupštine op- 
štine Centar, kojom se ne dozvoljava hotelsko stanovanje u Morića 
hanu, Ovom odlukom se traži da sve prostorije ovog nekadašnjeg ha- 
na dobiju ugostiteljsku namjenu. Zbog toga, ni poslije otvaranja ugo- 
stiteljskih prostorija Morića hana u prizemlju i dijelom na spratu, naj- 
veći dio soba na vanjskim stranama sprata nije dobio novu adekvatnu 
namjenu. Želja da se one pretvore u male prodavnice predmeta karak- 
terističnih za čaršiju, čime bi sprat Morića hana postao neka vrsta be- 
zistana, do sada se nije ostvarila. Međutim, projektom su obezbijeđeni 
vodovod i kanalizacija u sobama na spratu, pa će, ako se ukaže po- 
treba, biti veoma lako ove sobe opremiti za hotelsko stanovanje. 

Posljednja faza je obuhvatila enterijersko uređenje svih prostora 
prizemlja, sprata i atrijuma. Osnovna namjera autora je bila nagla- 
šavanje originalnih, istorijski autentičnih konstruktivnih elemenata 
građevine: podova, zidova, stupova i stropova. 296 

Keramički podovi, boje opeke, povezuju sve prostorije prizemlja 
u jednu cjelinu. Ovo još više naglašavaju bijeli, grubo omalterisani zi- 
dovi, koji podsjećaju na zidove starih magaza, i borovi, bradvom obra- 
đeni, stupovi, stropne grede i daske. Dva tamnija tona, ton poda i ton 
stropa, razdvaja bjelina zidova, koja prostore optički čini većim, 

Ne odstupajući od istorijske autentičnosti, ovim jednostavnim 
sredstvima je postignut savremeni likovni izraz. Sve prostorije pri- 
zemlja pripadaju jednoj istorijskoj prostornoj cjelini, zato su u svo- 
jim glavnim osobenostima ostale izjednačene. Mobilijar je ono što ih 
diferencira prema funkciji. Autori su željeli više. Htjeli su da unesu 
dio kulture kojoj pripadaju ovakvi veliki hanovi, karavan-saraji, — Že- 
ljeli su da duhovno osmisle ove prostore, da im daju znak po kojem 
će se raspoznavati i razlikovati od drugih. 


Morića han u Sarajevu (XVI vijek). Novi enterijer istorijske kafane. 

Pošli su od porijekla ovih građevina: karavan-saraj je nastao u 
Persiji, a razvio se je, kao i medresa, od korasanske kuće sa central- 
nim dvorištem, preko granične utvrde, do karavan saraja, jedne vrste 
refugijuma u koji se sklanjalo stanovništvo u slučaju opasnosti, i na 
kraju, do gostinjske kuće za trgovačke karavane. U Persiji je sačuvano 
nekoliko karavan-saraja koji su nastali početkom XII stoljeća, 

Autori su se odlučili da prostore Morića hana oplemene stihovi- 
ma, ,rubaijama", čuvenog persijskog pjesnika, naučnika, astronoma 
i matematičara iz X1 i XII stoljeća, Omera Hajjama, poznatog po svom 
slobodoumnom mišljenju. 

U težnji da likovno snažnije obilježe obnovljene prostorije, sma- 
trali su da to ne mogu učiniti na bolji način nego da u njih unesu 
minijature najvećeg persijskog slikara XVI stoljeća, Behzada, i njego- 
vih sljedbenika. 

Omer Hajjam i Behzad, dvojica najvećih umjetnika Persije, po- 
stojbine hanova i karavan-saraja, oplemenili su svojim djelima bijele 
zidove posljednjeg bosanskohercegovačkog karavan-saraja. 


BILJEŠKE 


' H. Kreševljaković: HANOVI I KARAVANSARAJI, str. 20, (Izd. Naučnog 
društva BiH, DJELA, VIII, 1957. god. 

" SPOMENICA, str. 68. Sarajevo, 1932. god. 

' Bašeskija: LJETOPIS, Str. 34—35, Izd. ,Veselin Masleša", Sarajevo 1968. 

' H. Kreševljaković: Morići, str, 11—12, Sarajevo, 1938. god. 

' H, Kreševljaković: MORICI, str. 7, Sarajevo, 1938. god. 

' H. Kreševljaković: SARAJEVO u doba okupacije Bosne 1878, Sir, 21—22, 
Sarajevo, 1937. god. 

' H. Kreševljaković: SARAJEVO u doba okupacije Bosne 1878, Str, 29, Sara- 
jevo, 1937. god. 

' U oktobru 1978. god., povodom 100-godišnjice okupacije Bosne i Hercegovi- 

vjetovanje istoričara o ovom događaju. 

METODOLOŠKA OBRADA REVITALIZACIJE 
SARAJEVSKIH MAHALA — MODEL 


(Prostor između ulica Kaukčije Abdulah-efendije i Miloša Obilića, Tito- 
ve i Golobrdice u Sarajevu) 


Stambena izgradnja na sarajevskim padinama je u turskom pe- 
riodu predstavljala primjenu već definiranih principa arhitektonske i 
urbanističke kompozicije. Radilo se o zrelom urbanizmu i arhitekturi, 
čije su realizacije u potpunosti odgovarale potrebama jednog društva. 
Graditelji ove arhitekture bili su naši domaći majstori. 


U austrougarskom periodu, školovani arhitekti vrše pojedinačne 
intervencije sa ciljem transformiranja ovog istorijskog tkiva, donoseći 
lip evropeizirane kuće sa nekim oblicima islamske arhitekture koji ni- 
su pripadali zatečenom tipu kuće turskog doba. Međutim, ovi arhitek- 
ti čuvaju mjerilo, a ponekad i sistem, slobodnostojeće izgradnje. Zbog 
toga, uklapanje tog novog u staro, nije bitno narušavalo urbanističko- 
-arhitektonski ambijent. 


Između dva rata arhitekti su pojedinačnim realizacijama nasto- 
jali da transformiraju stari tip kuće, zadržavajući neke karakteristične 
elemente vanjskog izgleda, ponekad čuvajući, ali češće ugrožavajući, 
mjerilo. 


Poslije oslobođenja, intervencije arhitekata na padinama u sara- 
jevskim mahalama označavaju najteži period mijenjanju tih mahala. 
Zapravo, nije se radilo o transformiranju nego o razgrađivanju urba- 
nog tkiva i njegovom zamjenjivanju bezvrijednim gradnjama izvan 
mjerila ambijenta, i bez bilo kakvog nastojanja da se staro i novo vežu 
u neku organsku cjelinu. 

Pojedinačnim gradnjama ,plombiraju" se neizgrađene parcele u 
postojećim nizovima zgrada, ili se bez ikakvog plana i sistema izgra- 
đuju površine bašča na padinama. 

Ni u jednom jedinom slučaju nije se studijskom radu na novoj 
izgradnji padina prišlo na osnovu analiza i valorizacije zatečenog ur- 
banog i arhitektonskog tkiva. Predložena studija je prvi pokušaj u 

299 tom smislu. Analize i valorizacija relativno male površine zahvaćene 


PDF created with pdfFactory trial version www.pdffactory.com 


ovim prijedlogom, ukazale su na svu kompleksnost problematike i na 
teškoće koje stoje na putu realizacije transformiranja tkiva na osnovu 
naučnih analiza. 

Osnovni zaključak koji je proizišao iz analiza i. valorizacije je 
sljedeći: ubuduće se planiranje i nova izgradnja na padinama ne smije 
zasnivati na pojedinačnim objektima nego samo na većim urbanistič- 
ko-arhitektonskim cjelinama. 

S obzirom na io da su padine sarajevskog amfiteatra najvrednije 
površine za stambenu izgradnju, naročito sjeverne, briga za njihovo 
transformiranje treba da odgovara njihovoj stvarnoj vrijednosti. 

Revitalizacija mahala na sjevernim padinama sarajevskog armli- 
teatra u zoni koju ograničavaju ulice: Kaukčije Abdulah-efendije i 
Miloša Obilića, zatim Titove, do raskršća iznad Sinanove tekije, u stva- 
ri, podrazumijeva transtormiranje postojeće stambene arhitekture na 
bazi valorizacije nasljeđa, ali, istovremeno, uz zadovoljenje ekonom- 
ske računice. 

Metodologija primijenjena u ovoj studiji treba prije svega da 
obezbijedi svestrane analize postojećeg slanja. Na osnovu tih analiza 
vrši se vrednovanje, odnosno valorizacija zatečenog stambenog fonda, 
kako sa kulturno-istorijskog, tako i sa ekonomskog stanovišta. Prema 
tome, analize koje su sastavni dio ove studije, za svaki pojedinačni ob- 
jekat daju podatke: o vremenu gradnje, sadašnjem stanju očuvanosti i 
upotrebne vrijednosti, materijalima i 'konstrukcijama objekta, broju 
porodica koje stanuju u objektu, zatim skicu tlocrta zgrade, podatke o 
spratnosti, podatke o eventualnoj promjeni namjene, fotos njegovog 
sadašnjeg vanjskog izgleda i dr. Na osnovu svih ovih podataka skuplje- 
nih, za svaki pojedinačni objekt, u vidu anketnog lista koji je prilago- 
den potrebama ove studije, izvršena je valorizacija postojećeg stanja, 
sa ciljem da se naučnim metodom utvrdi koji se objekti moraju čuva- 
ti, koje treba rušiti, a koji se nalaze između ove prve dvije grupe, 
odnosno koji se, ako za to postoje kvalificirani razlozi, mogu uklanjati, 
bez obzira što je njihova vrijednost takva, da se prema njoj mogu i 
zadržati, bilo u okviru postojećih cjelina, bilo u okviru novoprojekto- 
vanih cjelina. Valorizacija vodi naročito računa o arhitektonskim cjelina- 
ma a ne o pojedinačnim ambijentalnim objektima, bilo da se zadržavaju, 
bilo da se predviđaju za rušenje. U tom slučaju, na njihovom mjestu 
treba da se izgrađuju novi stambeni kapaciteti, sa gušćom naselje- 
nošću. 

U Sarajevu, kad se ne radi o fondu kulturno-istorijskog naslije- 
đa, odnos stanova koji se uklanjaju i stanova koji se na njihovom 
mjestu grade iznosi 1:4. Ako bi se i u ovom konkretnom slučaju zah- 
tijevao ovaj brojni odnos, bilo bi onemogućene bilo kakve smišljene 
intervencije u smislu povezivanja tradicionalne istorijske arhitekture 
na sarajevskim padinama sa savremenim stambenim gradnjama, koje 
treba da se usklade sa ovim istorijskim ambijentom, 

Istorijski urbanizam mahala zasnivao se na stambenim cjelina- 
ma oko jedne unutarnje komunikacije, sokaka. U modernom urbaniz- 
mu je moguće izvršiti kompariranje mahala sa stambenim mikrorejo- 
nima, pa otuda dolazi i mogućnost da se stari princip prilagodi savre- 
menim potrebama. 300 

Nadalje, svaki pojedinačni istorijski stambeni objekat, bilo da je 
bio orijentiran prema ulici, ili prema bašči, bio je u pravilu slobodno- 
stojeći, sa relativno velikim zelenim prostorom oko sebe. Iz ove urbani- 
stičke kompozicije rezultirala je relativno mala izgrađenost zemljišta 
i mala gustina naseljenosti. 

Stara stambena zgrada je jednospratna, sa prizemljem od trajnih 
materijala i spratom od drvenog skeleta sa ispunom od ćerpiča. Vanj- 
skom izgledu, tačnije — estetskoj vrijednosti vanjske arhitekture, ka- 
rakter daje zatvoreno prizemlje i doksatno izbačeni sprat sa nizovima 
prozora, a prema bašči, dio sprata je otvoren u vidu ,divanhane" i 
,kamerije".. Kompoziciju ove kuće u vertikalnom smislu završava krov 
eri orla vode, sa snažno istaknutim strehama i pokrivačem od ćera- 
Ide. 

Ovaj tip kuće su donijeli Turci i proširili je u svim krajevima 
Carstva. Prema lokalnim uslovima i narodnoj tradiciji, ovaj tip_stam:- 
bene kuće je prilagođavan u raznim krajevima, pa se javljaju razlike 
i u unutarnjoj dispoziciji prostorija i u vanjskom izgledu. U tom smi- 
slu možemo govoriti o ,staroj sarajevskoj kući", čiji se najvredniji 
primjerak, Svrzina kuća, nalazi upravo u zoni koja je predmet valori- 
zacije i revitalizacije. 

U pogledu saobraćaja u sarajevskim mahalama, utvrdili smo či- 
njenicu da se tokom vremena mreža ulica na padinama, neznatno mi- 
jenjala, zadržavajući ponegdje vrlo strme trase ulica. Strme i uske 
ulice su glavna karakteristika postojećih nezadovoljavajućih saobra- 
ćajnih mogućnosti u ovom dijelu grada. U budućem rješavanju proble- 
ma saobraćaja teško da će na padinama sarajevskog amfiteatra biti 
moguće velike intervencije. Neophodno će biti projektirati i izgraditi 
nove sabirnice, sa manjim padovima i većim širinama, ali nije realno 
predviđati konzekventno zamjenjivanje sadašnjih ulica u mahalama 
savremenim gradskim komunikacijama. 

Posebno težak problem saobraćaja na padinama je parkiranje 
automobila. S obzirom na to, da se većina ulica vjerovatno neće proši- 
rivati, jer ne postoje uslovi, ovaj problem će se moći riješiti samo unu- 
tar izgrađenih površina, više nadstrešnicama, a manje garažama, ili 
manjim parkinzima koji bi se izgradili na pogodno odabranim mje- 
stima. Problem visine izgradnje na padinama je vrlo osjetljiv zadatak 
urbaniste, arhitekta i konzervatora. Istorijski ambijent sarajevskih pa- 
dina je karakterističan po jednospratnoj izgradnji. Za njihovo trans- 
formiranje neophodno je unekoliko povećati spratnost objekata, ali 
pri tome ne narušiti i ne obezvrijediti postojeće vrijedne cjeline koje 
se zadržavaju, bilo da se radi o ansamblima ili ambijentalnim cjelina- 
ma visoke vrijednosti. Čini nam se da je moguće doći do zadovoljava- 
jućeg rješenja, ukoliko se transformiranje vrši tako da novoizgrađeni 
objekti prema ulici, u pravilu, imaju, kao i stari, visinu prizemlja { 
sprata, iznimno — prizemlja i dva sprata, i ukoliko se visina zgrada 
unutar izgrađene površine između ulica (ako je ta površina dovoljno 
široka) povećava, Visina ovih zgrada je u direktnoj ovisnosti o Širini 
pojasa između ulica koje ograničavaju površinu za izgradnju i istak- 
nutih položaja sa kojih su vizure na novoizgrađene objekte najdelikat. 
nije. Postojeća nova izgradnja je pokazala da je visina zgrada i na re- 
301 lativno uskim površinama dozvoljavala visinu od prizemlja i tri sprata. 

Nedostatak na ovaj način ograničene površine sarajevskih maha- 
la na padinama je u tome što se ne poklapa sa površinom jedne mje- 
sne zajednice. Bilo bi moguće samo na bazi odabranih mjesnih zajed.- 
nica, tj. onih koje sadrže značajne istorijske arhitektonske cjeline, u 
okviru procesa transformiranja potpuno zadovoljiti sve potrebe jedne 
savremene mjesne zajednice, da bi ona mogla nesmetano funkcionirati. 

U konkreinom zadatku, u ograničenoj zoni, osim potreba nove 
izgradnje, treba zadovoljili potrebe snabdijevanja ovog područja, kao 
i potrebe rekreacije. Položaj Ulice Abdulah-efendije Kaukčije je naj- 
pogodniji za smještaj snabdjevačkih kapaciteta koji bi istovremeno 
služili tretiranoj zoni i području zapadno od nje. Rekreativne površine, 
naročito za djecu, moguće je locirati samo urutar izgrađenih površina 
između graničnih ulica. 

U sadašnjem trenutku ne raspolažemo elementima za određiva- 
nje preciznih kapaciteta, snabdjevačkih i rekreativnih. Njihovo preciz- 
no određivanje biće moguće samo u okviru šire zahvaćenih površina 
koje treba transformirati, a najmanje na površini jedne mjesne zajed- 
nice, za koju Generalni urbanistički plan Sarajeva utvrđuje sadržaje i 
njihove kapacitete. 

Pitanje mjere do koje je moguće zadržati i revitalizirati najvred- 
nije objekte i cjeline u tretiranoj stambenoj zoni ima svoj teoretski i 
praktični aspekt. Teoretski je moguće, uz konzervatorske radove, čuva- 
nje svih vrijednih objekata i cjelina, visokovrijednih i ambijentalnih. 
Praktično, ovdje se postavljaju glavni problemi ekonomskog karaktera, 
koji konzervaciju, kao isključivi postupak, dovode u pitanje. U nastav- 
ku ćemo pomenuti glavne principe i mjere kojima se obezbjeđuje 
transformiranje tretirane stambene zone: 

1. Potrebno je konzervatonskim i adaptacionim radovima najvred- 
nije stare zgrade osposobiti za savremeno stanovanje. Za ovu vrstu 
radova postoje brojni primjeri u našoj zemlji, a još više u inostran- 
stvu, naročito u Italiji i Francuskoj. 

2, Neophodno je omogućiti vlasnicima starih vrijednih zgrada fi- 
nancijsku i stručnu pomoć za njihovo adaptiranje i održavanje. 

3. Polazeći od vrijednosti građevinskog zemljišta na sjevernim 
padinama, nova izgradnja mora imati visoki stambeni standard. Samo 
visoki standard stambene izgradnje može da ekonomskim razlozima 
opravda nepovoljniji odnos porušenih prema novoizgrađenim stanovi- 
ma, koji bi (po našem mišljenju) u tretiranoj zoni mogao da bude 1:2 
do 1:2,5. Ukoliko bi se radilo o većim stanovima, koji se ne bi mogli 
jednostavno brojno porediti sa porušenim stanovima, u tom slučaju 
treba porediti stambene površine zadržavajući isti odnos 1:2 do 1:2,. 

4. Uklanjanje starih zgrada i njihovo zamjenjivanje novim može 
se izvoditi samo zahvatanjem većih cjelina. 

5. Svrzina i Đerzelezova kuća treba da se sačuvaju u svom isto- 
rijskom integritetu, dok za sve ostale istorijski vrijedne stambene ku- 
će treba da važi princip čuvanja vanjskog izgleda i izmjene unutarnje 
dispozicije, uz adaptacione radove koji treba da obezbijede savremeni 
standard stanovanja. 

6. Zgrade, čak i novijeg datuma, koje su se dobro uklopile u am- 
bijent, posebno u staro mjerilo, kao i najvrednije zgrade austrougar- 
skog perioda i perioda između dva rata, treba nastojati sačuvati. 302 

Planiranje u kontinuitetu treba da obuhvati; urbanističko rješe- 
nje i arhitektonske idejne skice većih cjelina, a zatim izradu izvedbenih 
projekata pod nadzorom autora idejnog rješenja. Najbolje bi bilo da se 
stvore posebne grupe arhitekata i konzervatora, ekonomista i drugih 
stručnjaka, koji bi se bavili samo ovom vrstom specifičnog projektova- 
nja. Njihov rad se mora bazirati na egzaktnim naučnim rezultatima i 
najvišoj stručnosti, 

Neke vrijedne stare cjeline stambene arhitekture moraju se saću- 
vati da bi se održao kontinuitet izgradnje na padinama. U svakom po- 
jedinom slučaju radiće se isključivo o vrijednim i najvrednijim an- 
samblima, Finansiranje konzervatorskih radova na ovim zgradama 
treba da ide na teret izgradnje površina u čijem susjedstvu se one 
nalaze. 

Služba zaštite istorijskih objekata i cjelina treba da ima određe- 
ne ingerencije u svim fazama planiranja i realizacije novih gradnji u 
blizini starih ambijenata, kako bi se obezbijedila primjena onih njenih 
zahtjeva, koji budu prihvaćeni u odgovarajućim upravnim forumima i 
institucijama. 

Primjer novih stambenih zgrada između ulica Alije Hodžića i 
Remzije Omanovića, u nekadašnjim baščama, je primjer odsustva studij- 
skog prilaženja transformiranju sarajevskih padina. 

Valorizacija sadašnjeg stambenog fonda u tretiranoj zoni ne omo- 
gućava rušenje većih površina, ni njihovo oslobađanje za novu izgrad- 
nju, zbog toga što postojeće cjeline još uvijek imaju ambijentalnu vri- 
jednost. Međutim, bez obzira na rezultat provedene valorizacije, a radi 
planskog transfonmiranja urbanističko-arhitektonskog tkiva većih cjeli- 
na, ovim predlogom su omogućeni širi zahvati rušenja, kako bi se eks- 
perimentalno dokazala valjanost leze o mogućnostima kreiranja savre- 
mene arhitekture u mahalama, na novim principima. 

U ulici Alije Hodžića predlaže se rušenje trinaest zgrada obilježe- 
nih na planu. 

U ulici Remzije Omanovića, ukoliko se dobije odgovarajući ekvi- 
valent u arhitektonskoj kompoziciji i novim stambenim kapacitetima, 
dozvoljava se rušenje nekih od objekata, obilježenih na planu koji ima- 
ju ambijentalnu vrijednost. Poželjno je da se, eventualno, uklone samo 
dva od postojećih objekata, a da se izgradnja predvidi u dubini par- 
cela. 

U ulici Kaukčije Abdullah-efendije, za rušenje se predlažu zgrade 
obilježene na situaciji. 

U istoj ulici za rušenje se predlažu još 11 označenih zgrada. Pro- 
stor između ulica Jovana Kršića, Alije Hodžića, S. Markovića i Toro- 
manove — treba da ostane intaktan, bez obzira na to što su na ovoj 
površini neki objekti izgrađeni u najnovije vrijeme. Ova uska površi- 
na na kojoj se nalazi najvredniji objekt stare stambene arhitekture 
Sarajeva — Svrzina kuća, kao i mala džematska džamija sa drvenom 
munarom, sačuvala je, više nego druge, ambijentalne kvalitete cjeline. 

Ostali prostori u zadatoj zoni, koji su analizirani i valorizirani, 
privodiće se sukcesivno planskom transformiranju, nakon uspješno 

Dijelovi novih zgrada prema ulici treba u pravilu da imaju visinu 
prizemlja i sprata, a prema unutrašnjosti parcele mogu da rastu do 
visine prizemlja i tri sprata. 

U vanjskoj arhitekturi novi objekti treba da se usklađuju sa sta- 
rom arhitekturom, ne kopiranjem formalnih elemenata nego njihovoni 
transpozicijom u savremeni arhitektonski izraz i poštivanjem zateče- 
nog mjerila. 

Sa krovovima je moguće najjače povezati staro i novo, oni treba 
da budu četvorostrešni, blagog nagiba, sa istaknutim strehama i sa 
pokrivačem od ćeramide. 

Transformiranje starih stambenih cjelina na padinama, stalan je 
i planski proces. Rezultati ovog prvog šireg zahvata imaće dalekosežne 
posljedice za budućnost arhitekture starih mahala u Sarajevu. Polazeći 
od umjetničke vrijednosti ovih starih cjelina i od njihovog vrednova- 
nja, buduća izgradnja padina sarajevskog amfrieatra treba da poštuje 
principe na kojima su se ove padine u istoriji izgrađivale. Savremena 
arhitektura u stanju je da ostvari zrela rješenja usklađena sa našim 
arhitektonskim nasljeđem. U ovom poslu, međutim, neophodan je ozbi- 
ljan i vremenski duži studij i afinitet za ovu vrstu projektovanja. 

Predložena studija revitalizacije jednog dijela sarajevskih mahala 
je prvi pokušaj da se na bazi naučnih analiza i valorizacije izvrši plan- 
sko transformiranje jedne istorijski i umjetnički vrijedne zone. Nave- 
deni principi se u cjelini mogu primijeniti i kod drugih istorijskih 
stambenih zona Sarajeva, ali konačan uspjeh ovog poduhvata zavisiće 
u najvećoj mjeri od kreativnih arhitektonskih rješenja, kojim će po- 
stojeće strukture biti zamijenjene novim i kojim će se povezivati sta- 
ro i novo. Svaka žurba koja bi rezultirala nezadovoljavajućim arhitek- 
tonskim kreacijama na padinama sarajevskog amfiteatra, mogla bi kom- 
promitirati metodološku osnovu koja mora da bude polazna tačka, ali 
koja sama po sebi ne može obezbijediti i konačan uspjeh. Ovaj uspjeh 
zavisi, kao što je to uvijek u istoriji bilo, prvenstveno od arhitekte- 
-kreatora. 

SPONTANO GRAĐENJE I NASILNO RAZGRAĐIVANJE 


Naučni tretman susreta starog i novog u savremenom gradu je 
relativno nov. Tek u toku nekoliko posljednjih decenija stvorena je 
naučno zasnovana doktrina zaštite spomeničkih i ambijentalnih cjelina 
unutar savremenog grada. 


Kao rezultat kulturno-istorijskog vrednovanja nacionalne baštine, 
čuvanje istorijskih monumenata je mnogo starije; ono je prihvaćeno 
kao uobičajeno stanovište kulturnih naroda prije više stoljeća. Kultur- 
no istorijska argumentacija zaštite urbanog i arhitektonskog nasljeđa 
mogla je koliko — toliko zadovoljavati do konca XIX vijeka, Mašin- 
ska civilizacija XX vijeka ugrozila je fizičku egzistenciju urbanih i ru- 
ralnih cjelina, teže i obimnije nego svi ratovi i požari ranijih stoljeća. 
Nekadašnje lagano transformiranje grada, u naše doba je zamijenjeno 
nasilnim razgrađivanjem postojećeg gradskog tkiva i njegovim brzim 
zamjenjivanjem novim. Moderna tehnologija proizvodnje građevinskih 
materijala i samog procesa građenja, zasnovana na naučnim i tehnić- 
kim otkrićima, pretpostavlja sve kraći vijek arhitektonskih objekata, 
pošto oni uskoro neće moći da odgovore sve većim zahtjevima poveća- 
nog standarda stanovanja. Slijedeći ovu logiku, grad bi svakih nekoliko 
decenija potpuno izmijenio svoj izgled. 

Zamjenjivanjem starog novim, svakako, nije na mjestu kad se 
radi o istorijskim gradskim cjelinama. 

Argumenti za čuvanje spomenika i spomeničkih cjelina bili su u 
početku prvenstveno emotivno, čak i romantičarski obojeni. Postojala 
je tolerantnost novih generacija prema ostvarenjima predaka i to ne 
toliko zbog njihovog pozitivnog idejnog odnosa prema kulturno-isto- 
rijskom nasljeđu, koliko zbog nemogućnosti da staro gradsko tkivo 
brzo zamjenjuju novim. Kad su generacije XX stoljeća dobile takve 
mogućnosti, tolerantnost je zamijenjena netolerantnošću: staro, pošto 
ne odgovara novim zahtjevima vremena, treba uklanjati, jer stoji na 
putu progresu nove mašinske i potrošačke civilizacije. U ime tako defi- 
niranog napretka, za nekoliko decenija porušeno je više starih grad- 
skih jezgara i istorijskih urbanih cjelina nego u toku više stoljeća 
ranije. 

U takvim okolnostima, zaštita starih gradova, gradskih cjelina i 

istorija, kultura i estetika. Moralo je doći do evoluiranja emotivno ak- 
centiranih ideja o čuvanju urbanog i arhitektonskog nasljeđa ka nauć- 
no fundiranoj i kompleksnoj doktrini zaštite, koja usvaja novu izgrad- 
nju gradova na principima moderne urbanistike, ali koja u okviru 
nje definira načela po kojima se vrši transformiranje starih gradova 
ili njihovih dijelova. Cilj, metod i obim transformacije u svakom kon- 
kretnom slučaju zahtijevaju posebnu naučnu obradu: moraju se oču- 
vati glavne spomeničke vrijednosti, a izmjene treba da obuhvate adap- 
tiranje unutarnjih prostora za savremenu upotrebu. Od umijeća arhi- 
tekte-kreatora zavisi koliko će pri tome biti očuvane istorijske i estet- 
ske vrijednosti. 

Koliko su sentimentalne crte u razvitku nove doktrine zaštite 
ustupale mjesto egzaktnoj naučnoj argumentaciji, toliko je zašlila ima- 
la više pozitivnih praktičnih rezultata. Samo prelaskom na kolosijek 
nauke i ekonomike mogla je organizacija zaštite da napusti svoj pasi- 
van stav i da u gradu postane aktivan faktor koji zajedno sa urbani- 
stičkom službom planira i projektuje izmjene u starom gradskom tki- 
vu. Arhitekt-konzervator postaje sve više urbanist koji djeluje u starim 
gradskim jezgrima, planirajući i projektujući njihovo transformiranje. 


STARO I NOVO U BOSANSKOHERCEGOVAČKIM GRADOVIMA 


Veliki broj manjih i većih gradova u Bosni i Hercegovini su isto- 
rijski gradovi, stari više stoljeća. Njihovo formiranje datira uglavnom 
iz XV i XVI stoljeća, dakle — iz vremena nakon gubitka samostalnosti 
srednjovjekovne Bosne i njenog ulaska u sastav Osmanlijskog Carstva. 
Zajedno sa karakteristikama grada, bosanskohercegovačka naselja pri- 
mala su i obilježja orijentalnog urbanizma i arhitekture. Ta obilježja 
su se umnogom sačuvala sve do naših dana. 

Četiri decenije austrougarske vlasti, za bosanskohercegovačke gra- 
dove označavaju doba u kome se oni proširuju novim četvrtima koja 
nose obilježja zapadnoevropske arhitekture XIX vijeka, Novi dijelovi 
u gradovima ne srastaju sa starim urbanim tkivom, nego se prosto 
prislanjaju uz stari grad, bez pokušaja da se sa njim povežu u cjeli- f 
nu. U tom vremenu načinjeni su prvi regulacioni planovi za neke veće 
bosanskohercegovačke gradove; planovi se uglavnom zadržavaju na is- 
pravljanju glavnih gradskih komunikacija i stvaranju novih upravno- 
-administrativnih centara. Ovim zahvatima, međutim, nije se izmijenio 
dominantan orijentalni karakter ovih gradova. 


Godine između I i II svjetskog rata, otprilike dvije decenije do- 
nijele su neznatne izmjene samo većim gradovima Bosne i Hercegovi- 
ne. Najčešće je riječ o pojedinačnim arhitektonskim ostvarenjima koja 
nose pečat refleksa arhitektonskih kretanja pod uticajem Bauhausa. 
Uticaji su ovamo dolazili najviše iz Praga, u kome se školovao i mali 
broj arhitekata iz Bosne i Hercegovine. Kroz čitavo trajanje turskog i 
austrougarskog perioda i perioda između dva rata — tkiva slarih gra- 
dova veoma su se lagano mijenjala, tako da su zadržali svoje istorij- 
ske karakteristike. Tek nakon završetka II svjetskog rata i nakon oslo- 306 

bođenja Jugoslavije, Bosna i Hercegovina, zajedno sa drugim republi- 
kama, počinje doživljavati brze društveno-ekonomske i kulturne pro- 
mjene. Ovim promjenama obuhvaćene su i strukture svih bosansko- 
hercegovačkih gradova. Prvi period obilježen je građenjem ,krova nad 
glavom", i teško da je imao neke veze sa urbanizmom i arhitekturom. 

Rezultat ove faze bilo je razgrađivanje zatečenog i građenje no- 
vog, bezvrijednog gradskog tkiva. U sljedećem periodu nakon obnove, 
nastavljeno je ubrzano rušenje i uništavanje starih gradskih jezgara i 
stambenih četvrti. Tek u posljednjoj deceniji je usporeno, a ponegdje 
i zaustavljeno ovo uništavanje arhitektonske i urbanističke baštine, ali 
u većini gradova već su bila nestala stara gradska jezgra. 

Spasavanje preostalih istorijskih cjelina u gradovima Bosne i 
Hercegovine nije bilo toliko omogućeno prihvatanjem nove doktrine 
zaštite istorijskih gradova i njihovih dijelova, koliko finansijskim efek 
tom koji je pružao turizam usmjeren na istorijske gradove. Zahvaljuju- 
ći ovom novom pozitivnom faktoru, lagano je počela da se razvija svi- 
jest o potrebi čuvanja starog u istorijskim gradovima, svijest o koeg- 
zistenciji istorijskih spomenika, cjelina i ambijenata sa novoizgrađe- 
nim urbanim strukturama. Paralelno sa ovim procesom koji se odvijao 
u širokoj javnosti, u praksi se školovao nov tip arhitekata-konzervato- 
ra koji napušta pozicije pasivne zaštite i počinje se zalagati za uklju- 
čivanje spomenika i spomeničkih cjelina u takove savremenog života, 
Ako se spomenička baština željela sačuvati, trebalo je većini spomeni- 
ka promijeniti staru namjenu i dati novu, koja odgovara savremenim 
potrebama, To je bilo neophodno, da bi se brojni spomenici i spome- 
nički ansambli sačuvali i za buduće generacije. 

Stari gradovi imaju svaki svoju vlastitu karakterističnu atmosfe- 
ru. Nešto od ove atmosfere sačuvalo se i u dijelovima istorijskih an- 
sambala. Makar bio i najveće vrijednosti, pojedinačan spomenik, bez 
svoje ambijentalne sredine, ne može izraziti sve svoje vrijednosti. Zbog 
toga smo često pred zadatkom restauriranja nestalog ambijenta, koji 
se najčešće sastojao od pojedinačno malo vrijednih gradnji, ali koje 
su svojom cjelinom davale pravu vrijednost dominantnom spomeniku. 
Danas je zaštita spomenika u Bosni i Hercegovini došla do tog stepe- 
na da u nekim, istina izuzetnim, slučajevima uspješno realizuje ne sa- 
mo konzervaciju spomenika i ansambala nego i restauraciju porušenih 
i nestalih dijelova. 

Da bismo mogli konkretizirati naša razmatranja, uzećemo za 
primjer tri bosanskohercegovačka istorijska grada: Sarajevo, Mostar 
i Jajce. Ovim ne želimo da bilo čime umanjimo istorijske, kulturne i 
estetske vrijednosti drugih gradova, Travnika, B. Luke, Trebinja, Sto 
ca, Bihaća, Počitelja, Livna i mnogih drugih. Pomenuta tri grada uzi-. 
marmno za primjer da bismo istakli neke zajedničke i neke posebne crte 
koje oni posjeduju a koje su karakteristične i za druge gradove u Bo- 
sni i Hercegovini. Posmatraćemo ih sa stanovišta aktivne zaštite njiho- 
vih istorijskih urbanih struktura, odnosno njihove revitalizacije. 

SARAJEVO 
{Stara čaršija i stambene četvrti na padinama prirodnog amfiteatra) 


Sarajevo je uspjelo da sačuva veliki dio istorijskog gradskog jez- 
gra — svoju čaršiju. Na padinama sarajevskog amfiteatra sačuvale su 
se također manje i veće cjeline starih stambenih kuća orijentalnog ti- 
pa. Ali između strukture čaršije i tih stanih stambenih kuća, koje su 
sa svih strana uokvirivale čaršiju, prekinut je kontinuitet, bilo da je 
riječ o novim gradnjama, van starog mjerila, ili o porušenim dijelovi- 
ma starog gradskog tkiva. U toku je restauracija nedavno porušenih 
dijelova čaršije, vraćanje starog vanjskog izgleda dućanima u nizu i 
određivanje nove namjene nekim čaršijskim jedinicama. U čaršiji je 
život bujao gotovo bez prestanka, pa se ne postavlja problem reanima- 
cije nego razumnog usmjeravanja različitih aktivnosti, koje se bore za 
prostor u njoj. Stara čaršija i u novom Sarajevu predstavlja njegov 
najživlji i najzanimljiviji dio, s vlastitom privlačnom atmostecrom spoja 
Orijenta i Zapada. 

Sarajevske padine, najvredniji dijelovi grada za stanovanje, du- 
go su bile izvan interesovanja urbanista i arhitekata. Transformiranje 
starih stambenih kuća vršili su nestručno sami vlasnici, koji su bez 
potrebe uništavali njihove istorijske i estetske vrijednosti. Stručnim 
postupkom bilo je mogućno zadovoljiti zahtjeve savremenog stanovanja 
a istovremeno sačuvati vanjski izgled starih kuća. U tome je svemu 
bilo nečeg pozitivnog: sačuvano je istorijsko mjerilo. 

Odnedavno je počela nova urbanizacija padina i njihova izgrad- 
nja u širem obimu. Planiranju nove izgradnje pristupilo se bez valori- 
ziranja istorijskih cjelina i starih stambenih zgrada. Opsjednuti pove- 
ćanjem naseljenosti po hektaru, planeri su u pravilu postavili zahtjeve: 
graditi solitere. Zato se u nekim novoizgrađenim dijelovima Sarajeva 
može zapaziti neusklađenost između starog i novog, što kod unutarnje 
harmonije starog Sarajeva još uvijek nije slučaj. 

Odbraniti vrijednosti starog Sarajeva mogućno je samo na Osno- 
vama naučne valorizacije svega što je očuvano. Ma koliko suštinski sa 
jednog aspekta, sami kulturno-istorijski i estetski elementi nisu dovolj- 
ni da se suprotstave ekonomskoj logici ponude i potražnje u tržišnoj 
privredi. Zbog toga je potrebno staviti akcent na ekonomsku valoriza- 
ciju starih gradskih cjelina, predviđanjem njihovog transformiranja, 
uz obezbjeđenje svih higijenskih i drugih komunalnih uređaja. 

U Čaršiji ne postoji problem finansijskih sredstava za radove sa- 
nacije i restauracije. Potrebno je samo stvoriti pravno-administrativni 
mehanizam koji bi na najpovoljniji način regulisao finansijska ulaga- 
nja društvenog i privatnog sektora u te svrhe. Što se tiče stručno-nauč- 
nog nivoa konzervatorskih i restauratorskih zadataka, rezultati i reali- 
zacije posljednjih godina pružaju društvu dovoljnu sigurnost, 

Ulica Kazandžiluk u staroj sarajevskoj čaršiji. 

MOSTAR 


(Stari most — kičma istorijskog gradskog jezgra) 


Mostar, grad koji je nastao oko Starog mosta, sa obje strane Ne- 
retve, sačuvao je taj svoj najstariji dio. Kulturno-istorijska i estetska 
vrijednost ovog starog jezgra jedinstvena je ne samo za Jugoslaviju 
nego i mnogo Šire. Iako u osnovi teoretski i praktično uspjela, započe- 
ta revitalizacija je zastala ne ostvarivši cjelinu. Staro gradsko jezgro, 
čiju kičmu čini most ,prebačen" preko jedne velike rijeke, predstav- 
lja pravi raritet. U stvari, most je ovdje najutvrđeniji dio utvrde. Ši- 
renje naselja odvijalo se tokom više stoljeća ravnomjerno, zahvatajući 
sve veće površine na obje strane Neretve, Rijeka, veličanstveni most | 
utvrđenje prilagođeno rijeci i mostu predodredili su urbanističko rje- 
šenje za koje nije bilo ugleda. Čaršija i stambene četvrti u Mostaru 
više su proizišli iz jedinstvenog prirodnog ambijenta Neretve | Rado- 
bolje nego iz iskustva osmanlijskih graditelja gradova, Osim toga, bli- 
zina Jadrana uslovila je neposredan snažan uticaj mediteranske arhi- 
tekture. Srastanjem orijentalnog islamskog koncepta grada sa elemen- 
tima arhitekture i urbanistike sredozemnih gradova nastao je jedan od 
najljepših i najuzbudljivijih gradskih ambijenata u svijetu. Iako se 


Stari most u Mostaru — kičma grada. 

staro gradsko jezgro relativno dobro očuvalo, gradski život se pomje- 
rio uzvodno, uz nove mostove, izgrađene da bi zadovoljili uslove savre- 
menog gradskog saobraćaja. 

Sadašnji problem reanimacije starog gradskog jezgra leži prven- 
stveno u iznalaženju odgovarajućih namjena za stare dućane i magaze, 
koje bi odgovarale ne samo potrebama turizma nego, još više, građa- 
nima Mostara, Staro gradsko jezgro i u novom gradu mora ostati živ 
organizam, koji više nema funkciju srca grada, ali koji prima novu 
ulogu, obezbjeđujući da se u izmijenjenim namjenama njegovih urba- 
nih i arhitektonskih prostora i dalje odvija korisna svakodnevna dje- 


Ulica Podkujundžiluk u staroj mostarskoj čaršiji, 

latnost grada. Koliko god da se preduzetim mjerama već oživio ovaj 
dio starog Mostara, ipak nije postignuto njegovo jednako vrijedno pri- 
vođenje potrebama građana u onoj mjeri u kojoj je učinjen zanimlji- 
vim za brojne sezonske turiste. Mostarci i wristi iz zemlje 1 inostran- 
stva ispunjavaju i oživljavaju ulicu Kujundžiluk na lijevoj obali Ne- 
retve. Revitalizacija ovog dijela istorijskog jezgra je uspješno dovršena, 
iako bi se mogle staviti opravdane primjedbe na neke konzervatorsko- 
-restauratorske radove na eksterijerima i u enterijerima dućana. Revita- 
lizacija, međutim, nije jednako vrijedno obuhvatila i prostor gradnji na 
desnoj obali Neretve. Iako postoje relativno dobro očuvani ostaci grad- 
nji u ovom dijelu starog Mostara, desna obala je ostala gotovo mrtva i 
beživotna. 

Dvije monumentalne visoke kule s obje strane mosta, Tara, na 
lijevoj strani, i Halebinovka, na desnoj strani Nerelve, su vertikalne 
dominante u cijelom prostoru čaršije. Substrukcije ovih kula vjero- 
vatno potiču iz srednjeg vijeka, iz vremena kad je ovdje stajao stari 
most, mnogo prije nego što je neimar Hajredin mlađi izgradio preko 
vode ovaj veličanstveni kameni luk. 

Moćna kuća Halebinovka, uz most na desnoj obali, bez živog zaleđa 
je izgubila i vizuelni značaj, koji je imala u vrijeme postojanja velike 
čaršije, jednako raširene na obje strane Neretve. Zbog toga je neop- 
hodna revitalizacija i desne strane čaršije, prije nego što novogradnje 
u susjedstvu ne degradiraju njeno mjerilo, ili što je također moguće, 
ne prodru u njeno istorijsko filigransko tkivo, posebno ono na ušću 
Radobolje u Neretvu. 

Sve dok revitalizacija ne obuhvati najveći dio stare mostarske 
čaršije, grad Mostar će imati samo jedan obraz svoga istorijskog lica. 
Rast Mostara i njegovo pretvaranje u veliki grad ne smije ugroziti 
život njegovog istorijskog jezgra, koje treba slaviti u svakodnevnu 
funkciju savremenika. Ovo neće biti teško, pošto se razne vrste zanata, 
trgovina, 'ugostiteljstvo i neke kulturne institucije mogu smjestiti u 
stare zgrade čaršije. I pored toga, ovom delikatnom problemu treba 
pokloniti najveću pažnju, jer učinjene greške dugo djeluju u smislu 
rasturanja jedinstva fizionomije reanimiranog urbanog tkiva. 

Sudbina istorijskog jezgra Mostara zavisiće od radova na kon- 
zerviranju i restauriranju njegovih dijelova, od sadržaja koji će se dati 
pojedinim zgradama i najviše, od tretmana istorijskog jezgra unutar 
urbanističkog plana novog Mostara. Sudbina ovog jezgra riješiće se 
izvan njega, u okviru njegove nove namjene u cjelokupnom gradskom 
organizmu. 

JAJCE 


(Monumentalna utvrda, stare autohtone stambene kuće 
i presahli vodopad) 


Stari grad Jajce, u središnjem dijelu Bosne, odavno je čuven po 
prostranoj i dobro očuvanoj ivrđavi, po srednjovjekovnom dvorcu na 
vrhu brijega, po zidinama i kulama u njegovom podnožju, po skupi- 
nama starih stambenih kuća i čaršiji između dvije gradske kapije, po 
prirodnom ambijentu čiju najveću vrijednost predstavlja veliki vodo- 
pad Plive iznad divljeg kanjona Vrbasa. Izgleda kao da je ovdje priroda 
napravila čudo koncentrišući sve ljepote karakteristične za Bosnu i 
njene pejzaže a ljudi, izgradnjom starog Jajca, kao da su to čudo 
ingeniozno dovršili, gradeći grad elementarno jedinstven, pravu sintezu 
igre prirode i stvaralaštva njegovih darovitih graditelja. 

Najteže nedaće Jajca, došle su od arhitekata našeg vremena koji 
nisu bili sposobni da cijene i vrednuju ono Što su naslijedili. 

Razgrađivanje prostora čaršije između Travničke i Banjalučke 
kapije, u stvari — razgrađivanje starog gradskog jezgra, počelo je 
između dva rata, a dovršeno je u posljednjoj deceniji. Ipak je ostala 
dobro očuvana citadela, gradski bedemi su djelimično restaurirani, sa- 


Izgradnja padina Jajca dala je ovom starom bosanskom gradu 
jedinstvenu fizionomiju. 

čuvano je nekoliko skupina starih stambenih kuća na padinama bre- 
žuljka, među kojima ima i nekoliko vrijednih pojedinačnih spomenika 
kulture pod zaštitom. Umjesto stare pitoreskne, prostorno vanredno 
bogate čaršije, izgrađeno je više javnih i stambenih zgrada koje ni po 
mjerilu, ni po vanjskoj arhitektuni, ni po međusobnim prostornim od- 
nosima nemaju ništa zajedničko ne samo sa starim Jajcem nego ni sa 
bilo kojim korektno projektovanim savremenim gradskim ansamblom. 
Još je mogućno izvršiti djelimičnu restauraciju čaršije uz Banjalučku 
kapiju, mogućno je rušenjem smanjiti visinu nekih novih stambenih 
zgrada između kapija, a minucioznom izgradnjom uz Dom kulture 
vizuelno razbiti utisak njegovog ogromnog gabarita. Na padinama unu- 
tar zidina neophodno je sačuvati autentičan vanjski izgled stare stam- 
bene kuće, uz nužno zadržavanje originalnih materijala. Svako opona- 
šanje izvedeno u betonu rezultiralo bi promašajem koji bi bio sudbo- 
nosan za cjelokupan izgled klasične siluete ovog starog bosanskog 
grada. Preokret u sudbini starog Jajca je nastao izradom plana revita- 
lizacije za cijeli prostor u okviru starih bedema, koji je za svaki objekti 
u starom Jajcu predvidio njegovu buduću namjenu, i dao podatke o 
vanjskom izgledu i odredio stupanj zaštite. Posebnu vrijednost ovog 
plana ima predlog za kompoziciono sređivanje degradiranog sadašnjeg 
prostora između dviju starih gradskih kapija. 

Prema ovom predlogu je izrađen projekat nove robne kuće sa 
glavnim arhitektonskim motivom krova stare jajačke stambene kuće 
koji je razbijen u manje volumene koji odgovaraju istorijskom mjerilu. 
Realizacija ovog objekta u najvrednijem starom prostoru Jajca, u nje 
govom istorijskom jezgru, predstavlja jedan od najuspjelijih dopri- 
nosa povezivanju starog i novog u istorijskim ambijentima u gradovima 
Bosne i Hercegovine. 

Plivska hidrocentrala oduzela je vodopadu u Jajcu najveći dio 
vode. Međutim, ekonomskim analizama, na bazi efekta turističke po- 
sjete već danas je mogućno dokazivati rentabilnost zatvaranja ove 
hidrocentrale i potrebu vraćanja vode vodopadu, bez koga Jajce nije 
ono što je bilo i što opet može da postane. U bliskoj budućnosti biće 
to egzaktno dokazano. Osnovni pravac revitalizacije starog Jajca zasad 
je samo naznačen prijedlozima konzervatora i biologa koji se bave 
zaštitom prirode. Od komune i njenih žitelja zavisiće da li će ideje 
i naučno zasnovani prijedlozi naći put do realizacije. 

Pravci revitalizacije starog Jajca, uključujući i prirodne ljepote, 
sadržani su u prihvaćenom planu njegove revitalizacije. Realizacija ovih 
pravaca zavisiće najviše od toga koliko i kako će oni biti ugrađeni u 
društveno-ekonomski mehanizam jajačke komune. 

UMJESTO ZAKLJUČKA 


Uzroci propadanja istorijskog urbanog tkiva su mnogobrojni. Ima 
objektivnih, koji se mogu ublažavati, ali ne i otkloniti, i onih koji su 
rezultat nivoa ljudske svijesti. Za ove uzroke se može reći da su sub- 
jektivni u mjeri u kojoj zanemarimo objektivne uslove društvenog 
razvoja i tim i razvitak ljudske svijesti. 

U prvu grupu ovih uzroka spadaju: starenje svih gradnji, socijalne 
i ekonomske promjene i prirodne nedaće. 

Zgrade kao i ljudi žive, stare i umiru. Koliko je moguće treba 
im produžiti vijek, a to je moguće raznim savremenim metodama. Proces 
propadanja starog urbanog tkiva može se dugo usporavati. Starenje se 
ne može izbjeći, ali društvena briga može starenje trajno da ublažava. 

Društveno-skonomske promjene u životu stanovnika istorijske 
jezgre grada su zakonomjerne. U jednom istorijskom trenutku prošlo- 
sti, kad nastaje gradsko jezgro, njegovi korisnici su imućniji, relativno 
bogati slojevi stanovnika. Razvitkom društva i ekonomskim promje- 
nama dolazi do novog stanja. Starenjem građevina, njihova vrijednosi 
se umanjuje, bogati posjednici grade sebi savremenije stanove i po- 
slovne prostorije na drugoj lokaciji, a u staro jezgro se useljavaju 
siromašni i često najsiromašniji stanovnici, bez navika kulturnog sta- 
novanja i poslovanja. Tako dolazi do degradiranja vrijednosti starog 
gradskog jezgra. Ovaj proces je zakonomjeran u svim starim gra- 
dovima. 

Prirodne nedaće, kao što su požari, poplave, zemljotresi i orkanski 
vjetrovi često su kroz istoriju devastirali čitave gradove, a naročito 
stara gradska jezgra koja su tokom vremena izgubila otpornu moć 
i bila ostavljena nebrizi i nemaštini. 

Primjeri djelomičnog uništenja Skoplja i Banja Luke zemljotresom, 
svježi su u našem sjećanju. Dobar dio onoga što je poštedila prirodna 
stihija uništeno je zbog nedovoljno razvijene svijesti o potrebi čuvanja 
spomeničke baštine. 

U svom dugom vijeku sarajevska čaršija je često stradavala od 
požara i poplava, ali se brzo oporavljala i zacjeljivala svoje rane. Nakon 
požara poslije austrougarske okupacije Sarajeva 1879. godine, čaršija 
je propadala brzinom koja je nagovještavala njenu smrt. Konzervator- 
sko-restauratorskim radovima provedenim u novije vrijeme, čaršija 
je ponovo oživjela i postala najživlji dio savremenog Sarajeva. 

U drugu skupinu uzroka propadanja istorijskih gradova spadaju: 
nekulturni odnos prema vlastitoj baštini, ratna pustošenja i u ratu uni- 
štavanja djela materijalne kulture drugih naroda. 

Odnos prema baštini je korelat nivoa kulture i civilizacije sta- 
novnika određene urbane sredine. U našim uslovima ovo je bio čest 
uzrok razgrađivanja starih gradskih jezgri, naročito u manjim gra- 
dovima. 

Ratovi su bili stalni neprijatelji starih gradova. Pustošenja su 
uvijek najteže pogađala gradska jezgra u kojim su bile smještene naj- 
važnije gradske i državne institucije. U Jugoslaviji, Beograd je primjer 
grad koji je više puta u svojoj istoriji ratnim pustošenjima mijenjao 

Bratoubilački ratovi su samo jedan od uzroka koji proizilaze iz 
društveno-ekonomskog razvoja i razvitka nacionalne svijesti. Rezultat 
može da bude i uništavanje spomenika materijalne kulture drugog 
naroda. U posljednjem ratu ovi razlozi su bili uzrok uništavanja nekih 
naših starih gradova i naselja. 

Skoplje, Bitolj, Ohrid, Prizren, Priština, Peć, Đakovica, Novi Pazar, 
| Stara Podgorica i mnogi drugi gradovi koji su imali obilježje orijentalne 
urbanistike, svaki ovaj grad posebno zaslužuje studiju o uzrocima pro- 
padanja starog gradskog jezgra i istorijskog urbanog tkiva. Analiza 
ovih uzroka mogla vi poslužiti i za druge gradove i naselja, koji su 
pod sličnim uslovima nastajali, razvijali se, stagnirali i bivali razgra- 
divani. 

Skicirajući sliku tri stara bosansko-herecegovačka grada na temu 
susreta starog i novog, nismo imali namjeru da analiziramo vrijednosti 
novih gradova, niti da izlažemo njihovu kompleksnu konzervatorsku 
problematiku. Zeljeli smo, jedino, podstaknuti na razmišljanje, kako 
o sudbini Sarajeva, Mostara i Jajca, tako i o sudbini mnogobrojnih 
starih gradova u Bosni i Hercegovini. Cilj nam je bio da, polazeći od 
prirodnog emotivnog odnosa prema urbanističkoj i arhitektonskoj 
baštini, pokažemo da se čuvanje ove baštine i njeno uspješno transfor- 
miranje može sada postići samo putem naučnih analiza, valorizacije i 
kulturnih savremenih arhitektonskih kreacija. 

Javno mišljenje iz dana u dan postaje sve više saveznik službi 
zaštite kulturno-istorijskih vrijednosti u gradu. Sredstva obavještavanja 
— štampa, radio i naročito televizija — već su u tom smislu učinili 
veoma mnogo. Ipak, ostaje pitanje kako povezati i uskladiti te napore 
u jedinstvenu i široko zasnovanu društvenu aktivnost za očuvanje 
baštine. Ukoliko se u prvi plan budu više stavljali argumenti i rezultati 
ekonomskih analiza, ukoliko se potreba čuvanja i zaštite ne bude zasni- 
vala samo na sentimentalnim argumentima — u konstelaciji današnjih 
društvenih snaga biće više izgleda na uspjeh. 


316 


PDF created with pdfFactory trial version www.pdffactory.com 


URBANI RAZVOJ FOČE 


Svoj nastanak i razvoj Foča (Hoča, Hotča)' duguje u prvom redu 
sigurnom položaju između dvije rijeke, Drine i ČĆehotine. Površina južno 
od ušća Ćehotine u Drinu, na sjeveru zaštićena brdima, bila je relativ- 
no ravna, a neposredna blizina rijeka u srednjem vijeku predstavljala 
je prvorazrednu zaštitu. Ove vode su bile i ostale osnova razvitka nase- 
lja u Foči, jednako onog najstarijeg kao i savremenog. 

Drugi osnovni razlog osnivanja Foče upravo na ovom lokalitetu 
bio je Dubrovački drum koji je povezivao Jadran sa moravsko-vardar- 
skom kotlinom i centralnim prostorom Balkanskog poluostrva. Trasa 
ovog puta išla je od Dubrovnika prema sjeveroistoku kroz planinske 
krajeve prolazeći preko međuriječja Drine i Ćehotine, gdje se u najra- 
nije doba stvorila otvorena postaja za odmor trgovačkih karavana koji 
su išli iz Dubrovnika u Bosnu i Srbiju. Do Foče je drum išao od 
Dubrovnika preko Trebinja, Bileća, Gacka, Čemerna i Tjentišta. Prela- 
zeći Ćehotinu u Foči jedan krak druma je išao do Pljevalja, a drugi 
nizvodno dolinom Drine za Goražde i Srebrenicu. Kod ušća Lima u Dri- 
nu put je išao dolinom Lima u Srbiju i vezao se za glavni moravsko- 
-vardarski pravac koji je povezivao sjever i jug Balkana. 

Trasa Dubrovačkog druma zadržala se u uličnoj mreži Foče u 
Prijekoj čaršiji koja tangira Pazarište, lokalitet na kojem je nastala 
najstarija Foča, odnosno Hoča (Hotča) u srednjem vijeku, Prostor Pa- 
zarišta je ostao neizgrađen kroz cijelo vrijeme rasta naselja. Upravo 
ovaj prostor je bio glavni fakior usmjeravanja razvitka Foče. 

Naziv Pazarište je prevod srednjovjekovnog Trgovišta, koje u po- 
gledu namjene urbanog prostora označava dio naselja sa kućama trgo- 
vaca i zanatlija, dio naselja u kome se nalaze dućani trgovaca i zanat- 
lija i obavezno jedan veći prostor za nedjeljne sajmove! Ovaj prazni 
prostor, trg, bio je embrio naselja na kome se obavlja razmjena zemljo- 
radničkih i zanatskih proizvoda u razvitku ekonomike koja odgovara 
naturalnoj privredi. 

Na primjeru Foče vidi se da je izbor mjesta za trg bez naselja 
bio određen u međuriječju između Drine i Ćehotine, prvo 'iz razloga bez- 
bjednosti otvorenog trga, koji je na taj način bio prirodno zaštićen 
rijekama i planinskim krajem na jugu, a drugo jer je mjesto omoguća- 

Ke valo napajanje stoke i ljudi, a bilo je dobro i za poljoprivredu i sto- 

čarstvo, što je imalo značaja za perspektivni razvoj trga u stalno nase- 
lje, Ovo je bio čest slučaj u nastajanju i razvoju gradskih naselja u 
Bosni i Hercegovini. Ovakva naselja su se razlikovala od seoskih po 
tome što im je ekonomska osnova bila prvenstveno trgovina, manje 
zanatstvo i još manje zemljoradnja. 

Za razliku od drugih gradskih naselja koja se u Bosni i Hercego- 
vini osnivaju uz rudnike i utvrde i koja od svog postanka odgovaraju 
tipu naselja mercatuma, Foča je nastala na važnoj trgovačkoj komuni- 
kaciji u početku kao platea (karavanska postaja), da bi se kasnije 
razvila u stalno trgovačko-zanatlijsko naselje tipa mercatum. 

Današnja trasa Prijeke čaršije, dijela nekadašnjeg Dubrovačkog 
druma, odnosno Fočanskog druma kako se u nekim izvorima Zvao, i 
položaj Pazarišta prema drumu ostali su do danas neizmijenjeni u Foči. 

Istorijski pisani izvori ne govore o vremenskoj fazi srednjovjekov- 
ne Hoče prije nego što su ovdje nastale gradnje stalnog karaktera. 
Međutim, u urbanoj strukturi i toponimu Pazarište sadržani su dokazi 
za opisani razvoj naselja, koji je u slučaju karavanskih postaja skoro 
zakonomjeran. 

Po svoj prilici u Gornjem Podrinju prvi stalno naseljeni trgovi 
— trgovišta — nastaju u prvoj polovini XIV stoljeća? Hoča kao trgo- 
vište (mercatum) prvi put se pominje 1366 godine. 

Kad je fočanski srednjovjekovni otvoreni trg počeo da se pretvara 
u stalno naseljeno mjesto? Vjerovatno je to bilo prije sredine XIV 
stoljeća, kad 'se prvi put pominje trg u Drini, najvjerovatnije početkom 
toga stoljeća. 

Odgovor na ovo pitanje pokušaćemo dobiti iz analize prvog pome- 
na srednjovjekovne Hoče, iz podataka o postojanju crkve Sv. Gospe u 
srednjovjekovnoj Hoči, iz podataka nekih toponima koji se odnose na 
lokalitet na desnoj strani Ćehotine, te iz podataka o Hoči nakon njenog 
zauzimanja od strane Turaka. 

1366. godine u dubrovačkim izvorima se pominje trgovac Nikola 
Prodešić iz Drine, a Turci nakon zauzimanja istočne Bosne nazivaju 
Fočanski kadiluk — Kadiluk Drina." Ovi podaci govore u prilog posto- 
janja istog naziva za srednjovjekovnu župu i trg Drinu, odnosno o 
naseljenom trgu Hoče (Hotče). 

Iz navedenih podataka može se zaključiti da je izgrađivanje kara- 
vanske postaje (platea, piaza) počelo u prvim decenijama XIV stoljeća 
i da je polovinom toga stoljeća trg Hoča bio stalno naseljen i izgrađen 

| na principima naseljenih trgovišta u srednjovjekovnoj Bosni. 

} Razvitak mercatuma Hoče kao najsnažnijeg privrednog, naročito 
trgovačkog centra u Gornjem Podrinju, može se pratili prema pisanim 
podacima Dubrovačkog arhiva. Ovaj razvitak je praćen razvojem urbane 
srednjovjekovne strukture Hoče, o kojoj znamo znalno manje. Izvori o 
ovoj strukturi su arheološki nalazi, sačuvani ostaci u današnjoj Foči, 
pisani podaci i toponomastićki podaci. 

Između 1396. i 1453. godine u Hoči su domaći trgovci bili najbroj- 
niji i najaktivniji. U tom periodu se u Dubrovačkom arhivu pominju 
82 fočanska trgovca! Ovaj podatak govori o vrlo snažnom razvoju 
trgovine u Hoči u prvoj polovini XV stoljeća. 318 

Dubrovački trgovci su nastanjeni u Hoči već u XIV stoljeću, ali 
njihovo jače okupljanje počinje tek početkom XV stoljeća, naročito od 
1422. do 1448. godine. Dubrovački izvori iz tog vremena daju podatke o 
95 dubrovačkih trgovaca u Hoči" 

Hoča je bila poznati trg žita. Ovdje se sticalo i prodavalo žito iz 
šireg područja, a ne samo iz okoline Hoče. Osim žita, u Hoči se naro- 
čito trgovalo voskom, kožama, stokom i stočarskim proizvodima. Fo- 
čanski trgovci su uvozili tkanine koje su se izrađivale u Dubrovniku i 
italijanskim gradovima Vičenci, Mantovi, Pratu i Firenci. Uvozile su se 
tkanine i sa Bliskog Istoka.' Srednjovjekovni zanati u Bosni zaostajali 
su za trgovinom. Dubrovčani su se u Hoči bavili zlatarstvom, a bili su i 
postregači sukna. Ovaj zanat je bio posvećen doradi, odnosno opleme- 
njivanju domaćeg vunenog sukna. 

Domaći ljudi su se u Hoči bavili zanatima za izradu oružja, za 
opremu konja i za neophodnu obradu drveta i kamena za svakodnevni 
život u kući i u građevinarstvu, te za izradu odjeće. Krojački zanat je 
bio dosta raširen među domaćim ljudima. O fočanskim zanatima u 
srednjem vijeku izvori su oskudni, pošto je njihov privredni značaj 
znatno zaostajao za trgovinom. 

Osim Dubrovčana, u Hoči je bilo i trgovaca iz Italije. 

Podaci o privrednoj razvijenosti Hoče, posebno o njenoj snažnoj 
trgovini, govore o većem bosanskom srednjovjekovnom naselju relativ- 
no zbijenog tipa. Urbana struktura Hoče bila je obilježena otvorenim 
trgom, Dubrovačkim drumom, te privrednim i stambenim zgradama. U 
uličnoj mreži današnje Foče sačuvana je i trasa Dubrovačkog druma 
koji je dijagonalno sjekao međuriječje i tangirao otvoreni trg, — da- 
našnje Pazarište, — sa sjeverne strane. Nalaz nekih arhitektonskih frag- 
menata gotičkog stila kod Careve džamije i pisani podaci o crkvi Sv. 
Gospe govore da je lokalitet Careve džamije identičan sa lokalitetom 
crkve Sv. Gospe, iako sada znamo da džamija nije nastala pregradnjom 
crkve. Različitost orijentacija govori da je džamija koristila samo širi 
lokalitet srednjovjekovne crkve Sv. Gospe i da je građena kao posve 
nova građevina. 

U defteru 1468/69, su podaci o podjeli zemlje u hasu Hoče iz iste 
godine na desnoj strani Ćehotine uzvodno od ušća. Za sliku naselja Hoče 
od velikog značaja su neki nazivi koji se odnose na ovaj lokalitet; oni 
govore da je ovdje postojala pravoslavna crkva i manastir." 

Slažući poznate elemente srednjovjekovne Hoče u urbanu cjelinu 
ukazuje nam se ova slika: Na udaljenosti oko 650 metara od ušća Ćeho- 
tine u Drinu prema jugu, između ove dvije rijeke, ali bliže Ćehotini, 
približno s južne strane Dubrovačkog druma, nastala je prvobitna kara- 
vanska postaja, koja je postala prvo otvoreni trg bez naselja, da bi se 
kasnije uz trg prema sjeveru formiralo stalno naselje. Na južnoj strani 
trga bila je sagrađena katolička crkva Sv. Gospe. Na desnoj strani Će- 
hotine podignuta je pravoslavna crkva, sa manastirom. Trgovački i za- 
natlijski dućani su bili smješteni uz otvoreni trg sa njegove sjeverne 
strane, tako da su gledali prema Drumu, koji se na južnoj strani širio 
u otvoreni trg. Postoji vjerovatnoća da su se tokom vremena uz rub 
trga izgradili novi dućani. Obzirom na promet putnika u Hoči, sigurno 

319 je postojala gostiona i prenoćište, najvjerovatnije na Drumu uz otvo- 

reni trg. Položaj katoličke crkve Sv, Gospe južno od trga govori 0 mo- 
gućem učešću Dubrovčana, stanovnika Hoče, kako kod gradnje ove 
crkve, tako i kod gradnji njihovih kuća i dućana. 

U zemlji Pavlovića i Kosača u kojoj se nalazila Hoča bogumilstvo 
je još ranije bilo uhvatilo jakog korijena. Sredinom XV stoljeća u vri- 
jeme progona bogumila u Bosni, Hoča je bila jedno od najjačih upo- 
rišta bogumilstva? U ovom treba tražiti uzrok zbog koga u samom 
naselju nije bilo pravoslavne crkve. 

Toponim ,kaursko groblje" koji se odnosi na lokalitet na desnoj 
strani Ćehotine ukazuje na tačnost podataka o postojanju pravoslavne 
crkve i manastira na ovom mjestu. 


Skica izgrađenosti srednjovjekovne Hoče 


/)) 


(a 

Srednjovjekovno stambeno naselje u Hoči prostiralo se sjeverno 
od Dubrovačkog druma prema ušću Ćehotine, Pošto ovo naselje nije 
bilo utvrđeno i opkoljeno zidovima, izgradnja nije bila zbijena kao u 
utvrđenim varošima. Uz kuće su bila zemljišta za obrađivanje i gos- 
podarski objekti. Poljoprivreda i stočarstvo, uz trgovinu i zanatstvo, 
bile su važne grane privređivanja stanovnika Hoče. Uz kuće nisu bile 
samo bašče, nego i njive i livade, koje su se prostirale bliže ušću. Ovak. 
va slika bosanskih srednjovjekovnih gradskih naselja dobiva se na osno- 
vu kupoprodajnih ugovora u Dubrovačkom arhivu, u kojim se govori O 
značajnim poljoprivrednim površinama uz kuće za stanovanje. 


"— ———— a bz a 


PST BOLI VESA 

Arhitektonski fragmenti nađeni kraj Careve džamije u Foči. (A. Bejtić — Povijest 
i umjetnost Foče na Drini. Sarajevo, 1957,) 
Kuće Dubrovčana su vjerovatno bile od kamena i gušće izgrađene, 
a u prizemlju su mogle imati trgovačku ili zanatsku radnju, kako se 
to radilo u Dubrovniku i drugim dalmatinskim gradovima. Po svoj 
prilici je naselje Dubrovčana u Hoči bilo smješteno uz otvoreni trg, 
ali nije isključeno da je bilo dubrovačkih kuća i u blizini crkve Sv. 
Gospe, koja je njima služila. 
Opšta slika srednjovjekovne Hoče razlikovala se od sela u pro- 
321 storu otvorenog trga, na kome su bili izgrađeni dućani, i u dijelu na- 

selja Dubrovčana, te oko crkve Sv. Gospe. U drugim stambenim dijelo- 
vima prema sjeveru, prizemne brvnare unutar velikih površina za po- 
ljoprivredu i stočarstvo davale su Hoči izgled velikog relativno zbije- 
nog sela. 

Zašto Hoča nije bila nikad utvrđena? Trg je bio zaštićen velikim 
rijekama, a ovaj lokalitet je bio zaštićen i utvrđenjima u široj regiji, 
koja su štitila cijeli pojas u kome se nalazio i otvoreni trg Hoče. Sre- 
đene političke prilike u ovoj oblasti su također davale sigurnost nase- 
ljenim mjestima u Gornjem Podrinju. 


TRANSFORMACIJA SREDNJOVJEKOVNE HOĆE 
U ORIJENTALNU KASABU I ŠEHER 


O promjenama u strukturi stanovnika Hoče i urbanoj transforma- 
ciji naselja podatke nam daju osmanski defteri (popisi stanovnika): 


Defter bosanskog sandžaka 1468/69. godine 
Defter hercegovačkog sandžaka 1477. godine 
Defter hercegovačkog sandžaka 1519. godine 
Defter hercegovačkog sandžaka 1585. godine 
Defter Vakufa Ismail-Čelebije u Foči 1664. godine 


Popis pod nazivom HAS FOČA 1468/69. godine 
(objavili ga Ćiro Truhelka i Risto Jeremić)" 


ONE 45 Sk saik drami 


Iz podataka deftera 1468/69. godine vidi se da su Osmani pre- 
uzeli srednjovjekovnu podjelu na župe, koje se sada zovu NAHIJE. 
U ovom dokumentu pominje se fočanski kadija pod nazivom KADIJA 
DRINE, a od XVI stoljeća kadiluk se naziva fočanski. Od 1470. godine 
iz bosanskog sandžaka izdvojen je hercegovački sandžak sa sjedištem 
u Foči. Prvi hercegovački sandžak-beg je postao HAMZA-BEG koji je 
na tom položaju do 1474. godine. Ovaj sandžak-beg gradi prve građe. 
vine u novom stilu. Foča je ostala sjedište hercegovačkog sandžaka do 
1574. godine sa prekidima od 1522—1530. i 1533. godine kad je glavni 
grad sandžaka bio u Mostaru. Foča je definitivno prestala da bude sje- 
dište sandžak-bega hercegovačkog između 1574. i 1576. godine kad ono 
prelazi u Pljevlja (Taslidža). 

U Foči je bilo sjedište i brojnih turskih vojnika i upravnih funk- 
cionera, alajbega, muteselima, subaša, vojvoda, ajana i serdara, — sve 
do polovine XIX stoljeća, a sjedište muftije (višeg sudskog funkcio- 
nera), za cijelo vrijeme osmanske uprave." 

Važnost pojedinih zauzetih bosanskih srednjovjekovnih naselja 
može se cijeniti po značaju koji mu daju Turci u organizaciji države. 
U Podrinju, Zvornik postaje sjedište zvorničkog sandžaka, Foča sjedi- 
šte kadiluka, a Višegrad kadiluka i vilajeta." 

U defteru 1477. godine Foča ima još uvijek svoje staro, srednjo- 
vjekovno, ime Hoča, a stanovništvo je hrišćansko. Naselje je podijelje- 
no na mahale koje se zovu po uglednim stanovnicima, — Ivanu, Radi- 
voju, Radonji i Vukiću. U mahali Vukića su i tri muslimana od kojih je 322 

jedan bozadžija, drugi kovač, a za zanimanje trećeg muslimana nije 
dat podatak. U ovom popisu od 1477. godine uvedeno je 225 hrišćan- 
skih domaćinstava, neoženjenih hrišćana 55, hrišćanskih udovica 5 i 3 
kuće muslimana, — zanatlija oslobođenih poreza." 

Islamizacijom stanovnika Hoče, koji proces počinje krajem XV 
stoljeća, nestaju hrišćanski nazivi mahala. Novi nazivi se daju po ime- 
nima osnivača mesdžida i džamija. Pisani izvori ne govore o tome da li 
su muslimanske mahale nastajale na slobodnom prostoru ili su se 
penetrirale u ranije hrišćanske. Realno je pretpostaviti da je bilo i jed- 
nih i drugih slučajeva. U defteru 1477. godine navodi se i dvorac (saraj) 
vojvode Smaila a u kasnijim izvorima pominju se Hamza-begov mesdžid 
i hamam koji su mogli nastati između 1470—1474, godine kad je Ham- 
za-beg bio prvi hercegovački sandžak-beg." 

U defteru 1477. godine ne pominje se Hamza-begov mesdžid, ni 
njegova mahala. Mesdžid sigurno nije pomenut pošto se oko njega nije 
tada još bila oformila muslimanska mahala. Nešto kasnije formirala se 
oko mesdžida i mahala poznata po imenu osnivača Hamza-bega, pozna- 
tija po nazivu Ortakolo-mahala, 

Drugi hercegovački sandžak-beg Mustafa-beg ima najveće zasluge 
za transformiranje srednjovjekovne Hoče. On određuje snažno širenje 
Hoče gradeći oko 1484. godine svoju džamiju na desnoj strani Ćehoti- 
ne, oko koje nastaje nova mahala. Ovim aktom naselje se proširilo i na 
drugu stranu vode, iako je nova izgradnja u to vrijeme između Drine i 
Ćehotine tek bila započela ostavljajući najveći dio međuriječja još ne- 
izgrađenim. 

Obilježavanje zahvaćenog zemljišta za izgradnju novog orijental- 
nog naselja, izgradnjom mesdžida i mahale princeze Fatime, žene trećeg 
hercegovačkog sandžak-bega Ahmed-bega, na samom ušću Ćehotine u 
Drinu odredilo je prirodnu granicu novog naselja na sjeveru." 

XVI stoljeće bilo je zlatno doba za izgradnju Foče. U njemu je 
grad obuhvatio skoro svoju definitivnu površinu. 


Caršija u Foči. Slikao L. Kuba. (,Nada" br. 18, Sarajevo 3. septembra 1895.) 


, 

Glavna džamija sa mahalom u Foči, — Careva, — (sultana Baja- 
zida II) izgrađena 1500/1501. godine iz državnih prihoda iznad neka- 
dašnjeg srednjovjekovnog otvorenog trga — Pazarišta — obuhvatila je 
naseljem ovaj zadržani otvoreni trg i sa južne strane." 

Uzvišica na kojoj je izgrađena Careva džamija predstavlja domi- 
nantan položaj u cijelom gradu. Nalaz arhitektonski fino rezanih kame- 
nih fragmenata u blizini ove džamije, kao i običaji da se katoličke crkve 
u srednjem vijeku u pravilu podižu na istaknutim položajima ukazuju 
da je ovdje bila crkva Sv. Gospe koja se navodi u defteru 1585. godine, 
bez podataka da li je i tada još bila u upotrebi. 

Ovaj podatak definitivno uklanja pretpostavku nekih istraživača 
da je Careva džamija u stvari pregrađena crkva ili izgrađena na teme- 
ljima crkve Sv. Gospe. Skoro jedno stoljeće poslije podizanja Careve 
džamije još je postojala crkva Sv. Gospe, što je vidljivo iz podataka 
deftera 1585. godine. 

Careva džamija — sultanova — izgrađena je na dominantnom po- 
ložaju u blizini crkve koju su Dubrovčani podigli za svoje trgovce i Za- 
natlije. Izbor ovog mjesta izvršen je u oba slučaja iz istih razloga domi- 
niranja nad naseljem. Utemeljač džamije je bio siguran da će u buduć- 
nosti crkva biti uklonjena zbog nestanka katolika, ili zbog njihovog 
vrlo smanjenog broja. Ovo se i desilo, pa je Careva džamija ostala jedi- 
na arhitektonska dominanta na ovom istaknutom položaju. 


U defteru 1519. godine prvi put je srednjovjekovni naziv Hoče 
zamijenjen imenom Foča. U ovom popisu stanovnika Foče dati su samo 
djelomični podaci, odnosno podaci samo za onaj dio Foče koji je bio 
has sandžak-bega Kasim-bega. U tom dijelu naselja bilo je tada 176 
hrišćanskih domaćinstava. Promet trga bio je vrlo značajan za prihode 
sandžak-bega. U ovo vrijeme se islamizacija stanovništva Foče odvijala 
ubrzano o čemu svjedoče nove muslimanske mahale." 


Defter 1529. godine je mnogo potpuniji od deftera 1519, godine, U 
njemu se navode 9 mahala, jedan zaseban džemat i 3 tekije. Nešto 
kasnije, 1533. godine, jedan putnik opisujući Foču kaže da ,ima mnogo 
dućana i trgovaca". U sljedećim decenijama u Foči se grade novi javni 
objekti, a čaršija se Širi. 

Polovinom XVI stoljeća u Foči je nastao otvoreni ograđeni pro- 
sior, musalia, između Hamza-begove mahale (Ortakola) i Drine, koji je 
služio za obavljanje islamskih molitava na otvorenom, petkom u podne 
i za praznike 2 Bajrama. U gradovima koje grade Turci ograđeni pro- 
stori musalla sa mihrabom i minberom uvijek su imali naglašen polo- 
žaj u naselju." 

U defteru 1585. godine navodi se 16 muslimanskih mahala i Varoš- 
-mahala, — hrišćanska. U ovom popisu pominju se i crkva Sv. Gospe i 
napušten vinograd ove crkve. Foča tada ima 545 muslimanskih i 11 hriš- 
ćanskih kuća. Ako računamo da je jedno domaćinstvo imalo 5 članova 
u Foči je 1585. godine bilo 2675 muslimana i samo 55 hrišćana. Islami- 
zacija je bila stvarno završena." 


Prije vremena popisa 1585. godine, polovinom XVI stoljeća, u 
Foči gradi svoju Aladža-džamiju najznačajniji utemeljać monumentalne 
arhitekture u ovom gradu Hasan Nazir, čije se ime u izvorima pominje 

i kao Hasan-Balija, Hasan-Čelebi, Hasan sin Jusufov i Hasan sin Sina- 
nov, Ovaj veliki donator koji je ostavio Aladža — džamiju, najljepšu 
fočansku džamiju i jednu od umjetnički najvrijednijih u Bosni i Herce- 
govini, bio je porijeklom iz Foče, a obavljao je dužnost kontrolora pri- 
hoda carskih hasova u hercegovačkom sandžaku? 

U drugoj polovini XVI stoljeća u Foči je donator drugi čuveni 
Fočak, zaim Mehmed-beg, u Dubrovačkom arhivu poznat pod imenom 
Memišah koji je bio do 1577, godine nadzornik (nazir) carskih hasova 
u hercegovačkom sandžaku. Njegove zadužbine u Foči su: džamija, 
medresa, hamam i biblioteka! 

O zakonitostima građenja novih turskih naselja i širenju zateče- 
nih, primjer Foče pruža dragocjene podatke. Radi se o zrelim urbani:- 
stičkim principima koji su već ranije bili primjenjivani, kako u matici 
zemlji, tako i u balkanskim zemljama koje su Turci osvojili i čija sa 
naselja transformirali, ili kad su u osvojenim zemljama gradili nova 
naselja. 

Na primjeru Foče možemo utvrditi neke zakonitosti transformira- 
nja jednog srednjovjekovnog bosanskog naselja u orijentalno. Nove 
urbanističke principe najbolje ćemo uočiti na osnovu podataka o hro- 
nološkoj izgradnji novih džamija i njima pripadajućim mahalama. Evo 
kojim su redom nastajale nove mahale u Foči, Turci su Foču zauzeli 
1465. godine a u popisu 1468/69. godine Foča je još u potpunosti bila 
zadržala svoju srednjovjekovnu urbano-seosku strukturu. Mahale na- 
staju ovim redom na naznačenim lokalitetima: 


1. Hamza-begova (Ortakolo) u drugoj polovini XV stoljeća na loka- 
litetu sjeverno od Pazarišta. 

2. Fatima-sultan mahala koncem XV stoljeća, zapadno od Ortakola, 
uz desnu obalu Drine. 

3. Mustafa-pašina mahala, sjeverno od Aladže, na desnoj strani Ćeho- 
tine, koncem XV stoljeća, 

4. Careva (Atik) mahala, oko džamije sultana Bajazida II, na lokali- 
tetu crkve Sv. Gospe, 1501. godine. 

5. Džafer-begova mahala kod ušća Ćehotine u Drinu, u petoj deceniji 
XVI stoljeća. 

6. Hasan Nazirova (Aladža) na desnoj strani Ćehotine, sredinom XVI 


stoljeća. 

7. Džafer Čelebijina mahala na desnoj obali Čehotine, između 1575. i 
1585. godine. 
Hadži Alijina Sve nastale između 1575. i 1585. godine. Za 
Mustafa-Čelebijina ove četiri džamije lokacija je nepoznata, a 
Ibrahim-Čelebijina navedene su u defteru 1585. godine. 
Korkut-Čauševa 


8. Mehmed-begova (Memišah) u Gornjem polju, u pravcu juga, u pro- 
dužetku Hadži Osmanove. 
9. Kadi Osman-efendina (Sehova), ispod Pazarišta, posljednje tri dece- 
nije XVI stoljeća. 
10. Hadži-Mustafina u Gornjem polju na obali Drine, uz Fatima-sultan 
325 mahalu, prije 1585, godine, 

11. Šejh Pirijina (Tabaci), najjužnija u Gornjem polju, prije 1585. 
godine. 

12. Hadži Seferova (Ljubović), na desnoj obali Ćehotine, prije 1585. 
godine. 

13. Varoš, hrišćanska mahala, na krajnjem jugoistoku naselja, prije 
1585. godine. 

14. Abdulmumin-begova (Mumin-begova) najsjevernije na desnoj strani 
Drine, prije 1585. godine. 

15. Hadži-Osmanova (Nova mahala) u Gornjem polju u produžetku 
Hadži-Mustafine, prema jugu, oko 1613. godine. 

16. Sulejman-begova (Devova) na desnoj strani Ćehotine, oko 1633/34. 
godine. 

17. Ali-pašina (Musluk) u Donjem polju ispod ušća Cehotine, poslije 
1585. godine, a prije 1656. godine.? 


Šta pokazuje ovakav način transformiranja srednjovjekovne Hoče? 


Naselje se ne širi koncentričnom izgradnjom oko srednjovjekovne 
Hoče. Očigledan je generalni plan u određivanju površine koju će u 
budućnosti pokriti grad. Prva najstarija Hamza-begova (Ortakolo) maha- 
la smješta-se dijelom u srednjovjekovnu jezgru Hoče, a većim dijelom 
na slobodnom prostoru prema ušću Ćehotine u Drinu. Druga mahala, 
Fatima-sultan mahala osniva se zapadno od Hamza-begove na samoj 
desnoj obali Drine. Treća, Mustafa-pašina mahala zuzima desnu, za 
izgradnju pogodnu, stranu Ćehotine, po prilici jednako udaljenu od 
ušća kao Fatima-sultan mahala. Četvrta, Careva mahala, obuhvata Pa- 
zarište sa juga i mijenja karakteristike srednjovjekovne Hoče koja se 
razvila na jednoj strani otvorenog trga. Peta, Džafer-begova mahala, 
osnovana je u samom međurječju kod ušća Ćehotine u Drinu. Šesta, 
Hasan Nazirova (Aladža), mahala zauzela je prostor jugoistočno od 
Mustafa-pašine mahale na desnoj strani Čehotine. 


Izgradnjom ovih šest mahala definisan je gradski prostor Foče i 
date su smjernice za njeno širenje na obje strane Ćehotine i uz desnu 
stranu Drine. Širenjem Foče u XVII stoljeću realiziran je njen konačni 
plan koji je bio zasnovan već u drugoj polovini XV stoljeća. 

Izgradnjom mesdžida ili džamija budućoj mahali je određivan 
dovoljan prostor za širenje i izgradnju. Izbor manjih gradskih površina 
i njihovo privođenje izgradnji vršeno je znalački u odnosu na topograf- 
ske uslove i naročito na mogućnost korišćenja voda. Svuda gdje je 
to bilo moguće, Turci zasnivaju naselje na obje strane rijeke ili potoka. 
Tako vodeni tok postaje kičma naselja. To je očigledno i u slučaju 
Foče. Naselje se odmah gradi na obje strane Čehotine dotičući njene 
obale. Lijeva strana Drine je vrlo strma i nepogodna za izgradnju, zbog 
čega se Foča širi samo uz desnu obalu Drine koristeći na ovom potezu 
sve za izgradnju pogodno zemljište. Šejh Pirijina (Tabaci) mahala 
osnovana je prije 1585. godine na krajnjem jugu u Gornjem polju na 
udaljenosti oko 1,6 km od ušća. 326 

Skica izgradnje Foče u doba turske uprave. (Brojevima su označene mahale po 
hronološkom redu nastajanja.) 


Zemlište Foče natapale su dvije velike rijeke i šest potoka na po- 
vršini koju je pokrilo gradsko naselje. 


Monumentalne i druge javne, prosvjetne i kulturne građevine smi- 
327 šljeno se raspoređuju u cijelu urbanu strukturu. 

Sahat-kula u Foči. (,Nada" br. 18, Sarajevo, 3. septembra 1895.) 

Privredno središte grada, čaršija, od početka je planirana za duži 
vremenski period, imajući u vidu izgradnju kasabe i njeno prerastanje 
u šeher, Foča je krajem XV i početkom XVI stoljeća orijentalna kasa- 
ba, a u XVII stoljeću, kad je pohodi Evlija Čelebi 1664. godine, Foča 
je jedan od malobrojnih bosansko-hercegovačkih šehera. 

Evlija piše da je Foča tada imala 18 mahala od kojih je bilo 10 
muslimanskih, a ostatak 8 mahala da su bugarske, srpske, latinske (ka- 
toličke), a jedna mahala da je jevrejska. Ovaj podatak je u najmanju 
ruku neprecizan. Kakve su to bugarske mahale? Možemo samo nagađati 
da je mislio na pravoslavne stanovnike koji su došli iz Srbije, za razliku 
od pravoslavnih stanovnika iz Hercegovine koje on vjerovatno smatra 
domaćim srpskim stanovnicima. Važan je podatak da je u XVII stoljeću 
u Foči bilo katolika i jevreja. 

Broj navedenih muslimanskih mahala ne slaže se sa brojem dža- 
mija i mesdžida, koje Evlija navodi poimenično, ih-samo brojčano. On 
navodi na prostoru između Drine i Ćehotine nazive za 5 džamija i kaže 
da je osim ovih ovdje bilo još 11 mahalskih mesdžida. Na desnoj 
strani Ćehotine Evlija pominje 4 džamije od kojih podrobno piše o 
Aladži, a o mahalskim mesdžidima je neprecizan, piše da je ovdje bilo 
više mahalskih mesdžida. 


Evlija, dakle, daje neke određene podatke za 9 džamija, pominje 
II mesdžida u međurječju i nekoliko na desnoj strani Ćehotine. Najvje- 
rovatnije je da je Evlijin podatak o broju islamskih bogomolja u Foči 
preuveličan, a sigurno je uveličan i broj neislamskih inahala. Vidjeli 
smo iz popisa iz 1585. godine da je islamizacija stanovnika Foče bila 
završena, da je tada Foča imala 16 muslimanskih i samo 1 hrišćansku 
mahalu. Ničim se ne bi mogle objasniti takve promjene u strukturi 
stanovništva u vremenu učvršćenja turske vlasti u XVII stoljeću u ovim 
krajevima. 

Radi dobivanja što jasnije slike o veličini Foče u doba turske 
uprave daćemo uporedne podatke o broju mahala u Foči prema defte- 
ru 1585. godine, prema navodima Evlije i prema podacima Alije 
Bejtića. 


DEFTER 1585. G. EVLIJA ČELEBI A. BEJTIĆ 


Muslimanskih mahala 16 10 16 
Hrišćanskih i dr. mahala 1 8 | 


UKUPNO: 17 18 17 


Vidi se da je ukupan broj mahala prema navedenim izvorima sko- 

ro isti. Bitna je razlika u broju hrišćanskih i drugih mahala kod Evlije. 

Kad se radi o brojnim podacima Evlija u pravilu nije siguran izvor, 

ukoliko ne navodi mahale ili građevine poimenično i sa dodatnim poda- 

Evlija naveo mahale, naročito one nemuslimanske, prema nesigurnim 
kazivanjima, ili je ovaj podatak unio u Putopis kasnije, po sjećanju. 
Ovo se odnosi i na broj 540 dućana u fočanskoj čaršiji koje Evlija na- 
vodi. Međutim, kad Evlija govori o određenim građevinama za koje 
daje opis, ime utemeljača-donatora i podatke o vremenu gradnje, on je 
vjerodostojan. 

Turski graditelji su poklanjali najveću pažnju izgradnji gradskih 
vodovoda. Prvi vodovod izgrađen je u Foči već u osmoj deceniji XV sto- 
ljeća, što znači, već u početku formiranja naselja. Šta je značila voda u 
životu orijentalnog grada pokazuje podatak o postojanju mnogobrojnih 
česmi i 6 hamama u Foči. 


Princip odvajanja zanatsko-irgovačkog centra od stambenih maha- 
la, bio je u Foči striktno primijenjen. Džamije, mesdžidi, mektebi, me- 
drese, bibilioteke, hamami, hanovi, karavan-saraji, bezistani — grade se 
u čaršiji i u mahalama, 


Zanimljivo je da Foča, iako šeher sa vrlo razvijenom trgovinom i 
zanatima, nije imala građevinu bezistana. Jedan od razloga za ovo vje- 
rovatno leži u tome što je u čaršiji, duž Dubrovačkog druma bilo na 
pretek prostora za izgradnju dućana pa zbog toga nije bilo potrebe za 
koncentracijom dućana u jednoj građevini, bezistanu. Drugi razlozi su 
vezani za nezainteresovanost donatora za ovu vrstu građevina iz danas 
nedokučivih uzroka i motiva, koji su se odnosili samo na Foču. 

U XVIII stoljeću Foča se više ne širi. Zadužbine Fočaka Mehmed- 
-paše Kukavice, bosanskog beglerbega, — džamija, medresa česma, ka- 
ravansaraj, hamam, tekija, sahatkula i dućani, — izgrađeni su u posto- 
jećem gradskom tkivu. 


Kraj turske vlasti u Foči u XIX stoljeću obilježili su prvo ustanci 
u Hercegovini, zatim ulazak Napoleonovih trupa u Dubrovnik i kasnije 
zauzimanje Dubrovnika od strane Austro-Ugarske. U to vrijeme izgrad. 
nja u Foči stagnira osim građenja za vojsku i građenja stambenih kuća. 
Jedina značajna građevina iz ovoga vremena je pravoslavna crkva na 
Varoši, koja se gradi 16 godina, od 1857—1873. godine. 


Za izgradnju Foče u doba turske uprave najveći značaj je imao 
razvoj zanata i trgovine i s tim u vezi ekonomski prosperitet zanatlija 
i trgovaca, što se jednako odražavalo na građevinsko širenje čaršije i 
izgradnju stambenih četvrti, mahala. Ovaj društveni sloj u Foči bio je 
dominantan u ekonomskom pogledu, Bogatstvo zanatlija i trgovaca bilo 
je značajnije za prosperitet grada od administrativno-upravne uloge 
Foče u političkoj organizaciji Bosanskog-pašaluka, iako je i to doprino- 
silo usponu Foče u regiji. 

Pisani izvori daju podatke o postojanju i aktivnosti 32 vrste za- 
nata u Foči u vrijeme Turske uprave." Najznačajniji su bili zanati za 
umjetničku obradu plemenitih metala: kujundžije i zlatari, — zatim 
zanati za izradu i umjetničko oblikovanje i ukrašavanje oružja: nožari 
i puškari, — i zanati za izradu odjeće od kojih je najpoznatiji bio ter- 
zijski zanat sa starom srednjovjekovnom tradicijom. Dunđerski zanat 

331 bio je u Foči također razvijen. 

Popis stanovnika Foče iz 1879. godine pruža sljedeću sliku: 


Broj stambenih zgrada 594 

Muslimana 2329 78,47% 
Pravoslavnih 638 21,49% 
Katolika 1 0,04% 
UKUPNO: 2968 stanovnika". 


Ako broj stanovnika podijelimo sa brojem domaćinstava dobivamo 5 
članova po domaćinstvu, koji broj smo uzimali i za obračun broja sta- 
novnika srednjovjekovne Hoče prema podacima turskog deftera 1468/ 
69. godine. 


KULTURNO-ISTORIJSKI SPOMENICI 


Malobrojni sačuvani arhitektonski spomenci u Foči mahom su iz 
perioda turske uprave. Najveći broj ovih spomenika je u toku vremena 
nestao. Srednjovjekovnih spomenika u Foči više uopšte nema, ali se 
očuvala trasa Dubrovačkog druma kroz Foču i posebno otvoreni pro- 
stor srednjovjekovnog trga, Pazarište. Drum i Pazarište su do danas sa- 
čuvali značaj važne gradske komunikacije i otvorenog prostora gradske 
tržnice, sačuvavši svoje prvobitne namjene. Istaknuti položaj na kome 
se nalazi Careva džamija, u čijoj je blizini u srednjem vjeku stajala 
crkva Sv. Gospe, očuvao je svoj sakralni karakter i ostao dominanta u 
savremenoj Foči. 

Srednji vijek se u Foči održao u gradskim prostorima, a ne u sa- 
čuvanim građevinama. 

Od građevina iz doba turske uprave očuvao se vrlo mali broj, ra- 
čunajući i stambene zgrade. Najveći broj je nestao, za mnoge se ne 
zna ni gdje su bili. U ovom radu nemamo namjeru da dajemo analizu 
kulturno istorijskih vrijednosti tih nestalih građevina, a ni analizu onih 
koje su se očuvale. Ipak u cilju skiciranja opšte slike urbane strukture 
nekadašnje Foče u kojoj su monumentalne i druge građevine javnog 
karaktera predstavljale prostorne akcente u raznim periodima turske 
vlasti između 1465. i 1878. godine, daćemo samo osnovne podatke o 
broju tih građevina i njihovoj ulozi u životu grada. Radi se o građevi:- 
nama koje su imale kulturno-istorijski značaj, koje su nastajale i ne- 
stajale u toku 4 stoljeća turske uprave u Foči unekoliko varirajući ge- 
neralnu sliku grada. 

Već smo govorili o fočanskim džamijama i mesdžidima od kojih 
je velik broj nestao još u vrijeme turske uprave. Ove sakralne građevi- 
ne su u najvećoj mjeri uticale na siluetu grada i njegovu panoramu. 

U nastavku navešćemo druge islamske građevine, karakteristične 
za orijentalne gradove i njihovo funkcionisanje i još više za osoben iz- 
gled ovih gradova. U našim krajevima karakterističan opšti izgled ori- 332 

jentalnog grada određen je vertikalama minareta, potkupolnim građe- 
vinama i četverovodnim krovovima u zelenilu. Dominante su gradnje 
džamija, hamama, bezistana, karavan-saraja, medresa, — a mnogo manje 
se ističu mektebi, tekije i imareti. Sahat-kula, ako postoji, je glavna 
voluminozna vertikala, koja upravo svojom voluminoznošću nadjačava 
više, ali mnogo vitkije džamijske minarete. 

Evlija je u svom Putopisu pomenuo u Foči 6 medresa, ali bez 
određenijih podataka, zbog čega nismo sigurni u ovaj njegov navod 
Bejtić govori o dvije medrese: nestaloj Memišah-begovoj 1 očuvanoj 
medresi Mehmed-paše Kukavice, koja je danas jedina građevina ove 
vrste u Foči. On smatra da je Evlijin podatak o postojanju 6 medresa 
1664. godine tačan i kaže da je tokom vremena u Foči bilo 7 medresa 
uključujući medresu Mehmed-paše Kukavice koja je izgrađena u XVIII 
stoljeću. Moramo sa velikom rezervom primiti ovo mišljenje koje se 
oslanja samo na Evlijin podatak. 

Građevine tekija nisu se bitno razlikovale od stambenih zgrada, 
pa zbog toga nisu davale posebno obilježje orijentalnim gradovima. 
Evlija kaže da je u Foči bilo 8 tekija, a Bejtić u svom ranijem radu o 
Foči navodi jednu, a u novijem radu pominje tri tekije. Broj tekija ima 
značaja za društvenu i kulturnu razvijenost islamskog naselja, ali ne 
utiče na njegov izgled u arhitektonskom smislu. 


Ovo se odnosi i na imarete (javne kuhinje) kojih je u Foči bilo 2 
kao i na mektebe kojih je bilo koliko i džamija i mesdžida. 


Osmanski gradograditelji su gradili sahat-kule kako u kasabama, 
tako i u većim šeherima. U Foči sahat-kula Mehmed-paše Kukavice iz 
XVIII stoljeća i danas je glavni vertikalni akcent u silueti ovog grada. 


Izuzev džamija, hamami su najjače uticali na izgled islamskih 
gradova i njihovo prostorno oblikovanje. Evlija je pomenuo u Foči 3 
hamama, a Bejtić u svom radu Povijest i umjetnost Foče na Drini na- 
vodi poimenično 6 fočanskih hamama a u radu Foča u stoljećima vla- 
davine Osmana daje neke istorijske podatke o postojanju u raznim vre- 
menima, 8 hamama. Kreševljaković u knjizi Banje u Bosni i Hercegovi- 
ni pominje 4 hamama. Danas ne postoji ni jedan hamam u Foči. 


Hamami su karakteristični po tome što su uvijek tvrdo zidane 
kamene građevine sa malim brojem prozorskih otvora, sa naglašenim 
ulazom i sa većim brojem kupola raznih veličina. Ležeći paralelopiped 
pokriven kupolama predstavlja pravu kubističku kompoziciju. Ovakve 
građevine hamama davale su gradu prostornu osebujnost i naglašavale 
njegov gradski karakter. Nekoliko hamama, raspoređeni u nekadašnjoj 
Foči, svojim kupolama predstavljali su snažne arhitektonske domi- 
nante. 

Hanovi, posebno oni manji, nisu se mnogo razlikovali od stambe- 
nih zgrada, te nisu bitnije uticali na izgled grada i na njegovu prostor- 
nu kompoziciju. Bejtić navodi 28 ovakvih malih hanova u Foči. Među- 
tim, samo dva, od kojih je jedan veliki karavan-saraj nestao bez traga, 
snažnije su uticali na gradsku strukturu. Očuvao se samo jednospratni 
han Mehmed-paše Kukavice iz XVIII stoljeća u Priječkoj čaršiji. Ova 
građevina predstavlja primjer većeg broja koji je po svojim arhitek- 

333 tonskim karakteristikama srodan većim stambenim zgradama orijental- 

nog tipa. Njegova veličina u odnosu na susjedne dućane naglašava javni 
karakter ove građevine i njen poseban značaj u čaršiji. 

Pitanje velikog karavan-saraja kojeg je pomenuo francuski putnik 
Lefevre i danas predstavlja pravu zagonetku. Ovaj francuski putnik 
koji je posjetio Foču 1611. godine piše da je prenoćio u karavan-saraju, 
gradnji sličnoj tržnici, u kojoj odsjedaju putnici. Navodi da je ovaj ka- 
ravan-saraj bio građen od dobrog kamena i pokriven olovnim krovom" 

Evlija Čelebi koji je boravio u Foči poslije Lefevra, 1664. godine, 
ne pominje ni han, ni karavan-saraj. Ako je to zaista bila tako velika 
građevina, nije moguće da bi je Evlija previdio i prešutio. Nameće se 
zaključak da taj karavan-saraj nije više postojao u vrijeme kad je 
Evlija pohodio Foču. Također ne možemo predpostaviti da je Lefevre 
izmislio podatak o velikom karavan-saraju u kojem je prenoćio. Znači 
građevina je nestala između 1611. i 1664. godine. Nisu se sačuvali ni- 
kakvi njeni ostaci, niti je ova građevina pominjana u drugim izvorima. 
Samo arheološkim istraživanjima moći će se dati odgovor o njenom 
nekadašnjem postojanju i lokaciji. 

Pravoslavna crkva iz XIX stoljeća predstavlja značajnu arhitek- 
tonsku dominantu u Varoši, karakterističnu za prepoznatljivost Foče i 
za njenu gradsku sliku. 

Mali mauzoleji tipa otvorenog turbeta nemaju uticaja na gradsku 
fizionomiju Foče. 

Bejtić navodi postojanje 36 česama od kojih većina ima javni 
karakter. Nekad je u Foči postojao i jedan sebilj. 

Najznačajnija istorijska arhitektonsko-urbana cjelina u Foči ne- 
sumnjivo je Priječka čaršija. Njeno stanje je takvo da zahtjeva hitnu 
revitalizaciju. 

Nekadašnje skupine starih fočanskih kuća, koje su imale i lokalna 
obilježja, nestale su na veliku štetu izučavanja orijentalne stambene 
arhitekture u Bosni i Hercegovini. 


O staroj Foči, kakva je bila u XVI i XVII stoljeću znamo iz opisa 
koje su ostavili brojni putopisci. Najstariji opis Foče ostavio je 1533. 
godine tajnik mletačke vlade Benedetto Camberti, koji piše ,da je Foča 
veliko selo i da ima mnogo dućana i trgovaca". Francuz Jean Chesneau 
15347. godine navodi za Foču da je ,varoš turska i da vodi živu trgovi- 
nu." Drugi Francuz Philipp du Fresne-Caneye 1572. godine opisuje Foču 
kao ,dobar turski grad." Treći Francuz Picrre Lescalopier piše 1580. 
godine da je Foča ,neutvrđen grad, po turskom načinu, bez zidina i 
kapija, da ima više džamija i da je trgovina u gradu vrlo razvijena." 
Mlečanin Pavle Kontarino 1580. godine opisuje Foču kao grad na rijeci 
Drini, ,sa mnogo drvenih kuća i džamija." Četvrti francuski putnik 
Lefevre je bio u Foči 1611. godine. Ostavio je opširniji opis Foče u 
,pokrajini Hercegovini gdje ima jedan most preko rijeke Ćehotine 
(Tertina). Ova varoš nije opkoljena bedemima i u njoj ima kojih 800 
drvenih i vrlo niskih kuća, bez prozora. (Primjedba: sigurno je vidio 
mušebke na prozorima), U toj varoši gospodin poklisar prenoći u ka- 
ravan-saraju, prostoriji sličnoj tržnici, u kojem otsijedaju putnici. U 
tome se karavan-saraju može udobno smjestiti 300 konja. On je sagra- 
đen od dobra kamena i pokriven olovnim krovom. U tom gradu se pravi 334 

mnoštvo noževa, na glasu ne zbog čvrstoće, nego zbog ukusne izrade." 
Još jedan nepoznati Francuz ostavio je 1626. godine sijedeći opis Foče: 
, Foča je mali grad smješten u kutu gdje se rječica Ćehotina ulijeva u 
rijeku Drinu, nema bedema, a kuće su pravljene samo od drveta i zem- 
lje. Ima mnogo više Turaka (misli muslimana) nego hrišćana, jer se 
uglavnom svi Turci iz okoline sliježu u taj grad. Velika škola (Untverzi- 
tet) koja se nalazi u tom mjestu privlači veliki broj softa ili učenika 
koji dolaze tu na nauke. Jedini predstavnici vlasti jesu, kadija koji kro- 
ji pravdu i subaša koji izvršava osude. "? 

Najpotpuniji i najživopisniji opis Foče dao je Evlija Čelebi u 
svom Putopisu. Ovdje ćemo navesti samo dijelove teksta koji se odnose 
na izgled grada kao cjeline i na nivo kulture i prosvjete u šeheru Foči. 


Foča na ušću Ćehotine u Drinu. (,Nada" br, 18, Sarajevo, 3. septembra 1895.) 


PS re ami 


, 

,Prostire se uzduž obale velike rijeke Drine, od istoka prema za- 
padu. S jugoistočne, južne i zapadne strane u daljini koliko može top 
dobaciti, nalaze se šumom bogate planine s ogromnim drvećem, Veliki 
šeher se nalazi u polju na ravnom i prostranom mjestu, Sve do obale 
rijeke Drine nanizane su prostrane kuće, prizemne i na sprat. Zidane 
su od tvrdog materijala, a imaju i vinograde." 


,Ima 2.160 impozantnih, krasnih i lijepih kuća, koje su u dobrom 
stanju; pokrivene su ćeramidom i pločama, okružene baščama, tako da 
svaka izaziva ljubornoru i zavist perzijskih vrtova." 


,Najimpozantniji su novosagrađeni saraji Mustafa-efendije Kadi- 
ća, zatim Begov saraj, Baš-ačik saraj i Serdarev saraj." 


,Ima svega 17 islamskih bogomolja." 
, U čaršiji ima 540 dućana." 


,Njihovi učenjaci posjeduju rijetka znanja, a njihovim iskusnim 
ljekarima ranarnicima i majstorima za puštanje krvi nema ravnih."" 


Iz podataka što ih navode putopisci, a naročito iz Evlijinog opisa, 
Foča nam se prikazuje kao vrtni grad na vodi, sa bogatom arhitektu- 
rom stambenih kuća, džamija i drugih zgrada javnog karaktera, sa veli- 
kom čaršijom u kojoj se odvija bogata trgovina i gdje posluju mnogo- 
brojni zanati, pokazuje nam se grad sa brojnim školama od kojih su 
neke visoke škole (medrese) u kojima djeluju učeni ljudi koji posje- 
duju velika znanja. 


PERIOD AUSTRO-UGARSKE UPRAVE 


Austro-ugarskom okupacijom u Bosni i Hercegovini izmjenjeni su 
ni j kulturni razvoj. Specifične zatečene prilike određivale su osebujan 
vid nametnutim promjenama. Foča je, sa drugim bosansko-hercegovač- 
kim gradovima, doživjela promjene u načinu života, ali je sam grad, 
kao urbana cjelina, ostao uglavnom neizmijenjen. Za razliku od drugih 
bosansko-hercegovačkih gradova koji su u doba turske uprave kao i 
Foča bili administrativni centri i koji su zadržali sličan položaj u no- 
voj državno-upravnoj organizaciji, Foča je izgubila svoj raniji značaj 
centra oblasti, postavši samo važno strategijsko mjesto prema Srbiji i 
Crnoj Gori. Strategijski i vojni značaj Foče rezultirao je privrednom 
stagnacijom. Dok se u novim uslovima u drugim bosansko-hercegovač- 
kim gradovima počinju stvarati industrijski pogoni, graditi električne 
centrale, pošte i drugi objekti koji obilježavaju tehnički napredak zem- 
lje, Foča ostaje po strani tog razvitka. Isto tako, ni u novoj koncepciji 
i realizaciji saobraćajnog povezivanja glavnih gradskih naselja u Bosni 
i Hercegovini i stvaranju nove mreže puteva i željeznica, Foča nije dobi- 
la raniji značaj. Grad je ostao izvan željezničkih pruga, a nije postao ni 
saobraćajni centar oblasti koja se u ranijoj istoriji oslanjala na Foču. 


Vlada u Beču ulaže u Foči finansijska sredstva najviše u gradnje 
i adaptacije vojnih zgrada. Između 1885. i 1896. godine za izgradnju 336 

kasarni, vojne bolnice i adaptiranje starih kasarni utrošeno je 282.330 
kruna, dok je od 1878. do 1905. godine za izgradnju svih gradskih obje- 
kata u Foči utrošeno 41.809 kruna, kako slijedi: 


— škola 4.000 kruna 
— klaonica 2,206 kruna 
— zgrade za sušenje kože, 
za sušenje šljiva i svinjski salaši 7.106 kruna 
— magacini i sl. 1.889 kruna 
— vodovod i bunari 19.648 kruna 
— kanalizacija 2,200 kruna 
— ceste, regulacija grada, trgovi 760. kruna 
— mostovi 4.000 kruna 
UKUPNO: 41.809 kruna 


O investicionim ulaganjima u Foči najviše govori podatak da je od 
96 bosansko-hercegovačkih opština Foča bila na 48 mjestu," 

Ovi podaci rječito govore. Značajnija ulaganja su za novi gradski 
vodovod, dok se za ceste, regulaciju grada i trgove ulaže svega 760 
kruna, koja suma je bila nedostatna i za obično održavanje gradskih 
ulica. 

Da je duhan bio važna poljoprivredna kultura najbolje pokazuje 
podatak da je u Foči za duhanske magacine 1893. ij 1910. godine bila 
investirana velika suma od 57.910 kruna? 


Od javnih građevina koje su izgrađene u Foči u vrijeme austro- 
-ugarske uprave možemo navesti: zgradu opštinske bolnice koja je u 
početku bila smještena u jednoj stambenoj kući, sa svega 6 kreveta, 
zgradu Sredskog suda i Gruntovnice (1906. g.), zgradu Sreza (1908. g.) 
i zgradu hotela sa 24 sobe. Kasnije je izgrađen još jedan hotel. 

Za poboljšanje uslova saobraćaja iz strategijskih razloga izgrađena 
su dva željezna mosta preko Drine, a 1906. godine izgrađena je nova 
cesta prema Gacku. 

U Foči i oko nje izgrađeno je u vrijeme austro-ugarske uprave 

= više žandarmeriskih stanica, a za čitavo vrijeme ove uprave u Foči nije 
izgrađena električna centrala. Grad je i dalje osvjelljavan petrolejkama. 
I ovaj podatak govori o degradiranom položaju Foče u novoj državnoj 
organizaciji. 

Navedeni podaci o ulaganjima u izgradnju Foče u doba austro- 
-ugarske uprave pokazuju značajnije investiranje u vojne objekte, u du- 
hanske magacine i manja ulaganja u neka administrativna zdanja i 
hotele. Dakle, Foča je postala značajan vojni centar sa odgovarajućom 
civilnom administracijom i neophodnim ugostiteljskim objektima, Ono 
što je za nas u ovom radu najvažnije, podaci o finansijskim ulaganjima 
govore o potrebi Austrijanaca da imaju dobar vodovod i kakvu takvu 
kanalizaciju u Foči. Mreža gradskih ulica je ostala netaknuta. 


U doba austro-ugarske uprave generalni izgled Foče, kako onaj 
panoramni, tako i izgled unutrašnjih gradskih prostora, nije se izmije- 
337 nio. U silueti grada su se pojavili veći i voluminozniji gabarili zgrada 

za vojsku i gradsku administraciju, ali je orijentalni karakter sačuvan 
u cjelovitom izgledu Foče i arhitektonsko-kompozicionim detaljima 
gradskih prostora. Fotografije i crteži Foče s kraja XIX stoljeća doku- 
mentovano svjedoče o tome, ali i o propadanju gradskog urbanog 
tkiva. 


ZASTITA ISTORIJSKIH SLOJEVA 
U URBANOJ STRUKTURI FOĆE 


Foča se kroz istoriju svoga nastanka i razvoja formirala kao vrtni 
grad sa pitoresknim arhitektonskim akcentima. Glavna značajka načina 
građenja u prošlosti bio je horizontalizam građevina, koji je još nagla- 
šeniji kontrapunktovima vitkih vertikala minareta i zelenih vertikala 
jablanova. Na blagoj padini kuće se izmiču da bi svaka imala što 
slobodniji vidik. 

Današnja i buduća izgradnja u Foči treba da slijedi ovu idejnu 
poruku ugrađujući u nju sve najsavremenije što donosi moderna arhi- 
tektura. 

Međutim, Foča je stari istorijski grad koji je u svojoj strukturi 
sačuvao sve slojeve graditeljske aktivnosti svojih nekadašnjih stanovni- 
ka. Njeni današnji žitelji i graditelji imaju kulturnu zadaću da u struk- 
turi grada očuvaju na najbolji način urbanu slojevitost Foče, sve stilske 
i civilizacijske uticaje koji su bogatili njenu fizionomiju i sve glavne 
graditeljske epohe do danas. 

Ovdje ćemo samo naznačiti zadaće zaštite očuvanih slojeva građe- 
vinske djelatnosti u glavnim vremenskim periodima razvoja grada Foče. 


I. Srednji vijek 


U mreži gradskih ulica Foče očuvan je dio trase Dubrovačkog dru- 
ma kroz naselje. Treba obilježiti nekim znakovima potez ovoga puta 
kroz Foču, a na početku Druma u gradu na jednoj ploči dati kratke 
podatke o značaju Dubrovačkog druma za nastanak Foče. 

Pazarište, srednjovjekovni otvoreni trg, treba da zadrži svoju sta- 
ru funkciju u gradu kao otvorena tržnica. Konačnom uređenju Paza- 
rišta kao vrlo vrijednog urbanog prostora Foče mora se posvetiti naj- 
veća briga. Riješenje možda treba tražiti arhitektonskim konkursom. 

Lokalitet Careve džamije je istovremeno dominanta srednjovjekov- 
ne i orijentalne Foče. Slobodan prostor oko Careve džamije ne smije 
se izgrađivati. Kontaktne prostore oko Careve džamije treba tretirati 
kao najvrednije, a izgradnju usloviti apsolutnom podređivanju domi- 
nantnom lokalitetu i građevini Careve džamije. 


II. Period turske uprave 
Najprioritetniji zadatak je revitalizacija Priječke čaršije. Studij- 


sko-projektnu dokumentaciju treba izraditi primjenjući naučnu meto- 
dologiju o uređenju vrijednih kulturnodistorijskih gradskih cjelina. 338 

U starim stambenim četvrtima treba konzervatorsko-restaurator- 
skim postupkom sačuvati vrijedne stilske objekte i nastojati da ovaj 
postupak obuhvati šire ambijente, čak uz primjenu rekonstrukcije ne- 
stalih objekata. Akcent treba da bude na cjelinama, makar i veoma ma- 
lim. Ove stare ambijentalne cjeline moraju sačuvati svoj vrtini zeleni 
okvir. 

Pojedinačni kulturno-istorijski spomenici pod zaštitom kao i gra- 
đevine koje imaju spomenički karakter, kad god je to moguće, treba 
da ponovo dobiju svoj okolni ambijent koji je najčešće nestao. 

Prvih 6 mahala su u ranom periodu izgradnje Foče definirale 
gradsku površinu. Centri ovih mahala su džamije od kojih su neke i 
danas u životu. Bilo bi vrijedno za označavanje istorije građa Foče 
stvoriti način obilježavanja ovih punktova rasta Foče u XV i XVI sto- 
ljeću in situ. Mogu to da budu neka obilježja, možda male piramide i 
ploče sa osnovnim istorijskim podacima o nastanku mahala i džamija 
od posebnog značaja za razvitak Foče kao grada. 


III. Period austro-ugarske uprave 


Iako je ovaj period u građevnoj aktivnosti i arhitekturi ostavio 
vrlo malo, potrebno je obilježiti nekoliko zgrada iz ovog perioda isto- 
rije Foče. To se u prvom redu odnosi na hotele kao najstarije evropske 
građevine ove vrste u Foči i na administrativno-upravne zgrade, s kojim 
je u Foču došla zapadno evropska arhitektura. 


IV. Period NOR-a i Revolucije 


Grad Foča je imao veliki značaj u razvijanju narodno-oslobodilač- 
ke borbe, razvoju oslobodilačkog rata i Revolucije u 1942. godini. Broj- 
ne zgrade su ostale svjedoci vremena kad se je u Foći nalazio Vrhovni 
štab NOV i POJ i Centralni komitet KPJ. Iako je ranije izvršeno obi- 
lježavanje pojedinih zgrada značajnih za ovaj period istorije Foče, po- 
trebno je izvršiti valorizaciju ovih obilježja, kako sa stanovišta idejno- 
sti i sadržaja tekstova, tako i sa estetskog stanovišta. Također je po- 
trebno utvrditi preko organizacije Saveza boraca da li ima još neobilje- 
ženih zgrada i mjesta u gradu koja treba adekvatno obilježiti. 

ISLAMSKA UMJETNOST U ZAJEDNIČKOJ BAŠTINI 
NARODA I NARODNOSTI JUGOSLAVIJE 


Počeci islamske umjetnosti su u najvećoj mjeri vezani za džamiju. 
Međutim, iako je džamija ishodište islamske umjetnosti, u ovoj umjet- 
nosti je ostvareno jedinstvo sakralnog i profanog fenomena. Ovo mo- 
žemo shvatiti ako znamo da prostor džamije istovremeno služi za obav- 
ljanje molitava i za društvene skupove vjernika. 

Apsolutno duhovno poimanje božanstva, svijeta i čovjeka, dovelo 
je u islamu do apstraktnog izražavanja u likovnim umjetnostima. Zbog 
toga umjetnost nema zadatak da predstavi vidljivi svijet, nego da 
pomoću razuma otkriva lijepo u kosmičkom svijetu i zakonima koji 
vladaju njim, čovjekom i njegovom sudbinom. 

Osnovna karakteristika islamske umjetnosti otkriva se u njenom 
jedinstvu i apstraktnom izrazu, Arhitektonski prostor i dekoracija čine 
jedinstvo. Dekoracija je neodvojivi dio toga prostora, ona je nužnost 
koja iz njega proizilazi. Matematski zakoni geometrije i metrika arap- 
skog jezika koji je u kur'anu dosegao leksičko i muzičko savršenstvo, 
našli su izraza u apstraktnosti i racionalnosti ove umjetnosti, Matemat- 
ska pravila i muzički zakoni nmitma, melodije i harmonije ušli su u 
filozofski sadržaj i formalni izraz ove umjetnosti, 


U svemu što stvara, islamski umjetnik je u službi nečeg životnog 
i svrsishodnog, bilo da se radi o vjerskom obredu ili nekoj svakodnev- 
noj ljudskoj radnji ili potrebi. Vrhunac dekorativnosti dostignut je u 
epigrafici i kaligrafiji koja, kao i arabeska, ne ukrašava samo sakralne 
spomenike nego sa zidova džamije prelazi na posuđe, oružje, nakit i 
ostale upotrebne ukrašene predmete. 

Cilj islamske apstraktne dekoracije, čiji je jedan od vidova — 
kaligrafija, jeste oplemenjivanje materije na koju se aplicira, i Ostvari- 
vanje jedinstva islamskog estetskog izraza svuda gdje čovjek živi i radi. 

(Islam_je ideja jedinstva, čime se može objasniti apstraktni karakter, 
islamske umjetnosti, jer nijedna figuralna slika ne može biti Tilozofski, 

izraz ideje jedinstva. E 

ix Islamska umjetnost nije individualna, ona. je nadindividualna. 

_Čovjek razumom otkriva prirodne zakonitosti, njime on spoznaje svijet 

343 stvoren od Boga, razumom on otkriva i ljepotu. Razum i lijepo su 

u osnovi umjetničkog djela, ali pošto su i ljudska osjećanja shvatljiva 
pomoću razuma, to i ona učestvuju u kreiranju umjetničkog djela, 
koje, po islamskom filozulskom pogledu na svijet, mora da bude 
lišeno individualne strasti. Zbog toga islamska arhitektura ne izražava 
borbu sila u konstrukciji, niti napetost ili zamah gibanja, nego estetski 
mir, filozofsku smirenost svijeta stvorenog božijom svemoći, u kome 
je čovjek samo sitni djelić beskraja u kome vlada harmonični red. 
Geometrizam islamske umjetnosti usko je povezan sa arapskim 
spekulativnim filozofiranjem, a osjećaj za ritam je razvijen kod svih 
nomadskih naroda. Geometrizam_i ritam su ušli u osnove islamske 
dekoracije. Islamski umjetnik je znao da sopstvene, kao i posuđene, 
dekorativne elemente pretapa u svoj osobeni apstraktni izraz. 


Arabeska je stvaranje slike bez figure i, istovremeno, negacija slike 
u evropskom smislu. Kur'anski ajeti, kaligrafski ispisani na zidu su 
nova vrsta slike, koja gledaocu pruža uživanje lijepog, ali ga lišava 
svakog individualnog uzbuđenja. 


Uticaj islamske umjetnosti na zapadnoevropsku ne može se svesti 
samo na neke preuzete forme. Srednjovjekovna romanička umjetnost 
XII vijeka značila je kraj grčke umjetnosti i prihvatanje istoka sadr- 
žanog u asirskoj, persijskoj, feničkoj i keliskoj dekoraciji, koja se u 
islamu transformirala kroz novo filozofsko apstraktno poimanje svijeta. 
Romanički umjetnik, često opat, nije imao teškoća u usvajanju ove 
nove umjetnosti. 


I u savremenoj umjetnosti postoji uticaj islamske apstrakcije, 
ali su razlike velike. Savremena apstraktna umjetnost se oslanja na 
podsvijest i individualne unutarnje impulse, za razliku od islamskog 
umjetnika koji racionalnim apstraktnim izrazom nastoji da definira 
jedinstvo pojedinačnih fenomena. 


U islamskoj umjetnosti i simbolika igra važnu ulogu, Ona nastaje 
iz islamske filozofije i religije, kao i misticizam, naročito mistična tajna 
brojeva, koja je često prisutna u arhitekturi i dekoraciji. Međutim, ni 
simbolika, ni misticizam brojeva i geometrijskih oblika nisu bitna 
obilježja islamske umjetnosti. Racionalna matematika, otkrivena u bes- 
konačnim mogućnostima geometrije, ritmiranje pojedinačnih elemenata 
u okviru jedinstvenog izraza Umjetničkog djela, muzika arapskog jezika 
koja je našla svoj transformirani oblik u arhitekturi, arabeski i kali- 
grafiji — to su stvarne osnove na kojim je nastala i razvila se islam- 
ska umjetnost. Od svojih prvih početaka, nova umjetnost je imala u 
prvom redu vjerski karakter. Ona je zadržala ovaj karakter u svim 
regionalnim školama do najnovijeg doba. Islamska religija u potpu 
nosti prožima svakodnevni život vjernika. Može_se reći da nijedna 
druga religija nije tako duboko i svestrano inspirisala umjetnost, Kao 

"što je to učinio islam. 

Jedinstveno islamsko carstvo bilo je kratkog vijeka. U X vijeku 
ono se raspalo na tri države sa centrima u Bagdadu, Kairu i Kordobi. 
Kasnije, između XIII i XV vijeka, stvoren je čitav niz manjih i većih 
islamskih država. U XVI vijeku veliki dio islamskog svijeta ponovo 
se našao ujedinjen u carstvu osmanskih Turaka, koje je od polovine 
XVI vijeka do XIX vijeka obuhvatalo zemlje Male Azije, Balkana, 344 

Sirije, Tripolisa, Tunisa, Alžira, Egipta i Arapskog poluotoka. Ovom 
carstvu je u XI i XII vijeku prethodilo jedinstveno seldžučkotursko 
carstvo u Centralnoj Aziji, Iraku, Iranu i Maloj Aziji sa prijestonicom 
u Isfahanu, a kasnije, u drugoj polovini XII, XIII i početkom XIV vijeka, 
moćna seldžučka država u Anadoliji, koju kasnije nasljeđuje nova 
turska osmanska država. U toku XIV i XV vijeka osmanski Turci su 
zauzeli sve istočne dijelove naše zemlje. Zauzimanjem ovih pokrajina, 
one su prešle u sferu uticaja islamske kulture i civilizacije. 


TRANSFORMIRANJE SREDNJOVJEKOVNIH BOSANSKIH 
NASELJA 


U podgrađima srednjovjekovnih bosanskih gradova najveći dio 
stanovništva činili su trgovci. Tu je bilo najviše Dubrovčana i trgovaca 
iz drugih dalmatinskih gradova, Splita, Trogira, Zadra, Sibenika, a 
bilo je i mletačkih trgovaca. Od polovine XIV stoljeća bilo je i domaćih 
irgovaca i zanatlija. 


U najnovije vrijeme, prema istorijskim izvorima Dubrovačkog 
arhiva, postojanje gradskih naselja u srednjovjekovnoj Bosni datira 
od polovine XIV stoljeća, U to vrijeme, prema ovim izvorima, koji ne 
daju sliku cijelog teritorija Bosne, bilo je 20 gradskih naselja ispod 
utvrđenih gradova. Polovinom XV stoljeća, ovakvih naselja je bilo vec 
oko 80. To jasno govori o svestranom razvoju srednjovjekovne bosan- 
ske privrede, naročito rudarstva. 

Da li je u tim naseljima bila zastupljena samo gradska privreda 
— trgovina i zanatstvo — ili je bilo i poljoprivrede? lako ne raspola- 
žemo sigurnim podacima, teško je povjerovati da je poljoprivreda bila 
isključena iz podgrađa čak i najrazvijenijih bosanskih urbanih sredina. 

Još manje znamo o stvarnom izgledu gradskih naselja koja se 
pominju u dokumentima Dubrovačkog arhiva a koja su pri 
srednjovjekovnoj bosanskoj državi. lako se navode neki objekti karak- 
teristični za gradove, ne raspolažemo sigurnim podacima 0 prostornom 
uređenju srednjovjekovnih gradskih naselja u Bosni. O  približnom 
izgledu burgova i zgrada u podgrađima doznajemo najviše iz gravira 
iz ovog vremena, koje predstavljaju neke utvrđene bosanske gradove 
sa dijelovima podgrađa. Na žalost, niko se do sada nije podrobnije 
bavio ovim pitanjem. Uz tekst Benedikta Kuripešića (1530. god.), dati 
su crteži njemačkog grafičara Jorga Breua mlađeg, koji predstavljaju 
nekoliko utvrđenih bosanskih gradova, na kojim su predstavljene i neke 
zgrade u podgrađima. Ovi podaci su, međutim, nedovoljni za donoše. 
nje bilo kakvih sigurnijih zaključaka. Pisani izvori i, eventualno, neki 
novi likovni podaci će možda baciti više svjetla na ovo otvoreno pita- 
nje uređenja srednjovjekovnih gradskih naselja, odnosno podgrađa. 

Iako o izgledu ovih gradskih naselja ne znamo dovoljno, znamo 
da su u njima brojna djela srednjovjekovne bosanske umjetnosti na- 
stala kao rezultat intelektualno-umjetničkih snaga ovog društva i broj- 
nih umjetnih zanata koji su se mogli razviti samo u razvijenijim urba- 
nim sredinama. 

ISLAMSKA BAŠTINA U UMJETNOSTI JUGOSLAVIJE 


Prodorom osmanskih Turaka na Balkansko poluostrvo, zemlje u 
istočnom dijelu današnje Jugoslavije došle su pod njihovu vlast. Make- 
donija, Kosovo, Srbija, Crna Gora i Bosna i Hercegovina ušle su u 
sastav Turskog Carstva, a istovremeno i u islamski kulturno-civilizacij- 
ski krug. U zavisnosti od toga koliko je islamizacija zatečenog slanov- 
ništva imala uspjeha i širine, neke crte ranijih kultura, u prvom redu 
vizantijske, romaničke i gotičke, negdje manje, negdje više, blijede ili 
se čuvaju. Prisustvo ovih starijih kultura održalo se u pomenutim jugo- 
slavenskim istočnim zemljama, sa slabijim ili jačim intenzitetom, sve 
do danas. Islamska kukura koju donose Turci postala je sastavni dio 
bića naroda koji su primili novu religiju, ali je uporedo snažno djelo- 
vala i na narode koji su zadržali hrišćanstvo i ostali na svojoj zemlji. 

islam ne određuje samo odnos vjernika prema Bogu, nego daje 
i praktična uputstva za sve vidove ljudske aktivnosti. Ne postoji nije- 
dan dio života za koji nisu dati propisi i preporuke. Jednako precizno 
i pedantno je propisan svaki detalj molitve i života u porodici, a odnos 
pojedinca prema društvu i državi dobio je pravne formulacije. U 
osmanskoj Turskoj, kao i u nekim savremenim islamskim državama, 
nisu postojali drugi pravni propisi osim šerijatskih, Mnogobrojni obi-_ 
čaji specifični su samo za ovu religiju. Vjerski propisi odredili su način 
života ljudi u širim zajednicama, državnoj organizaciji, u gradu, u kući,_ 
u porodici. Način izgradnje naselja rezultat je načina života u njemu, 
a ovaj način je bio jasno definiran raznim islamskim propisima, pre-/ 
porukama i običajima. 

Život u muslimanskoj kući razlikovao se od života u hrišćanskoj. 
Među ostalim, ove razlike su poticale od položaja žene u porodici i 
društvu, od obavljanja svakodnevnih molitava u kući, od originalnog 
mobilijara i od niza drugih činilaca kojim su bili prilagođeni svi pro 
stoni kuće. 

Islamska civilizacija u Jugoslaviji stavila je svoj pečat na stvara- 
laštvo bosanskohercegovačkih Muslimana, na stvaralaštvo Albanaca 
Kosova i Makedonije, na Torbeše u Makedoniji, Albance i Turke u 
Makedoniji, na Turke na Kosovu, na jedan dio islamiziranih Crnogo- 
raca i na Muslimane Sandžaka. 

Znatan broj stanovnika Jugoslavije vezan je svojim porijeklom i 
vaspitanjem za islamsku kulturu i civilizaciju, što se ogleda manje u 
vjerskim manifestacijama a više u kompleksnoj duhovnoj fizionomiji. 

Vizantijska kultura ostala je unekoliko prisutna u Makedoniji, 
Kosovu, Srbiji i Crnoj Gori stoljećima poslije pada pod tursku vlast 
zahvaljujući održanoj hrišćanskoj religiji, pravoslavlju. U Bosni i Her- 
cegovini nakon gubitka državne samostalnosti, uticaji vizantijske_ i 
| romaničko-gotičke kulture i umjetnosti nisu prestali da postoje, nji- 

hovo prisustvo je ostalo vidljivo u periodu islamske kulturne prevlasti. 
Nekoliko stoljeća turske vladavine u našim krajevima ostavilo 
nam je snažno izražena obilježja orijentalne islamske kulture i civi- 
lizacije. 
Uticaj te kulture se najsnažnije odrazio u načinu gradnje gradskih 
naselja i u tome šlo su u jezik unešeni mnogobrojni turcizmi. 346 

Orijentalni način izgradnje gradova i manjih naselja, originalna 
osmanska monumentalna arhitektura i dekoracija, dali su orijentalno 
islamsko obilježje muslimanskim i hrišćanskim prostorima u istočnim 
krajevima Jugoslavije. Ova obilježja su tu vidljiva i danas, u starim 
gradskim jezgrama i starijim stambenim četvrtima. Ovi uticaji su došli 
do izražaja u savremenom srpskohrvatskom/hrvatskosrpskom jeziku, 
u makedonskom jeziku i jezicima u kojima živi veliki broj turcizama 
koji ovim jezicima daju specifičan kolorit i posebnost. Očuvani ostaci 
materijalne kulture islama i jezik sa obiljem prilagođenih turskih riječi 
traju i obilježavaju i danas istočne krajeve Jugoslavije. 

U ovim krajevima Jugoslavije, gdje je bilo, ili je i sada brojno 
muslimansko stanovništvo, očigledan je uticaj islamske kulture i na 
nemuslimansku okolinu, što je naročito vidljivo i sada, u gradskim 
naseljima Makedonije, Kosova, Sandžaka i Bosne i Hercegovine. Nekad 
je tako bilo i u Srbiji i Crnoj Gori. 

Neki srpski naučnici su kroz nekoliko decenija pokazivali interes 
za urbanu strukturu Beograda u vrijeme turske uprave. Tek u najno- 
vije vrijeme naučno je utvrđen izgled Beograda između 1521. god. i 
1867, god. u kome vremenu je ovaj grad postao najveći turski grad u 
istočnim krajevima današnje Jugoslavije. 

Nema sumnje da su Evlijini podaci koji se odnose na Beograd 
preuveličani, ali ono što je utvrđeno na osnovu potpuno sigurnih izvo- 
ra, govori o gradu koji je bio znatno veći od Sarajeva i Skoplja. Položaj 
Beograda na velikim vodama i njegov strategijski položaj u odnosu na 
Podunavlje i Centralnu Evropu predodredio je njegov razvoj i u doba 
kad je bio turski i islamski. 

Broj džamija, naročito onih monumentalnih, u svakom islamskom 
gradu, predstavlja jedan od osnovnih pokazatelja njegove veličine i 
značaja. Također broj školskih objekata, naročito viših medresa, te 
drugih javnih zgrada, govori o tome kakvo mjesto ima grad u nekoj 
islamskoj državi. 

U Beogradu XVI i XVII stoljeća utvrđeno je postojanje najmanje 
78 muslimanskih bogomolja — 56 džamija i 22 mesdžida, a od 56 dža- 
mija trećina su bile monumentalne džamije pod kupolom, što znači 
najmanje 18. 

U ovom gradu su bile tri medrese, (u Sarajevu samo jedna), iz 
kojeg podatka se vidi da je to bio grad visokog školstva, a Jahjapašićeva 
medresa bila je škola najvišeg ranga. Biblioteke su pratile medrese, a 
osnovu nižeg školstva činilo je više od stotine mekteba (osnovnih vjer:- 
skih škola). 

Prema autentičnim podacima utvrđeno je da je Beograd imao 
najmanje 11 hamama (javnih kupatila), 3 velika bezistana, 6 velikih ka- 
ravansaraja, 45 hanova, carinarnicu, sudsku zgradu, zgradu za poštan- 
ske usluge i organizaciju ovih poslova, ustanovu državnog monopola, 
brojne kasarne za vojnu posadu, magacine oružja, radionice za izradu 
oružja i baruta, livnicu topova, javne kuhinje i magacine hrane, bećar:- 
ske odaje za stanovanje neoženjenih zanatlija i trgovaca, što govori o 
visokom urbanom standardu grada. Posebno mjesto je imala luka sa 

347 svojom upravom. 

Tri vodovoda su napajala grad Beograd, čiji je broj stanovnika u 
doba turske vladavine, varirao između 60.000 i 100.000. Gradsko jezgro 
su predstavljale dvije čaršije, koje su se u XVII vijeku spojile. Tada je 
Beograd bio najsnažniji privredni centar Balkana. 

Beogradska čaršija je svojim mnogobrojnim umjetnim zanatima 
i bogatom trgovinom predstavljala urbano jezgro u kome se kroz neko- 
liko stoljeća razvijala islamska kultura i umjetnost, koje su snažno 
zraćile u sve susjedne prostore. I poslije povlačenja Turaka iz Beograda 
i Srbije, osjećalo se ovo zračenje, slično zračenju srpsko-vizantijske kul- 
ture nakon pada srednjovjekovne Srbije pod tursku vlast. 

O stambenoj arhitekturi Beograda Evlija Čelebi je ostavio poeti- 
čan opis: ,To su divne kuće s vrtovima i baščama, doksatima i visokim 
kioscima. Kako su sve nanizane jedne iznad drugih, to im prozori i 
balkoni gledaju na rijeku Dunav, rijeku Savu i Zemunsko polje. To su 
krasne kuće i gospodski odžaci sa skladnim badžama i dvokrilnim por- 
ta-kapijama." 

Arhitektura u gradskim naseljima Makedonije, Kosova, Sandžaka 
i Bosne i Hercegovine, kojim je pećat dala islamska umjetnost i način 
dekorisanja upotrebnih predmeta iz svakodnevnog života, djeluje i 
danas na formiranje ukusa, na odnos čovjeka prema prosloru u kome 
živi, na shvatanje o lijepom, uopšte na odnos čovjeka prema umjetnosti. 

U doba vladavine Turaka elementi islamske arhitekture i dekora- 
cije našli su mjesta čak i u graditeljstvu crkava i dekoracije detalja 
koji imaju funkciju u bogosluženju. U toku XVI i XVII vijeka, na 
pravoslavnim crkvama na širokom prostranstvu Bosne, od istoka na 
zapad, na kamenoj plastici i arhitektonskim detaljima očigledan je uti- 
caj islamske umjetnosti, (Stara pravoslavna crkva u Sarajevu i crkve 
u Moštanici, Papraći, Lomnici i Ozrenu). 

Islamska epigrafika se transponirala i na tekstil u katoličkom 
religioznom ritualu. U nekim dalmatinskim crkvama ima u oltarima 
pokrivki orijentalnog karaktera, kod kojih je arapsko pismo transfor- 
mirano do apstraktnog izraza koji samo asocira na ovo dekorativno 
pismo, što predstavlja primjer uticaja islamske dekorativne umjetnosti 
na zapadnjačku dekoraciju. 

Paralelno sa ovim uticajima tekli su i suprotni, oni iz vizantijskog 
graditeljstva i dekoracije, na tlu Makedonije, Srbije, Kosova i Crne 
Gore, te iz romaničko-gotičke arhitekture i dekoracije na islamsku 
arhitekturu i dekoraciju u Bosni j Hercegovini. 


Istraživanje ovih recipročnih uticaja i stvaralačke sinteze tako 
različitih svjetova u umjetnosti i jeziku, još uvijek je u početnoj fazi. 
Za sada su samo naznačeni pravci koji će u bliskoj budućnosti sigurno 
rezultirati novim otkrićima. 

Prije dolaska Slavena na Balkan, na tlu Jugoslavije su se razvijale 
razne kulture i umjetnosti Istoka i Zapada, a od X stoljeća, kad su 
slavenska plemena stvorila vlastite države, ovaj razvoj postaje izrazitiji 
pod uticajem kultura susjeda, da bi uskoro počeo unositi vlastiti udio 
u sve vidove društvenog, kulturnog i političkog života. Vizantijska kul- 
tura i umjetnost su zračile u zemlje Makedonije, Srbije, Kosova i Crne 
Gore, a istovremeno su zapadni uticaji sa Primorja prodirali duboko 
u unutrašnjost Bosne i Hercegovine sukobljavajući se i miješajući se 

sa vizantijskim. Dalmacija, Hrvatska, Slavonija i Slovenija bile su 
pod neposrednim uticajima Zapada, uticajima koji su dolazili preko 
Jadrana iz Italije i iz Centralne Evrope i Podunavlja, Austrije i Mađar- 
ske. Svi ti uticaji, bilo da su dolazili sa Istoka ili Zapada, u jugoslaven- 
skim zemljama su primali nova obilježja i stvaralački su mijenjani, 
poprimajući nove crte. Iako je porijeklo stranih uticaja moguće utvr- 
diti na svakom konkretnom primjerku, moguće je utvrđivati i dopri- 
nose domaćih umjetnika. 

Isti proces je tekao u jugoslavenskim istočnim krajevima u vrije- 
me upoznavanja i prihvatanja islamske turske kulture i umjetnosti. 
Na velikim prostorima od Makedonije do Dalmacije, gdje su istočnjač- 
ka vizantijska i zapadno romaničko-gotička kultura bile dosegle vrlo 
visok nivo, izvršene su dolaskom Turaka snažne promjene, počev od 
načina gradnje gradova i manjih naselja do nove religije, umjetnosti i 
novih pravnih odnosa u državnoj organizaciji. Islamizirano stanovniš- 
tvo, kao i ono koje je zadržalo pravoslavlje i katolicizam, ušlo je u 
novi civilizacijsko-kulturni krug koji se nametao svojom dograđenošću 
u svim vidovima života. 

Ali pod uticajem vlastite kulturno-umjetničke tradicije i pod uti- 
cajem Dalmacije, ponekad i učešćem dalmatinskih klesara i drugih 
zanatlija, turska orijentalna umjetnost i arhitektura se mijenjala. Is- 
lamske građevine istih stilskih obilježja i iste namjene nisu iste u Ma- 
kedoniji, Srbiji, Crnoj Gori i Bosni i Hercegovini. Svuda je vidljiv uti- 
caj ranije tradicije i ruku slavenskih zidara i klesara, a ne turskih. 

Odnos islamske umjetnosti u Jugoslaviji prema ovoj umjetnosti 
u Turskoj sličan je odnosima srpske i makedonske umjetnosti prema 
vizantijskoj i hrvatske i slovenačke prema zapadnoevropskim umjet- 
nostima. Među njima postoji očigledna povezanost i stilska pripadnost, 
ali je očigledan i vlastiti doprinos. 

U bogatom spektru raznih kuHhura i umjetnosti na tlu Jugosla- 
vije, uticaj islamske kulture i umjetnosti je značajan. Činjenica da su 
je neki narodi i narodnosti Jugoslavije usvojili i razvijali, čini je dijelom 
zajedničke baštine svih naroda i narodnosti koji žive u Jugoslaviji. 

Učešće domaćeg neturskog narodnog elementa u razvoju islam- 
ske kulture i umjetnosti je van svake sumnje. Istraživanja u tom prav- 
cu su još na početnom stupnju, ali im se u novije vrijeme poklanja 
veća pažnja, pa se javljaju i prvi rezultati. 

Istovremeno nastala arhitektonska djela u Makedoniji i Bosni i 
Hercegovini pokazuju veće međusobne razlike nego objekti u pojedi- 
nim pokrajinama Turske. Stari majstori u Makedoniji vični vizantij- 
skom stilu građenja i dekorisanja, grade i nakon dolaska Turaka, sada 
za nove naručioce, i daju svoj pečat tim novim islamskim građevinama. 
Dodir islamske arhitekture sa Zapadom u Hercegovini i zapadnoj Bosni 
doveo je do jasno izraženog uticaja majstora-klesara iz Primorja, Dal- 
macije, a naročito iz Dubrovnika, Moćni bosanski namjesnik Gazi Hus- 
rev-beg traži klesare iz Dubrovnika za gradnju svojih zadužbina u Sa- 
rajevu. Zidovi nekih njegovih građevina su identični nekim istovreme- 
nim u Dubrovniku. 

Graditelji monumentalnih građevina klasičnog perioda XVI sto- 

349 ljeća u Bosni i Hercegovini bili su u pravilu osmanski arhitekti, koji 

su za njih rađili nacrte i makete, a vjerovatno i učestvovali u njihovoj 
izgradnji. Anonimnost najvećeg broja graditelja otežava istraživanje lič- 
nog udjela pojedinaca, čak kad se radi o arhitektima najviše vrijednos- 
ti. Pa i pored toga imamo podatke o dvojici domaćih neimara, Nedžar 
Hadži Ibrahimu i Sinanu, koji su u XVI st. živjeli u Sarajevu i koji su 
ostavili dvije manje džamije kao vlastite zadužbine. 

Dunđeri su bili isključivo domaći ljudi, a upravo su oni, gradeći 
stambene kuće, mektebe, medrese, hanove, dućane, magaze, manje dža- 


mije — najviše doprinijeli specifičnoj fizionomiji gradova i manjih 
naselja u istočnom dijelu Jugoslavije u vrijeme turske vlasti u ovim 
krajevima. 


U dekorativnoj umjetnosti, uz nove islamske motive, zadržavaju 
se i stari, koji često imaju hrišćanski karakter. Razni predmeti, posu- 
đe, nakit, oružje, odjeća, ćilimi, ukrašeni starim i novim motivima, 
služili su domaćim ljudima bez obzira na vjeru. Izmiješani u čaršiji u 
esnafima, slobodne zanatlije, — muslimani, hrišćani i jevreji, — kroz 
umjetničke zanate stvaraju specifičnu ornamentiku, koja se razlikovala 
od dekoracija rađenih u gradovima Turske. 

O izgledu utvrđenih gradova i podgrađa iz predturskog perioda 
znamo iz malobrojnih pisanih izvora 1 gravira. Putopisci raznih nacio- 
nalnosti ostavili su opise naselja iz ranog perioda turske vlasti. Iz upo- 
ređenih podataka vidimo da su utvrđeni gradovi podgrađa koji su ušli 
u sastav turske države, u toku XV i XVI vijeka potpuno izmijenili 
raniju fizionomiju i dobili orijentalni, odnosno turski pečat. 

Ovakve promjene u naseljima nisu se desile u svim zemljama 
koje su Turci zauzeli. Arapske zemlje Sjeverne Afrike, Sirije, Iraka ta- 
kođer su ušle u sastav Turskog Carstva i u njemu ostale nekoliko sto- 
ljeća a da ipak nije došlo do značajnijih promjena u izgledu njihovih 
gradova i građevina. Ovdje je od ranije postojala bogata urbana tra- 
dicija i razvijen stil u monumentalnoj, javnoj i stambenoj arhitekturi i 
dekoraciji. 

U istočnim zemljama Jugoslavije u predturskom dobu je posto- 
jala monumentalna sakralna arhitektura velike umjetničke vrijednosti, 
živjeli su brojni zanati, od kojih su neki imali umjetnički karakter, 
gradili su se utvrđeni gradovi i podgrađa, ali je stambena arhitektura 
bila relativno nerazvijena, a upravo ove građevine daju karakter grad- 
skim naseljima. U zemljama sa razvijenijom gradskom kulturom unu- 
tar osmanskog carstva nastavljen je tradicionalni način građenja, a 
tamo gdje od ranije nije bilo urbanih tradicija, vrlo brzo su usvajani 
novi principi građenja gradova i raznih vrsta arhitektonskih gradnji. 

Za vrijeme turske vlasti hrišćanski dio stanovništva gradio je i da- 
lje sakralne građevine u ranijim stilovima, jer se održala tradicija ove 
arhitekture. Međutim, naselja su se počela graditi na orijentalnom 
principu podjele na zanatsko-trgovački centar — čaršiju — i stambene 
dijelove naselja — mahale. Uzrok ovom prihvatanju novog načina iz- 
gradnje gradova i manjih naselja nalazio se u činjenici da u predtur- 
skom periodu u istočnim zemljama današnje Jugoslavije nije ni bilo 
gradova kakvi su bili zapadnoevropski. U najnovije vrijeme, na osnovu 
sigurnih izvora utvrđeno je postojanje gradskih naselja u srednjovje- 
kovnoj bosanskoj državi u XIV i XV vijeku. Ova naselja su imala 350 

gradski karakter po zanatsko-trgovačkoj privredi, organiziranoj dije- 
lom na principima zapadnih gotičkih gradova a manje po svojoj ur- 
banoj strukturi. I! 

= Novi tip gradske stambene kuće koju donose Turci predstavljao 


je mnogo razvijeniji tip u odnosu na zatečenu drvenu i kamenu kuću 
seoskog i gradskog karaktera. U tome leže uzroci promjena u načinu 
gradnje gradova i manjih naselja, te stambenih, javnih i zanatsko-tr- 
govačkih građevina, ne samo u jugoslavenskim zemljama nego i u svim 
balkanskim zemljama koje su osvojili Turci. 

U islamskoj baštini Jugoslavije najveću vrijednost ima arhitek- 
tura. Ta vrijednost nije samo istorijska i umjetnička. Ne radi se samo 
a vrijednim spomenicima, nego o građevinama koje otkrivaju nove 
mogućnosti kreiranja savremenih arhitektonskih prostora. Izučavanje 
raznih prostornih kompozicija u ovoj arhitekturi, naročito potkupol- 
noj, otvara mogućnost njihove savremene primjene. Princip definira- 
nja i formiranja arhitekture može da nađe mjesta pod devizom: sJed- 
na konstrukcija — jedan prostora, sa ogromnim mogućnostima koje 
pružaju savremeni materijali i novi konstruktivni sistemi, Princip 
multipliciranja istog potkupolnog prostora, kao kod sulu-džamijas i 
potkupolnih bezistana, u savremenoj arhitekturi velikih hala može da 
nađe izvanrednu primjenu. Također, unutarnje dvorište hanova i me- 
dresa može se u savremenoj arhitekturi transformirati u nove hurnane 
vrijednosti koje afirmiraju vječnu težnju čovjeka za stvaranjem nove 
prirode po vlastitoj mjeri i ukusu. 

/ Funkcionalnost arhitekture islamskog nasljeđa, princip oblikova- 
nja prostora iznutra prema vani, arhitektura čistih geometrijskih volu- 
mena, definiranje vanjskog plašta prostora tako da ovaj istinito odra- 
žava unutarnji prostor, to je dio bogatog sadržaja koji ova arhitektura 
nudi savremenom arhitektu. 

Monumentalna arhitektura islamske baštine je prava kubistička 
arhitektura kristalnih geometrijskih tijela: kocke, paralelopipeda, pira- 
mide, kupe, valjka, prizme i kugle. Korbizjeov boravak u Makedoniji 
1912. godine i upoznavanje islamske arhitekture u ovoj zemlji imali su 
nesumnjiv uticaj na njegovo rano kubističko opredjeljenje. 

Veliki jugoslavenski arhitekt Juraj Najdhard je stvorio cijel; svoj 
arhitektonski i urbanistički opus na studiju islamske arhitekture i ur- 
banizma u gradovima Bosne i Hercegovine, a naročito u Sarajevu. Ovaj 
Korbizjeov đak je pokazao umješnost da otkriva principe na kojima 
su nastajali arhitektonski prostori islamske baštine, nije kopirao arhi- 
tektonske forme niti gotova prostorna rješenja. Istraživanje je usmjerio 
u pravcu razumijevanja misaone poruke raznih arhitektonskih kreaci- 
ja islamske baštine, sa ciljem da novo kreira u kontinuitetu sa istorij- 
skim vrijednostima, ali savremenim umjetničkim izrazom. Dobro po- 
vezati staro i novo u svim djelima Juraja Najdharta predstavlja nje- 
gov krajnji cilj. Zahvaljujući njemu, islamska arhitektonska baština 
Bosne i Hercegovine postala je poznata u cijelom svijetu. 

RJEČNIK MANJE POZNATIH RIJEČI 


ABASIDI dinastija arapskih kalifa 750 
) 


AJET odlomak iz kur'ina. 

ARABESKA ornament islamske umjet- 
nosti, biljni ili geometrijski. 

ASŠČIJA kuhar, 


BADŽA otvor na krovu kroz koji izlazi 
dim, 

BARDAKCČIJA grnčar., 

BASA starješina, prvak. 

BAZILIKA rimska sudnica, kršćanska 
erkva izduženog oblika s jednim, tri 
ili više brodova. 

BEDUIN arapski nomad, stanovnik pu 
stinje. 

BEG plemić, plemička titula, 

BEGLUK imanje, posjed. 

BEJ knez, plemićka titula. 

BEJILIK kneževina, 

BEJT kuća. 

BEZISTAN građevina u islamskoj ar- 
hitekturi koja odgovara današnjoj 
robnoj kući, grade se dvije vrste 
bezistana: podkupolni i bazilikalni. 

BOSTANDZIBAŠA jedan od dvanaest 
zapovjednika na turskom dvoru, 2a- 
povjednik =vrtlara, predpostavljeni 
i glavnom arhitekti tur. carstva. 

BOŠĆA rubac, marama, zavežljaj. 


CARSIJA zanatsko-trgovački i kulturni 
-prosvjetni dio orijentalnog islam- 
skog grada. 

CČATMA zid od drveta (bondruk, kanat- 
na konstrukcija ili. zid od brvana), 
naziv se najčešće odnosi na najviši 
drveni kat zidanih kula koji je slu- 
žio isključivo za stanovanje. 

CEVRMA marama od tankog platna ve- 
zena zlatom ili srmom. 


CĆIBUK duga lula. 


ČIBUKDZIJA zanatlija koji pravi lule, 
ČIRAK svijećnjak. 


EDUNIKA zanatlija koji izrađuje će- 

ad. 

ĆEPENAK drveni kapci kojim se zatva- 
ra dućan s prednje strane. 

ĆEREMIDA, ĆEREMIT žljebasti krov- 
ni pokrivač od pečene gline, kana- 
lica. 

CERPICĆ nepećčena, na suncu sušena 
opeka, 

CULHANA ložionica, prostorija u ha- 
mamu, 

ĆURČIJA krznar. 

ĆUPRIJA most. 

CURS govornica sa koje se drži vaz 
(propovijed) u džamiji. 


DAIRA, DAIRE skup trgovačkih maga- 
za oko centralnog dvorišta pod jed- 
nim krovom i s jednim ulazom u 
dvorište. 

DEFTERDAR ministar finansija, raču- 
novođa. 

DEMIRDZIJA gvožđar., 

DIVANHANA na katu, otvoreni dio ori- 
jentalne kuće prema vrtu ili intim- 
nom dvorištu. 

DOKSAT istureni dio kata. 

DONZŽZON branič kula, glavna odbran- 
bena kula u utvrđenju. 

DUNĐER drvodjelja, tesar, zidar, na- 
rodni graditelj. 

DUVAR zid. 

DUVARDŽZIJA zidar. 


DZAMIJA islamska bogomolja. 
DŽAMDŽIJA staklar. 


ELIF prvo slovo arapske abecede, ver- 
tikalni znak. 

EMIR prvak, knez, vlastelin. 

EMIRAT kneževina. 

ESNAF ceh, ekonomska i društvena or- 
ganizacija istih zanatlija u grado- 
vima. 


FILIGRAN tehnika izrade nakita i dru- 
gih ukrasnih predmeta srebrnom i 
zlatnom žicom, 


GAZI, GAZIJA heroj, ratni junak, po- 
bjednik. 


HALAČ zanatlija koji se bavi obradom 
pamuka. 

HALVAT kvadratična podkupolna prv- 
storija u harnamu gdje se vrši ku- 
panje, soba. 

HAMAM javno kupatilo. 

HAN svratište, prenoćište. 

HANDŽAR dugi nož. 

HATAJ dekoracija kineskog porijekla. 

HATTAT kaligraf. 

HATULE drvene grede koje se vodo- 
ravno polažu u zid zbog povećanja 
stabilnosti zida. 

HAZNA prostorija u hamamu u kojoj 
se zagrijava voda i razvodi po pro- 
storijama hamama. 

HUTBA propovijed koju drži imam u 
džamiji petkom i o praznicima. 


IBRIK bakreni sud za vodu s uskim 
grlom na kome je poklopac i sa 
dugim nosom. 

IBRIKDŽIJA zanatlija koji pravi ibri- 
ke i druge posude. 

IBRIŠIM vrsta svilenog konca. 

IMAM lice koje vodi zajedničku molit- 
vu, vođa. 

IMARET javna dobrotvorna kuhinja. 

INKRUSTACIJA tehnika ukrašavanja 
predmeta. 

IVAN prostorija bez zida prema unu- 
tarnjem dvorištu. 


JANJIČAR rod turske vojske osnovan 
(1328—1826) često regrutiran od na- 
silno odvedenih kršćanskih dječaka. 


JATAGAN dugi krivi nož. 


KA'BA islamsko svetilište u gradu Me. 
ki. 

KAFAZ kabina za svlačenje u hamamu, 

KALIF vlađar, vrhovni vjerski pogla- 
var. 

KALIFAT islamsko carstvo. 

KALIGRAFIJA ukrasno pismo. 

KAN mongolski vladar. 


KANUNNAMA zakonik, zakonski pro- 
pisi. 

KAMERIJA mali istaknuti dio divan- 
hane služi za sjedenje i uživanje U 
lijepom pogledu, 

KARAVANSARAJ veliki han, starinski 
orijentalni hotel. 

KASABA manji provincijski grad, 

KAZAZ zanatlija koji izrađuje predme- 
te od svile. 

KONAK prenoćište. 

KONTRAFOR zidni podupirač. 

KUBBE kupola. 

KUBUS glavni volumen jednoprostorne 
podkupolne džamije. 

KUR'AN muslimanska sveta knjiga. 

KURNA četverouglasto kameno korito 
u hamamu. 


MAGAZA magazin, ostava. 

MAHALA stanbeni mikrorejon u ori- 
jentalnom gradu, 

MAHFIL galerija u džamiji na suprot- 
noj strani mihraba. 

MAKSURA ograđeni dio u džamiji koji 
je malo uzdignut i ograđen metal- 
nom rešetkom za vladare i veliko- 
dostojnike. 

MANUSKRIPT rukopis. 

MAŠTRAFA čaša. 

MARIFET znanje, umijeće, neimar. 

MEDINA grad u Saudijskoj Arabiji, 
gradsko utvrđenje. 

MEDRESA viša vjerska škola. 

MEJDAN hol ispred halvata u hama- 
mu, veliki prazan prostor u gradu, 


polje. 

MEKA grad u Saudijskoj Arabiji gdje 
se nalazi ka'ba. 

MEKTEB osnovna vjerska škola. 

MESDŽID manja muslimanska bogo- 
molja u kojoj nema minbera, a 
obično ni munare, 

MIHRAB niša u zidu džamije koja je 
orijentirana prema Meki a u kojoj 
ispred vjernika klanja imam. 

MIMAR graditelj, arhitekt, neimar. 

MINBER govornica u džamiji sa više 
stepenica ozidana od kamena, mer- 
mera ili izrađena od drveta, sa ko- 
je imam drži hutbu (propovijed). 

MINARET, MUNARA visoki toranj dža- 
mije sa kojeg mujezin poziva vjer- 
nike na molitvu. 

MUDŽELIT knjigovezac. 

MUFTIJA oblasni sudski funkcioner. 

MUJEZIN džamijski službenik koji sa 
munare uči ezan (zov) i time poziva 
vjernike na molitvu. 

MUSAFIRHANA prenoćište, gdje je 
prenoćište i hrana besplatno. 

MUSANDAR od drveta rezbareni pre- 
graci u kojima su smješleni peć, 
kupatilo, ostava za posteljinu. 

MUSEBAK drvene rešetke na prozori- 
ma starih muslimanskih kuća koje 
služe da se ne bi s ulice vidjelo 
žensko lice. 

MUTAVDZŽIJA, MUTAPČIJA zanatlija 
koji prerađuje kostrijet. 

MUVEKIT službenik koji brine o tač- 
nom vremenu. 

MUVEKITHANA prostorija u kojoj ra- 
di muvekit. 


ODZAK kuća, dom, porodica, ljetnji- 
kovac. 

OMAJADI prva arapska dinastija kalifa 
(665—750). 


PANDANTIF sferni trougao na prelazu 
kvadrata u krug pod kupolom. 

PARAPET ograda, zid ispod prozora. 

PARMAK grubo otesana letva. 

PAŠALUK oblast kao područna terito- 
rija jednog paše. 

PORTA — KAPIJA velika kapija, sulta- 
nov dvor. 

PORTAL arhitektonski naglašen ulaz. 


RAHLE drveni nosač za držanje kur'a- 
na u džamiji. 

RIGOL jarak. 

RUMI dekoracija grčkog porijekla. 


SAHATKULA toranj na kojem se nala- 
zi sat. 

SANDŽAK pokrajina. 

SANDŽAKBEG namjesnik sandžaka. 

SALNAMA godišnji kalendar. 

SARAC kožar. 

SARAJ dvor, palača. 

SEBILJ dobrotvorna javna česma. 
SERASKER vrhovni komandant u slu- 
čaju rata, biran iz redova vezira. 
SERKLAŽ konstrukcija za ukrućivanje, 

u arhitekturi djeluje poput prstena, 


SIDŽZIL sudski protokol, sudski za- 
pisnik. 

SOFA trijem, natkriveni otvoreni pro- 
stor na ulaznoj strani džamije. 

SOKAK ulica. 

STALAKTIT vrsta prostornog ukrasa 
u islamskoj arhitekturi. 

SUJOLDŽIJA stručnjak za gradnju vo- 
dovoda, 

SURA poglavlje u kur'anu. 


SADRVAN fontana, 

SEHER veliki grad. 

SEHIT musliman koji junački pogine 
Za vjeru. 

ŠSEREFE galerija s ogradom na muna- 
ri džamije. 

SERIJAT islamski vjerski zakonik. 

SILJTE vuneni dušeci za sjedenje. 

SIŠE tavanica, u drvetu rezbarena. 


TABACI kožari. 

TABIJA isturena obzidana terasa za 
topove u turskim utvrdama. 

TAHTA kronogram, natpis, daska, 

TALIK vrsta pisma. 

TAMBUR poligonalno postolje kupole 
na kojem su u pravilu probijeni 
prozori, 

TARIH kronogram, natpis. 

TASDŽIJA klesar. 

TEKIJA derviška zgrada u kojoj se 
obavlja obred a ponekad i stanuju 
derviši, islamska ustanova slična sa- 
mostanima i manastirima. 

TERZIJA krojač. 

TIMAR feudalni posjed, leno. 

TROMPA ugaona niša ispod kupole. 

TUBLA opeka. 

TURBE mauzolej, 


VAKUF zadužbina. 

VEZIR najviša titula u državnoj hi- 
jerarhiji Turske, ministar, guverner, 

VILAJET pokrajina, provincija. 

VITRAŽ višebojna staklena dekoracija. 

jevima: Jugoslavije. — — — mm mm 83 

